Л.Н. Гумилев атындағы Еуразия ұлттық университеті

ӘОЖ 352.075 Қолжазба құқығында

**ПРИМБЕТОВ ДАУРЕН САКЕНОВИЧ**

**Терроризммен күресудің саяси механизмдері:**

**Қазақстан және шетелдік тәжірибе**

6D050200 – Саясаттану

Философия докторы (PhD)

дәрежесін алу үшін дайындаған диссертация

Ғылыми кеңесші

саяси ғылымдар кандидаты,

Жанпейісова Қ.Д.

Шетелдік ғылыми кеңесші

саяси ғылымдар докторы,

профессор

Дронзина Т.А.

Қазақстан Республикасы,

Астана, 2025

**МАЗМҰНЫ**

|  |  |
| --- | --- |
| **НОРМАТИВТІК СІЛТЕМЕЛЕР**................................................................... | 3 |
| **БЕЛГІЛЕУЛЕР МЕН ҚЫСҚАРТУЛАР**....................................................... | 5 |
| **КІРІСПЕ**............................................................................................................. | 6 |
| **1 ТЕРРОРИЗМДІ ЗЕРТТЕУДІҢ ТЕОРИЯЛЫҚ-ӘДІСНАМАЛЫҚ НЕГІЗДЕРІ**......................................................................................................... | 15 |
| 1.1 Терроризм тарихы, мазмұны, тұжырымдамалық аппараты..................... | 15 |
| 1.2 Қазақстан Республикасының терроризмге қарсы күрес саясаты: заңнамалық негізін талдау................................................................................. | 31 |
| **2 ТЕРРОРИЗММЕН КҮРЕС ТӘЖІРИБЕСІ: ШЕТ МЕМЛЕКЕТТЕРДЕГІ ТЕРРОРИЗМ ЕРЕКШЕЛІКТЕРІ ЖӘНЕ ҚАРСЫ ТҰРУ САЯСАТЫ**............................................................................. | 51 |
| 2.1 Терроризмге қарсы іс-қимылдың шетел тәжірибесін имплементациялау.............................................................................................. | 51 |
| 2.2 Ақпараттық кеңістіктегі терроризммен күрес саясаты............................. | 65 |
| **3 ҚАЗАҚСТАНДАҒЫ ТЕРРОРИЗМ ЖӘНЕ ОҒАН ҚАРСЫ КҮРЕСУДІҢ САЯСИ МЕХАНИЗМДЕРІ**.................................................... | 84 |
| 3.1 Қазақстан Республикасындағы терроризммен күрес саясаты: ивент талдау және болжау........................................................................................... | 84 |
| 3.2 Терроризмнің алдын алу мен күресудің стратегиялық басым бағыттары, жолдары, мүмкіндіктері ............................................................... | 101 |
| **ҚОРЫТЫНДЫ**................................................................................................ | 120 |
| **ПАЙДАЛАНЫЛҒАН ӘДЕБИЕТТЕР ТІЗІМІ**............................................ | 125 |
| **ҚОСЫМША А** – Қазақстанда орын алған террорлық актілерді зерттеуге арналған ивент-анализ (1992-2025)................................................................. | 134 |
| **ҚОСЫМША Ә** – Диссертация тақырыбын зерттеуге арналған эксперттік сұхбат есебі........................................................................................................ | 145 |

**НОРМАТИВТІК СІЛТЕМЕЛЕР**

Диссертациялық жұмыста келесідей мемлекеттік үлгіқалыптарға сілтемелер жасалды:

Қазақстан Республикасының Конституциясы: 1995 жылдың 30 тамызда қабылданған.

Қазақстан Республикасының Конституциясы: 1993 жылдың 28 қаңтарда, қабылданған.

Қазақстан Республикасының Заңы. Терроризмге қарсы іс-қимыл туралы: 1999 жылдың 13 шілдесі, №416-I қабылданған.

Қазақстан Республикасының Заңы. Экстремизмге қарсы іс-қимыл туралы: 2005 жылдың 18 ақпанда, №31 қабылданған.

Қазақстан Республикасының Қылмыстық кодексі: 2014 жылдың 3 шiлдесі, №226-V қабылданған (255-бап. Терроризм актiсi).

Қазақстан Республикасының Заңы. Қазақстан Республикасының ұлттық қауіпсіздігі туралы: 2012 жылдың 6 қаңтарда, №527-IV қабылданған.

Қазақстан Республикасы Үкіметінің Қаулысы. Қазақстан Республикасында діни экстремизм мен терроризмге қарсы іс-қимыл жөніндегі 2018-2022 жылдарға арналған мемлекеттік бағдарламаны бекіту туралы: 2018 жылдың 15 наурызда, №124 бекітілген.

Қазақстан Республикасы Президенті Іс басқарушысының м.а. Бұйрығы. Қазақстан Республикасы Президентінің Іс басқармасында террористік тұрғыдан осал объектілердің терроризмге қарсы қорғалуын ұйымдастыру жөніндегі нұсқаулықты бекіту туралы: 2022 жылдың 30 қарашада, №05/326 бекітілген.

Терроризм актілерінің жасалу қауіп-қатері кезінде халықтың әрекет ету қағидаттары.

Қазақстан Республикасының Заңы. «Заңсыз жолмен алынған кірістерді заңдастыруға (жылыстатуға) және терроризмді қаржыландыруға қарсы күрес туралы» (2009).

«Терроризмге қарсы комиссиялар туралы үлгілік ереже» (2013 ж.).

«Кейбір заңнамалық актілерге ұйымдасқан қылмысқа, террористік және экстремистік қызметке қарсы күрес мәселелері бойынша өзгерістер мен толықтырулар енгізу туралы» Заң 2011 жылғы қарашада қабылданды.

Азаматтық авиацияның қауiпсiздiгiне қарсы заңсыз әрекеттерге қарсы күрес туралы конвенцияға қосымша халықаралық азаматтық авиацияға қызмет көрсететiн әуежайлардағы заңсыз зорлық-зомбылық актiлерiнiң жолын кесу туралы хаттама 1998 жылы 24 ақпанда Монреальда қол қойылды.

Континенттік қайраңда орналасқан тіркелген платформалардың қауіпсіздігіне қарсы заңсыз әрекеттердің жолын кесу туралы хаттама 8 наурыз 1988 ж. Римде жасалды.

Теңізде жүзу қауіпсіздігіне қарсы заңсыз әрекеттердің жолын кесу туралы конвенция 8 наурыз 1988 ж. Римде жасалды.

Анықтау мақсатында пластмассадан жасалған жарылғыш заттарды таңбалау туралы конвенция Монреаль. 1991 жылғы 12 ақпан мен 1 наурыз аралығында ИКАО өткізген дипломатиялық конференцияда қабылданды.

Террорлық жарылыстардың жолын кесу туралы халықаралық конвенция Бас Ассамблеяның 1997 жылғы 16 желтоқсандағы 52/164 резолюциясымен қабылданған.

Терроризмді қаржыландыруға қарсы күрес жөніндегі халықаралық конвенция БҰҰ Бас Ассамблеясының 1999 жылғы 9 желтоқсандағы 54/109 қарарымен қабылданған.

Ядролық терроризм актілерінің жолын кесу жөніндегі халықаралық конвенция Бас Ассамблеяның 2005 жылғы 13 сәуірдегі 59/290 резолюциясымен қабылданған.

Терроризмге қарсы күрес мақсатында өзара көмек және экстрадициялау туралы конвенция Рабат, 16 мамыр, 2008 жыл.

Халықаралық азаматтық авиацияға қатысты заңсыз әрекеттердің жолын кесу туралы конвенция 2010 жылғы 10 қыркүйекте қабылданған.

Әуе кемелерін заңсыз басып алудың жолын кесу туралы конвенцияны толықтыратын хаттама 2010 жылғы 10 қыркүйекте қабылданған.

**БЕЛГІЛЕУЛЕР МЕН ҚЫСҚАРТУЛАР**

|  |  |
| --- | --- |
| ATО | – Антитеррорлық орталық |
| ЕО | – Еуропалық Одақ |
| НҚА | – Нормативтік құқықтық акт |
| ҮЕҰ | – үкіметтік емес ұйымдар |
| ДЕДА | – Дәстүрлі емес діни ағымдар |
| АНТ | – Ақпараттық-насихат тобы |
| АНЖ | – Ақпараттық-насихаттық жұмыс |
| ЕҚЫҰ | – Еуропадағы қауіпсіздік және ынтымақтастық ұйымы |
| ШЫҰ | – Шанхай ынтымақтастық ұйымы |
| ҰҚШҰ | – Ұжымдық қауіпсіздік туралы шарт ұйымы |
| ІСБ | – Ішкі саясат бөлімі |
| ДЗҚТ | – Діни экстремизмге қарсы тұру |
| ДС | – діни сауатсыздық |
| ДӘ | – Діни әрекеттер |
| ДИ | – Діни идеология |
| ҚР | – Қазақстан Республикасы |
| ДС | ‒ Діни саясат |
| ДСЭ | – Діни және саяси экстремизм |
| ДЭТ | – діни экстремизм, терроризм |
| БАҚ | – БАҚ |
| ТҚС | – Терроризмге қарсы стратегия |
| АҚШ | – Америка Құрама Штаттары |
| ТА | – Террорлық акт |
| ЭӘ | – Экстремистік әрекет |
| ТИ | – террористік идеология |

**КІРІСПЕ**

**Жұмыстың жалпы сипаттамасы.** Бұл диссертациялық жұмыс Қазақстандағы терроризммен күресудің саяси механизмдерін зерттеу арқылы Қазақстан және шетелдік тәжірибені талдай отырып, қазіргі ахуалы, оның проблемалары, даму келешегін және тәуекелдерін зерттеуге бағытталған.

**Зерттеу тақырыбының өзектілігі** еліміздегі терроризммен күресудің саяси механизмдерін зерттеу Қазақстан және шетелдік тәжірибені талдай отырып, тиімдісін анықтау, ұсыну қажеттілігімен айқындалады. Мәселенің өзектілігін нақтылайтын бірнеше факторды атап көрсетуге болады:

**‒ біріншіден,** еліміздегі терроризммен күресудің саяси механизмдерінің ғылыми тұжырымдары және оны тәжірибеде қолданылу барысын талдау бұл мәселенің құрылымы мен маңызын түсінуге мүмкіндік береді. Ғылыми тұжырымдардың жетістіктері мен кемшіліктерін жүйелі талдауға қажеттілік бар. Еліміздегі терроризммен күресудің саяси механизмдерін көптеген елдер басшылыққа алатын терроризммен күресудің саяси механизмдерін халықаралық құжат қағидаттары және оларды қазіргі жағдайда Қазақстанда жүзеге асыру мүмкіндіктерін қарастыру да аса маңызды;

**‒ екіншіден,** террористік көріністердің алдын алуды, оқшаулауды және жолын кесуді жүзеге асыратын мемлекеттік органдардың іс-қимылының механизмі құқықтық реттеліп, іс-қимыл алгоритмі айқындалғанымен оның қазіргі ақпараттық кеңістікте, әсіресе киберқауіпсіздік жағдайында ұйымдастырылуы мен жүзеге асырылуында біршама қиындықтар туындап отыр. Ол тек Қазақстан емес жалпы әлем елдерінің күн тәртібінде тұрған мәселе. Сондықтан қазақстандық терроризммен күресті ұйымдастырудың құқықтың заңнамалық негізін жаңа талаптарға сай өзгерістерін зерттеуге қажеттілік бар және ол өзекті;

**‒ үшіншіден,** халықаралық тәжірибеде қалыптасқан терроризммен күресудің саяси механизмдерін ұйымдастырудың үлгілерін талдай отырып, оларды Қазақстандық жағдайда қолдану мүмкіндіктерін ғылыми негіздеу қажеттігі бар. Сонымен бірге терроризммен күресудің саяси механизмдерін басқару жүйесін реформалауда жетістікке жеткен елдердің тәжірибесі және оның қазақстандық жағдайда қолдану мүмкіндіктерін кеңірек қарастыру өзекті;

**‒ төртіншіден,** терроризммен күресудің саяси механизмдерін ұйымдастырудың даму келешегін қарастыра отырып, толыққанды ендіруге кедергі келтіруі мүмкін тәуекелдерді анықтау, олардың деңгейін саралауға қажеттілік айқын болып отыр. Осы тәуекелдерді ескермей терроризммен күресудің саяси механизмдерін басқару жүйесін дамыту бойынша әзірленетін тұжырымдамалардың тиімді жүзеге асуы қиындай түседі;

**‒ бесіншіден,** мемлекеттің терроризмге қарсы жүргізіп отырған саясатының барысын зерттеуде Қазақстан Республикасының тәуелсіздік алған жылдарынан бері орын алған оқиғаларды ивент анализ арқылы талдап, ғылыми қорытынды жасап, ұсыныстар беру арқылы ақпараттық кеңістікте террористік идеология, сананы манипуляциялау сияқты қауіптердің алдын алу жолдарын қарастыру маңызды.

**‒ алтыншыдан,** «Қазақстан Республикасы Ұлттық Ғылыми Порталының» мәліметтеріне сәйкес, саясаттану бағытында кейінгі онжылдан астам уақытта осы тақырыпта диссертациялық зерттеулер жүргізілгенімен мемлекеттік тілде өте аз, жоқтың қасы. Бұл ғылыми жұмыстардың жаңартылу мерзімдерін есепке алғанда кейінгі жылдардағы терроризммен күресудің саяси механизмдерін оның іске асуына байланысты жүйелі ғылыми зерттеулер қажеттілігі бар, сондықтан саясаттану ғылымдары тұрғысынан ақпараттық технологиялардың ықпалы, әлемдік тәжірибені зерттей отырып, ғылыми ұсыныстар беретін жаңа жұмыс ретінде ұсынылады.

Жоғарыда көрсетілген негіздер диссертация тақырыбының өзектілігін және оның ғылыми құндылығын айқындайды. Осыған байланысты дисссертациялық жұмыс осының алдында жүргізілген зерттеулердің өзіндік логикалық жалғасы ретінде, терроризммен күресудің саяси механизмдерінің жетілдірілуі, даму келешегі мен тәуекелдерін зерделеуді ұсынады.

**Зерттеудің объектісі** ретінде Қазақстан Республикасындағы терроризммен күресудің саяси механизмдерінің мәселелері және қазіргі ахуалы талданады.

**Зерттеу пәні** – Қазақстан Республикасы терроризммен күресудің саяси механизмдерінің проблемалары, шешу жолдары барысында туындайтын тәуекелдер.

**Зерттеудің хронологиялық ауқымы** Қазақстандағы терроризммен күресті зерттеудің кезеңі тәуелсіздік жариялағаннан кейінгі уақытты қамтиды: 1991-2025 жылдар.

**Зерттеудің мақсаты** – Қазақстан Республикасындағы терроризммен күресті жүргізудің механизмдерін жетілдірудің тәуекелдері мен келешегіне саяси талдау жасау.

Осы мақсатқа қол жеткізу үшін келесідей зерттеу міндеттері анықталды:

1. Терроризммен күресті жүргізудің механизмдерін жетілдірудің ғылыми тұжырымдарын талдау және олардың жетістіктері мен кемшіліктерін анықтау, шетелдік және отандық ғалымдардың тұжырымдарына сүйене отырып, зерттеуге қатысты тиімді қағидаттарды айқындау және оларды сақтаудың артықшылықтарын негіздеу.
2. Қазақстан Республикасындағы терроризммен күресті жүргізудің механизмдерін жетілдірудің институтционалдық ұйымдастырылуының заңнамалық-құқықтық қалыптасу кезеңдеріне, қазіргі ахуалына талдау жасау.
3. Халықаралық тәжірибедегі терроризммен күресті жүргізудің механизмдерін, тәсілдерінің ерекшеліктерін, ұйымдастырудың үлгілерін зерттеу және жекелеген мемлекеттер тәжірибесін, осы бағыттағы реформалардың жетістіктерін саралау, Қазақстанда қолдану мүмкіндіктерін қарастыру.
4. Киберкеңістік пен әлеуметтік байланыс арналарының кеңеюі терроризмге зорлық-зомбылықты таратудың жаңа мүмкіндіктерін беріп, адамзат үшін жаңа қатерлерді төндіріп, тәуекелдер қаупін тудырып отырғандықтан ақпараттық кеңістіктегі терроризммен күрес саясаты зерттеу міндеттеледі.
5. Терроризммен күресті жүргізудің механизмдерін одан әрі дамыту барысында туындауы мүмкін тәуекелдерді анықтау және оларды саралау.
6. Қазақстандағы терроризммен күресті жүргізудің механизмдерін жетілдіру жүйесін одан әрі дамыту бойынша ұсыныстарды әзірлеу.

Жоғарыдағы мақсатқа қол жеткізу және аталған міндеттерді шешуде зерттеудің **теориялық және әдіснамалық негізі** ретінде жалпы ғылыми әдістер де, саяси ғылымның әдістері де пайдаланылды: тарихи, диалектикалық, саяси-құқықтық, жүйелік талдау, салыстырмалы талдау, институционалдық және құрылымдық-функционалдық талдау. Атап айтқанда, тарихи, диалектикалық, салыстырмалы талдау терроризммен күрес саясатын ғылыми тұжырымдарының қалыптасу процессін талдауда қолданылды. Терроризммен күрес саясаты үлгілерін қарастырғанда **институционалдық** және **құрылымдық-функционалдық** талдау, Қазақстан Республикасындағы терроризммен күрес саясатының институционалдық құрылымын қарастырғанда **саяси-құқықтық және жүйелік әдіс** қолданылды. Терроризммен күрес саясатының қазіргі ахуалын зерделегенде және оның болашағына талдау жасауда **ивен-анализ**, проблемаларын мен даму келешегін айқындағанда **эксперттік тереңдетілген сұхбат** әдісін қолдануға мүмкіндік болды. Ал оның даму барысындағы **тәуекелдерді** анықтау үшін **саралау және талдау** әдісі қолданылды.

**Зерттеудің деректер негізі** ретінде диссертациялық жұмыстың дереккөз базасы шартты түрде келесі топтарға біріктіруге болатын әртүрлі дереккөздерді пайдаланды:

Дереккөздердің бірінші тобын мемлекеттік-конфессиялық қатынастар мәселелері бойынша мемлекеттік органдар мен мемлекетаралық ұйымдардың халықаралық заңнамалық актілері және басқа да құқық қолдану тәжірибесі құрайды. Атап айтқанда Террористік жарылыстардың жолын кесу жөніндегі халықаралық конвенция (Нью-Йорк, 16 желтоқсан 1997 ж.) [1], Терроризмді қаржыландыруға қарсы күрес жөніндегі халықаралық конвенция (БҰҰ Бас Ассамблеясының 1999 жылғы 9 желтоқсандағы 54109 қарарымен қабылданған) [2], Терроризмге, сепаратизмге және экстремизмге қарсы күрес жөніндегі Шанхай конвенциясы (Шанхай, 15 маусым 2001 ж.) БҰҰ-ның терроризмге қарсы жаһандық стратегиясы (БҰҰ Бас Ассамблеясының 2006 жылғы 8 қыркүйектегі 60288 қарарымен қабылданған) [3], Еуропа Кеңесінің терроризмнің алдын алу туралы конвенциясы (Варшава, 2005 ж. 16 мамыр) [4], Шанхай ынтымақтастық ұйымының терроризмге қарсы конвенциясы (Екатеринбург, 16 маусым 2009 ж.) [5], Ядролық терроризм актілерінің жолын кесу жөніндегі халықаралық конвенция (Нью-Йорк, 13 сәуір 2005 ж.) [6],

Дереккөздердің екінші тобы Қазақстан Республикасының діни сенім бостандығы мен діни бірлестіктерінің қызметіне қатысты негізгі заңдар мен нормативтік құқықтық актілерден тұрады. Атап айтқанда, Қазақстан Республикасының Конституциясы [7], «Терроризмге қарсы іс-қимыл туралы» Қазақстан Республикасының Заңы (1999 жылғы 13 шілдеде) қабылданды [8], Қазақстан Республикасының ұлттық қауіпсіздігі туралы Қазақстан Республикасының Заңы (2012 жылғы 6 қаңтардан бастап) [9], Террористік және экстремистік қылмыстар туралы заңнаманы қолдану бойынша сот практикасының кейбір мәселелері туралы Қазақстан Республикасы Жоғарғы Сотының 2017 жылғы 8 желтоқсандағы №11 нормативтік қаулысы [10], Қазақстан Республикасының Қылмыстық кодексi [11],

Дереккөздердің үшінші тобы ҚР Президентінің Қазақстан халқына арналған Жолдауларымен, сөйлеген сөздерімен, мәлімдемелерімен байланысты және мемлекеттік органдардың ресми сайттарында ұсынылған басқа да материалдар.

**Тақырыптың зерттелу деңгейі.** Қазіргі таңда ғылыми ортада терроризм және діни экстремизм тақырыбына арналған еңбектердің саны айтарлықтай көп. Аталған тақырыпқа арналған зерттеулер өзінің мазмұнына байланысты әртүрлі мақсаттар мен міндеттер қояды.

Терроризммен күресті жүргізудің механизмдеріне байланысты зерттеулерді шартты түрде топтастырып, классификациялауға болады. Олар: шетелдік, жақын шетел зерттеушілерінің еңбектері және отандық зерттеушілер.

Терроизм ұғымына қатысты дәстүрлі зерттеуге пікірлер осы мәселенің зерттелуінің негізі болады. Алғашқы түсініктердің қолданылуы азаматтарды қорқыту және бағындыру үшін қолданылатын мемлекеттік терроризм немесе «жоғарыдан келген» террор деген түсінікті білдірді. Бұрынғы көптеген философ, ғалымдар террордың бұл түрін саяси оппозиция мен бүлікшіл халықты мәжбүрлеудің «пайдалы» әдісі ретінде түсіндіруге тырысты. Атап айтатын болсақ, Н.Макиавелли [12], Ж.-Ж. Руссо [13], Т. Гоббс [14], И. Кант [15], Г. Гегель [16] және М. Вебер [17], Ф. Ницше, [18] т.б. ойшылдар террордың классикалық ұғымын, оның табиғаты мен қоғамдағы көріністерін, билікке қатысты салдарын зерттеді.

Терроризм мен конфликтінің қазіргі дәуірдің кең мәдени және жаңа контекстіндегі зорлық-зомбылықтың түрлері ретінде қарастыратын ғалымдарға Х. Арент [19], Д. Кампер, [20], Э. Саид, [21], Э. Фромм [22], Б. Хоффман [23] жатады. Олар зорлық-зомбылық мәселесінің мәдени-тарихи және мәдени-саяси сипатын талдап, феноменологиялық көзқараспен ғылыми еңбектер жазған.

Терроризм идеологиясы мен жекелеген террористтің экзистенциалдық санасын философиялық тұрғыдан түсіну үшін француз ойшылы А.Камю көп еңбек сіңіреді [24]. Ол тарихи аналогия әдісіне сүйене отырып, террористік идеялардың генезисін қадағалап, оларды ешбір жағдайда ақтау мүмкін емес деген қорытындыға келді.

Олардың ішінде шетелдік барлау сарапшылары В. Лейкер [25], М. Либиг [26] және К. Стерлингтің еңбектері Қазақстанда ерекше атаққа ие болды [27]. В. Лакер терроризмнің әртүрлі елдерде мәдени дәстүрлеріне, әлеуметтік құрылымына және басқа да көптеген факторларға байланысты әртүрлі көрінетін өте күрделі құбылыс екенін, бұл терроризмге жалпы анықтама беруге тырысуды өте қиынға соғатынын атап көрсетеді.

Тұлғаның радикалды ағымдарға бет бұруы елеулі өзгерістері жоғары ықтималдықпен, психикалық бұзылулармен байланысты болуы мүмкін. 19-ғасырдың соңы мен 20-ғасырдың басындағы террористік әрекеттермен бірге болған жанқиярлық мотивтерге байланысты американдық зерттеушілер Э.Найт пен А. Гейфманды көптеген террористердің психикалық ауытқулары болуы мүмкін деген қорытындыға әкелді [28]. Террористке тән белгілі бір тұлға типтерін анықтайды: идеяның фанаты, садо-мазохист, кекшіл, нарциссист батыл адам, кемшіліктері бар тұлға, авантюрист, зомби, ақымақ деген сияқты сипаттама жасайды.

Америка Құрама Штаттарындағы 11 қыркүйек оқиғасынан кейін зерттеуге серпін алған трансұлттық терроризм және оған қарсы күрестегі халықаралық ынтымақтастық тақырыбы шетелдік зерттеушілер тарапынан қарқын ала бастады. Оған мысал ретінде Марта Креншоудың «Терроризмді зерттеу қоғамдастық және терроризмге қарсы күрестегі БҰҰ рөлі» атты еңбегін айтуға болады [29]. Дж.Лессердің терроризм, зорлық-зомбылық көріністеріне тікелей жауап беруді және осы құбылысты қабылдамаудың халықаралық ортасын қалыптастыруды қамтитын «орталық» стратегиясы мен «көп өлшемді» тәсілін айтуға болады [30].

У. Лакердің жетекшілігімен террористік ұйымдардың құжаттар жинағы маңызды орын алады [31]. Ұзақ мерзімді перспективада халықаралық қоғамдастық күшті діни құрамдас бөлігі бар заманауи терроризмнің идеологиялық астарларына қарсы тұрудың жолдарын іздеуі қажет болатынын ескерсек, қазіргі терроризм мен исламның байланысын талдайтын зерттеулер қызықты болып көрінеді. Бұл мәселелер шетелдік зерттеушілердің еңбектерінен көрініс тапты, олар Ховард, Рассел Д. және Сойер, Рейд Л. – Гилфорд [32]

Жақын шетел зерттеушілерінің еңбектеріне тоқталатын болсақ, терристік құбылыстың себептерін қарастырған кезде оның себептері ретінде қоғамдық-саяси жағдайларды бірінші орында қарастырған. Б.С.Грехнев [33] еңбектері мемлекеттік және саяси терроризмге арналған. О.А. Колобов [34], С.И. Грачев [35], Ю.И. Авдеев [36] сияқты зерттеушілердің диссертациялық зерттеулерінде терроризм проблемасы тарихи және саяси аспектілерді қамтыды. Әлеуметтік-философиялық және мәдени, психологиялық тұрғыда терроризм мәселесін зерттегендер Т.А. Дронзина [37], А.С. Баранов, Д.В. Ольшанский [38].

Бұл авторлардың еңбектері идеялық және ғылыми бейтараптығымен ерекшеленетін жаңа көзқараспен ерекшеленіп, мемлекет пен қоғамның өзара әрекеттесуінің және мемлекеттік басқару әдістерінің сан алуан аспектілерін ашатын еңбектері айтарлықтай қызығушылық тудырады.

Қазақстанда терроризм мен экстремизмнің алдын алу және оған қарсы тұру бойынша мемлекет пен қоғамның өзара іс-қимылы мәселелерімен айналысатын ғалымдар көп емес.

Барлық қазақстандық әдебиеттерді монографиялар, ғылыми мақалалар, анықтамалық-сараптамалық материалдар және бұқаралық ақпарат құралдарындағы жарияланымдар деп жіктеуге болады.

Отандық саяси ғылыми ортада терроризм мәселенің әртүрлі аспектілерін зерттеушілер қатарында Е. Карин [39], А. Құлбаев [40], Н. Касенова [41], М. Онучко, Р. Подопригора [42], А. Решетняк [43], А. Сұлтанғалиева [44], Д. Сәтбаев [45], Тулебаева М.К, Д. Шарипова, және т.б. бар.

Е. Қариннің еңбектері ғылыми ортада танымал, діни экстремистерден Қазақстанға төніп тұрған қауіп, азаматтарымыздың Сирияда радикалдар жағында соғысуының себептері мәселелерін зерттеген. [46]. Діни экстремизм мен терроризмге қарсы іс-қимылдың мемлекеттік жүйесін «секьюритилендіру» проблемасын еңбектерінде талдаған [47]. Саясаттанушы М. Онучконың жұмысы Қазақстандағы мемлекеттік-конфессиялық қатынастарды зерттеуге арналған, ол халықаралық тәжірибені зерттеп, көпконфессиялық қоғам жағдайында мемлекет пен діннің өзара әрекеттесуіне талдау жүргізді [48]. Отандық сарапшылар діни бірлестіктердің саяси-құқықтық жағдайын зерттей келе, әлеуметтік зерттеулер мен мемлекеттік саясат пен заңнаманы талдауға сүйене отырып, мемлекет тарапынан репрессиялық шаралар радикализмді қоздырады деп есептейді және олар репрессиялық шаралардың дәрежесі мен тиімділігінің арақатынасына күмән келтіреді.

«Қазақстан Республикасының терроризмге қарсы саясатының қалыптасу ерекшеліктері» атты алғаш мемлекеттік тілде диссертациялық жұмыс жазып, аталған мәселеге қатысты зерттеу жүргізген М.К. Тулебаева жұмысында терроризмге қарсы жұмыстың жинақталған тәжірибесі талдап, мемлекеттік билік институттарының оған қарсы жұмыс жүргізуге байланысты қызметін және терроризмге қарсы күресті ұйымдастырудағы халықаралық ұйымдардың рөлін атап өтіп, олармен ынтымақтастықтың пайдаланылмаған резервтерін анықтады. Қазақстандағы терроризм қаупінің деңгейіне баға берді. Жұмыста терроризмнің елде таралуының ықтимал жолдары көрсетілген. Терроризм қаупінің туындауындағы саяси және діни факторларға қатысты баға берілді. Қазақстанның терроризмге қарсы саясатының негізгі мақсаттары мен бағыттары айқындалды [49].

Жастар арасындағы діни экстремизмнің алдын алу бойынша Қазақстанның мемлекеттік саясаты тақырыбында диссертациялық зерттеу жұмысын жазған Ғ. Досмахамбетұлы діни экстремизнің жастар арасында таралуы және оның алдын алу мәселелерін зерттеген [50].

Зерттеуші Б.А. Нұралина саяси жанжалдарды шешудегі келіссөздер процесінің стратегиясы мен тактикасы атты жұмысында террористік акциялар жағдайында келіссездердің маңызын зерттеді [51]. Қазіргі ақпараттың жылдам даму жағдайында әлемде терроризмнің жаңа түрлерінің дамып жатқанын ескере келе, А. Нусипова онымен күрестің бір жолы ретінде ақпараттық кеңістіктегі конфликтердің алдын алуды ұсынады [52].

Жоғарыда айтылғандарды қорытындылай келе, терроризммен күресудің саяси механизмдері мәселесіне байланысты біраз зерттеудің жинақталғанына қарамастан, оның проблемаларын одан әрі талдауды қажет ететінін айтуға болады. Демек, терроризммен күресудің саяси механизмдерін жақсартуға байланысты одан әрі зерттеулер қажет.

Зерттеудің ғылыми жаңалығы. Берілген диссертациялық жұмыста келесі жаңа нәтижелер бар:

* терроризммен күресудің саяси механизмдерін жетілдірудің қазіргі кезде қалыптасқан ғылыми тұжырымдарына кешенді зерттеу жүргізілді, соның нәтижесінде автордың көзқарасы бойынша топтастырылды, жүйеленді;
* Қазақстан Республикасының терроризмге қарсы күрес және оның алдын алу бойынша құқықтық-заңнамалық негізіне талдау жасалып, жетілдіру жолдары талданып, кезеңдері анықталды;
* халықаралық тәжірибеде қалыптасқан терроризммен күресудің саяси механизмдері үлгілеріне, олардың жұмыс істеу тетіктері барысына талдау жасалып, Қазақстанда қолдану мүмкіндіктеріне авторлық талдау жасалды;
* мемлекеттің терроризммен күрес саясатын зерттеуде оның таралуының жаңа алаңы болып отырған ақпараттық кеңістіктің ықпалын зерттеу қажеттілік екені зерттеу барысында талданып, дәлелденіп, онымен күресудің тиімді тетіктері қарастырылып, ұсынылды;
* ивент анализга сүйене отырып, Қазақстанда орын алған террористік акциялардың базасы жасалып, вербалды және физикалық әркеттері жүйеленіп, терроризмнің алдын алу шаралары мен бағыты анықталды;
* сарапшылардың пікірін зерттеу арқылы терроризммен күрес саясатын одан әрі жетілдіру барысында туындауы мүмкін тәуекелдер анықталды және олардың салдарлары талданды. Одан әрі дамыту, жетілдіру бойынша саяси механизмдермен қатар азаматтық белсенділікті арттыру бойынша ұсынымдар әзірленді.

**Зерттеу жұмысында келесі ғылыми гипотеза ұсынылды:** терроризммен күрес саясатын жетілдіру механизмдері елдегі саяси, әлеуметтік-экономикалық реформалардың нәтижелілігіне, бірегейлікті қамтамасыз ететін ұлттық идеологияны ұстанатын мемлекеттік саясат жағдайына, мемлекеттік органдар мен азаматтық қоғам институттарының кешенді қызметі мен азаматтардың белсенділігіне тікелей байланысты.

**Зерттеудің теориялық және тәжірибелік мәні.** Зерттеу жұмысы барысында қол жеткізген тұжырымдар терроризммен күрес саясатын жетілдіру механизмдерін жетілдірудің өзектілігін ескере отырып, оны дамыту бойынша әзірленетін саясатта пайдалануға мүмкіндік береді. Берілген диссертациялық жұмыстағы зерттеу материалдарының теориялық және тәжірибелік ауқымы терроризммен күрес саясатының қазіргі ахуалынан туындайтын проблемалары талдау барысында, оны жетілдіру кезеңінде сараланған тәуекелдерді және болжанған даму әлеуетін ескеруге мүмкіндік береді.

Сонымен бірге зерттеу барысында қол жеткізген нәтижелер «саясаттану», «мемлекеттік басқару», «саяси конфликт» және т.б. білім беру бағдарламалары бойынша оқу материалдарын, терроризммен күрес саясатын жетілдіру механизмдері саласындағы Заң жобаларын, Тұжырымдамаларды әзірлеу барысында қолданылуы мүмкін.

**Қорғауға ұсынылатын негізгі тұжырымдар:**

1. Қазіргі уақытта діни терроризм құбылыс ретінде саяси саланың маңызды бөлігі бола отырып, саяси тұрақтылыққа қауіптердің жаңа аспектілерін қалыптастырады. Осы орайда, терроризм ұғымына ғылыми баға беріп, объективті түсінік қалыптастыру маңызды. Терроризммен күресудің саяси механизмдерін жетілдірудің қазіргі кезде қалыптасқан ғылыми тұжырымдарына кешенді зерттеу жүргізе отырып, соның нәтижесінде автордың көзқарасы бойынша тұжырымдар топтастырылып, жүйеленді. Терроризмнің тарихы, мазмұны, тұжырымдамалық аппараты терең талдауды қажет ететіндіктен жалпығылыми әдістерге сүйене отырып, зерделенеді. Зерттеу барысында оның пайда болу тарихы туралы зерттеушілер арасында әртүрлі пікірлер таладанып, қазіргі уақытқа дейін терроризмді әлеуметтік құбылыс ретінде түсінуде, отандық және әлемдік ғалымдардың пікірлері сипаты мен мазмұны бойынша классификацияланады. Терроризммен күресудің саяси механизмдерін зерттеу мәселенің тұжырымдамалық негізі болады.
2. Терроризммен күресуде оның алдын алуды, оқшаулауды және жолын кесуді жүзеге асыратын мемлекеттік органдардың іс-қимылының механизмі құқықтық реттеліп, заңнамалық базасы қалыптасты. Терроризммен күрестің заңнамалық негізі осы саладағы құқық қорғау органдарының, арнайы қызметтер мен мемлекеттік мекемелердің қызметін реттейтін бірқатар заңға тәуелді актілерден тұрады. Терроризмге қарсы күрес жүргізуде антитеррорлық орталықтар, комитеттер мен жедел штабтардың құрылуы кешенді түрде онымен күресудің институционалдық негізі екені анықталып, оның жұмысын жетілдіруде қоғамдық интституттарды координациясының кешенді байланысын дамыту қажеттігі анықталды.
3. Терроризмге қарсы іс-қимылдың шетел тәжірибесін имплементациялаудың қажеттілігі елдегі күресті жетілдіру, террористік оқиғалардың алдын алуда тиімді. Сондықтан оны осы диссертациялық жұмыста талдаудың қажеттілігі жоғары. Жаһандану үрдісінің уақыт өткен сайын күшейуі Қазақстан үшін шетелмен байланыста терроризммен күресті жүзеге асыру мүмкіндігін дәлелдеуде.
4. Ақпараттық кеңістікте әлеуметтік байланыс арналарының кеңеюі терроризм, зорлық-зомбылықты таратудың жаңа мүмкіндіктерін берді. Сондықтан терроризмнің және террористік идеологияның таралуына мүмкіндік беретін ақпараттық кеңістік оның дамуына қолайлы болып отыр. Мемлекеттің терроризммен күрес саясатын зерттеуде оның таралуының жаңа алаңы болып отырған ақпараттық кеңістіктің ықпалын зерттеу кибертерроризмнің алдын алуға мүмкіндік береді. Цифрлық трансформация артқан сайын киберқауіп күшеюде. Оның алдын алумен күресті жүзеге асыруда мемлекеттік тұжырымдаманың маңызы зор. «2023-2029 жылдарға арналған цифрлық трансформация, ақпараттық-коммуникациялық технологиялар саласын және киберқауіпсіздікті дамыту тұжырымдамасы», «Қазақстанның киберқалқаны» тұжырымдамасын тәжірибеде қолдау мен дамыту арқылы Қазақстанның ақпараттық кеңістіктегі терроризммен күрес саясатының тұрақтылығын сақтауға және қауіптің алдын алу құралы ретінде негізеделді.
5. Қазақстанның тәуелсіздік алған жылдарынан бергі орын алған террористік актілерге ивент талдау жасау, терроризмнің адамзат үшін қаупі және онымен күресте тек мемлекеттің ішкі жағдайын ғана ескеру жеткіліксіз. Халықаралық терроризм қаупін де ескеру қажеттігін анықтауға негіз болды. Орын алған террористік әрекеттердің физикалық және вербалды әрекеттері базаға тіркеліп, оның мазмұны, ерекшелігі, міндеттері мен мақсаттары жіктеліп, террористік идеология, сананы манипуляциялау сияқты қауіптердің күн санап артып келе жатқанын ұмытпау маңызды екенін анықтау арқылы дәлелденді. Қазақстанда орын алған террористік әрекеттер ұжымдық сипаттан қарағанда индивидуалды екені анықталып, оның орын алуына интернеттің ықпалы зор болғаны айқындалды. Сондықтан ивент анализге сүйене отырып, негізгі қауіп көзі интернет желісі болғандықтан ақпараттық құрылымдарға мән беру ұсынылды.
6. Қазақстанда Терроризммен күресудің саяси механизмдерін жетілдіру жөніндегі ұсыныстар халықаралық тәжірибені және осы саланы зерттеумен айналысатын отандық сарапшылардың пікірін, сондай-ақ қазіргі жағдайда орын алып отырған проблемалар мен даму келешегінде орын алуы ықтимал тәуекелдерді ескеруі тиіс.

**Зерттеу базасы.** Диссертациялық жұмыс Л.Н. Гумилев атындағы Еуразия ұлттық университетінің Саясаттану кафедрасында орындалды.

**Зерттеу нәтижелерін апробациялау.** Зерттеудің ең маңызды нәтижелері әртүрлі басылымдарда жарық көрді. ҚР ҒжЖБ министрлігінің Ғылым және жоғары білім саласындағы сапананы қамтамасыз ету комитеті ұсынған басылымдарда: Л.Н. Гумилев атындағы ЕҰУ Хабаршысы. «Саяси ғылымдар, аймақтану, шығыстану, түркітану сериясы» журналында 2 мақала, Scopus деректер базада индекстелетін "Орталық Азия және Кавказ" журналында "Орталық Азия жастар арасындағы діни экстремизм: ерекшеліктері мен шешу жолдары" тақырыбында мақала (басқа авторлармен бірлесіп) жариялады.

**Диссертациялық жұмыс құрылымы**

Қорғауға ұсынылған жұмыс нормативтік сілтемелер, белгілеулер мен қысқартулар тізімі, кіріспе, үш бөлім, қорытынды, дереккөздер тізімі, сондай-ақ қосымшаларды қамтиды. Диссертациялық зерттеудің жалпы көлемі 156 бетті құрайды.

**1 ТЕРРОРИЗМДІ ЗЕРТТЕУДІҢ ТЕОРИЯЛЫҚ-ӘДІСНАМАЛЫҚ НЕГІЗДЕРІ**

**1.1 Терроризм тарихы, мазмұны, тұжырымдамалық аппараты**

Терроризм – қазіргі заманның ең күрделі мәселелерінің бірі. Себебі терроризм – саяси мақсатты сылтауратып күш қолдану, саяси-әлеуметтік себептерге байланысты жеке адамға, көпшілікке немесе мемлекетке қысым жасау, үрей туғызу мақсатында қасақана жасалатын қылмыстық іс-әрекет. Жаһандану жағдайында ақпараттық кеңістіктің цифрландырылуы террористік әрекеттердің белең алуына мүмкіндікті арттырып отыр. Онымен күресу және алдын алу мәселесі әлем елдерін алаңдатуда. Осы мақсатты жүзеге асыруда орын алып отырған күрделі мәселені саяси ғылым тарапынан зерттеу арқылы оның алдын алу мен күресудің тиімді жолдарын ұсынуға болады.

Диссертациялық жұмыста терроризммен күресудің саяси механизмдерін талдау арқылы тәжіриелік ұсыныстарды ғылыми зерттеулерге сүйене отырып, ең алдымен оның тарихына мән беріп, зерттелуіне қатысты теорияларды талқылау арқылы ұсыныстар беріледі. Себебі қазіргі таңдағы терроризмге қатысты күрделі оқиғалар адамзаттың тарихында орын алған жағдайлардың жалғасы.

Сондықтан ең алдымен терроризмнің тарихы, мазмұны, тұжырымдамалық аппараты терең талдауды қажет ететіндіктен жалпығылыми әдістерге сүйене отырып, зерделенеді. Зерттеу барысында оның пайда болу тарихы туралы зерттеушілер арасында әртүрлі пікірлер таладанып, қазіргі уақытқа дейін терроризмді әлеуметтік құбылыс ретінде түсінуде, отандық және әлемдік ғалымдардың пікірлері сипаты мен мазмұны бойынша классификацияланады. Терроризмнің қалыптасуы туралы әртүрлі пікірлердің болуы заңдылық. Мысалы, Н.Н. Афанасьев пен В.С. Шукшин сияқты зерттеушілер терроризм өркениетпен бірге пайда болып, оның ажырамас бөлігі болғанын, өйткені зорлық-зомбылық ежелден саяси, экономикалық немесе әлеуметтік мақсаттарға қол жеткізу үшін қолданылғанын айтады [53].

Диалектикалық-материалистік тәсіл терроризмнің пайда болуы мен эволюциясын адамзаттың дамуымен тығыз байланыстырып қарастыруды талап етеді. Терроризм қоғамда қарама-қайшылықтар пайда болған кезде немесе бұл қайшылықтар өте өткір формаға ие болғанда ғана пайда болуы мүмкін еді. Алғашқы қауымдастықта терроризм болған жоқ, өйткені тайпалар арасындағы қақтығыстар өмір сүруге қажетті ресурстар үшін күрес ретінде қарастырылды [54].

Кейбір зерттеушілер терроризмді исламдық дәстүрдің бөлігі деп есептеп, оның шығу тегі XI–XII ғасырларға тиесілі деп санайды [55], ал кейбір ғалымдар оның тамырын XVI–XVII ғасырлардағы Француз реформасынан іздейді. Үшінші зерттеушілер терроризмді саяси кісі өлтіру деп анықтап, қазіргі терроризм тарихын XIX ғасырдан бастайды. Бастапқыда терроризм жалғыз адамдардың әрекеттері ретінде көрінсе (мысалы, антикалық тираноубийцы), уақыт өте келе ол ұйымдасқан сипатқа ие болды. Мысалы, діни-мистикалық қоғамдар, ежелгі Иудеяның, ортағасырлық Шығыс пен Қытайдың құпия қоғамдары, Еуропа, Ресей, Азия, Оңтүстік және Солтүстік Американың террористік ұйымдары пайда болды. Терроризм стратегиялық, тактикалық және техникалық тұрғыдан дамып, қарапайым адамдарға шабуыл жасаудан бүкіл қоғамға қарсы соғысқа дейінгі деңгейге жетті [56].

Терроризмнің адамзаттың тарихының дамуында әртүрлі кезеңдерде сипаты мен мазмұнына байланысты өзгеріске түсіп отыруы төмендегі кезеңдерінен анықталады.

Терроризмнің даму тарихы бес негізгі кезеңді өткерді:

Бірінші кезең – ерте терроризм дәуірі (немесе прото-терроризм) ‒ антикалық кезеңнен XIX ғасырдың ортасына дейін. Бұл кезеңде терроризмнің идеологиясы (1849 жылы жарық көрген Карл Гейнценнің «Убийство» атты мақаласы) және практикалық жүзеге асырылуы (XI ғасырда Иранда негізі қаланған Хасан бен Саббахтың исмаилит-низариттер сектасы, яғни «ассасиндер») пайда болды. Сондай-ақ бірінші ұйымдасқан террористік қауымдастықтар қалыптасты (мысалы, біздің дәуіріміздің I ғасырында сикарии және XI–XIII ғасырлардағы ассасиндер)

Екінші кезең – терроризм дәуірінің бастауы немесе классикалық терроризм дәуірі. XIX ғасырдың екінші жартысы мен XX ғасырдың алғашқы онжылдығы. Бұл кезеңде терроризмнің негізгі әдістері мен нысандары қалыптасты, оның ішінде билік өкілдерін жаппай өлтіру, қоғамдық орындарда бомбалар жару және жарылғыш заттарды пошта арқылы жіберу. Сондай-ақ, терроризмнің теориялық негізі қалыптасып, революционерлер мен анархистер арасында «бомба философиясы» деген атпен танымал болды.

Үшінші кезең – өтпелі кезең. (1920 жылдардан 1950 жылдардың соңына дейін). Бұл кезең екі кезеңге бөлінеді. Алғашқы кезеңде терроризм эпизодтық сипаттан тұрақты саяси факторға айналды, көптеген елдерде қоғамдық қауіпсіздікке қауіп төндіре бастады. Екінші кезеңде терроризм уақытша шет аймақтарда шоғырланып, Таяу Шығыс, Оңтүстік және Орталық Америка, Оңтүстік-Шығыс Азия елдерінде байқалды. Осы кезеңде терроризмнің жаңа түрлері мен әдістері пайда болды, мысалы, әуе терроризмі және кепілге алу.

Төртінші кезең – қалалық партизандық күрес дәуірі (1960-1980). Бұл кезеңде ірі террористік топтар құрылды, мысалы, Германиядағы Rote Armee Fraktion және Италиядағы Brigate Rosse. Террористердің тактикалары мен әдістері күрделеніп, олардың халықаралық байланыстары нығайды. Бұл кезеңде терроризм мен саяси элиталар арасындағы байланыстардың күшеюі байқалды, терроризм жүйенің тапсырысымен әрекет ететін құралға айнала бастады.

Бесінші кезең – заманауи терроризм дәуірі. Қазіргі терроризм жаһандық әлеуметтік, экономикалық және саяси үдерістердің бір бөлігіне айналды. Ол жаһандану үдерістерімен тығыз байланысты және халықаралық әрі ұлттық қауіпсіздікке үлкен қауіп төндіруде [57].

Осылайша, терроризмнің дамуы ұзақ және күрделі жолдан өтті, қарапайым зорлық-зомбылықтан бастап қазіргі жоғары технологиялық, цифрлық трансформацияға байланысты саяси сипаттағы шабуылдарға дейін дамып, әлемдік қауіпсіздікке елеулі қауіп төндіретін жаһандық құбылысқа айналды.

XIX ғасыр таптық күрес пен солшыл радикализмнің кезеңі болды. Аталған терроризмнің түрлері, формалары мен әдістерінің әрі қарай дамуына әсер етті. Осы ғасырда терроризм тек ұлт-азаттық қозғалыстарда ғана емес, сонымен қатар радикалды революционерлер (анархистер, социалистер, республикалықтар) арасында да қолданылды. Осы ортада терроризмнің алғашқы идеологиялық негіздері пайда болды, олар «бомба философиясы» және «әрекет арқылы үгіт» деген атаулармен белгілі болды (М. Бакунин, К. Гейнцен, П. Кропоткин және басқалар) [58].

Идеологиялардың Еуропа мен АҚШ-та іс жүзінде қолданылуы көптеген атақты саяси тұлғалардың қастандыққа ұшырауына әкелді. Олардың ішінде Франция королі Луи-Филипп I, Германия императоры Фридрих III, Австрия императоры Франц Иосиф, Наполеон III, Испания королевасы Изабелла (1856), Пруссия королі Вильгельм I, Германия канцлері Отто Бисмарк, Франция президенті Сади Карно (1894), АҚШ президенттері Авраам Линкольн (1865) және Уильям Мак-Кинли (1901) бар. Радикалды революционерлер террорды тек саяси элитаға қарсы ғана емес, сонымен қатар орта және жоғары дәрежелі шенеуніктерге қарсы қолданды. Яғни, сол кездегі биліктің көрінісі ретінде қарастырды [59].

Терроризмнің сипатының өзгерістері тарихи даму мен ғылыми өзгерістерге байланысты екені тарихи оқиғалармен дәлелденіп отыр. Екінші дүниежүзілік соғыстың аяқталуы, фашистік режимдердің құлауы және отарлық жүйенің ыдырауы терроризм тарихында жаңа кезеңнің басталуына әкелді. XX ғасырдың екінші жартысында әлемдік аренаға исламдық терроризм орын алып, қазіргі заманғы терроризмнің басты формасы болып қалыптасты. Исламдық терроризм 1960 жылдардың соңында, әлемдік отаршылдық жүйе ыдырағаннан кейін, дамыған Батыс елдері үшінші әлем елдерімен интеграциялық және модернизациялық үдерістер нәтижесінде тығыз байланыс орната бастаған кезде көрініс тапты. Оған себеп ретінде Араб елдерінің мұнай экспортының үлкен табыстары мен түрлі саяси режимдердің қолдауымен исламдық терроризм қазіргі халықаралық терроризмнің негізгі факторына айналуын айтуға болады [60].

Терроризмнің тарихи кезеңдердегі көріністері көптеген мемлекеттерде, соның ішінде Ұлыбритания, Италия, Испания, Франция, Германия, АҚШ, Израиль, Египет, Үндістан, Пәкістан, Ауғанстан, Орталық Азия елдерінде бар. XX ғасырдың соңына қарай терроризм бүкіл адамзатқа жаһандық қауіп екені баршаға түсінікті болды. Қазіргі заманғы мемлекеттік терроризм жаһандану үдерістерінің аясында халықаралық және ұлттық қауіпсіздікке қауіп төндіретін мәселе ретінде қарастырылады. Мемлекет ішіндегі және халықаралық терроризм арасындағы шекаралар біртіндеп жойылып, терроризм кейбір мемлекеттер тарапынан қолдау тауып, қазіргі соғыстар мен қарулы қақтығыстарды бастау құралына айналуда [61].

З.Ш. Матчанова қазіргі әлемде терроризмнің таралуына ықпал ететін бірқатар факторларды атап көрсетеді. Мемлекеттік құрылымдардың дағдарысы, билік пен заңның дұрыс жұмыс істемеуінен оның беделінің төмендеуі, заңнаманың жетілмеуі, құқық қорғау органдары мен армияның әлсіреуі, шетел мемлекеттерінің араласуы, әлеуметтік-экономикалық теңсіздік, жұмыссыздық, әлеуметтік тұрақсыздық, маргинализация, шыдамсыздық, ксенофобия, діни экстремизм және сепаратистік көңіл-күйлер қоғамдағы жағымсыз сипаттағы пікірлердің туындауына және оның террористік актілерге айналуына әкеледі [62].

Сондықтан терроризмге қарсы күресті жүзеге асыру үшін саяси-құқықтық тұрғыда реттеу қажет. Оның маңызды міндеті – «терроризм», «халықаралық терроризм», «террористік акт» сияқты ұғымдарды нақтылап, нормативтік құжаттарда бекіту. Бұл терроризмді дұрыс бағалау, оған тиімді қарсы тұру және құқықтық базаны қалыптастыру үшін қажет ететіні сөзсіз [63] терроризмнің әлемге ортақ мәселеге екені белгілі болғаннан кейін оны анықтау әрекеті алғаш рет 1937 жылы Ұлттар Лигасының бастамасымен әзірленген терроризмнің алдын алу және оны жазалау туралы халықаралық конвенция жобасында жасалды [64] Аталған халықаралық құжатта халықаралық террористік актінің анықтамасы беріліп, оның субъектілері мен объектілері көрсетілген болатын. Алайда бұл Конвенция күшіне енбей, БҰҰ құрылғаннан кейін терроризмге қатысты негізгі рөл осы ұйымға өтті. 1972 жылы БҰҰ Бас Ассамблеясы халықаралық терроризм мәселелері жөніндегі арнайы комитет құрды. 2001 жылы БҰҰ Қауіпсіздік Кеңесі Контртеррористік комитетті құрылып, бұл органдар мемлекетаралық терроризмге қарсы іс-қимылдарды үйлестіріп, терроризмнің әмбебап анықтамасын әзірлеу міндетін орындауда.

Сонымен сарапшылар, ғалымдар терроризмнің пайда болу уақыты туралы да, және оқиғалардың қазіргі заманғы терминдер тұрғысынан бағалануын әртүрлі түсіндіреді [65].

Террористік акті тарихи оқиға ретінде бағалайтын А.А. Королевтің пікірі бойынша «біздің эрамызға дейін үш жүз қырық жыл бұрын Александр Македонскийдің әкесі терраристік әрекеттің салдарынан қаза тапты» деп есептейді [66]. Вальтер Лакер ең алғашқы лаңкестік топтардың қатарына б.з.д I ғасырда еврейлердің сикарийлер («қанжар ұстаушылар») сектасы деп есептейді. Сектаның мүшелері бейбітшілікті жақтайтын еврей дворяндарының өкілдерін діннен және ұлттық мүдделерден бас тартты және Рим билігімен «ынтымақтасты» деп айыптап, оларды өлтіруге дейін барды.

Аталған қоғамдық наразылық қозғалысын басқарған және төменгі таптарды жоғарғы таптарға қарсы қойған экстремистік ұлтшылдар болды. Оларды қазіргі радикалды террористік ұйымдардың прототипі болды деп бағалауға болады. Сикарийлердің әрекеттерінен діни фанатизм мен саяси лаңкестіктің үйлесімін анықтауға болады. Олар өздерінің саяси және діни әрекеттері үшін шейіт болуды қуаныш әкеледі деп есептейді. Өздері қарсы болған режимді құлатқаннан кейін Құдай өз халқына көрініп, оларды азаптан азат етеді деген сенімде болуларының өзі олардың адасушылық көзқарастарын көрсетті. Олар 66-71 жылдардағы еврей көтерілісін талқандауда маңызды рөл атқарып, олардың жеңілісімен аяқталды [67].

Орта ғасырлардағы террористік ұйымның классикалық мысалы ретінде өлтірушілер сектасын яғни, хашашаиндер, «шөп жегіштерді» мысалға келтіруге болады. Олар жасырын соғыс өнерін, диверсиялық әрекеттерді және мақсатқа жетудің зорлық-зомбылық құралдарын меңгерді. Шамамен 1090 жылы Хасан ибн Саббах Хамаданның (қазіргі Иран) солтүстігіндегі тау аңғарындағы Аламут бекінісін басып алды. Алдағы бір жарым ғасырда сектаның негізін қалаушы атымен тарихқа енген Тау ақсақалының ізбасарлары бүгінде лаңкестікке қарсы мамандар «сұр аймақ» деп аталатын бақыланатын аймаққа айналды. Жерорта теңізінен Парсы шығанағына дейінгі кең аумақта билеуші бейбітшілік сектаның жақтаушылары (бүгінгі көзқараспен - содырлар) ғасырлар бойы жүздеген халифтар мен сұлтандарды, әскери жетекшілер мен ресми дін өкілдерін өлтірді. Олардың қызметі билеушілер сарайларында үрей тудырды. Шығыстың геосаяси кеңістігінде саяси жағдайды айтарлықтай тұрақсыздандырды. Қазақстандық зерттеушілер де терроризмнің қазіргі көріністерінің шығу негізіне мән береді [68].

ХІІ-ХІІІ ғасырларда католиктік шіркеудің діни билігі қажетсіз монархтарды өлтіру сияқты қоғамға қауіпті жағдайды заңдастырды. ХҮІ ғасырда монархомахияның негізгі идеялары сұранысқа ие болды. Ол әдеттен тыс танымал және өзекті бола бастады. Католицизмнің қарсыластары Уильям Оранжский (1584), Генрих III (1589) және Генрих IV (1610) жойып, ол тарихта жағымсыз оқиға ретінде бағаланады. Аағылшын армиясының капитаны Гай Фоукстың парламент пен король Джеймс I-ге қарсы «Паневой сюжеті» (1605) деп аталатын оқиғаны терроризмді зерттеуші тарихшылар тарихи оқиға ретінде бағалайды. Сол уақыттың террористік сипаттағы оқиғасы корольды өлтіру үшін парламент ғимаратын жаруды жоспарлау. Осылайша Англиядағы католицизмді қалпына келтіру көзделіп, Француз революциясы мен Наполеон соғыстары терроризмнің тарихи негізін көрсетті. Француз революциясының классикалық жаппай терроры қорқынышты басқарудың үлгісі бола отырып, террористік тактиканың пісіп-жетілу механизмін іске қосты. 1858 жылы маңызды оқиға ретінде итальяндық Фелис Орсиганың Наполеон III-ге қастандық жасауы және Парма герцогы да террористердің қолынан қаза табуы (1854 Герцог Фердинанд III мен Испания патшайымы Изабелланың (1856) өміріне қастандық әрекеттер жасалуы терроризм тарихының айқын дәлелі. Келесі маңызды тарихи оқиға 1868 жылы серб князі Михайло Обренович III өлтірілуі. Канцлер Отто Бисмарк пен Пруссия королі Вильгельм I екі рет қастандық жасау әрекетінен аман қалды. Уақыт өте террористік тактикаға жүгінетін саяси қозғалыстар шеңбері біртіндеп кеңейіп, Ұлттық қозғалыстар ғана емес, сонымен бірге Еуропадағы саяси топтар қамтылды. Республикашыл, анархист және терроризмнің ерекше, бірегей идеологиясы қалыптаса бастады. Терроризмнің Ресей империясына келу уақытын 19 ғасырдың екінші жартысы деп айтуға негіз бар. Себебі, 1880-1890 жылдардан бастап Еуропа мен Америка Құрама Штаттарында анархо-терроризмнің серпілісі көрініс тапты. 1894 жылы Француз Республикасының президенті С. Карно террористердің қолынан қаза тапқаны билік пен қарсы топтың аса күрделі қайшылығын көрсетеді. Америка Құрама Штаттарында террористік актілердің орын алуын 1881 жылы АҚШ президенті Дж.Гарфилдке қастандық жасалуы нәтижесінде оның жараланғанымен дәлелдеуге болады. 1901 жылы АҚШ президенті У.Маккинли терроризмнің салдарынан өлтірілді. Орын алған атақты лаңкестік әрекеттер ретінде театрлар мен мейрамханалардағы бомба жарылыстары, жоғары, орта деңгейдегі шенеуніктерді өлтіруді атауға негіз бар. 1910–1920 жылдардан бастап анархотерроризм айтарлықтай саябырлады. Терроризм ХІХ ғасырда саяси өмірдің маңызды факторына айналуы ХХ ғасырдағы терроризм жүйесінің күрт өсуімен және сапалық түрленуімен сипатталды. Келесі кезекте террористер халықаралық байланыс орнату арқылы қауіпті күшке айнала бастады. Терроризм Латын Америкасы мен Азияны қамти отырып, жаһандық сипат ала бастады. Материалдық және идеологиялық қолдауға байланысты олардың әрекеті күшейе бастады [69].

Әлемдік деңгейде терроризмнің сипат алуының тарихына сүйене отырып, жаһандық қауіптен Қазақстанның да тыс қала алмайтыны белгілі. Қазақстан Республикасы халықаралық қауымдастықтың субъектісі ретінде жаһандық дамумен қатар әртүрлі қатерлер мен тәуекелдерге мәжбүр. Осы тұрғыда тәуелсіздік алғаннан бері терраристік оқиғалар орын алып, шешу мен алдын алу бойынша өзіндік тәжірибесін өткізді. Қазақстанның өзіндік тарихи жолын өткеріп, кезеңдерді қамтыды. Ендігі кезекте Қазақстандағы терроризмнің тарихи жолын талдау жасау арқылы бүгінгі күнге дейін жолын талдауға қажеттілік бар. Қазақстан аумағындағы террористік әрекеттердің тарихын бірнеше кезеңге бөлуге болады.

Бірінші кезең, Қазақстанның 1991 жылы тәуелсіздік алуынан бастап 2000-шы жылдардың ортасына дейінгі уақыт. Осы кезеңде Қазақстанда терроризмнің пайда болуы мен дамуының негізгі алғышарттары қалыптасып, дамуына әсерін тигізді. Алғашқы кезеңде республика аумағына террористік белсенділік ошақтарынан ваххабизм идеялары ене бастады. 1996 жылдан 2001 жылға дейін Ауғанстанды тәліптер режимі басқарды. 1994 жылы зерттеушілер Қазақстан аумағында алғашқы салафиттік қауымдардың пайда болғанын атап өтті [70] Осы кезеңде Қазақстанда басқа елдерде жасаған қылмыстары үшін қудаланған террористер жасырынып жүргендігін 2000-2004 жылдар аралығында республика ішкі қауіпсіздік органдары 8 өзбекстандықты ұстап, оларды өз отандарына экстрадицияланғандығымен дәлелденеді. Осы кезеңде бейбіт тұрғындарға қатысты алғашқы зорлық-зомбылық әрекеті тіркелгендігін 1992 жылдың ақпан айында Шиелі ауданында тұтқындардың қашып кетуі және олардың 11 адамды кепілге алу оқиғасының орын алуы дәлелдемелік негіз ретінде сипатталады. Бұл Қазақстандағы террористік акт ретінде қарастыруға болатын алғашқы зорлық-зомбылық әрекеті болғаны анықталды. Осы актіде ұлттық қауіпсіздік комитетінің арнайы операциясы нәтижесінде кепілге алынғандар босатылып, террористер жойылды. Алғашқы кезеңде ірі террористік актілер тіркелмеген. Өйткені бұл кезеңде негізінен радикалды идеялардың енуі орын алды.

Екінші кезең, онжылдықты қамтитыны 2000-шы жылдардың ортасынан басталып, 2011 жылға дейін жалғасуымен нақтыланады. Аталған кезең Қазақстанға экстремистік идеялардың еніп, республика азаматтарының арасында олардың жақтаушыларының саны артуымен сипатталады. Қазақстан аумағында көптеген елдердегідей ірі террористік актілер тіркелмегінмен, республика азаматтары шетелдегі террористік операцияларға қатысуда. Шетелдік террористік актілерге қатысу орын алған жағдайдар 2009 жылдың 19 шілдесінде Қырғызстан арнайы жасағы Бішкек пен Ош қалаларындағы терактілерді айтуға болады. Қатысы бар деп айыпталған 18 адамды тұтқындалды. Қырғызстан құқық қорғау органдарының ақпараттары көрсеткендей, олардың арасында Қазақстан азаматтарының болуы Қазақстан үкіметінің халықаралық терроризм мәселесіне назар аудара бастауына негіз болды. Осы шаралардың жүзеге асырыла бастауының көрінісі ретінде 2004 жылдан бастап республикада ірі экстремистік ұйымдардың қызметіне тыйым салына бастағанын айтуға болады. «Аль-Каида», «Шығыс Түркістанның ислам қозғалысы», «Өзбекстанның ислам қозғалысы», «Мұсылман бауырлар», «Талибан», «Орталық Азия моджахедтер жамағаты» сияқты ұйымдарға 2004-2005 жылдары тыйым салынды [71]. Республикада 2009 жылы алдын алынған терактілер туралы ақпараттар ретінде ҰҚК терроризмге қарсы орталығының бастығы, генерал-майор Адиль Шаяхметовтың 2008 жылы төрт террористік актінің, ал 2009 жылы үш актінің алдын алғанын мәлімдемесі мысал бола алады [72].

Осы кезеңнің ерекшелігі Қазақстанда терроризм ақырындап халықаралық деңгейге шыға бастады. Мысал ретінде айтатын болсақ, Қазақстан азаматтарының шекаралас мемлекеттердегі террористік операцияларға қатысуы жиілеп, халықаралық террористік ұйымдар да республикаға назар аудара бастады.

Үшінші кезең, 2011 жылдан бастап, 2016 жылмен аяқталды. Осы кезеңде Қазақстан аумағында алғаш рет террористік актілер жасалғандығы тіркелді. Яғни, 9-дан астам ірі теракт орын алды.

2011-2016 жылдар аралығында Қазақстан аумағында ірі террористік актілердің орын алуымен көптеген азаматтар зардап шекті. Террористердің негізгі нысаны құқық қорғау органдарының қызметкерлері. Террористік белсенділіктің бір себебі ретінде «Діни сенім бостандығы және діни қауымдар туралы» заңның күшін жоюымен сипаттай аламыз. Себебі, бұл жағдай экстремистік идеологияны ұстанушылардың наразылығын тудырды. Террористік идеология Қазақстан аумағына салыстырмалы түрде еркін енуі оған қатаң шектеулердің қойылмауынан болды деген қорытынды айтуға болады.

Қазақстандағы терроризм тарихының төртінші кезеңі, 2016 жылдың соңынан 2022 жылға дейінгі кезең. Осы кезеңде бұрынғы террористік кезеңдердегі мәселелердің салдары белсенділікпен байқалды. Республиканың ұлттық қауіпсіздік органдары терроризмге қарсы күрес әдістерін жетілдіруге мәжбүр болды. Оның бір көрінісі ретінде Қазақстанның ШЫҰ мен ҰҚШҰ-ның лаңкестікке қарсы жаттығулары мен бағдарламаларына қатысуын мысалға келтіруге болады. Терроризм үшін жаза қаталданып, күшейгенін сотталғандардың статистикасынан байқауға болады. 2003 жылы терроризм үшін 16 адам сотталған болса, 2004 жылы – 20, 2005 жылы – 6, ал 2019 жылы бұл көрсеткіш 140 адамға дейін өсті [73]. Осы кезеңде ірі террористік шабуылдар болмады, көптеген террористік ұйымдар заңның күшейтілуіне байланысты уақытша тыныштыққа кетті.

Бесінші кезеңді соңғы уақыттағы оқиғалардың орын алуымен сипаттаймыз. 2022 жылдың басындағы жаппай наразылықтардан басталып, әлі де жалғасуда. 2 қаңтарда Жаңаөзенде сұйытылған газ бағасының көтерілуіне байланысты наразылықтардың басталуымен наразылықтар Қазақстанның басқа аймақтарына да таралып, саяси, экономикалық талаптарға қоса радикалды мазмұндағы талаптарға өтті. 2016 жылдан кейін белсенді әрекеттен бас тартқан экстремистік топтар да наразылықтарға қосылды.

Соңғы кезеңдегі оқиғаға байланысты Президент Қ.Ж.Тоқаев наразылық білдірушілердің талаптарының көбін орындауға тырысты. Радикалдардың қосылуы қақтығысты бейбіт жолмен шешілмегендіктен, нәтижесінде наразылар дүкендерді тонау, үкімет ғимараттарын өртеу және құқық қорғау органдары қызметкерлерін өлтіру жағдайларына ұласты. Кейінірек, 7 қаңтарда, Қазақстан президентінің ҰҚШҰ төрағасына өтініші бойынша Қазақстанға ҰҚШҰ қарулы күштері енгізіліп, олар лаңкестікке қарсы операцияны жүзеге асыруы бұл оқиғаны Қазақстандағы терроризмнің жаңа кезеңінің басталуы деп санауға себеп болды. Себебі республикада терроризм алғаш рет осындай ауқымды деңгейге жетті. Сондықтан үкімет халықаралық көмекке жүгінуге мәжбүр болды. Қаңтар оқиғасының мазмұны, саяси маңызы, бағасы әлі толық берілген жоқ. 5 маусымда Қазақстанда 2022 жылғы қаңтардағы оқиғаларға байланысты конституцияға түзетулер бойынша дауыс беру өтті. Сол күні республика президенті Токаев бұл оқиғаларды лаңкестік шабуыл деп атады [74].

Қазіргі уақытта терроризмнің жекелеген түрлерін жіктеудің негіздері ретінде ғылыми және криминологиялық әдебиеттерде, сондай-ақ саяси тәжірибеде қолданылатын критерийлер төмендегі 1-кестеде топтастырылған.

Кесте 1 – Қазіргі терроризмнің жіктелу түрлері

|  |  |
| --- | --- |
| Терроризмнің жіктелу түрлері | |
| 1 | |
| 1. Терроризмді идеологиялық негізі мен көріну саласына қарай жіктеу: | |
| Саяси терроризм | Билік үшін күреспен тікелей байланысты, саяси қарсыластарды қорқыту немесе жою мақсатында әрекет жасайды. | |
| Мемлекеттік терроризм | Мемлекеттің ішіндегі өз халқын қорқыту және бағындыру, оларды толық басып-жаншу, оларды тирандық режимге қарсы тұрудан айыруды көздейді. | |
| 1-кестенің жалғасы | | |
| 1 | | |
| Діни терроризм | Лаңкестердің сенімін қабылдату және басқа діндерді әлсірету немесе жою мақсатында жүзеге асырылады. | |
| Ұлтшылдық терроризм | Басқа ұлт өкілдерін ығыстырумен, кейде олардың мәдениетін, мүлкін және жерін басып алумен көрінеді. | |
| Жалпы қылмыстық, пай дакүнемдік терроризм | Қылмыскерлерге кедергі келтіретін адамдарды қорқыту немесе жою арқылы материалдық пайда табуды көздейді. | |
| Қылмыстық терроризм | Қылмыстық топтарға қарсы бәсекелестерін жою немесе олардың жауларын қорқыту мақсатында жүзеге асырылады. | |
| 2. Терроризмді ауқымына қарай жіктеу: | | |
| Ішкі терроризм | Бір мемлекеттің ішінде көрініс табады, адамдарды кепілге алу, топтық өлімдер, азаматтарды жаппай өлтіру және бүкіл елге саботаж жасау түрінде көрініс береді. | |
| Халықаралық терроризм | Бір мемлекеттің басқа мемлекетке немесе мәдениетке қарсы соғысты жүргізу, қарсылас мемлекетке қарсы құпия соғыс жүргізу, кейде мемлекеттік билікке қарсы. | |
| 3. Терроризмді мақсаты мен міндетіне қарай жіктеу: | | |
| Жеңілдікке қол жеткізу терроризмі | Қылмыстық жолмен қандай да бір талаптарды орындауға немесе қандай да бір жеңілдіктерге қол жеткізуге бағытталған. | |
| Апокалиптикалық терроризм | Террористік акт арқылы объектіге максималды зиян келтіруді мақсат етеді. | |
| 4. Терроризмді қолданылатын құралдар мен әдістерге қарай жіктеу: | | |
| Қарапайым терроризм | Қылмыстарды орындау барысында әдеттегі жарылғыш заттар мен жою құралдары қолданылады. | |
| Ядролық, химиялық және биологиялық терроризм | Радиоактивті материалдар мен қауіпті заттарды қолдану арқылы жүзеге асырылады. | |
| Электромагниттік терроризм | Қуатты электромагниттік сәулелену қолданылады, нысандарға физикалық әсер етеді. | |
| Кибертерроризм | Ақпараттық технологиялар жүйелеріне зиян келтіру немесе оларды бұзу мақсатында жүзеге асырылады. | |
| Ақпараттық терроризм | Ақпаратты бұрмалау және жаудың ақпараттық жүйелерін жою арқылы халықты үрейлендіру және наразылық туғызу мақсатында жүзеге асырылады. | |
| Экономикалық терроризм | Қаржылық және экономикалық объектілерге зиян келтіру немесе олардың қызметін тоқтату арқылы жүзеге асырылады. | |
| 5. Терроризмді күш пен құралдар бойынша жіктеу: | | |
| Жеке терроризм | Жеке адамдарға қарсы террористік актілер жасалады. | |
| Топтық терроризм | Ұйымдасқан террористік топтармен жүзеге асырылады. | |
| Ескерту – Әдебиет негізінде құралған [75] | | |

Ұсынылған терроризм жіктемесі оның көпқырлылығын, әртүрлілігін көрсетеді. Оның үнемі дамып отыратынын дәлелдейді. Терроризмнің әрбір түрінің өзіндік ерекшелігі, мақсаты, мотиві, әдістері және құралдары арқылы олардың ортақ элементтері бар. Олар терроризмге қылмыстық әрекет ретінде тән. Жоғарыдағы кестедегі терроризмнің жіктелу түрлеріне байланысты қылмыстық сипаты беріледі:

– терроризм қоғамдық қауіпті әрекеттерді жасау нәтижесінде үлкен қауіп тудырады;

– террористік қылмыстардың жария түрде орындалуына байланысты терроризмге кеңінен жариялау және талаптар ашық қойылады;

– террористердің ұйымдасқан зорлық-зомбылық ықпалымен туындайтын қорқыныш, күйзеліс, шиеленіс жағдайларын әдейі жасау [76].


Терроризм террористік акт түрінде жүзеге асады. Яғни, қылмыстық ниетті жүзеге асырудың нысаны және террористік операцияның соңғы кезеңі ретінде анықтауға болады. Терроризмнің салдары тәжірибе көрсетіп отырғандай үлкен материалдық және рухани құндылықтардың жойылуы, экономикалық өсудің баяулауы, іскерлік белсенділік, өндіріс және инвестиция көрсеткіштерінің төмендеуі, мемлекеттер арасындағы араздықтың күшеюі, қарулы қақтығыстар, соғыстар, әлеуметтік және ұлттық топтар арасындағы жеккөрушілік пен сенімсіздіктің өршуі болып табылады. Террористік белсенділіктің жоғарыдағы тұжырымдарында анықталғандай мемлекеттік билік органдарының, жергілікті басқару органдарының өкілдеріне, құқық қорғау органдары мен күш құрылымдарының қызметкерлеріне, ресми мұсылман дінбасыларына, идеологиялық қарсыластарға және бәсекелестерге оның қызметі қарсы бағытталған.

Кесте 2 ‒ Террорлық актілердің түрлері, олардың мақсаттары мен жүзеге асыру әдістері

|  |  |  |
| --- | --- | --- |
| Террористік актілердің түрлері | Сипаттама | Іске асу жағдайлары мен орындары |
| 1 | 2 | 3 |
| Диверсия | Көлік құралдарын немесе ғимараттарды жару арқылы адамдарға зиян келтіру және оларды өлтіру, сонымен қатар ашық кеңістікте адамдарды жою мақсатымен шабуыл жасау. | 1990 жылдары ХАМАС, Хезболла, Әл-Каида, Аум Синрике сияқты ұйымдар диверсиялық тактикаларды қолданды. Ең қанқұйлы терактілер жарылғыш заттар орнатылған көліктер немесе "автокөлік бомбалары" арқылы жасалды. Сондай-ақ, әскери казармалар мен Таяу Шығыс пен Африкадағы АҚШ елшіліктеріне шабуылдар болды. |
| Адам ұрлау | Әдетте, танымал саясаткерлер, шенеуніктер немесе журналистер сияқты қоғамға ықпалды тұлға лар ұрланады. Террористер саяси талаптарын орындауды, үкіметті қорқытып, ұйымдарының қызме тіне қаражат жинауды көздейді. | Мұндай террористік әрекеттер саяси тұрақсыздыққа әкеледі. Латын Америка сында партизандардың адамдарды жиі ұрлау фактілері тіркелді. Ливанда 1980 жылдардың басында оншақты шетелдік азаматтар мен әскери өкілдер ұрланған. |
| Өлтіріп ке ту немесе шабуыл жасау | Терроризмнің ең басты әдісте рінің бірі. Қару қолданылып, белгілі топтарға психологиялық әсер ету үшін тиімді. | Бұл революциялық терроризмде белсенді қолданылады. Қару ретінде автоматты қарулар, қол гранаталары, минометтер пайдаланылады. |
| 2-кестенің жалғасы | | |
| 1 | 2 | 3 |
| Ұшақты басып алу (хайд жекинг) | Ұшақтар, пойыздар, автокөлік тер және кемелерді басып алу. | 1960 жылдары АҚШ-та эмигранттар мен радикал солшыл экстремистер ұшақтарды басып алу үшін қолданды. 1968 жылы Палестина әуе терроризмін бастады, ол Еуропа мен Таяу Шығыста орын алды. 1980-90 жылдары қоқан-лоққылық пен теңіз қарақшылығы кеңінен таралды. |
| Ғимараттарды басып алу | Елшіліктер, үкіметтік ғимараттар және партия кеңселері жиі шабуылға ұшырайды. Шешендік терроризм ауруханаларға ша буыл жасау жағдайларымен белгілі | Солшыл террористер Еуропа мен Латын Америкасындағы американдық елшілік терді басып алу арқылы осы тактиканы қолданады. 2004 жылы Бесландағы №1 мектепті басып алу – осы әдістің тағы бір мысалы. |
| Кибертерроризм (кибер соғыс) | Компьютерлік желілерге рұқсат сыз кіру арқылы шабуыл жасап, тиісті мекемелердің жұмысын бұзуға бағытталған әрекеттер. | Пентагонның Қорғаныс министрлігіне сәйкес, олардың ақпараттық жүйелеріне аптасына 50-ден астам шабуыл жасалады. Олардың көбісі хакерлік бұзақылық әрекеттер, бірақ 1999 жылы Югославия ны бомбалау кезінде Ресей, Сербия және басқа да елдердің хакерлік топтары АҚШ үкіметіне тиесілі серверлерді әдейі шабуылдаған. 1997 жылы тамильдік "Black Tigers Internet" кибертобы Шри-Ланка үкіметінің электрондық поштасына шабуыл жасады |
| Ескерту – Әдебиет негізінде құралған [77] | | |

Жоғарыдағы 2-кестеде талданғандай, террорлық актілердің түрлері, олардың мақсаттары мен жүзеге асыру әдістері әртүрлі. Оның әртүрлілігі жүзеге асырылуының мазмұны, мақсаты, сипатына байланысты. Жеке тоқталатын болсақ, диверсия деп аталатын түрі көлік құралдарын, ғимараттарды жару арқылы адамдарға зиян келтіру. Сонымен бірге оларды өлтіру, сонымен қатар ашық кеңістікте адамдарды жою мақсатымен шабуыл жасау деп сипатталады. Адам ұрлауға келетін болсақ, ол да террористік актінің қауіпті түрі ретінде танымал саясаткерлер, шенеуніктер немесе журналистер сияқты қоғамға ықпалды тұлғаларды ұрлау болып табылады. Террористер саяси талаптарын орындауды, үкіметті қорқытып, ұйымдарының қызметіне қаражат жинауды көздейді. Келесі терроризмнің түрі ретінде өлтіріп кету немесе шабуыл жасауды айтуға болады. Терроризмнің ең басты әдістерінің бірі бола отырып, қару қолданылып, белгілі топтарға психологиялық әсер ету үшін тиімді әдіс ретінде сипатталады. Ұшақты басып алу (хайджекинг) терроризм түрі, ұшақтар, пойыздар, автокөліктер және кемелерді басып алу сияқты террористік актілерді ұйымдастыру да қауіп төндіретін акция. Террористік актілердің ең көп қолданылатын түрі ретінде ғимараттарды басып алуды айтуға болады. Елшіліктер, үкіметтік ғимараттар және партия кеңселері жиі шабуылға ұшырайтын объектілер. Мысал ретінде Шешенстандағы ауруханаларға шабуыл жасау жағдайларын келтіруге болады. Қазіргі жаһандану жағдайында цифровизацияның дамуымен жаңа терроризм түрі ретінде кибертерроризм (киберсоғыс), яғни компьютерлік желілерге рұқсатсыз кіру арқылы шабуыл жасап, тиісті мекемелердің жұмысын бұзуға бағытталған әрекеттер белең алуда.

Жоғарыда террорлық актілердің түрлері, олардың мақсаттары мен жүзеге асыру әдістері туралы айта кете отырып, қазіргі заманның жаңа өзгерістеріне қарай терроризмнің түрінің де өзгеріске ұшырағанын айқын байқауға болады. Қазіргі әлемнің жаһандану жағдайы әлемнің ғылыми-техникалық прогресімен бірге бұл мүмкіндікті әртүрлі кері ағымдағы ұйымдардың өздерінің теріс пиғылдарына қолдану үшін де пайдалану мүмкіндігіне ие. Сондықтан жоғарыдағы талдауда анықталғандай терроризмнің сипаттары мазмұны мен мақсат бойынша жіктеліп, соған қарай өзгерістері анықталды. Төмендегі суретте аталған сипатына қарай терроризмнің түрлерінің қазіргі таңдағы ең көп таралған түрін көрсетуге болады. Демек, оның қолданылысының жиілігі арқылы қазіргі таңдағы ең қауіпті терроризм түрін анықтауға болады.

****

Сурет 1 ‒ Ең көп тараған теракт түрлерінің жиілік пайызы

Ескерту – Әдебиет негізінде құралған[78]

1-суретте берілген деректерді талдау негізінде, қазіргі уақытта ең көп таралған террористік актілер – кибертеррорзим, диверсия, өлтіріп немесе шабуыл жасау. Олар негізінен терроризм индексі жоғары елдерде жасалады. Бұл көрсеткішті Сидней университетінің Экономика және бейбітшілік институтының басшылығымен халықаралық сарапшылар тобы әзірлеген. Оған сәйкес барлық террористік инциденттердің жартысынан көбі және террористер қолынан қаза тапқандардың 79%-дан астамы алты елге тән. Олар Ирак (2018 жылы жасалған терактілердің 10%-ы), Ауғанстан (9,84%), Нигерия (9,71%), Сирия (9,52%), Пәкістан (8,74%), Йемен (7,88%) [79]. Аталған елдерді біріктіретін бірнеше элементтер бар, олар:

– саяси тұрақсыздықтың салдарынан болатын әлсіз орталық билік және тиісінше құқық қорғау органдарының террористік қауіптерге қарсы тұру қабілетсіздігі;

– жоғары жұмыссыздық деңгейііне байланысты орын алатын өз өміріне қанағаттанбаудың ең айқын факторы ретінде көрінетін, адамды қалыптасқан жүйеден шығып, террористік әрекет жолына түсуге итермелеу;

– әлеуметтік топтар арасындағы жауластық және адам құқықтарының жаппай бұзылуынан туындайтын элементтер [80]. Аталған елдерде және көптеген басқа мемлекеттерде топтар мен идеологиялар арасындағы күрес кедейлік пен жергілікті халықтың қорғалмауы жағдайынан туындайтыны белгілі. Терроризмнің барлық көріністерінің негізгі бөлігі әлеуметтік теңдік үшін күреспен байланысты болып отырған тәжірибден көрінеді. Қоғамға белгілі болғандай, террористік сипаттағы қылмыстарды халықаралық және ұлтшылдық террористік ұйымдардың, партиялар немесе қоғамдық бірлестіктер ішіндегі жекелеген топтардың, исламдық бандылардың, этносепаратистік және мафиялық құрылымдардың жақтаушылары жасайды. Олардың қатары негізінен орта және төменгі әлеуметтік таптарға жататын жаңа жақтаушыларды жалдау есебінен толығып отырады. Вербовщиктер таңған идеялар мен сенімдер жолында олар өз өмірлерін қиюға дайын және террористік әрекеттер жасау үшін әлеуетті кандидаттарға айналады. Яғни экстремизм мен терроризм идеологтары белгілеген мақсаттарды жүзеге асыру үшін құрбандар олардың құралына айналады [81]. Терроризм субъектілерін қылмыстық әрекеттің мақсаттары мен тәсілдеріне қарай жіктей отырып, саяси күрес жүргізетін ең ықпалды террористік ұйымдарға Палестина аумағында әрекет ететін исламдық қозғалыс – «ХАМАС» (Исламдық қарсылық қозғалысы) жатқызамыз. Оның қызметі палестиналық мемлекетті құру мақсатында Израильмен қарулы қақтығысты жүргізуге бағытталған. Сондай-ақ «Тамил-Илама азат ету жолбарыстары» көтерілісшілер қозғалысы Шри-Ланка аумағында тамил мемлекетінің тәуелсіздігі сияқты саяси мақсатымен сипатталады. Анархистерге қатысты айтатын болсақ, ең алдымен Италия мен Грекия аумағында құқыққа қарсы әрекеттер жасайтын «Рубикон» тобы туралы айта отырып, Ресейде экстремистік сипаттағы акцияларды анархистік «Халықтық өзін-өзі қорғау» қозғалысының мүшелерін де мысалға келтіру қажет.

Жоғарыда терроризмнің тарихы талданып, түрлері топтастырылса, ендігі кезекте белгілерін анықтау маңызды. Зерттеулер мен теорияларға сүйене отырып, терроризмнің негізгі белгілерін анықтауға болады. Ең алдымен қорқыту және зорлық көрсету дегеніміз – террористік ұйымдар өздерінің мақсаттарына жету үшін қоғамды қорқыту әдістерін қолдану болып табылады. Зорлық-зомбылық пен қарулы шабуылдар арқылы олар халықтың қауіпсіздік сезімін бұзып, үрей тудыра отырып, саяси немесе идеологиялық мақсаттарға көптеген террористік топтар белгілі бір саяси, діни немесе идеологиялық мақсаттарды көздейтін зорлық-зомбылықты қолдану арқылы өз мүдделерін алға тартуға тырысатын, қоғамдық орындарда шабуыл жасау деп сипаттауға болады. Көп жағдайда террористер жиі адамдар көп жиналатын орындарды нысанаға алады. Оларға сауда орталықтары, әуежайлар, қоғамдық көлік жүйелері сияқты орындар жатады. Шабуыл жасау арқылы террористер қоғамға кең ауқымды әсер етуді көздейді. Хаос пен тұрақсыздық тудыру террористердің негізгі мақсаты. Олар қоғамда тұрақсыздық пен хаос тудыру арқылы қоғамдағы әлеуметтік немесе саяси жүйені бұзып, өз идеяларын насихаттайды. Символдық мәнге ие шабуылдар ретінде кейбір террористік әрекеттер символдық мәнге ие объектілерге, мысалы, мемлекеттік мекемелерге, діни орындарға немесе саяси көшбасшыларға бағытталып, актілерді ұйымдастырады. Бұл арқылы террористер өз идеяларын неғұрлым кең аудиторияға жеткізуге тырысатыны белгілі. Терроризмнің белгілерін анықтау және оны зерттеу – қауіпсіздікті қамтамасыз етудің маңызды аспектісі [82]. Зерттеудің аталған тарауында қарастырылғандай әртүрлі зерттеу әдістері мен теориялар терроризмнің терең себептерін түсінуге көмектеседі. Зерттеудің негізгі мақсаты болып отырған саяси, әлеуметтік және экономикалық факторларды ескере отырып, терроризмнің табиғатын зерттеу ғалымдар мен саясаткерлерге бұл қауіпті құбылыстың алдын алуға мүмкіндік береді.

Қазіргі таңда адамзат үшін терроризм жаһандық қоғамға төнген үлкен қауіп-қатер. Оның табиғатын және негізгі белгілерін зерттеу үшін ғылыми тәсілдер мен әдістер қолданылуы терроризмнің себептерін, көріністерін және салдарын теориялық талдау арқылы тәжірибеде онымен күрсеті жүзеге асыру қажет. Терроризмді зерттеуде ғалымдар түрлі тәсілдер мен әдістерді қолданатыны талдау барысында анықталды. Тоқталатын болсақ, квалитативті және квантитативті зерттеулер. Квалитативті зерттеу әдісі арқылы ғалымдар терроризмнің әлеуметтік, мәдени және саяси себептерін тереңінен талдау үшін сұхбаттар, бақылау және құжаттарды талдау секілді тәсілдерді қолданады. Ал, террористік топтардың идеологиясын және олардың қатысушыларының мотивациясын зерттеу үшін квалитативті әдіс тиімді болып табылады. Квантитативті зерттеу әдісі сандық деректерді талдау үшін ыңғайлы. Бұл әдіс арқылы терроризмге қатысты статистикалық мәліметтер жиналып, өңделіп, оның динамикасы мен тенденциялары анықталады. Террористік актілердің саны, олардың географиялық таралуы және шабуылдардың сипаты квантитативті әдіспен зерттеліп, терроризмнің қай жерде, қандай жиілікте және қандай мақсаттармен жасалатынын түсінуге мүмкіндік береді [83].

Кесте 3 ‒ Террористік қызмет субъектілерінің классификациясы

|  |  |
| --- | --- |
| АҚШ-та қабылданған террористік топтар мен жеке террористердің классификациясы | |
| 1 | |
| Саяси террористер | Билікті басып алуға, үкіметті құлату немесе мемлекеттің қазіргі басшылығын алмастыру арқылы белгілі әлеуметтік немесе идеологиялық мақсаттарға қол жеткізуге тырысады. |
| Анархистер | Билік органдары мен қоғамдық құрылымдардың жұмысын бұзуға тырысатын террористер. |
| Қылмыстық элементтер | Байыту мақсатында заңсыз қызметпен айналысады, қажет болған жағдайда террор әдістерін қолданады. |
| 3-кестенің жалғасы | |
| 1 | |
| Психикалық ауытқу лары бар адамдар | Психикалық ауытқулардың нәтижесінде террористік әрекеттер жасайтындар. |
| Өз құрылымдарының мүддесінде әрекет ететін террористер | Билік элитасының өкілдері, өз билігін нығайту және қоғамды басқару мүмкіндіктерін арттыру мақсатында террористік тактиканы қолданатындар. |
| Орта тап өкілдері террористері | Өз құқықтарын қорғап, әділсіздіктерін көрсету үшін бейбіт жолды емес, зорлық-зомбылықты қолданатындар. Бұл топқа экономикалық құлдырау, инфляция өсуі сияқты себептермен жұмысынан айырылған, бұрын материалдық жағынан қамсыздандырылған адамдар кіруі мүмкін. |
| Ұлттық бағыттағы топтар | Өз мемлекетін (автономиясын) қалпына келтіруге (құруға) немесе өздерінің талаптарына назар аударуға бағыттайды. Кейбір топтар саяси, сондай-ақ діни мақсаттарға ұмтылуы мүмкін. |
| Діни сипаттағы топтар | Өз нанымына сәйкес келмейтін басқа дін өкілдеріне қарсы әрекет жасауға бағытталған. |
| Ескерту – Әдебиет негізінде құралған [84] | |

Жоғарыдағы 3-кестеде сипатталғандай, АҚШ-та қабылданған террористік топтар мен жеке террористердің классификациясы бойынша саяси террористер дегеніміз – билікті басып алуға, үкіметті құлату немесе мемлекеттің қазіргі басшылығын алмастыру арқылы белгілі әлеуметтік немесе идеологиялық мақсаттарға қол жеткізуге тырысатын террористік топтық әрекет болып табылады. Классификация бойынша келесі түрі –анархистер. Олар билік органдары мен қоғамдық құрылымдардың жұмысын бұзуға тырысатын террористік ұйым. Сонымен бірге АҚШ-тағы террористік топтар мен жеке террористердің классификациясы бойынша қылмыстық элементтер, психикалық ауытқулары бар адамдар, өз құрылымдарының мүддесінде әрекет ететін террористер, орта тап өкілдері террористері, ұлттық бағыттағы топтар, діни сипаттағы топтар жатқызылады.

Психикалық ауытқулары бар адамдардың террористік әрекеттерге қатыстылығы психикалық ауытқулардың нәтижесінде террористік әрекеттер жасайтындығы болып табылады. Құқық қорғау органдарының мәліметтері бойынша, 2018 жылы олар елдің қырық қаласында 247 акцияға және бір терактіге тікелей қатысты болған [85].

Белгілі болғандай, әлемдегі террористік әрекеттердің көпшілігі діни сенімге ие радикалды топтармен жасалады. Олардың арасында: «Ислам мемлекеті», «Аль-Каида», «Хезболла», «Ислам армиясы», «Талибан» ұйымдары бар [86]. Бұл ұйымдар негізінен Таяу Шығыс аумағында әрекет етеді. Олардың басты мақсаты діни фанатизм негізінде бұрмаланған исламдық тәртіпті орнату болып табылады. Аталған террористік ұйымдар көбінесе өзара әрекеттесіп, ортақ мүдделеріне жауап беретін бағытта әрекет етеді. Жоғарыдағы талдауға сүйене отырып, төмендегі қорытындыға негізделеді. Қазіргі заманғы терроризм, экстремизмнің шекті нысаны ретінде, көпқырлы, алуан түрлі, әртүрлі мақсаттары, бағыттары, көздері мен орындау сипаты бойынша олардың субъектілерінің өсуін, сондай-ақ террористік қылмыстарды жүзеге асыруда қолданылатын әдістер мен құралдардың күрделілігімен түсіндіріледі. Ұсынылған типологиялар терроризмнің қоғамдық қауіпті құбылыс екенін анықтайды. Оның қылмыстық, антиәлеуметтік мәнін ашу қажеттілігін айқындайды. Осылайша терроризмге қарсы күрестің тиімді стратегиясы мен кешенін құруға ықпал ететін тұжырымдарды сипаттайды.

Қорытындылай келе, *терроризм – көп мақсатты қылмыс. Онымен күрестің негізгі мақсаты қоғамдық қауіпсіздік, яғни, азаматтардың өмірі мен денсаулығы, маңызды инфрақұрылым объектілері, табиғи орта, ақпараттық орта, мемлекеттік органдар, мемлекет және қоғам қайраткерлері мен азаматтардың қауіпсіздін сақтау маңыздылығы.*

Террористік әрекеттерге мемлекеттік органдарды бопсалау (қорқыту) және адам өміріне қауіп төндіретін, елеулі мүліктік зиян келтіретін немесе бұзу мақсатында жүзеге асырылатын өзге де қоғамдық қауіпті зардаптардың туындауы, қоғамдық қауіпсіздік және билік органдарының шешімдер қабылдауына әсер ету жатады. Қоғам мен адамзатқа қауіптің алдын алу үшін онымен күрестің негізгі көзі ретінде саясаттану ғылымының терроризммен күреске қатысты зерттеулерін күшейту қажеттілігі анықталды.

Терроризммен күрестің алдын алу мақсатында жүргізілген зерттеудің теориялық негізі оның қажеттілігін дәлелдеді. Сондықтан:

* терроризммен күресті зерттеуде оның тарихына мән беріліп, оқиғаларға саяси баға берілуі қажет;
* терроризмді зерттеуде тарихи кезеңдерді қарастыру жаһандық сипаттағы террозизмнің алдын алуға негіз болатындығы анықталды;
* терроризмнің алдын алу мақсатындағы әрекеттер көптеген әлеуметтік және гуманитарлық ғылымдар тұрғысынан комплексті зерттелуі тиімді нәтиже береді деген қорытынды жасауға болады.
* терроризмге қатысты зерттеушілердің пікірлерін негізге ала отырып, авторлық анықтаманың берілуі осы мәселені жеке авторлық сипаттағы зерттеушілік көзқарасын анықтайды. Демек, *Терроризм – зорлық-зомбылық арқылы белгілі бір мақсаттарға жетуді көздейтін саясат. Зорлық-зомбылық қоғамдық орындарда жарылыс жасау, адамдарды кепілге алу және жеке адамдарды өлтіру сияқты әртүрлі қауіпті формада болуы мүмкін. Терроризм зорлық-зомбылық идеологиясын және әртүрлі нысандардағы террористік әрекеттерді қамтиды. Террорлық қызмет террористік құрылымдарды құруды немесе жоспарлауды, террористік қызметке қатысуды, осы қызметті қаржыландыруды және көмек көрсетуді, қоғамдық-саяси мақсаттарға қол жеткізудің зорлық-зомбылық әдістерін насихаттауды, сондай-ақ террористік актілерді іс жүзінде жасауды қамтиды.* Сондықтан терраризм кез келген ел үшін зерттеуді қажет ететін өзекті мәселе болып отыр.

**1.2 Қазақстан Республикасының терроризмге қарсы күрес саясаты: заңнамалық негізін талдау**

Жаһандық процесс әлем елдерінің қауіпсіздігін қамтамасыз етуге алаңдауда. Себебі әрбір азаматтың өмір сүруіне жағымды жағдай жасалуы ең алдымен халықаралық заңдар мен келісімдерге және де әр елдің ішкі заңнамалық құжаттарының орындалуы мен мазмұнына байланысты. Осы диссертациялық жұмыста Қазақстандағы терроризммен күрестің алдын алудың саяси механизмдерін талдау үшін ең алдымен осы мәселенің заңнамалық негізін зерттеу маңызды. Сол арқылы террорзиммен күрестің ұйымдастырылуында заңның күшін, оның жұмыс аясын қарастырамыз.

Қазақстан Республикасындағы терроризмге қарсы іс-қимылдың жалпыұлттық жүйесіне қатысты негізгі заңнамалық құжаттарға тоқталатын болсақ, олар:

1. «Ұлттық қауіпсіздік туралы» (2012).
2. «Терроризмге қарсы іс-қимыл туралы» (1999).
3. «Экстремизмге қарсы іс-қимыл туралы» (2005).
4. «Заңсыз жолмен алынған кірістерді заңдастыруға (жылыстатуға) және терроризмді қаржыландыруға қарсы күрес туралы» (2009).
5. «Терроризмге қарсы комиссиялар туралы үлгілік ережені бекіту туралы» (2013).

Аталған заңдар Қазақстан Республикасындағы терроризммен күресті жүзеге асырып, әрқашан жетілдіріліп отырады. Атап айтатын болсақ, 2010 жылғы сәуірде терроризмге қарсы іс-қимылдың құқықтық негіздерін жетілдіруге және терроризмге қарсы қызметтің тиімділігін арттыруға бағытталған «Кейбір заңнамалық актілерге терроризмге қарсы іс-қимыл мәселелері бойынша өзгерістер мен толықтырулар енгізу туралы» Заңға қол қойылғаны белгілі.

«Кейбір заңнамалық актілерге ұйымдасқан қылмысқа, террористік және экстремистік қызметке қарсы күрес мәселелері бойынша өзгерістер мен толықтырулар енгізу туралы» Заң 2011 жылғы қарашада қабылданды. Бұл заңда азаматтардың ұйымдасқан қылмысқа, террористік және экстремистік топтарға қатысқаны үшін жазасын күшейтеді. Экстремистік қылмыстар үшін жаза күшейтілгені осы сипаттағы құқықбұзушылықтың алдын алудың механизмі болады.

«Терроризмге қарсы іс-қимыл туралы» Қазақстан Республикасының Заңы терроризмге қарсы іс-қимылдың, терроризмнің алдын алудың, терроризмнің зардаптарын барынша азайтудың және жоюдың негізгі қағидаттарын, мақсаттарын, құқықтық және ұйымдастырушылық негіздерін, сондай-ақ адамның міндеттері мен құқықтарын белгілейді. Қазақстанда террористік актілерден қауіпсіздікті қамтамасыз ететін негізгі субъект мемлекет болып табылады.

Қазақстан Республикасының Конституциясы Қазақстан Республикасының терроризмге қарсы іс-қимыл туралы заңнамасының негізі болып табылады. Осы Заң мен Қазақстан Республикасының өзге де нормативтік құқықтық актілерінен тұрады, орын алған жағдайларға байланысты халықаралық шарттың ережелері қолданылады.

Елімізде терроризмге қарсы күресті ұйымдастыруда іс-қимылдардың міндеттері орындалуы шарт. Оның ең бастысы терроризм профилактикасы болса, сонымен бірге террористік әрекетті анықтау, оның жолын кесу, террористік қылмыстарды ашу және тергеп-тексеру жұмыстары да негізгі терроризммен күрестің міндеттерін құрайды. Шұғыл медициналық көмек көрсету, медициналық-психологиялық қолдап отыру, террористік әсер етуге ұшыраған объектілердің қалыпты жұмыс істеуін және экологиялық қауіпсіздігін қалпына келтіру, терроризм актісінің салдарынан жәбірленген адамдарды және оның жолын кесуге қатысқан адамдарды әлеуметтік оңалту, терроризм актісінің салдарынан жәбірленген адамдарға моральдық және материалдық зиянды өтеу үнемі орындалуды талап ететін процесс. Терроризм салдарын барынша азайту және жою басты міндет және ол үнемі үлкен ұйымдастырушылықты талап ететін күрделі жұмыс.

Қазақстанда терроризммен күресті ұйымдастырудың негізгі міндеттері заңнамамен реттелетіні белгілі. Сондықтан да заңның қаншалықты міндеттерді шешуге қатысты мазмұнының сипаты қарастырылғаны диссертациялық жұмыстың міндетін ашуда талдауды қажет етеді.

Терроризмге қарсы іс-қимыл туралы Қазақстан Республикасының 1999 жылғы 13 шілдедегі қабылданған Заңы Қазақстан Республикасының азаматтарының құқықтарын, бостандықтарын, қауіпсіздігін қамтамасыз етуде маңызы зор. Халықаралық заңдардың аясында әлемдік құқық қорғау заңдарына сәйкес заңның міндеті террористiк қылмыстардың жасалуы салдарынан қауiп төнген адамдардың өмiрi мен денсаулығын, құқықтары мен заңды мүдделерін қорғау міндеттерінен тұрады.

Заң азаматтардың қауіпсіздігін қорғау мақсатында терроризмнің алдын алу мен онымен күресті жүзеге асыруға негізделген. Террористік әрекет орын алған жағдайда жазаның міндетті түрде орын алатыны нормативтік құқықтық актінің басты принциптеріне жатады.

Қазақстан азаматтарының әртүрлі пиғылдағы заңсыз ұйымдардың арбауларына түсіп қалып жататының бірден бір себебі азаматтардың заңнан бейхабар болулары мен құқықтық сауатсыздығының салдары. Демек, терроризммен күрес шараларын жүзеге асырудың бірден бір жолы ретінде құқықтық сауаттылықпен жұмыстың күшейтілуі маңызды.

Сондықтан төмендегі суретте Қазақстан Республикасында терроризмге қарсы іс-қимыл қағидаттарын талдау арқылы Терроризмге қарсы іс-қимыл туралы Қазақстан Республикасының Заңы талданады.

Сурет 2 ‒ Қазақстан Республикасында терроризмге қарсы іс-қимыл қағидаттары

Ескерту – Әдебиет негізінде құралған [8]

Жоғарыдағы 2-суретте көрсетілгендей, Қазақстан Республикасында терроризмге қарсы іс-қимыл қағидаттары адамның және азаматтың құқықтары мен бостандықтарын қамтамасыз ету және қорғау, террористiк қылмыстардың жасалуы салдарынан қауiп төнген адамдардың өмiрi мен денсаулығын, құқықтары мен заңды мүдделерін қорғау басымдығынан, азаматтардың заңдылықтың сақтауынан, терроризмге қарсы іс-қимыл шараларының террористік қауіп дәрежесіне мөлшерлес болуынан, терроризмнің алдын алудың басымдығынан тұрады. Сонымен қатар, террористік әрекеттi жүзеге асырғаны үшiн жазаның бұлтартпастығы да маңызды. Себебі, терроризмге қарсы іс-қимылдың саяси, ақпараттық-насихаттық, әлеуметтік-экономикалық, құқықтық, арнаулы және өзге де шараларының жүйелі болуы және оларды кешенді түрде пайдаланылуы терроризмге қарсы күресті жүргізудің оңтайлы механизмдері болады. Ал, терроризмге қарсы операцияларды жүргiзу кезiнде тартылатын күштер мен құралдарға жедел басшылық жасау барысында дара басқаруды пайдалану маңызды болып табылады. Терроризмге қарсы іс-қимылдың жария және жария емес әдістері орын алған жағдайдың күрделілігі мен азаматтар мен қоғамдық ортаның қауіпсіздігін қамтамасыз етуге тікелей байланысты. Терроризмге қарсы операцияларды ұйымдастыру барысында операция тактикасы, нысандары, әдістері, құралдары және оларға қатысушылар құрамы туралы мәліметтерге шектеулі қолжетімділікті қамтамасыз ету Қазақстан Республикасында терроризмге қарсы іс-қимыл қағидаттары адамның және азаматтың құқықтары мен бостандықтарын қамтамасыз ету және қорғауда маңызды.

Қазақстан Республикасының Конституциясының негізгі ұстанымдарына сәйкес Терроризмге қарсы іс қимыл заңы басты құжат ретінде елдегі азаматтардың қауіпсіздігін қамтамасыз етеді [7].

Терроризмге қарсы іс-қимылды ұйымдастырудың негіздері Терроризмге қарсы іс-қимылдың жалпы мемлекеттік жүйесімен үйлесе отырып жұмыс жасайды. Ол бірқатар міндеттерді орындайды:

* террористердің қол сұғушылығынан қауіпсіздікті қамтамасыз ететін басты субъект мемлекет болып табылады;
* терроризмге қарсы іс-қимыл саласындағы мемлекеттік саясаттың басты бағыттарын Қазақстан Республикасының Президенті айқындайтыны негізгі заңда негізделген;
* заңның терроризм актісі қатерінің төнуі туралы халықты уақтылы хабардар ету ең басты шартты міндет. Мемлекеттік органдар мен жергілікті өзін-өзі басқару органдары жүзеге асыратын, оны жасауға қарсы іс-қимыл жөніндегі қызметті ұйымдастыру мақсатында ақпарат мониторингінің мемлекеттік жүйесінің ұйымдастырылуы мен жұмыс істеуі және халықты терроризм актісі қатерінің төнуі туралы хабардар ету қағидаларын бекіте отырып, маңызды шешімдер қабылдауды жүзеге асырады;
* елдің терроризмге қарсы орталығы туралы ережені бекіте отырып, оның жұмысының орындалуын жүзеге асырады;
* терроризмге қарсы комиссиялар туралы үлгілік ереженің бекітілуін орындай отырып, сол комиссиялардың жұмысының ережесін анықтайды;
* терроризмге қарсы күрес жөніндегі республикадағы барлық облыстар, республикалық маңызы бар қалалар, астана, аймақтар және теңіздік жедел штабтар туралы ережені бекіту терроризммен күресті жүргізудің маңызды жұмыстарын орындайды;
* Қазақстан Республикасының әуе кеңістігі, ішкі және аумақтық сулары, балық аулау аймағы, континенттік қайраңы терроризм актілерінің жолын кесу үшін, теңізде жүзу қауіпсіздігін қамтамасыз ету мақсатында елдің Қарулы Күштерінің қаруды, арнайы құралдарды қолдану тәртібі туралы нұсқаулықтар бойынша жұмыс істей отырып, заң аясында терроризммен күрестің алдын алу мен күресуге міндетті.

ҚР Президенті Конституцияда және заңдарда сәйкес басқа да өкілеттіктерді жүзеге асыратындықтан барлық заңдардың жүзеге асырылуына оның ішінде терроризммен күрестің де заң аясында орындалуын бекітеді.

Атқарушы өкілеттігіне ие Үкімет терроризмге қарсы күрес және оның алдын алу бойынша заңда айқындалған міндеттерді жүзеге асырады:

* қоғамның қауіпсіздігін қамтамасыз ету мақсатында терроризмге қарсы іс-қимыл жөніндегі қызметін қажетті күштермен, құралдармен және ресурстармен мемлекеттік және жергілікті атқарушы органдарды қамтамасыз етуді ұйымдастырады;
* мемлекеттің ішінде терроризмнiң алдын алу, терроризм салдарларын барынша азайту және жою жөнiндегi шараларды әзiрлеу және жүзеге асыруды ұйымдастырады, орындалуына жауапты болады;
* қазақстанның барлық аймақтарында дерлік терроризмге қарсы iс-қимыл саласындағы қызметтi ұйымдастыру тәртiбiн атқарады;
* террористік тұрғыдан осал объектілердің терроризмге қарсы қорғалуын ұйымдастыруға қойылатын талаптарды бекітіп жұмыстарды жүзеге асырады және жауапты болады;
* үкіметтің маңызды саласы ретінде ішкі істер, ұлттық қауіпсіздік, прокуратура органдарының және діни қызмет саласындағы уәкілетті органның өзара іс-қимыл жасау бойынша арнаулы және түзеу мекемелерінде діни экстремизм мен терроризмге қарсы іс-қимыл жасау қағидаларын бекітеді, жүзеге асырады;
* терроризмге қарсы іс-қимылды жүзеге асыратын Үкіметтің лауазымды адамдарының құқыққа сыйымды әрекеттерімен терроризм актісінің жолын кесу кезінде жеке және заңды тұлғаларға келтірілген зиян келген жағдайда оның өтелу қағидаларын жасап, бекітеді, орындалуын қадағалайды;
* Қазақстан Республикасының терроризммен күрес заңының аясында мүліктік зиянды өтеу қағидаларын терроризм актісінен зиян шеккен жеке және заңды тұлғаларға келтірілген зиянды өтеуді қамтамасыз етуді ұйымдастырады;
* сонымен бірге атқарушы билік терроризмге қарсы іс-қимыл саласында өзiне Конституциямен, заңдармен және Қазақстан Республикасы Президентiнiң актiлерiмен жүктелген өзге де функцияларды орындап, алдына қойылған шарттар мен міндеттерге жауап береді, орындалуына жауап беруге міндетті.

Демек, билік тарапынан терроризммен күрес оның алдын алу мақсатында жұмысты ұйымдастыруды көздейтін әрекет анықталды. Қазақстан Республикасының Президенті мен Үкіметі осы шараларды ұйымдастыруда жауапты екені белгілі. Сондықтан заң шеңберінде тиімді ұйымдастырылған жұмыс терроризмнің алдын алуға көмектеседі.

«Ұлттық қауіпсіздік туралы», «Терроризмге қарсы іс-қимыл туралы», «Экстремизмге қарсы іс-қимыл туралы», «Заңсыз жолмен алынған кірістерді заңдастыруға (жылыстатуға) және терроризмді қаржыландыруға қарсы күрес туралы» заңдар елдің саяси тұрақтылығын қамтамасыз ете отырып, оның әртүрлі ниеттегі мемлекеттің дамуына кедергі жасайтын әрекеттеріне тиым салады.

Терроризмге қарсы іс-қимылды мемлекеттік органдар саяси субъект ретінде Қазақстан Республикасының заңнамасында белгіленген құзыреті аясында жүзеге асыруға міндетті:

1. Қазақстан Республикасының ұлттық қауіпсіздік органдары.
2. Қазақстан Республикасының ішкi iстер органдары.
3. Қазақстан Республикасының Мемлекеттік күзет қызметі.
4. Қазақстан Республикасының Қорғаныс министрлігі.

Аталған органдар Қазақстан Республикасының терроризмге қарсы іс-қимылды жүзеге асыратын мемлекеттік органдар бола отырып, Қазақстан Республикасының заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді орындайды.

Олардың әрқайсысының қызметіне тоқталатын болсақ, ұлттық қауіпсіздік органдары Қазақстан Республикасының заңдарымен өздерінің қарауына жатқызылған террористік қылмыстарды анықтап, олардың алдын алады. Жолын кеседi және оларды тергеп-тексеру арқылы егер ол дәлелденген жағдайда заңның шеңберінде жазасын өтеуге шешім шығарады. Террористік қатерлерді талдауды және болжауды жүзеге асыра отырып, терроризмге қарсы операциялар жүргізуді ұйымдастыруға қарсы барлау іс-шаралары жатады. Ол террористік әрекетке қарсы іс-қимылды жүзеге асырумен қатар шет мемлекеттердің тиісті құзыретті органдарымен, халықаралық ұйымдармен ынтымақтаса отырып, террористік және экстремистік ұйымдарға қарсы іс-қимыл саласында барлау қызметін жүзеге асыруға құқылы. Сонымен қатар оның сыртқы қызметінде Қазақстан Республикасының шет елдердегі мекемелерінің және олардың жеке басының террористік қатерлерден қорғалуын қамтамасыз етуге қатысады және Қазақстан Республикасының шет елдердегі мекемелерінің терроризмге қарсы қорғалуының Қазақстан Республикасының терроризмге қарсы іс-қимыл туралы заңнамасында көзделген талаптарға сәйкестігін айқындайды. Террористік тұрғыдан осал объектілерінің тізбесін олардың санаттарына сәйкес әзірлеу мен бекіту Қазақстан Республикасы ұлттық қауіпсіздік органдарының құзіретіне кіреді [9].

Терроризммен күресті жүргізуде мемлекеттік субъектілердің заңның аясындағы қызметін айқындап алу арқылы олардың тәжірибелік іс жүзіндегі қызметінің аясын зерттеуге болады.

Қазақстан Республикасы Үкіметіне қарасты терроризммен күресті жүргізу ішкi iстер органдары жүргізеді. Терраризммен күрес жұмыстары елдің заңдарында жазылған террористік қылмыстарды анықтай отырып, олардың алдын алады. Сондай-ақ жолын кеседi және оларды тергеп-тексеру арқылы терроризмге қарсы операцияларды жүргізуге қатысады. Қазақстан Республикасы ішкі істер органдары маңызды арнаулы мемлекеттік органдарының объектілерін, Қазақстан Республикасының шет елдердегі мекемелерінен басқа террористік тұрғыдан осал объектілердің терроризмге қарсы қорғалуының жай-күйін бақылай алады. Сонымен бірге терроризмге қарсы іс-қимыл саласындағы қызметті үйлестіру жөніндегі уәкілетті мемлекеттік органмен бірлесіп, террористік тұрғыдан осал объектілердің терроризмге қарсы қорғалуының шараларын жүзеге асырады. Яғни, үлгілік паспортын бекітіп, қарулы күштердің, арнаулы мемлекеттік органдары объектілерінің паспорттарын, сондай-ақ күзетілетін объектілердің, Қазақстан Республикасының шет елдердегі мекемелерінің паспорттарын қоспағанда, террористік тұрғыдан осал объектілердің терроризмге қарсы қорғалу паспорттарын келіседі, есепке алады. Оларды сақтауды және жоюды жүргізу арқылы елдің терраризмге қарсы әрекетін жүзеге асыратын бірден бір орган [87].

Қазақстан Республикасының терроризмге қарсы әрекетін жүзеге асыратын органдардың келесі бірі – Мемлекеттік күзет қызметі. «Қазақстан Республикасы Мемлекеттік күзет қызметі туралы» Қазақстан Республикасының Заңына сәйкес Қазақстан Республикасы Президентінің, өзге де күзетілетін адамдардың және күзетілуге жататын объектілердің қауіпсіздігін қамтамасыз етеді, күзет іс-шараларын ұйымдастырады және жүргізетін мемлекеттік орган [88]. Қазақстан Республикасы Мемлекеттік күзет қызметіне тоқталатын болсаөқ, террористік тұрғыдан осал объектілерінің тізбесін бекітеді. Терроризмге қарсы қорғалуын ұйымдастыру бойынша оларға қойылатын талаптарды әзірлейді және бекіте отырып, күзетілетін адамдардың болуына арналған, террористік тұрғыдан осал объектілердің терроризмге қарсы қорғалуын ұйымдастыруға қойылатын қосымша талаптарды белгілеуге құқылы болуы осы органның маңызды жұмысы.

Күзетілетін объектілердің терроризмге қарсы қорғалу паспорттарын келісе отырып, есепке алуды, сақтауды және (немесе) жоюды жүргізеді. Сондай-ақ аталған орган қызметі бастығының шешімі бойынша күзетілетін адамдардың қауіпсіздігін қамтамасыз ету бойынша терроризмге қарсы операциялар жүргізіледі.

Мемлекеттің ішкі және сыртқы қауіпсіздігін террористік актілерден қорғау және оның алдын алуда мемлекеттік органдарының қызметі маңызды.

Аталған қызметті жүзеге асыруда Қазақстан Республикасының Қорғаныс министрлігі терроризмге қарсы операцияларды жүргізу кезінде әуе, су және жер беті кеңістігіндегі қауіпсіздікті қамтамасыз етуді жүзеге асырады. Ол Қорғаныс министрлігінің террористік тұрғыдан осал әскери бөлімдері мен мекемелерінің тізбесін олардың санаттарына сәйкес әзірлеумен қатар оны бекітіп, азаматтық қорғау саласындағы уәкілетті орган жасалған терроризм актісінің салдарынан туындаған техногендік сипаттағы төтенше жағдайлардан халықты және аумақтарды қорғау жөніндегі іс-шараларды жүзеге асырады. Сондай-ақ оның салдарларын жоюға атсалысатын орган.

Сонымен бірге аталған органның қызметіне өнеркәсіптік қауіпсіздік саласында, сыртқы саясат саласында, байланыс және ақпарат саласында, мәдениет саласындағы елдің ішкі саяси тұрақтылығын және этносаралық келісімді нығайтуға бағытталған шараларды іске асыруды қамтамасыз етеді. Сондай-ақ терроризмнің алдын алу және онымен күресті жүзеге асырады [89].

Терроризмге қарсы күрестің нормативтік базасы қоғамның саяси, әлеуметтік-экономикалық және рухани салаларында өзгерістерді талап ететін күрделі міндет. Терроризмге қарсы күрестің нақты әрі тиімді жүруіне әрі мемлекеттік саясатының тиімділігі оның құқықтық негізіне тікелей байланысты болатыны жоғарыдағы заңнамалық талдауда негізделді.

Зерттеудің заңнамалық маңызына деген қажеттілік тәуекелдер мен қауіптерге қарсы күрестегі құқықтық базаны күшейту арқылы оның тәжірибеде қолданылу маңызымен анықталады. Қазақстан Рспубликасының экстремизм мен терроризмге қарсы іс-қимылдың қолданыстағы ұлттық нормативтік-құқықтық базасы толығымен қалыптасқан және халықаралық тәжірибе мен бар және ықтимал қауіп-қатер ауқымын ескере отырып, үздіксіз даму және жетілдіру жағдайында деген баға беруге болады. Алайда, қабылданған заңдар, қаулылардың іс жүзіндегі жүзеге асырылуын үнемі зерттеп, талдап, оның қолданысын бақылап отыру керек. Ол үшін осы мәселенің заңнамалық негізін әрқашан зерттеудің маңызды бағыты ретінде басымдықта ұстау керек.

Терроризммен күресті жетілдіруде маңызды қадамдардың бірі нормативтік құжаттарда көрсетілгендей азаматтардың құқықтық сауаттылығы. Атап айтатын болсақ, «Терроризмге қарсы іс-қимыл туралы Заңның» 4-тарауының 10-бабында көрсетілгендей, террористік іс-әрекеттің алдын алу, анықтау және жолын кесу бойынша азаматтарға террористік іс-әрекеттің алдын алу үшін Қазақстан Республикасының аумағында тыйым салынатын әрекеттерді білу. Олар:

* біріншіден, терроризмді насихаттау;
* екіншіден, террористік ұйымдардың, сондай-ақ заңсыз әскерилендірілген құралымдардың құрылуына, тіркелуіне және жұмыс істеуіне тыйым салынады;
* үшіншіден, Қазақстан Республикасы Ұлттық қауіпсіздік органдарының террористік іс-әрекетке қатысқан шетелдіктер мен азаматтығы жоқ адамдардың Қазақстан Республикасына келуіне тыйым салуға құқығы бар. Демек, азаматтар мемлекеттік тұрақтылығына, саяси дамуына, халықтың тыныш өмір сүруіне яғни, ұлттық қауіпсіздігіне қауіп төндіретін әрекеттерді жасауларына заң бойынша тиым салынатын білулері керек. Көпшілік жағдайда азаматтар елдің ұлттық қауіпсіздігіне қатысты жауапкершілігінен бейхабар болып жататын жағдайлар жиі кезедесетіні тәжірибеден анықталады.

Терроризмге қарсы күресте азаматтардың құқықтық сауаттылығын көтеру үшін ақпараттық-насихаттың үш негізгі стратегиясын ұсынуға болады.

Бірінші стратегия – заңнамалық реттеу стратегиясы. Терроризмге ақпараттық қарсы іс-қимылдың нормативтік-құқықтық базасын әзірлеу мен жетілдіру қажеттілігі.

Екінші стратегия – ерікті шектеулер стратегиясы. Яғни қоғамдастыққа террористік қауіп-қатер жағдайында БАҚ жұмысын реттейтін кәсіби-этикалық шараларды күшейту қажет. Бұқаралық ақпарат құралдарында, әсіресе әлеуметтік желілердегі азаматтардың заңнамалық сауаттылықтарына байланысты этикалық нормаларды, тәртіптерді ескермеулері кездеседі.

Үшінші стратегия – қоғамдық келісім стратегиясы. Терроризмнің алдын алу және оның идеологиясына қарсы тұру болып табылады. Әртүрлі сипаттағы терроризмнің ойдан шығарылған «батырлық сипатын» әшкерелеу қажет. Азаматтар оның ойдан шығарылғанын түсінетіндей айғақтарды БАҚ құралдары арқылы көрсету қажет. Журналистер мен қарапайым азаматтарды сыни жағдайларда әрекет етуге дайындау саласындағы қоғам, билік және журналистер арасындағы өзара іс-қимылға бағытталған терразимді түсіндіру жұмыстарын күшейту.

Заңнамалық актілерге сәйкес терроризмге қарсы іс-қимыл және ұлттық қауіпсіздікті қамтамасыз ету жөніндегі мемлекеттік саясаттың ақпараттық-насихаттық бағытын іске асыруға болады. Оның негізгі аспектілеріне:

* террористік акт туралы объективті ақпаратты уақтылы беріп отыру қажет;
* жалған ақпаратқа, террористік, экстремистік сипаттағы топ жетекшілерінің сөздері мен мәлімдемелеріне, осы бағыттағы әдебиеттерді таратуға уақытында жауап беретін қарсы үгіт насихат қызметінің жұмысы заңнамаға сәйкес ұйымдастырылуы қажет;
* террористік әрекетті діни және этникалық құқықтар мен бостандықтар үшін күрес ретінде идеологиясыздандыратын діни және ұлтаралық толеранттылықты, жалпы адамзаттық құндылықтардың басымдықтарын қалыптастыру арқылы азаматтардың санасында терроризмді қабылдамау идеологиясын тарату қажет. Террористік актілердің мақсаттары мен террористік қызмет субъектілерін нышансыздандыру үшін бұқаралық ақпарат құралдарын және интернетті пайдалануды кеңейту қажет.

Жоғарыдағы ұсынылатын терроризмге қарсы іс-қимылды жүзеге асыруда қауіпсіздікті қамтамасыз ету жөніндегі мемлекеттік саясаттың ақпараттық-насихаттық бағыты ең тиімді жолдарының бірі терроризммен күресудің оның алдын алу. Яғни, құқықтық сауаттылықты арттыру. Оның механизмі ретінде бұқаралық ақпарат құралдары мен әлеуметтік желілерді ақпаратты тарату мен алдын алу алаңы ретінде қарастыру.

Аталған бағыттағы күресті жүргізуде терроризмнің алдын алу бойынша билік пен бұқаралық ақпарат құралдарының жұмысы арқылы азаматтық қоғам институттарының қатысуымен халықтың ақпараттандырылуын терроризммен күрестің нормативтік, үгіт насихат жұмыстарын жүргізу жолы ретінде бағалауға болады.

Терроризмге қарсы іс-қимыл жөніндегі мемлекеттік саясаттың нормативтік-құқықтық бағыты ақпараттық-насихаттық жұмыспен қатар жүргенде тиімді болады. Қазіргі Қазақстанда терроризмге қарсы іс-қимылдың ұлттық жүйесінің құқықтық базасы қалыптасқан, жұмыс жасауда. Оның тек халықты ақпараттандыру жұмыстарын күшейту әрқашан күн тәртібінде болуы керек.

Аталған мақсатқа қол жеткізу үшін жүзеге асыруды қажет ететін шаралар:

* осы саладағы мемлекеттік басқару мен ұйымдық негіздердің тиімділігін арттыру. Терроризмге қарсы іс-қимыл саласындағы мемлекеттік саясатты жетілдіру мүддесінде ұсыныстар әзірлеу. Мемлекеттік басқару органдарының жұмыс істеуін қамтамасыз ете отырып, терроризмге қарсы іс-қимылдың ұлттық жүйесін дамыту;
* қазір Қазақстан ғана емес, әлемдік деңгейде аса маңызды және ықтимал қауiптi объектiлердi, көлiк инфрақұрылымы объектiлерiн, тiршiлiктi қамтамасыз ету объектiлерiн және адамдар көп жиналатын орындарды терроризмге қарсы қорғауды қамтамасыз ету арқылы терроризммен күресті күшейту;
* Қазақстан Республикасының мемлекеттік органдарының терроризмге қарсы іс-қимыл және аймақтардағы терроризмге қарсы іс-шараларды күшейту;
* терроризмді қаржыландыруға қарсы іс-қимылды күшейту және алдын алу жұмыстарын ұйымдастыруды жетілдіру;
* терроризмге қарсы күрес саласында аймақтық құқықтық базаны күшейту;
* терроризмге қарсы операциялардың жекелеген аспектілерін реттеу және күшейту;
* терроризмге қарсы күреске тартылған адамдарды немесе террористік актінің құрбандарын әлеуметтік оңалту жұмыстарын арттыру және күшейту.

Терроризмге қарсы ақпараттық-насихаттық іс-қимыл терроризмнің қауіптілігін түсіндіру бойынша террористер өз көзқарастары мен идеяларын насихаттауды солардың көмегімен жүзеге асыратын нысандарды, әдістерді және амалдарды әшкерелеу сияқты әрекеттер Қазақстанның заңнамалық базасында ескерілген.

Қоғамда терроризмге қарсы сананы қалыптастыруда ақпараттық құралдары арқылы терроризм профилактикасында терроризмге қарсы іс-қимылды жүзеге асыратын мемлекеттік органдардың және азаматтық қоғам институттарының күш-жігерін біріктіру жүзеге асырылады.

Терроризмді қолдаудың әлеуметтік базасын қысқарту мақсатында жүзеге асырылады. Терроризмге қарсы іс-қимылды жүзеге асыратын мемлекеттік органдар өз құзыреті шеңберінде терроризмге қарсы ақпараттық-насихаттық іс-қимылды ұйымдастыруға және үйлестіруге, осы қызметке бұқаралық ақпарат құралдары, заңды тұлғалар, азаматтық қоғам институттары, діни бірлестіктер өкілдерінің қатысуын ынталандыруға, қоғамда терроризмге қарсы сананы қалыптастыруға қатысуға міндетті.

Қазақстанда терроризмге қарсы іс-әрекеттің алдын алу мен күресу жағдайын жүзеге асыру үшін азаматтардың құқықтық және саяси сауаттылығы маңызды деген тұжырым айтылды. Осы мақсатта ескерілетін жағдай:

* терроризмге қарсы ақпараттық-насихаттық іс-қимыл;
* террористік материалдарды әкелуге, басып шығаруға, әзірлеуге және таратуға жол бермеуге мемлекеттік органдардың жауапкершілігі;
* террористік iс-әрекеттi анықтау және оның алдын алу;
* терроризм актісінің жолын кесу арқылы ұлттық қауіпсіздікті қамтамасыз ету.

Демек, терроризмді насихаттауға, террористік ұйымдардың, сондай-ақ заңсыз әскерилендірілген құралымдардың құрылуына, тіркелуіне және жұмыс істеуіне тыйым салынатынын әрбір азаматтың түсінуі, заң алдындағы жауапкершіліктерін сезінулері керек. Тәжірибеде кездесіп отыратын жағдайлардың алдын алудың тиімді жолы ретінде Қазақстан Республикасы Ұлттық қауіпсіздік органдарының террористік іс-әрекетке қатысқан шетелдіктер мен азаматтығы жоқ адамдардың Қазақстан Республикасына келуіне тыйым салуға құқығы маңызды әрекет ретінде бағалады. Себебі жаһандық жағдайда кез келген мемлекеттің террористерден келетін қауіпке түсіп қалу жағдайын күтуге болады.

Террористік әрекеттердің орын алуына ықпал ететін жағдай террористік материалдарды әкелу, басып шығару, әзірлеу және тарату арқылы халықтың санасын улау. Бұл жағдайға жол бермеуге мемлекеттік органдардың жауапкершілігі маңызды. Азаматтардың осындай заңға қайшы әрекеттерге бармауына жұмыстың негізгісі террористік материалдарды әкелу, басып шығару, әзірлеу және таратуға мемлекеттік органдардың тосқауыл бола білуі.

Ал, келесі жағдайда террористік iс-әрекеттi анықтау және оның алдын алу үшін Қазақстан Республикасының аумағындағы мемлекеттiк органдар мен ұйымдар, террористік iс-әрекет белгiлерi бар барлық оқиғалар туралы терроризмге қарсы іс-қимылды жүзеге асыратын органдарға хабарлауға мiндеттi бола отырып, елдің барлық аймақтарының жұмыла жұмыс атқарулары маңызды.

Сонымен бірге, терроризм актісінің жолын кесу мемлекеттік органдардың оперативті жұмыстарының арқасында жүзеге асырылатыны белгілі. Терроризмге қарсы бастапқы операция террористерді, жарылғыш заттарды зиянсыздандыру болса одан кейінгі операциялық кезең жеке адамдар мен ұйымдардың қауіпсіздігін қамтамасыз ету болып табылады. Оның зардаптарын барынша азайту және жою мақсатында операцияның қорытынды кезеңі жүзеге асырылады.

Терроризм актісінің жолын кесу мүмкіндіктерін зерделеу үшін террористермен келіссөз жүргізудің қажеттілігі адамдардың өмірі мен денсаулығын, материалдық құндылықтарды және объектілерді сақтау үшін маңызды. Ол күш қолданбастан жүзеге асырылуы ең тиімді және маңызды шешім. Террористермен күресте келіссөз жүргізуді кез келген адам жүргізе алмайды. Өйткені ол өте жауапкершілігі мол әрекет. Себебі террористің қоршаған ортаға, адамдарға еш залалсыз келісімге келуі басты шарт. Сондықтан бұл жұмысты арнайы заңмен рұқсат етілген уәкілдік адам жүзеге асыра алады. Әрине әртүрлі жағдайлар орын алуы мүмкін. Ондай жағдайда адамдардың өмірі мен денсаулығына қауіп-қатер төніп тұрса, терроризмге қарсы операцияның басшысы террористі жою туралы шешім қабылдауға құқына ие. Егер одан қауіпті жағдай орын алса терроризмге қарсы операция басшысының өкімімен келіссөз жүргізілмей және ескерту жасалмай террористің жойылуы мүмкіндігі заңмен белгілегенген. Егер азаматтар өздерінің теріс пікірлерден туындаған әрекеттері арқылы ұлттық қауіпсіздікке төнетін қауіптің қатерін алдын ала түсінсе, қауіптің алдын алуға болар еді. Бұл азаматтардың саяси, құқықтық сауаттылығының қаншалықты маңызды екенінінің басты дәлелі. Терроризммен күресте мемлекеттік органдар адам күшін, қызметтік иттерді, әскери және өзге де техниканы, қару мен арнаулы құралдарды қолдану арқылы ұйымдасқан жұмысты жүзеге асырады.

Аталған теріс пікірлердің туындауына себеп болатын адамның санасын улайтын ақпараттардың таратылмауына тосқауыл болу үшін мемлекеттік органдар жұмыс жасауда. Дегенмен оның ең тиімдісі адамдардың өз өмірлеріне және басқа адамдар мен өзі өмір сүріп отырған ортаның қауіпсіздігі мен тұрақты дамуына жауапкершілікпен қарау.

Террористік акт орын алған жағдайда да мемлекеттің ішкі заңдарында және халықаралық актілерде террористік ұйымдарды, террористік деп танылған ақпараттық материалдарды және террористік іс-әрекетті жүзеге асырғаны үшін жауаптылыққа тартылған адамдарды есепке алу жүзеге асырылады. Бұл әрекетті терроризм профилактикасы деп аталады. Мемлекеттік орган соттардың шешімдері негізінде террористік ұйымдарды, террористік деп танылған ақпараттық материалдарды және террористік іс-әрекетті жүзеге асырғаны үшін жауаптылыққа тартылған адамдарды есепке алудың жүргізілуін терроризм профилактикасына жатқызуға болады.

Сот ұйымды террористік деп таныған адамдарды жауапқа тартқан кезде өз құзыреті шегінде құқықтық статистика және арнайы есепке алу саласындағы статистикалық қызметті жүзеге асыратын мемлекеттік органға сот ақпараттық есепке алу құжаттарын дереу жіберу арқылы аталған шешім жүзеге асырылады. Статистикалық қызметті жүзеге асыратын мемлекеттік орган сот террористік деп таныған ұйымдардың және ақпараттық материалдардың бірыңғай тізімдерін жүргізеді. Заң органдарының шешімімен террористік әрекетке қатысты жүзеге асырылған әрекеттер статистикалық қызметті жүзеге асыратын мемлекеттік органның интернет-ресурсында орналастырылуға тиіс.

Терроризм актісі салдарынан зардап шеккен адамдардың залалдарын өтеу және оларды әлеуметтік жағынан оңалту Қазақстан Республикасында заңмен қарастырылған. Мемлекеттің тарапынан қолдаулар көрсетіледі.

Аталған заңның 16-бабына сәйкес терроризм актісінің салдарынан немесе оның жолын кесу кезінде келтiрiлген зиянды өтеу, аталған әрекеттен зардап шеккен адамдарды, балаларды әлеуметтiк оңалту, терроризмге қарсы іс-қимылға қатысушы адамдарды қорғау жүзеге асырылады. Себебі террористік акт орын алғаннан кейінгі адамдар мен балаларған жасалған зияндар психологиялық, материалдық және ең бастысы денсаулыққа зиянды болуы мүмкін. Ал осы жасалған әрекеттерге әрбір азамат қылысы үшін жауап беруге міндетті. Ол өзінің теріс пиғылдағы әрекеті үшін қоршаған ортаға, елдің бірлігі тұрақтылығы мен дамуына қаншалықты зиян келтіріп отырғанын түсінуі қажет. Сонымен бірге ондай әрекеттің қауіпті екенін және оның заң алдындағы жауапкершілігін өсіп келе жатқан жастар түсінулері керек.

Терроризмге қарсы іс-қимыл туралы Заңның 6-тарауында террористік іс-әрекетке қатысқаны үшін жауаптылық жазылған. 20-бап адамдардың террористік iс-әрекетке қатысқаны үшiн жауаптылығын нақтылайды. Осындай теріс пиғылдағы азаматтардың қылмысты жасамас бұрын әрекеті үшін қандай жауапкерлішікті мойнына алатыны туралы білгені дұрыс. Сондықтан осы бағытта халықты ақпараттандыру жұмыстары кең жүргізілуі қажет.

Террористік iс-әрекетке қатысушы адамдар Қазақстан Республикасының Қылмыстық кодексінде көзделген қылмыстық жауапты болады және сол жауапкершілікті атқарады. Заңдағы тағы бір маңызды мәселе егер терроризм актісін дайындауға қатысқан адам мемлекеттiк органдарға дер кезiнде ескертсе және оны болғызбауға жәрдемдессе ол қылмыстық жауаптан босатылады. Осы бап жүзеге асырылуы үшін ол адамның iс-қимылында өзге қылмыс құрамы болмауы қажет.

Жеке адамдармен қатар ұйымдардың террористік іс-әрекет үшін жауаптылығы да заңмен қарастырылған және оны бұзған жағдайда жауапты. Оған нақты тоқталатын болсақ, террористік іс-әрекетті жүзеге асырған жағдайда ұйымның немесе құрылымдық бөлімшесінің іс-әрекетіне оны заңға сәйкес террористік деп тану және тарату арқылы тыйым салынуы бұзылған жағдайда Қазақстан Республикасы аумағындағы мүлкі тәркіленеді және мемлекет кірісіне өндіріп алынады. Террористік әрекеті заңмен дәлелденген жағдайда, егер террористік акт жағдайында өлген адамдардың мәйіттері жерлеуге берілмейді және олардың жерленген орын туралы хабарланбайды.

Терроризммен күресті жүргізу нақты мамандармен қатар қаржылық техникалық қаматамасыз етілуді талап етеді. Қазақстан Республикасында терроризмге қарсы іс-қимылдар жүзеге асырылу үшін материалдық-техникалық жағынан қамтамасыз етілу бюджет қаражаты есебiнен жүргiзiлетіндіктен сол қаражат мөлешрінен шығын жұмсалады.

Қазақстан Республикасында терроризммен күрес және оның алу мақсатында «Терроризмге қарсы іс-қимыл туралы» Қазақстан Республикасы Заңының 4-бабы 2-тармағының 4) тармақшасына сәйкес «Терроризмге қарсы комиссиялар туралы үлгілік ереже» жұмыс жасайды [90].

Аталған құқықтық маңызы бар құжат облыстар, республикалық маңызы бар қалалар, астана, аудандарда терроризмге қарсы комиссияларының қызметін ұйымдастырады.

Бұл комиссиялардың қызметі орталық мемлекеттік органдардың аумақтық бөлімшелері мен жергілікті өзін-өзі басқару органдарының экстремизмнің және терроризмнің профилактикасы, терроризмнің зардаптарын барынша азайту және жою жөніндегі қызметін үйлестіруді жүзеге асыратын консультативтік-кеңесші орган ретінде қызмет атқарады.

Комиссияның негізгі міндеттері, функциялары мен өкілеттіктері:

Біріншіден, республика аумағында экстремизмге және терроризмге қарсы іс-қимыл саласындағы мемлекеттік саясатты, мемлекеттік заңнаманы жетілдіру бойынша Қазақстан Республикасының Терроризмге қарсы орталығына ұсыныстар дайындауды іске асыруға қатысу және оны ұйымдастыру.

Екіншіден, орталық мемлекеттік органдардың экстремизмнің және терроризмнің профилактикасы, терроризмнің зардаптарын барынша азайту және жою жөніндегі қызметін үйлестіру және жүргізу қажеттілігі.

Үшіншіден, экстремизмнің және терроризмнің профилактикасы, экстремизм және терроризм көріністеріне ықпал ететін себептер мен жағдайларды жою, террористік тұрғыдан осал объектілердің қорғалуын қамтамасыз ету, терроризмнің зардаптарын барынша азайту және жою жөнінде шаралар әзірлеу. Осы шаралардың іске асырылуын бақылауды жүзеге асыру және ұйымдастыру.

Төртіншіден, экстремизмге және терроризмге қарсы іс-қимыл саласындағы Қазақстан Республикасының заңнамасында көзделген өзге де міндеттерді дер кезінде ұйымдастыру мен шешу болып табылады.

Жоғарыдағы қызметтерді атқаруда комиссияның міндеттері нақты және жүзеге асыруды талап етеді. Демек, міндеттердің жүзеге асыру үшін комиссияның атқаратын қызметтеріне экстремизмге және терроризмге қарсы іс-қимылды атқару үшін қоғамдағы саяси, әлеуметтік-экономикалық, діни процестерге мониторинг жасап, бағалап болжам жасап отыруды қажет етеді. Тағы маңызды жүзеге асыруды талап ететін қызмет барлық бюджеттен қаржыландырылатын атқарушы органдардың экстремизмнің және терроризмнің профилактикасы, терроризммен күрес және алдын алу қызметін үйлестіру болып табылады. Терраризммен күрес, оның салдарын жою саласындағы қызметке кері ықпал ететін себептер мен жағдайларды анықтау және жою комиссияның функциясына кіреді. Ұлттық және аймақтық деңгейде мемлекеттік органдардың қаржылық, материалдық-техникалық, кадрлық, ақпараттық және өзге де қамтамасыз ету мәселелерін шешуді ұйыдастыруы қажет. Терроризмге қарсы комиссия аппаратының қызметінің орындалу мәселелері бойынша есебін тыңдауға міндетті бола отырып, терроризмнің профилактикасы, терроризмнің зардаптарын барынша азайту және жою бойынша практикалық және әдістемелік көмек көрсетуді жүзеге асырады. Терраризмге қарсы күресті зерделеу, талдау жұмыстарын үнемі жүргізіп отыру қажет. Мемлекеттік атқарушы органдар арасында экстремизмге және терроризмге қарсы іс-қимыл мәселелері бойынша өзара ақпарат алмасуды ұйымдастыру жүргізе отырып, экстремизмнің және терроризмнің профилактикасы саласында кадрлар даярлау және олардың біліктілігін арттыру шараларын әзірлеу мен үйлесімді жүзеге асыруда ынтымақтасты іске асырау комиссияның маңызды қызметі болып табылады.

Терроризмге қарсы комиссияның өз міндеттерін жүзеге асыру үшін экстремизмнің және терроризмнің профилактикасы, терроризмнің зардаптарын барынша азайту және жою жөніндегі қызметін ұйымдастыруға, үйлестіру мен жетілдіруге қатысты ұсынымдар беруге, жоспарлар мен бағдарламалардың жобаларын әзірлеуге, қажетті материалдар мен ақпаратты белгіленген тәртіппен сұратуға және алуға, орын алған мәселелер бойынша белгіленген тәртіппен тыңдауға құқығы заңмен негізделген.

Сурет 3 ‒ Қазақстан Республикасының ұлттық қауіпсіздігі туралы Заңында кездесетін терроризмге қатысты сөздерді талдау (контент анализ)

Ескерту – Әдебиет негізінде құралған [[91](https://voyant-tools.org/?corpus=20f180ec5bb87c1bb826b090d9f3155c)]

Жоғарыдағы 3-суретте Қазақстан Республикасының ұлттық қауіпсіздігі туралы Заңында кездесетін терроризмге қатысты сөздерге контент анализдің қорытындысы берілген. «Терроризмге қарсы іс-қимыл туралы» (1999) заңды талдау осы тарауда жүзеге асырылды. Осы заңға қатысты мемлекеттің саяси, экономикалық, әлеуметтік және тағы басқа салаларының дамуы мен тұрақтылығын қамтамасыз ететін негізгі заңдардың бірі «Ұлттық қауіпсіздік туралы» заң. Осы заңда терроризммен күрес және оның алдын алу мәселелері қарастырылады.

Осы құжатта терроризм сөзі - 1, террористік - 3, терроризмге - 5, терроризмді – 1 сөздері қолданылады. Жалпы терроризмге қатысты сөздердің саны – 10 болып отыр. Аталған заңның мазмұнында терраризм мен экстремизмге қарсы күрес оның алдын алу, орын алған жағдайда реттеу мен жауапкершілікке қатысты мәселелердің қамтылғанын контент анализ арқылы дәлелдеуге болады.

Ұлттық қауіпсіздік заңында терроризмге қарсы күресті ұйымдастырудың құрылымы, оны жүзеге асыру қызметі жайлы негізделген. Терроризмге және экстремизмге қарсы іс-қимыл саласында ведомствоаралық қызметтің мақсаты терроризмге қарсы күресті үйлестіру болып табылады.

Терроризмге және экстремизмге қарсы іс-қимылды, әскери қауіпсіздікті қамтамасыз ету жөніндегі қызметті жауынгерлік қаржы мониторингін жүзеге асыратын және қылмыстық жолмен алынған кірістерді заңдастыруға және терроризмді қаржыландыруға қарсы іс-қимыл бойынша шаралар қолданатын, салық, кеден және бюджет заңнамасының сақталуын, мемлекеттік мүліктің ұтымды пайдаланылуын және сақталуын, экономикалық және қаржылық қауіпсіздікті қамтамасыз ету жөніндегі қызметті ведомствоаралық үйлестіру ұлттық қауіпсіздік қызметті жүзеге асырылады. Сыбайлас жемқорлыққа, терроризмге және экстремизмге қарсы күрестi күшейтуге конституциялық құрылысты құлатуға немесе күштеп өзгертуге, оның iшiнде терроризмге, экстремизмге, сепаратизмге және Қазақстан Республикасының бiртұтас құрылысына, оның аумағының тұтастығына, қол сұғылмаушылығына және бөлiнбестігіне қол сұғатын өзге де iс-әрекеттерге қатысты мәселелер аталған заңның негізі [9].

Жоғарыда Қазақстан Республикасының ішкі саяси тұрақтылығын қамтамасыз етуге қатысты заңдар талданды. Жаһандық жағдайда және әлемдік деңгейде терроризммен күрес оның алдын алуға қатысты заңдар негізінде жүзеге асырылады. Қазақстан Республикасы халықаралық қауымдастықтың субъектісі ретінде әлемдік қатынастарды реттейтін заңдарға бағына отырып, сырттан келетін қатерлерге қарсы әрекет жасай алады.

Халықаралық құқық терроризмге қарсы ұлттық шараларды қабылдауға негіз береді. Мемлекеттерге терроризмнің алдын алу және оған қарсы күресте өзара тиімді ынтымақтастық орнатуға мүмкіндік беріп, әр елдің ішкі және сыртқы күресіне кепілдік береді.

Терроризмге арнайы бағытталған халықаралық құқық халықаралық қылмыстық, халықаралық гуманитарлық құқық, халықаралық адам құқықтарын және босқындар құқығы шеңберінде жүзеге асырылатын халықаралық құжаттар негізінде жүзеге асырылады.

Халықаралық құқықтың кеңірек контекстінде Біріккен Ұлттар Ұйымы Қауіпсіздік Кеңесінің қарарларының мәтінінен терроризмге қарсы әрекетті қарастыру қажеттілігі анық көруге болады.

Кесте 4 ‒ Терроризмге қатысты халықаралық Конвенциялар мен келісімдер

|  |  |
| --- | --- |
| Терроризмге қатысты халықаралық Конвенциялар мен келісімдер | Қабылданған уақыты мен орны |
| 1 | 2 |
| Әуе кемелерінің бортында жасалатын қылмыстар және кейбір басқа да әрекеттер туралы конвенция | Токио 14 қыркүйек 1963 ж. |
| Әуе кемелерін заңсыз басып алудың жолын кесу туралы конвенция | 16 желтоқсан 1970 ж. |
| Азаматтық авиацияның қауiпсiздiгiне қарсы заңсыз әрекеттердiң жолын кесу туралы конвенция | Монреаль 23 қыркүйек 1971 ж. |
| Халықаралық қорғалатын адамдарға, оның ішінде дипломатиялық агенттерге қарсы қылмыстардың алдын алу және жазалау туралы конвенция | 1973 жылы 14 желтоқсанда БҰҰ Бас Ассамблеясының 3166 (XXVIII) қарарымен қабылданған |
| Кепілге алуға қарсы халықаралық конвенция | БҰҰ Бас Ассамблеясының 1979 жылғы 17 желтоқсандағы 34/146 қарарымен қабылданған |
| 4-кестенің жалғасы | |
| 1 | 2 |
| Ядролық материалды физикалық қорғау туралы конвенция | 1979 жылы 26 қазанда қабылданған |
| Азаматтық авиацияның қауiпсiздiгiне қарсы заңсыз әрекеттерге қарсы күрес туралы конвенцияға қосымша халықаралық азаматтық авиацияға қызмет көрсететiн әуежайлардағы заңсыз зорлық-зомбылық актiлерiнiң жолын кесу туралы хаттама | 1998 жылы 24 ақпанда Монреальда қол қойылды |
| Континенттік қайраңда орналасқан тіркелген платформалардың қауіпсіздігіне қарсы заңсыз әрекеттердің жолын кесу туралы хаттама | 8 наурыз 1988 ж. Римде жасалды |
| Теңізде жүзу қауіпсіздігіне қарсы заңсыз әрекеттердің жолын кесу туралы конвенция | 8 наурыз 1988 ж. Римде жасалды |
| Анықтау мақсатында пластмассадан жасалған жарылғыш заттарды таңбалау туралы конвенция | Монреаль. 1991 жылғы 12 ақпан мен 1 наурыз аралығын да ИКАО өткізген дипломатия лық конференцияда қабыл данды |
| Террорлық жарылыстардың жолын кесу туралы халықаралық конвенция | Бас Ассамблеяның 1997 жылғы 16 желтоқсандағы 52/164 резолюциясымен қабылданған |
| Терроризмді қаржыландыруға қарсы күрес жөніндегі халықаралық конвенция | БҰҰ Бас Ассамблеясының 1999 жылғы 9 желтоқсандағы 54/109 қарарымен қабылданған |
| Ядролық терроризм актілерінің жолын кесу жөніндегі халықаралық конвенция | Бас Ассамблеяның 2005 жылғы 13 сәуірдегі 59/290 резолюциясымен қабылданған |
| Терроризмге қарсы күрес мақсатында өзара көмек және экстрадициялау туралы конвенция | Рабат, 16 мамыр, 2008 жыл |
| Халықаралық азаматтық авиацияға қатысты заңсыз әрекеттердің жолын кесу туралы конвенция | 2010 жылғы 10 қыркүйекте қабылданған |
| Әуе кемелерін заңсыз басып алудың жолын кесу туралы конвенцияны толықтыратын хаттама | 2010 жылғы 10 қыркүйекте қабылданған |
| Ескерту – Әдебиет негізінде құралған [92] | |

Жоғарыдағы 4-кестеде терроризмге қатысты халықаралық Конвенциялар мен келісімдер қарастырылған. Алғашқы қабылданған Конвенция Монреальда 16 желтоқсан 1970 жылы, 23 қыркүйек 1971 жылдары әуе кемелері, азаматтық авиациялардағы терроризммен күреске қатысты конвенциялар қабылданған. «Әуе кемелерінің бортында жасалатын қылмыстар және кейбір басқа да әрекеттер туралы» екені көрсетілген. Ол 1963 жылы 14 қыркүйекте Токиода қабылданған. Сонымен бірге 1998 жылы 24 ақпанда Монреальда қол қойылған «Азаматтық авиацияның қауiпсiздiгiне қарсы заңсыз әрекеттерге қарсы күрес туралы конвенцияға қосымша халықаралық азаматтық авиацияға қызмет көрсететiн әуежайлардағы заңсыз зорлық-зомбылық актiлерiнiң жолын кесу туралы хаттама» әуедегі терроризммен күресті реттеуге арналған. Соңғы әуе кемелерін заңсыз басып алудың жолын кесу туралы конвенцияны толықтыратын хаттама 2010 жылғы 10 қыркүйекте қабылданған. Себебі терроризмнің қауіптілерінің бірі әуе кемелерінің бортында болуы мүмкін.

БҰҰ Бас Ассамблеясының 1979 жылғы 17 желтоқсандағы қабылданған Кепілге алуға қарсы халықаралық конвенция әлем елдерінің терроризммен күресін жүзеге асыруға негізделген.

8 наурыз 1988 ж. Римде жасалған «Теңізде жүзу қауіпсіздігіне қарсы заңсыз әрекеттердің жолын кесу туралы конвенция» теңізде орын алуы мүмкін террористік қауіптке қатысты күресті реттеуге бағытталған.

«Ядролық материалды физикалық қорғау туралы конвенция» алғашқы конвенция 1979 жылы 26 қазанда қабылданса, соңғысы «ядролық терроризм актілерінің жолын кесу жөніндегі халықаралық конвенция» Бас Ассамблеяның 2005 жылғы 13 сәуірдегі 59/290 резолюциясымен қабылданған. Бас Ассамблеяның 1997 жылғы 16 желтоқсандағы 52/164 резолюциясымен қабылданған «Террорлық жарылыстардың жолын кесу туралы халықаралық конвенция», БҰҰ Бас Ассамблеясының 1999 жылғы 9 желтоқсандағы 54/109 қарарымен қабылданған «терроризмді қаржыландыруға қарсы күрес жөніндегі халықаралық конвенция» әлемнің барлық елдеріне қатысты терроризмнің жолын кесуге қатысты маңызды құжат болып табылады.

Әуе кемелерін заңсыз басып алудың жолын кесу туралы конвенцияны толықтыратын хаттамада кез келген әуе кемесінің бортында мұндай әуе кемесі ұшу кезінде немесе ашық теңіздердің бетінде немесе кез келген басқа теңіздердің бетінде жасаған қылмыстарға немесе әрекеттерге қолданылады.

Қауіпсіздік Кеңесінің 2003 жылғы 1456 қарары бойынша «Мемлекеттер терроризммен күресу үшін қабылданған кез келген шараларды қамтамасыз етуге міндетті. Халықаралық құқық бойынша өздерінің барлық міндеттемелерін сақтауға және олар халықаралық құқыққа, атап айтқанда адам құқықтарына, босқындарға және гуманитарлық құқықтарға сәйкес осындай шараларды қабылдауы керек» [93].

Қауіпсіздік Кеңесі терроризммен күреске қосатын үлесі «Халықаралық террористік актілері халықаралық бейбітшілік пен қауіпсіздікке қатер төндіретінін» анықтай отырып, Қауіпсіздік Кеңесі БҰҰ Жарғысының VII тарауына сәйкес лаңкестікке қатысты бірқатар қарарлар қабылдап, терроризмге қарсы нақты резолюциялардың орындалуын бақылау үшін үш комитет құрды. Бұл комитеттерге Қауіпсіздік Кеңесінің барлық он бес мүшесі кіреді. Қауіпсіздік Кеңесі құрған терроризмге қарсы мәселелермен айналысатын үш көмекші орган, яғни Әл-Қаида мен Талибан санкциялар комитеті, бақылаушы комитет құрады.

Біріккен Ұлттар Ұйымының Қауіпсіздік Кеңесі 2001 жылғы 11 қыркүйектегі террористік әрекеттерден кейін 1373 (2001) қарарын қабылдады. Бұл қарарда Қауіпсіздік Кеңесі кез келген террористік актілердің халықаралық бейбітшілік пен қауіпсіздікке қатер төндіретінін қуаттады. Ол сондай-ақ Біріккен Ұлттар Ұйымының Жарғысында танылған жеке немесе ұжымдық өзін-өзі қорғаудың ажырамас құқығын растады.

Жоғарыдағы қарарда БҰҰ-на мүше мемлекеттер, террористік актілерді қаржыландырудың алдын алу және жолын кесу және терроризмді қаржыландыруды қылмыстық жауапкершілікке тарту міндетін басымдыққа алады. Барлық мүше елдердің террористік қорларға дереу тосқауыл қою, террористік актілерге қатысы бар ұйымдарға немесе жеке тұлғаларға қолдаудан бас тартуға, террористік топтардың мүшелерін тартуға жол бермеу сұрақтары қарарда ескеріліп, оның орындалуы бақылануы қажеттілігі көрсетіледі. Террористерге қару-жарақ жеткізу арналарын жою, террористерге қауіпсіз баспанадан бас тарту, теріс пиғылдағы әрекеттердің террористік актілерге келуі себебінен қаржыландыратын, жоспарлайтын, көмектесетін немесе жасайтындарға өз аумақтарын басқаларға қарсы өз мақсаттарында пайдалануына жол бермеу құжаттың басты принциптерінің бірі.

Мүше мемлекеттер немесе олардың азаматтары, террористік актілерді қаржыландыруға, жоспарлауға, дайындауға немесе жасауға қатысқан кез келген тұлғаның немесе террористік актілерді қолдағаны үшін жауапкершілікке тартылды. БҰҰ-на мүше елдерде террористік әрекеттерді қаржыландыруға немесе қолдауға қатысты қылмыстық тергеп-тексеруге немесе қылмыстық қудалауға байланысты бір-біріне мүмкіндігінше көмек көрсетуге, тиімді шекаралық бақылау және құжаттарды бақылау арқылы террористердің немесе террористік топтардың қозғалысын болдырмау, жеке басын куәландыратын және жол жүру құжаттарын талап ету құжатта қатысушы мемлекеттерге ортақ болып табылатыны резлюцияның басымдығы ретінде бағаланады [94].

Біріккен Ұлттар Ұйымы терроризммен күресудегі жаһандық күш-жігерді халықаралық деңгейде жүзеге асырады. Ол терроризммен күресте маңызды рөл атқарады. Қауіпсіздіктің, дамудың және халықаралық ынтымақтастықтың әртүрлі аспектілеріндегі өзінің мандаттары мен жинақталған тәжірибесімен терроризмге қарсы күрестің барлық аспектілеріне қатысып, терроризмнің трансұлттық сипатқа ие болуына қажетті жаһандық және бағдарламалық жауаптар мен оған қарсы тұру шараларын ұйымдастырады. Аталған шаралар Біріккен Ұлттар Ұйымы арқылы тиімдірек қабылдануы мүмкін және жаһандық ауқымы мен көпжақты механизмдеріне байланысты жүзеге асырылады.

Сонымен терроризммен күресуде халықаралық құқықтық база ретінде келісім-шарттарды, Қауіпсіздік Кеңесі мен Бас Ассамблеяның қарарларын және заң ғылымын қоса алғанда, кең ауқымды дереккөздерде қамтылған.

*Қорыта келе,*терроризмдіқазіргі уақытта күрделі дисфункциялық саяси құбылыс ретінде пайда болуы, өмір сүруі ұзақ тарихы бар әртүрлі саяси режимдер кезіндегі саяси әлеуметтік дамуының кезеңдері, мәні мен зерттелуі, заңнамалық-құқықтық базасы талданды.

Терроризм тарихы, мазмұны, тұжырымдамалық аппараты талданып, *терроризм субъектілердің ұйымдасқан қылмыстарды қолдану арқылы күрес тактикасы. Елдегі конституциялық құрылысты немесе экономикалық тәртіпті түбегейлі немесе ішінара өзгерту мақсатындағы зорлық-зомбылық әрекеті. Терроризм – көп мақсатты қылмыс, азаматтардың өмірі мен денсаулығы, маңызды инфрақұрылым объектілері, табиғи орта, ақпараттық орта, мемлекеттік органдар, мемлекет және қоғам қайраткерлері т.б сипаттағы қоғамдық қауіпсіздік, шабуылдар, ұйымдастырылған террорлік актілер* деген қорытынды анықтама беруге болады.

Терроризмді зерттеудің теориялық-әдіснамалық негіздері атты тарауды қорытындылай отырып, терроризммен күрес оның алдын алу шараларын ұйымдастыруды зерттеу бойынша бірнеше ұсыныстар беруге болады:

1. Зерттеу негізінде ұсынылған терроризм жіктемесі оның көпқырлылығын, әртүрлілігін көрсетеді және оның үнемі дамып отыратынын дәлелдейді. Терроризмнің әрбір түрінің өзіндік ерекшелігі, мақсаты, мотиві, әдістері және құралдары бар, алайда оларды біріктіретін элементтер терроризмге қылмыстық әрекет ретінде сипат береді. Сондықтан терроризм әрекеті тұрғысынан қылмыстық сипатқа ие екені барлық тұжырымдарда дәлелденеді. Мәселенің күрделі екені оның метологиялық сипатынан анықталды. Сондықтан аталған мәселені әлеуметтік, гуманитарлық ғылымдар тұрғысынан комплексті зерттеуді күшейту қажет.
2. Терроризммен күрес және оның алдын алудың құқықтық заңнамалық негізіне құжаттық талдау арқылы азаматтардың саяси және құқықтық сауаттылығын арттыру үшін бұқаралық ақпарат құралдарының жұмысын арттыру ұсынылады.
3. Қазақстан Республикасы халықаралық қатынастың субъектісі ретінде антитеррористік әрекетті жұмылдыруда халықаралық ұйымдардың, халықаралық құжаттардың іс-жүзіне асырылуын бақылау жұмыстарын жолға қою үшін халықаралық құқық рөліне мән берілу жұмыстарын жұмылдыру қажет.

Әлемдік дамудың жетекші тенденциясы ретінде жаһандану әлемдік ғылыми-техникалық дамумен қатар қайшылықтар, қақтығыстармен сипатталады. Саясаттанушылар мен әлеуметтанушылар, философтар мен сарапшылар, азаматтар, қоғам қайраткерлері мен арнайы қызмет өкілдері террористік қауіптерді барынша азайту және жою технологияларын қарастыра отырып, терроризмге қарсы іс-қимылдың кең ауқымын ұсынады. Олардың әрқайсысының маңыздылығы мен өзектілігін түсіне отырып, терроризм феноменін зерттеудің басым бағыты мемлекеттік саясаттың маңызды саласы ретінде қарастырылуы керек.

**2 ТЕРРОРИЗММЕН КҮРЕС ТӘЖІРИБЕСІ: ШЕТ МЕМЛЕКЕТТЕРДЕГІ ТЕРРОРИЗМ ЕРЕКШЕЛІКТЕРІ ЖӘНЕ ҚАРСЫ ТҰРУ САЯСАТЫ**

**2.1 Терроризмге қарсы іс-қимылдың шетел тәжірибесін имплементациялау**

ХХ ғасырдың аяғы мен ХХІ ғасырдың басы жаһандық деңгейде терроризм мен экстремизмнің жаңа сипатқа ауысқанын, оның күрделілігі мен қауіптілігін көрсетіп отыр. Бұл құбылыстар тек жергілікті немесе аймақтық емес, сонымен бірге жаһандық ауқымда да қауіп төндіреді.

Терроризмің жаһандық кеңістікте өршуі террористік-экстремистік идеология мен үгіт насихаттың интернетте қарқынды таралуымен тікелей байланысты. Қазіргі таңда террористік идеология интернет кеңістігі арқылы таратылып, өздерінің қылмыстық мақсаттары үшін адамдарды тарту, сол арқылы террористік әрекеттерді ұйымдастыру және қаржыландыру үшін заманауи ақпараттық-коммуникациялық технологияларды пайдалану жүзеге асырылуда. Демек терроризмнің жаһандық сиптақа айналуына себеп болып отырған интернет кеңістігі оның таралу кеңістігінің де өте ауқымды екенін дәлелдеуде. Сондықтан Қазақстан үшін шетелдік терроризммен күрес тәжірибесін зерттеу арқылы оларды пайдалану терроризм мен экстремизммен күресті күшейте алады және ол өзекті [95].

Терроризмге қарсы іс-қимылдың шетел тәжірибесін имплементациялаудың қажеттілігі елдегі күресті жетілдіру, террористік оқиғалардың алдын алуда тиімді. Сондықтан оны осы диссертациялық жұмыста талдаудың қажеттілігі жоғары.

Терроризмге қарсы іс қимылдың шетелдік тәжірибесін имплементациялау бірнеше негізгі аспектілерді қамтиды:

1. Барлау ақпаратымен алмасудық маңызы ықтимал қауіптер мен күдікті адамдар туралы деректермен алмасу үшін елдер арасындағы ынтымақтастық. Бұл бірлескен талдау орталықтарын құруды қамтиды.
2. Терроризмге қарсы заңнаманың сипаты терроризмді қаржыландыруды бақылау туралы заңдар сияқты террористік әрекеттерді тиімді түрде тоқтатуға мүмкіндік беретін заңдар қабылдау оның жүзеге асырылуын қадағалау.
3. Алдын алу шараларының қызметі дерадикализация бойынша бағдарламаларды іске асыру, халықтың осал топтарымен жұмыс істеу және жастарды оқыту.
4. Технологиялық шешімдердің мақсаты қауіптерді анықтау және алдын алу үшін бейнебақылау жүйелері, үлкен деректерді талдау және киберқауіпсіздік сияқты заманауи технологияларды пайдалану.
5. Халықаралық ынтымақтастық шаралары БҰҰ және Интерполмен жұмыс істеу сияқты терроризмге қарсы жаһандық бастамаларға қатысу.
6. Күш құрылымдарын оқыту және дайындау мақсаты халықаралық тәжірибе негізінде құқық қорғау органдары мен арнайы қызметтердің біліктілігін арттыру.

Бұл шараларды жүзеге асыру әр аймақтың ерекшеліктеріне кешенді көзқарас пен бейімделуді қажет етеді.

Шет мемлекеттердегі терроризммен күресу тәжірибесі қауіптердің ерекшеліктеріне, мәдени және саяси жағдайларға байланысты өзгереді. Атап айтатын болсақ,

Сурет 4 – Шет мемлекеттердегі терроризммен күресу тәжірибесі қауіптердің ерекшеліктері

Ескерту – Ақпараттар негізінде автормен құрастырылған

Жоғарыдағы 4-суретте АҚШ терроризмге қарсы күрестің негізгі басымдықтары ретінде елден тыс терроризмге қарсы операцияларға және ішкі қауіпсіздікке назар аударатыны анықталды. Негізгі күрес бағыты радикалдануды бақылау және алдын алу технологиялары қолданылады.

4-суретте көрсетілген келесі елдер қатарына Еуропа елдері жатады. Аталған елдерде стратегиялар жастардың радикалдануын болдырмауға арналған әлеуметтік бағдарламаларға назар аудара отырып, интеграция мен алдын алуға бағытталған.

Таяу Шығыс елдерінде терроризммен күрестің негізгі бағыты ДАИШ сияқты террористік топтарды жоюға бағытталған әскери операциялар мен коалицияларға баса назар аудару маңызды.

Ресейде терроризмді қатаң түрде басу саясаты, оның ішінде терроризмге қарсы операциялар мен құқық қорғау органдарының өкілеттіктерін кеңейтетін заңдар күресті жүргізудің негізгі құралы мен күші болып табылады.

4-суретте көрсетілген әрбір ел өз сынақтарына назар аудара отырып, бірегей тәсілдерді қолданады, жоғарыда көрсетілген елдердің тәжірибесін тереңірек бөлісуге және қарсы тұрудың ең тиімді әдістерін табуға мүмкіндік бар.

Әр елдің өзінің саяси құрылымы, мәдениеті, құндылықтарына байланысты терроризмге қарсы тәжірибесінен бірнеше негізгі аспектілер анықталады. АҚШ, Ресей, Таяу Шығыс, Қытай, Еуропа елдерінің терроризммен күрес барысындағы тәжірибелерін салыстыру арқылы тиімдісін анықтауға негіз бар. Ендігі кезекте әрқайсысыың ерекшелігін анықтау үшін жеке тәжірибелеріне тоқталып, салыстыратын боламыз. Қытайдың терроризмге қарсы тәжірибесі бірнеше негізгі аспектілерімен ерекшеленеді:

1. Қатаң қауіпсіздік шаралары, яғни жаппай бейнебақылауды және бетті тану технологияларын қолдануды қатаң бақылау шараларын енгізу.
2. Әлеуметтік интеграция, демек, азшылықтарды, әсіресе Шыңжаң-Ұйғыр автономиялық аймағында біріктіруге бағытталған дерадикализация бағдарламаларын жатқызуға болады. Аталған аспект оқыту мен экономикалық бастамаларды қамтиды.
3. Терроризмді қаржыландыруға қарсы іс-қимыл маңызды аспект ретінде бағаланады. Террористік топтарды қаржыландырудың алдын алу үшін қаржылық бақылауды күшейту және ақша аударымдарын қадағалау жатады.
4. Халықаралық ынтымақтастық аспектісі, барлау ақпаратымен алмасу және трансұлттық террористік қауіп-қатерлермен бірлесіп күресу жөніндегі халықаралық бастамаларға қатысуды негіздейді.
5. Жанжал жағдайындағы операциялар экстремистік белсенділік қаупі жоғары аудандарда терроризмге қарсы операциялар жүргізу аспектісін басымдыққа алады.

Сонымен, Қытайдың көзқарасы кешенді қауіпсіздікке баса назар аударады. Қатаң шараларды халықаралық аренада әртүрлі пікірлер мен бағалауларды тудыратын әлеуметтік интеграция бағдарламаларын біріктіреді [96].

Қытайдың терроризмге қарсы тәжірибесі бірнеше негізгі аспектілерін қамтиды. АҚШ-тың терроризмге қарсы тәжірибесінің элементтеріне назар аударатын болсақ, оның негізгі элементтеріне төмендегілер жатады:

* мамандандырылған агенттіктердің құрылуы негізгі элементтерінің бірі болғандықтан, 2001 жылдың 11 қыркүйегіндегі шабуылдан кейін Ұлттық қауіпсіздік департаментінің (DHS) құрылуына және ФТБ (федералдық тергеу бюросы) құрылымдық жүйесі реформаланып, әртүрлі қызметтер арасындағы үйлестіруді жақсартуға себеп болды;
* терроризмге қарсы заңнамада құқық қорғау органдарының күдіктілерді бақылау және ұстау саласындағы өкілеттіктерін кеңейткен патриоттық актіні қабылдау жүзеге асырылғандығы маңыздылығымен сипатталады;
* шетелдегі әскери операциялар бойынша Ауғанстан мен Иракта әскери жорықтар жүргізу үшін террористік топтарды жою орын алып, олардың қайта құрылуына жол бермеу шаралары қарастырылған;
* барлау әрекеттеріне террористік қауіптер мен жедел әрекет туралы ақпарат жинау үшін барлау қызметтерін белсенді пайдалану жүзеге асырылады.
* радикалданудың алдын алу қызметі білім беру және әлеуметтік бастамалар арқылы жастар мен халықтың осал топтары арасында радикалданудың алдын алуға бағытталған бағдарламалар;
* халықаралық ынтымақтастық терроризмге қарсы жаһандық бастамаларға қатысу, басқа елдермен ақпарат алмасу және халықаралық операцияларға қатысудың басты элементтері ретінде маңызды болып табылады.

Жоғарыдағы талданған кешенді тәсіл АҚШ-қа террористік қауіптің әртүрлі аспектілеріне тиімді жауап беруге мүмкіндік береді.

Ресей тәжірибесінің терроризммен күресті қамтитын бірнеше негізгі аспектілерінің ерекшелігін қарастырудың қажеттілігі бар. Ол қатаң қауіпсіздік шараларын қолдану, терроризмге қарсы операцияларды жүзеге асыруда әсіресе Солтүстік Кавказда қоғамдық көліктерде және қоғамдық орындарда бақылау шараларын қатаңдатумен қарастырылады. Террористік қауіптің алдын алуда жасалып жатқан шаралар ретінде онымен күрестің әртүрлі аспектілеріне қатысты қаржыландыруға қарсы күрес туралы заңдар қабылдау өкілеттігін кеңейтетін құқық қорғау органдарының қызметін күшейтумен ерекшеленеді. Үйлестіру күш құрылымдарына бірыңғай жүйесін құру басқару терроризмге қарсы күштермен қоса, ұлттық лаңкестікке қарсы комитеті қауіп-қатерлердің алдын алу мүмкіндік береді. Радикализмнің алдын алу, дерадикализация, жастармен, осал топтармен жұмысты күшейту арқылы нәтижелі болуы мүмкіндігі жоғары. Халықаралық ынтымақтастық халықаралық терроризмге қарсы бастамалары алмасу, барлау ақпарат, басқа елдермен байланысты осы мәселеге назар аударудың қорғау ақпараттық жүйелерді және кибертерроризммен күрес жүргізу қазіргі жаһандық жағдайда маңызды. Ресейлік тәсіл қатаң шараларға назар аударады, бірақ сонымен бірге алдын-алу және халықаралық ынтымақтастық элементтерін қамтитынымен ерекшеленеді.

Ауғанстанның терроризмге қарсы тәжірибесі ұзақ қақтығыстар мен сыртқы араласулар әсеріне негізделеген. 2001 жылдан бастап НАТО мен АҚШ-тың әрекеттерін қоса алғанда, Талибан мен басқа да террористік топтарға қарсы операциялар террористік базалар мен олардың жетекшілерін жоюға назар аудара отрырып, осы шараларды жүзеге асыруда халықаралық күштер ішкі тұрақтылықты қамтамасыз ету үшін ұлттық қауіпсіздік күштерін оқыту және Ауғанстан үкіметін қолдауға тырысты. Тәжірибе көрсетіп отырғандай халықаралық күрес жүргізуде қауіпсіздік мәселелерінде зорлық-зомбылық пен тұрақсыздықтың жоғары деңгейі терроризмге қарсы күресті қиындатты. Сонымен бірге негізгі кедергі ретінде үкіметтегі жемқорлық күресті жүргізуге нұқсан келтіргенін ерекше айтуға болады.

Азаматтардың саналарын радикалдық түсініктерден тазарту үшін террористік топтар мен жалдаушылардың санын азайтуға бағытталған бағдарламалар маңызды [97].

Халықаралық тәжірибеде анықталғандай ынтымақтастық арқылы трансұлттық қауіп-қатерлермен күресу үшін көпұлтты бастамаларға қатысу және көрші мемлекеттермен ақпарат алмасу тиімді. Бұл аспектілер ұзақ қақтығыстар мен ішкі қайшылықтар жағдайында терроризмге қарсы күрестің күрделілігін көрсетеді. Дегенмен кез келген терроризммен күрес белгілі уақытты қажет етеді .

Терроризмге қарсы күрес әлемнің көптеген елдерінде жүріп жатқандықтан әр елдің өзіндік тәжірибесі бар. Оларды талдай отырып, айырмашылықтары мен ерекшеліктерін анықтай аламыз.

Ең алдымен әлемде терроризммен күрес бойынша жоғары тәжірибесімен ерекшеленетін АҚШ-тың терроризммен күрес тәсіліне келсек, бұл елде негізгі күш-жігер халықаралық операцияларға, ішкі қауіпсіздікке және радикалданудың алдын алуға бағытталған. Ал Ресей тәжірибесінде террористік топтарды, әсіресе Солтүстік Кавказда қатаң түрде басуға және терроризмге қарсы заңнаманы күшейтуге назар аударылады. Францияда террористік актілердің алдын алуға және жастар арасындағы радикалдық көзқарастармен күресуге тұрақты назар аудару жолға қойылған. Сондықтан Францияның бұл тәжірибесі тиімді болып табылады. Себебі, жастардың радикалдық көзқарастың жетегінде тиым салынған әрекеттерге баруымен күрес терроризммен күрестің мейілінше тиімді жолы болып отыр. Австралияда терроризммен күресті елдің қауіпсіздігіне қатер ретінде бағалап, терроризммен күрес заңнамасы, қауіпсіздік шараларын және дерадикализация бағдарламаларын кешенді тәсілі қолданылады. Қазіргі таңда өзінің территориялық орналасуының ерекшелігіне байланысты Түркияның күрес жолы еуропа мен шығыстың комплекстік күрес тәжірибесін көрсетеді. Олар түрлі террористік топтармен, соның ішінде күрд жауынгерлік құрамаларымен және ДАИШ-пен белсенді күресу арқылы оның алдын алумен салдарына мән береді.

Сол сияқты ерекше радикализммен терроризмнің ошағына айналып отырған Ирак пен Сирияда ДАИШ-пен қақтығыстардан кейін елдер терроризмнің қалған жасушаларын қалпына келтіру және күресу үшін белсенді жұмыс істеп, Нигериядағы Боко Харам сияқты террористік топтарға әскери және әлеуметтік бағдарламалар арқылы қарсы тұру [98].

Бұл елдер қауіптердің ерекшелігі мен контекстіне байланысты әртүрлі стратегиялар мен әдістерді қолдануы жыл сайын дамып келе жатқан ақпараттық жүйенің күрделілігіне байланысты қауіпте артып отырғаны белгілі. Жоғарыдағы елдердің тәжірибелерін салыстыра талдай отырып, олардың аймақтық ерекшелігіне байланысты терроризм ошақтарымен бірге оның алдын алу, күрес, салдарымен жұмыстарымен ерекшеленед. Саяси жүйесі тұрақты, құқықтық базасы қалыптасқан елдерде яғни, АҚШ пен Еуропа елдерінде терроризмнің алдын алумен жұмыс істесе, терроризм ошақтарына жақын елдерде әсіресе Түркияда, Таяу Шығыста салдарымен күрес көбірек жүргізіледі.

Қазіргі кезде халықаралық деңгейде терроризммен күрес түрі ретінде терроризмнің мемлекеттік демеушілері ретінде АҚШ мемлекеттік департаментінің ресми ұстанымына сәйкес халықаралық терроризм актілеріне бірнеше рет қолдау көрсеткен мемлекеттердің тізімін айтуға болады [99]. Тізімге қосылу АҚШ-тың қатаң экономикалық және саяси санкцияларын талап етеді.

2025 жылдың басындағы жағдайға сәйкес ұсынылған тізімге Сирия, Куба, Иран және Солтүстік Корея кіреді. Бұған дейін тізімде Ирак, Ливия, Оңтүстік Йемен және Судан елдері кірген еді [100].

Тізімдегі Сирия 1979 жылы 29 желтоқсанда лаңкестікке демеуші мемлекеттер тізіміне енген еді. АҚШ Мемлекеттік департаментінің 2012 жылғы есебі бойынша Сирия өзінің ішкі қақтығыстарына қарамастан халықаралық террорзмге, оның ішінде ливандық «Хезболла» тобына және палестиналық террористік топтарға қолдау көрсетуі жайлы мәліметтер тіркелген еді. Сирия терроризмді заңсыз қаржыландыру схемаларында да маңызды рөл атқаратыны анықталып отыр.

Осы тізімдегі Куба 1982 жылы 1 наурызда испан тілінде сөйлейтін елдер мен Африкадағы революциялық қозғалыстарды қолдау тарихы бар деген негізде терроризмді демеуші мемлекеттер ретінде танылып отыр.

Гавана қарулы революцияны солшыл күштердің Латын Америкасындағы билікті басып алуға ұмтылып, аймаққа адамдар мен қару-жарақ қозғалысын жеңілдетуде үлкен рөл атқарды. Гавана партизандық топтарға жаттығулар, қару-жарақ, қауіпсіз үйлер және кеңестер түрінде тікелей қолдау көрсетуі қауіпті тұрақсыз жағдайға себеп. Себебі бұл топтар террористік операцияларға қатысады [101].

АҚШ президенті Джо Байден 2024 жылы 14 қаңтарда 553 кубалық саяси тұтқынды босату үшін Кубаны терроризмді демеуші мемлекеттер тізімінен алып тастады. Келіссөздерді жүргізуде басты рөлді католиктік шіркеу атқарды. Байден сонымен қатар Либертад заңының кейбір ережелерін және Трамп салған қаржылық транзакцияларға шектеулерді жою арқылы санкцияларды жеңілдеткенімен халықтың пікірі саналуын болды. Ұзақ мерзімді экономикалық дағдарыс пен АҚШ санкцияларынан зардап шеккен Куба жаңа әкімшілікпен диалогқа дайын екенін білдірді [102].

2025 жылдың 20 қаңтарында, екінші президенттігінің бірінші күні Дональд Трамп Кубаны терроризмді демеуші мемлекеттер тізіміне қайта қосты [103].

Сирияның терроризмге қарсы тәжірибесі бірнеше негізгі аспектілерді қамтиды:

Әскери операциялар: 2011 жылы азаматтық соғыс басталғаннан бері Сирия үкіметі әртүрлі террористік топтарға, соның ішінде ДАИШ пен Джабхат ан-Нусраға қарсы кең ауқымды әскери операциялар жүргізді.

Халықаралық араласу: Ресей мен АҚШ сияқты шетелдік күштердің террористерге қарсы күресте белсенді қатысуы. Ресей әуе шабуылдарын жүргізеді және үкімет әскерлерін қолдайды, ал АҚШ күрд күштерін қолдайды.

Күрделі ішкі динамика: әртүрлі фракциялар (оппозициялық топтар, күрд құрамалары және үкіметтік әскерлер) арасындағы қақтығыс терроризмге қарсы күресті қиындатады, өйткені көбінесе террористермен ғана емес, саяси қарсыластармен де күресуге тура келеді.

Гуманитарлық салдары: қақтығыс пен терроризмге қарсы күрес ауқымды гуманитарлық дағдарыстарға, соның ішінде халықтың көшуіне және инфрақұрылымның бұзылуына әкелді.

Оңалту және қалпына келтіру: территорияларды террористерден босатқаннан кейін жергілікті қауымдастықтарды дерадикализациялау және қалпына келтіру бағдарламаларын енгізу маңызды болды.

Аймақтық ынтымақтастық: Сирия трансұлттық террористік қауіп-қатерлермен күресу үшін Иран және Ирак сияқты көрші елдермен ынтымақтасады.

Бұл тәжірибе азаматтық қақтығыстар мен тұрақсыздық жағдайында терроризмге қарсы күрестің күрделілігі мен алуан түрлілігін көрсетеді.

Іс негізі бойынша. Терроризмді қаржыландырумен күрес туралы халықаралық конвенция осы күнде, көп елдер қол қойған, бірінші халықаралық құжат болды, қай террорлық әрекеттің бөлек түрлерін жай қозғап қоймай, терроризм құбылысына және құрайтын оның маңызды, қамтамасыз ету секілді қаржылық негізінің тұтасында жүгінеді. Атап айтқанда бұл конвенция құру ынтагерлігі терроризм мәселесі бойынша тұтас конвенция өндіруі туралы шешім қабылдауына себеп болды.

Соңғы жылдарда Халықаралық конвенциялар бомбылы терроризммен күрес, терроризмді қаржыландырумен күрес туралы БҰҰ конвенциясы, ядролық терроризм бойынша БҰҰ конвенциясы сияқты терроризммен күрес бойынша құжаттар терроризмнің шығу себептері мен түрлерінің көп қырылығы туралы жалпы пікірді растайды. Қылмыстық сот төрелігі және қылмысты ескерту бойынша тоғызыншы сессия Комиссиясының құжатында көрсетілгендей терроризм қылмыстын ерекше вариантын таныстырады, қасысы жиі саясат соғыс жүргізу тәсілі және насихат секілді элементтерді қамтиды. Әлем елдерінің ішінде көп конфессиялы және көп ұлтты Индия 1937ж Конвенцияға қол қойып, әрекетінің маңызды бірі ретінде терроризм туралы мәселені қосуы себеп болды. БҰҰ шегінде халықаралық қоғамдастықпен 12 конвенциялар және хаттамалар, терроризм актінің тергеу және жою мақсатында мемлекет ынтымақтастығына қатысты, мемлекеттердің өзара әрекеттесуі үшін кең база болды.

Аталған құжаттардың терроризммен күрестегі маңызы өзара құқықтық көмек көрсету, конвенция қатарында арнайы қарастырылуымен сипатталады. Террорлық әрекетін жоюумен, ашуымен және тергеумен байланысты жүргізіледі.

Халықаралық конвенция барлық елдердің терроризммен күрестің заңнамалық-құқықтық негізі болса, терроризм жою туралы Еуропалық құжаттар адамды кепілге алумен күрес жүргізеді [104]. Көресітілген ереже, қылмыстық іс бойынша өзара көмекті бөлшектеп немесе толық реттейтін екі жақты немесе көп жақты қызметті көрсетеді. Әр мемлекет өз ұлттық заңдарының сәйкесінде азаматтық авиация ұйымдарының халықаралық кеңесіне мүмкіндігінше өзінде бар кез келген сәйкес ақпаратты қабылдайды.

Терроризмнің өсу қауіптілігін мойындап БҰҰ бас ассамблиясы 1999 жылы террорды ескерту бойынша бөлім құрды. Осы жылдың сәуір айынан жұмысын бастады (Chowdhury Fink, N. & Hearne, E.B. (2019). Beyond Terrorism: Deradicalization and Disengagement from Violent Extremism). Қазіргі уақытта халықаралық ұйымдардың экстремизммен күрес тәжірибесін зерттеуге арналған ғылыми жұмыстар жүргізілуде.

Халықаралық қоғамдастықтың белсенді бөлімшелерімен қатар жүргізілген шаралар ретінде есірткіні заңсыз айналдыру және атуға арналған қарулар терроризмді зерттеу террорды эскалация және деэскалация себебін тергеу үшін зерттеулер ауыспалы көрсеткіш көрсету мақсатында жасалады. Террорлық белсенділік туралы күні бұрын ескертулер қызметін атқаруы мүмкін.

Халықаралық деңгейде БҰҰ мемлекет-мүшелеріне терроризм туралы ақпарат үнемі өзгеріп тұратын, деректер базасынан Глобалдық анықтама орталығының озық тәжірбиесін кеңейту бойынша террор феномымен айналасатын қолданылады. Жылына екі рет террор проблемасы бойынша глобалдық, террормен байланысты талдау тенденциясын жиі қосатын, зерттеулер жариялануы жоспарланады.

Техникалық қоғамдастық аймағында құқық қорғау және басқа мемлекет-қатысушы сәйкес мекемелермен бірге кадр дайындауында оқу құралы ретінде пайдалану үшін қоғамдастық техникасы бойынша алты басшылықтан серия үшін жоба дайындалды:

* террор жәбірленушілеріне көмек көрсету (көмек көрсетумен айналдасатын ұйымдар үшін);
* бұқаралық ақпарат құралдарда терроризм проблемасын жарыққа шығару (құқық қорғау органдарының қызметкерлері және журналистер үшін);
* бомба жару туралы үрей түсуін талқылау және реакция шарасы;
* кепілге адам алумен байланысты жағдайды реттеу;
* терроризмді эскалациялау туралы ескертетін күні бұрыцнғы ескертуін тану (жаппай жою қару мүмкіндігін пайдалануын қоса);
* терроризмен байланысты құқықтық аспект және шаралар.

Халықаралық қылмыстық әрекет ескерту бойынша тиімді, батылды және дереу шара биілділігі, және ондай әрекетпен күрес бойынша кезекті ретінде, қылмыс және сот төрелігі туралы Веналық декларацияда [105] құқық бұзушымен жүгіну және қылмысты ескерту бойынша БҰҰ оныншы Конгресінің қабылданған белгіленеді. 2001ж қыркүйек террактісінен Америка трагедиясынан кейін қауіпсіздық Қоғамы 13/(2001) Резолюциясында терроризмнен күресуде бірқатар шара қолданып, кеңес мүшелерінің комитеті орындауын бақылау үшін ұйымдастырылды. Барлық мемлекетті резолюция қабылдаған күннен кейін 90 күн аспай баянат ұсынуына шақырады. Осы резолюция орындалу үшін қолданылған комитетпен ұсынылады.

Халықаралық дңгейде соңғы оқиғалар терроризммен күрес саласында негізгі кедергі туралы оның бөлек көріністерін женуін терроризм тенденция өсуінен үлгермеді. Биологиялық және химиялық терроризммен күрес бойынша Конвенцияның халықаралық құрамында бар қосымшасына әзірлеуі куәландырады.

Европалық одақтың елдеріне Франция үкіметінің терроршыларға жұмсақ қатынасы әлі өткен ғасырдын соңғы он жылдығынан көрінді. 300-ге жуық Итальяндық Қызыл бригада мүшелері Францияда жасырынды. Италия ішкі істер Министері О. Скальф сөзі бойынша «Италия үкіметі әдеттен тыс 100-ге жуық сұраныс жіберді».

1946 ж. Франция Республикасының конституциясының кіріспесінде, 1958 ж. Конституциясымен де расталған. БҰҰ деңгейінде және европалық деңгейде қабылданған принцип aut dedere aut judicare (ұстап бер немесе сотта) принципі орындалмады. Халықаралық деңгейде, терроризмді таратуына халықаралық мандат сәтті өтуі үшін мемлекет бұйрығын нақтылау, жауапкершілігін арттыру, ұстап беруіне ерікті тікелей сұраныс салған елінде өтемақысыз турашылдық қылмыстық ізіне түсуімен жайын жою. Жиі ішкі заңдарға шектелуіне сілтеме белгілі саяси мүдде және басымдылығын жабуына қызмет етеді.

А. Грине бойынша терроризмнің әмбебап негізінде бақыланулануы халықаралық немесе жеке ұйымдар кос стандартты қабылдауына дайын болғанда заңдылық беріледі. П. Уйлкинде ұқсас көз қарасты ұстанады.

Құқықтық база террористік көзқарастарға қатысты онымен күресте кейбір елдер оларды ақшамен, қарумен және өз әрекетін жасайтын, жаттығу базаларын жоюға жұмыс істеді.

Халықралық деңгейде әлем елдерінің терроризмге қарсы күресінің тәжірбесін Қазақстан үшін имплеминтациялық негізін қарастыру үшін бірнеше елдердің терроризмге қатысты қызметті жүзеге асыру үшін елдердің стратегияларын қарастырған жөн.

Кесте 5 ‒ Елдердің терроризмге қарсы күрес стратегиясы

|  |  |
| --- | --- |
| Елдер | Терроризмге қарсы күрес стратегиясы |
| 1 | 2 |
| Америка Құрама Штаттары | Терроризмге қарсы күрестің ұлттық стратегиясы Құрама Штаттар өз шекараларында да, одан тыс жерлерде де тап болатын лаңкестік қауіптердің толық ауқымын мойындайды және терроризммен және террористік идеологиялармен күресу үшін ұлттық биліктің барлық элементтерін пайдалану қажеттігін атап көрсетеді. |
| Франция | Террористік топтардың бақылауындағы аумақтарды қысқарту; террористердің қаржылық, адами, материалдық-техникалық және үгіт-насихат желілерімен күресу; радикалданудың алдын алу; шетелде Францияның мүдделері мен азаматтарын қорғау |
| Еуро Одақ | ЕО терроризмге қарсы заңнамасының мақсаты, біріншіден, терроризмге қарсы күрес саласындағы халықаралық стандарттарды дұрыс енгізуді қамтамасыз ету, екіншіден, ЕО деңгейінде терроризмге қарсы іс-қимылды қамтамасыз ету үшін өзінің одақтық тетіктерін әзірлеу болып табылады. |
| Қазақстан Республикасы | Қазақстан Республикасында ұлттық қауіпсіздікті қамтамасыз ету, сондай-ақ экстремистік және террористік көріністердің алдын алудың |
| 5-кестенің жалғасы | |
| 1 | 2 |
|  | жалпымемлекеттік жүйесін жетілдіру тұрғысында сын-қатерлер мен тәуекелдерді бейтараптандыру бойынша ауқымды стратегия жүзеге асырылуда. |
| Қытай Халық Республикасы | Қытай терроризмге қарсы құқықтық жүйе мен тәжірибе туралы «Ақ Кітап» жариялады. Адамзаттың болашағы ортақ қоғамдастық тұжырымдамасын ұстана отырып, Қытай жаһандық басқарудың бір бөлігі ретінде терроризмге қарсы іс-қимылды ілгерілету үшін басқа елдермен жұмыс істеуге арналған стратегияны ұстанады. |
| Ескерту – Автормен әзірленген | |

Жоғарыдағы 5-кестеде анықталғандай, елдердің терроризмге қарсы күресінің барысын ол елдердің мемлекеттік стратегияларының мазмұнынан анықтауға болады. Атап айтатын болсақ, АҚШ та мемлекеттік биліктің барлық элементтерін пайдалану арқылы терроризммен және террористік идеологиялармен күресу стратегиясы басымдылыққа қойылады. Ал, Францияда терроризммен күрес стратегиясы қаржылық, адами, материалдық- техникалық және үгіт-насихат желілерімен күресу арқылы азаматтардың радикалдануының алдын алу арқылы Францияның мүддесі мен азаматтарын қорғауға бағытталады. Еуроодақ стратегиясы терроризмге қарсы күрес саласындағы халықаралық стандарттарды дұрыс енгізуді қамтамасыз етуге бағытталады. ЕО деңгейінде терроризмге қарсы іс-қимылды қамтамасыз ету үшін өзінің одақтық тетіктерін әзірлеуге басымдық береді.

Қытай Халық Республикасы стратегиясы терроризмге қарсы құқықтық жүйе мен тәжірибе туралы «Ақ Кітапқа» негізделеді. Қытай жаһандық терроризмге қарсы іс-қимылды ілгерілету үшін басқа елдермен жұмыс істеуге арналған стратегияны ұстанады [106].

Қазақстан Республикасы экстремистік және террористік көріністердің алдын алудың жалпымемлекеттік жүйесін жетілдіру тұрғысында сын-қатерлер мен тәуекелдерді бейтараптандыру бойынша ауқымды стратегия аясында жұмыс жасауға ұмтылуда.

Жоғарыдағы елдердің терроризмге қарсы күрес стратегиялары заңнамалық-құқықтық негізге сүйене отырып, ұлттық деңгейде және жаһандық кеңістікте күресуді көздейді.

Терроризмге қарсы күрес стратегиялар террористік сипаттағы қылмыстарды анықтау, алдын алу, ашу және тергеп-тексеру мақсатында жедел-жауынгерлік, жедел-іздестіру, тосқауыл қою, құқық қорғау және басқа да іс-әрекеттерді жүзеге асыруды көздейді.

Елдердің терроризмге қарсы күресі жағдайы әлемді назарсыз қалдырмайды. 2024 жылы жаһандық терроризм индексі жарияланып, 163 елге әсерін талдайтын зерттеу жарияланды. Ол әлем халқының 99,7 пайызын қамтиды.

GTI рейтингтік индекстері қарастыратын негізгі мәселелер террористік оқиғалар, қаза болғандар, ауыр зардаптар, кепілге алынғандар, терроризмге қарсы іс-қимыл, терроризмді тергеудің тиімділігі және басқалары сияқты критерийлер бойынша күрделі есептеулерге негізделіп, зерттеудің қорытындысын шығарады.

GTI индексін Экономика және Бейбітшілік Институты (IEP) Terrorism Tracker және басқа көздерден алынған деректерді пайдалана отырып дайындайды. Терроризмнің әсері бойынша елдердің реттік рейтингін қамтамасыз ету үшін жиынтық балл шығарады. Әрбір елді 0-ден 10-ға дейінгі шкала бойынша бағалайды, 0 лаңкестіктің ешқандай әсерін білдіреді және 10 терроризмнің өлшенетін ең жоғары әсерін білдіреді, осылайша қорытынды алынады.

Террористік белсенділіктің қаупі ең жоғары елдер арасында бірінші орында Буркина-Фасо (8 571) тұрса, Израиль (8 143), Мали (7 998), Пәкістан (7 916), Сирия (7 89) және Ауғанстан (7 825) орындарды алады.

Ал келесі кезекте Иран (4,464) – 26, Түркия (4,168) – 29, АҚШ (4,141) – 30, Ресей (3,016) – 35, Франция (2,647) – 38, Норвегия (1,747) – 53, Армения (0,423, Біріккен Арабия) – 27,3 орын ia (0,059) – 87 елдерінің көрсеткіштерін айтуға болады [107].

GTI индексінің 13 жылдық зерттеуінде Ауғанстан және Ирактан басқа бірінші рет индексте бірінші орынға ие болған Буркина-Фасо болды. Ол елде 258 террористік акцияларда 2000-ға жуық адамның өмірі қиылды. Бұл дүние жүзіндегі барлық террористік актілерден қайтыс болғандарыдың төрттен бір бөлігін құрайды. 2014 жылдан бері Буркина-Фасодағы терроризмнің ауқымының жыл сайын артып келе жатқанын көрсетеді. Мали және Нигер елдерінде де терроризм қаупі бар. Буркина-Фасода лаңкестіктен қайтыс болғандар саны 2023 жылы 68 пайызға өсті. Шабуылдар 17 пайызға азайған.

Терроризмге қарсы күресте Ирак пен Ауғанстанда біршама алға жылжушылық байқалады. Ирак индекстегі ең нашар 10 елдің қатарынан бірінші рет төмен жылжыды, 2023 жылы лаңкестік құрбандарының саны 100-ден аз болса, 2007 жылғы ең жоғары деңгейі болған жылдан бері өлімнің жалпы саны 99%-ға, ал оқыс оқиғалар саны 90%-ға төмендеді. Ауғанстан да лаңкестік айтарлықтай азайғанын байқалады. 2007 жылдан бері өлім мен оқиғалар сәйкесінше 84 және 75% төмендеді.

Кесте 6 ‒ GTI жаһандық терроризм индексі 2024

|  |  |  |
| --- | --- | --- |
| Рейтинг | Елдер | Индекс |
| 1 | 2 | 3 |
| 1 | Буркина-Фасо | 8.571 |
| 2 | Израиль | 8.143 |
| 3 | Мали | 7.998 |
| 4 | Пәкстан | 7.916 |
| 5 | Сирия | 7,89 |
| 6 | Ауғаныстан | 7,825 |
| 7 | Сомали | 7.814 |
| 8 | Нигерия | 7.575 |
| 6-кестенің жалғасы | | |
| 1 | 2 | 3 |
| 9 | Мьянма | 7.536 |
| 10 | Нигер | 7.274 |
| 11 | Ирак | 7.078 |
| 14 | Үндістан | 6.324 |
| 26 | Иран | 4.464 |
| 29 | Түркия | 4.168 |
| 35 | Ресей Федерациясы | 3.016 |
| 37 | Германия | 2,782 |
| 41 | Ұлыбритания | 2.373 |
| 52 | Канада | 1,753 |
| 60 | Сауд Аравиясы | 1,366 |
| 69 | Тәжікістан | 0,871 |
| 73 | Қытай Халық Республикасы | 0,582 |
| 76 | Өзбекстан | 0,423 |
| 89 | Қазақстан | 0 |
| Ескерту – Әдебиет негізінде құралған [108] | | |

Жоғарыдағы 6-кестеде 2024 жылғы жаһандық терроризм индексі берілген. Терроризмді зерттеу институттарының қорытындылары саяси, әлеуметтік және діни мақсаттарына зорлық-зомбылық пен қорқыту арқылы жететін заңсыз ұйымдардың күш қолдану қаупі берілген. Оның деңгейі анықталған. Индекс көрсеткіші неғұрлым жоғары болса, елде соғұрлым қақтығыстар мен лаңкестік әрекеттер жиі орын алады. Егер индекс нөлге тең болса, бұл елде терроризмнің прецеденттері немесе қауіп-қатері жоқ дегенді білдіреді, демек кестеден анықталғандай Қазақстан Республикасының көрсеткіштері елде террористік актілердің орын алмағанын білдіреді.

Жоғарыда анықталғандай, Буркина-Фасо 8.571 индекспен алдыңғы орында болса, Израиль 8.143 индекспен екінші орында тұр. Мали 7.998 көрсеткішпен үшінші орында, Пәкстан 7.916 индекспен ондықтың төртінші орнында тұр. Сирия 7,89 көрсеткішпен бестікте, ал Ауғаныстан 7,825 алтыншы орында. Сомали 7.814, Нигерия 7.575, Мьянма 7.536, Нигер 7.274 индекспен ондықты қорытындылайды. Ирак 7.078 он бірінші орында болса, Үндістан 6.324 рейтингте он төрт, Иран 4.464 индекспен жиырма алтыншы рейтингте, Түркия 4.168 индекспен жиырма тоғызыншы, ал Ресей Федерациясы 3.016 отыз бес, Германия 2,782, Ұлыбритания 2.373, Канада 1,753 тейтингтерімен 37-52 рейтингтерді көрсетті. Сауд Аравиясы 1,366 жоғарыдағы елдерден қарағанда әлде қайда қауіпсіз екенін дәлелденді. Тәжікістан 0,871 орталық Азия елдерінің ішінде алда 69 орында болса, Өзбекстан 0,423 76 орында Қазақстанның алдында тұр. Қытай Халық Республикасы 0,582 73 орынды иемденіп, елде терроризмге қатысты қауіптің төмен екенін аңғартты [109].

Осы принцип терроризммен күрес бойынша бәрін қамтығыш әзірлеуінде де негізге алынды.

К. Робентсон пікіріне сәйкес, терроризм – демократиялық қоғамға шақыру. П. Уилсон бұл ойды дамытты. Экстремистер демократиялық бостандықты жоюға тырысады. Бірақ нақты демократиялық саяси жүйе орныққан елде сауатты ішкі бірлігі сақталған. Сондықтан ол елде террористік мүддесін жүзеге асыру қиындайды. Халықтың басым көпшілігі үкіметті легитимдік және есептелік тұрғыда қарайды [110].

Терроризм аймақтық, жекелеген елде немесе әлемдік деңгейде тиімді бақылауды қажет ететін шаралар ретінде түсіндірілуі маңызды.

Халықаралық тәжірибені зерделеу терроризммен күресудің ең табысты әдістеріне мыналар жатады:

* 1. Сауд Арабиясы – діни дерадикализация мен бұрынғы радикалдарды әлеуметтік оңалтуды қоса алғанда, дерадикализация бағдарламаларын белсенді пайдаланады. Бұл тәсіл бұрынғы экстремистер арасындағы қылмыстың қайталану деңгейін төмендетуге көмектеседі.
  2. АҚШ пен ЕО киберқауіпсіздікке, жастардың радикалдануына жол бермеуге және ішкі экстремизм деңгейін төмендетуге көмектесетін мұсылман қауымдарын біріктіруге баса назар аударуда.
  3. Израиль – қатал алдын алу шараларын (барлау, арнайы операциялар) халықты қауіп-қатерлерге қарсы күреске белсенді тартуды қамтитын азаматтық қауіпсіздік жүйесін біріктіреді.
  4. Сингапур – діни көшбасшылар мен қауымдастық ұйымдары экстремистік идеологияларды анықтауға және бейтараптандыруға белсенді қатысатын қоғамдастықтың қатысу бағдарламаларын тиімді пайдаланады.

Қазақстан аталған тәжірибелерді иплементация жасай үшін:

* + - халықтың әлеуетті осал топтары үшін әлеуметтік бейімделу бағдарламаларын күшейту;
    - экстремистік насихатты анықтау үшін киберқауіпсіздік және әлеуметтік желілердің мониторингі жүйесін әзірлеу;
    - радикалданудың алдын алу үшін мамандандырылған білім беру орталықтарын құру;
    - терроризмге қарсы күресте қоғамның рөлін арттыру;
    - азаматтық қоғам маңызды рөл атқарады және радикалды әрекеттерді бақылауға, дерадикализацияны қолдауға және алдын алу бастамаларына қатыстыру;
    - білім беру – жастардың экстремистік үгіт-насихаттарды мойындап, қабылдамауы үшін медиа сауаттылық пен сыни ойлау курстарын енгізу;
    - діни ұйымдар дәстүрлі діни құндылықтарды түсіндіруде, оларды радикалды идеяларға қарсы қоюда басты рөл атқаруы керек.

Терроризмге қарсы күрестің тиімділігін арттыру бойынша ұсыныстар:

1. Заңнамаларды жетілдіру – терроризмді қаржыландыруға бақылауды күшейту, интернет-кеңістікті реттеуді күшейту.

2. Киберқауіпсіздікке инвестициялар – әлеуметтік желілерді бақылау, цифрлық қауіптерді талдау.

3. Ведомствоаралық ынтымақтастық – Ұлттық қауіпсіздік комитеті, Ішкі істер министрлігі, Сыртқы істер министрлігі және талдау орталықтары арасындағы өзара іс-қимылды жетілдіру.

4. Халықаралық ынтымақтастықты нығайту – ҰҚШҰ, ШЫҰ және БҰҰ серіктестерімен ақпарат алмасу.

5. Оңалту және дерадикализация бағдарламаларын әзірлеу – Сауд Арабиясы мен Сингапур тәжірибесін бейімдеу.

Терроризмге қарсы күрес күш, алдын алу, жұртшылықтың қатысуы және халықаралық ынтымақтастықты қамтитын кешенді тәсілді қажет етеді. Қазақстан бұл бағытта белсенді түрде жүріп жатыр, бірақ жаңа сын-қатерлер мен жаһандық үрдістерді ескере отырып, терроризмге қарсы стратегияны жетілдіру бойынша жұмыс жалғасуы керек.

*Қорытынды.* Әлем елдерінің терроризммен күрес жүргізу механизмдері жоғарыда талданған халықаралық құжаттарға сүйене отырып, елдің ішкі құжаттарына сәйкес орындалатыны анықталды. Халықаралық құжаттар мен ішкі құжаттардың бірізділігі терроризммен күресті жүргізудің және оның алдын алудың саяси-құқықтық механизмі болады.

Шетелдің терроризммен күрес саясатының ерекшеліктерін анықтай отырып, Қазақстан үшін имплементациялық басымдығын көрсететін болсақ:

1. Америка Құрама Штаттары өз елдерінде ғана күресіп қоймай сонымен бірге әлемдік деңгейде лаңкестік қауіптердің алдын алумен күресуді елдің басым стратегиясы ретінде ұстанады. Терроризммен күресте террористік идеологиялармен күресуге мән беріп, мемлекеттік билікті жұмылдырып, күресте пайдаланудың қажеттігін маңызды деп таниды. Сондықтан Қазақстан да терроизммен күресте террористік идеологиямен күреске терең мән беріп, билік субъектілерінің қызметін күшейткен жөн.
2. Франция терроризммен күресте оларға материалдық қаржылық, адами, материалдық-техникалық қамтамасыз етілумен күреске мән береді. Демек, материалдық қаржыландыруға қарсы әрекет арқылы террористердің мақсаттарына жетуде әртүрлі әрекеттерінің алдын алуға ықпал етеді. Үгіт насихат желілерімен күресу, радикалданудың алдын алу сияқты Францияның терроризммен күрес бағытының еркешелігін атап өтуге болады.
3. Еуро Одақ терроризмге қарсы заңнаманың аясында күресті күшейту көзделеді. Терроризмге қарсы күрес саласындағы халықаралық стандарттар деңгейінде терроризмге қарсы іс-қимылды қамтамасыз ету үшін өзінің одақтық тетіктерін жұмылдыру болып табылады.
4. Қытай Халық Республикасының терроризмге қарсы күрес тәжірибесінің ерекшелігі бар. Елдегі терроризммен күрес қызметінің ұйымдастырылуы мен реттелуі «Ақ Кітапта» жарияланды. Қытай жаһандық деңгейде терроризмге қарсы іс-қимылды күшейту үшін басқа елдермен жұмыс істеуге арналған стратегияны ұстанады.
5. Сәтті тәжірибелер ретінде Израиль (барлау операциялары), АҚШ (киберқауіпсіздік және терроризмге қарсы бағдарламалар) және Сингапур (радикалдардың реинтеграциясы) көрсетіп отыр.

Қазақстан Республикасының терроризммен күресте шетелдік тәжірибені ескере отырып, елдегі күресті жетілдіруге ұмтылады. Жаһандану үрдісінің уақыт өткен сайын күшейуі Қазақстан үшін шетелмен байланыста терроризммен күресті жүзеге асыру мүмкіндігін дәлелдеуде.

**2.2 Ақпараттық кеңістіктегі терроризммен күрес саясаты**

Қазіргі ақпараттық дәуір бұқараның қоғамдық санасының дамуына, ғылым мен техниканың коммуникацияда кең мүмкіндіктер ашты. Бірақ киберкеңістік пен әлеуметтік байланыс арналарының кеңеюі терроризмге зорлық-зомбылықты таратудың жаңа мүмкіндіктерін берді. Сондықтан терроризмнің және террористік идеологияның таралуына мүмкіндік беретін ақпараттық кеңістік оның дамуына қолайлы болып отыр. Мемлекеттің терроризммен күрес саясатын зерттеуде оның таралуының жаңа алаңы болып отырған ақпараттық кеңістіктің ықпалаын зерттеу қажеттілік. Диссертациялық жұмыстың осы тарауында ақпараттық кеңстіктегі терроризммен күрес саясатының шетелдік тәжірибесі мен Қазақстандық қызметін салыстыру арқылы тиімді тетіктері қарастырылады. Осы мақсатқа жетуде:

* терроризмге қарсы іс-қимыл жөніндегі мемлекеттік саясаттың киберкеңістікте террористік әрекетке тосқауыл қоюда белсенді қызметін талдау;
* цифрлық технологиялар арқылы таратылып жатқан ретсіз террористік идеологиялар ақпараттарына тосқауыл жасау қызметі;
* дәстүрлі білім беру және дін институттарының терроризмнің алдын алудағы рөлі мәселері талданады.

Ақпараттық кеңістіктегі террористік бұқаралық ақпарат құралдарының деструктивті әсерін еңсеру шаралары ұсынылады.

Қазіргі әлемде экономика, саясат, әскери, мәдени, әлеуметтік салалардағы жаһандық өзгерістер ақпараттық-коммуникациялық технологиялардың дамуымен «ақпараттық ғасыр» атауына ие болып отыр. Адамдардың өмірінің жаһандық цифрландырылуы олардың күнделікті өмірі мен кәсіптік салаларына қолайлы болып, адамның өмірін жеңілдетуі мен қатар уақытты үнемдеу мен оны тиімдентіруде үлкен мүмкіндіктер беріп отыр. Бірақ бұл құбылыстың жағымды жаңалықтарымен қатар терроризм сияқты әлеуметтік қауіпті құбылыстың деструктивті әсер ету қаупін де айтарлықтай арттыруда. Терроризм жеке адамдардың, қауымдастықтар мен мемлекеттердің өміріне ғана емес, сондай-ақ бүкіл әлемге қауіп төндіреді. Және оның таралу қаупі ақпараттық кеңістікте жаһандық сипатта тез таралуына мүмкіндік алуда.

Террористер ақпараттық қоғам ұсынып отырған мүмкіндіктерді пайдалана отырып, өзінің саяси мақсаты ретінде адамзат қоғамдастығына үрей тудыру арқылы билікке жетуді көздейді. Бүкіләлемдік интернет ұсынатын технологиялық мүмкіндіктер арқылы бопсалау және қысым көрсету әдістерін пайдаланып, интернет арқылы қоғамның санасын манипуляциялайды. Электрондық бұқаралық ақпарат құралдарында таратылатын ақпаратты пайдалана отырып, террористік идеологияны халық арасында айналдыруға қол жеткізуге жұмыс жасайды. Сондықтан ақпараттық кеңістік террористік ұйымдардың мақсаттарын жүзеге асыратын ең тиімді құрал болып табылады. Ендеше терроризммен күрес туралы зерттеуде ақпараттық кеңістіктің рөлін қарастырмау мүмкін емес.

Себебі қазіргі әлем қарқынды түрде цифрлануға бет бұруда. Ал ақпараттық технологиялар күнделікті өмірдің ажырамас бөлігіне айналды. Цифрландыру ұсынатын шексіз мүмкіндіктермен қатар ақпараттық қауіпсіздікке байланысты қауіптер де артып келеді. Соңғы жылдары кибершабуылдар, жалған ақпарат тарату және интернет пен әлеуметтік желілер арқылы қоғамдық пікірге манипуляция жасау оқиғалары жиілеп кетті. Аталғандардың ішінде ең өзекті қауіптердің бірі – ақпараттық терроризм. Ол ақпараттық кеңістікте қоғамды, саяси институттарды және экономикалық жүйені тұрақсыздандыру үшін мақсатты түрде қолдану. Технологиялардың қарқынды дамуы жағдайында бұл қауіп-қатермен күресу тек мемлекеттер үшін ғана емес, бизнес, үкіметтік емес ұйымдар және әрбір интернет пайдаланушысы үшін де маңызды міндетке айналып отыр.

Ақпараттық кеңістікте қоғамның қауіпсіздігін қамтамасыз етуде ақпараттың таратылу жағдайындағы адамзат үшін қауіптің алдын алу үшін ақпараттық кеңістіктің қауіпсіздігін қамтамасыз ету маңызды. Сондықтан Ақпараттық терроризмнің алдын алу мен онымен күресте ақпараттық қауіпсіздікті қамтамасыз етуге мән берілгені жөн. Саяси процесте ақпараттық қауіпсіздік ақпараттық ресурстардың қорғалуы, олардың құпиялылығын, тұтастығын және қолжетімділігін қамтамасыз ету қызметін атқарумен қатар, ақпараттың рұқсатсыз қолжетімділіктен, пайдаланудан, өзгерту мен жоюдан немесе таралудан қорғалуын білдіреді. *Ақпараттық қауіпсіздік мемлекет, компаниялар мен жеке тұлғалар деңгейінде техникалық, құқықтық және ұйымдастырушылық шараларды қамтитын кешенді жүйе. Қазіргі жаһандық деңгейде күнделікті күрделі мәселеге айналып отырған қатерлер кибершабуылдар, деректердің ұрлануы, зиянды бағдарламалық жасақтамалардың таралуы, фишинг, әлеуметтік инженерия және жалған ақпарат тарату жатады* [111].

Сонымен бірге ақпараттық кеңістікте күн санап қаупі артып келе жатқан ақпараттық терроризм ұымы. Нақты анықтама беретін болсақ, *ақпараттық технологиялар мен цифрлық платформаларды террористік мақсаттарда саналы түрде пайдалану. Дәстүрлі терроризм физикалық күш қолдануға негізделсе, ақпараттық терроризм қоғамдық санаға әсер ету арқылы үрей мен хаос туғызуға, мемлекеттік және қоғамдық институттарға сенімсіздік қалыптастыруға бағытталған. Ақпараттық терроризмнің негізгі әдістеріне мемлекеттік органдар мен инфрақұрылымдарға қарсы кибершабуылдар, жалған ақпарат тарату, әлеуметтік желілер арқылы экстремистік идеологияны насихаттау, дерекқорларды бұзу және құпия мәліметтерді бопсалау жатады.*

Осылайша, ақпараттық қауіпсіздік пен ақпараттық терроризм бір-бірін толықтыратын бір жағынан, мемлекеттер мен ұйымдар деректерді қорғауға тырысса, екінші жағынан, қылмыстық топтар мен террористік ұйымдар ақпараттық технологияларды өздерінің деструктивті мақсаттарына пайдалану болып табылады. Жаһандық цифрландыру жағдайында ақпаратты қорғау әр мемлекеттің және халықаралық қауіпсіздіктің маңызды бөлігі.

Ақпараттық қауіпсіздікті қамтамасыз ету арқылы ақпараттық терроризмнің алдын алуға болады. Яғни, ақпаратты және ақпараттық жүйелерді рұқсатсыз қолжетімділіктен, деректердің жоғалуынан, өзгеруінен немесе жойылуынан қорғауға бағытталған шаралар кешені. Қазіргі әлемде ақпарат ең маңызды құндылықтардың бірі. Сондықтан оны қорғау мемлекет, бизнес және қоғам үшін аса маңызды міндетке айналды.

Сонымен ақпараттық терроризм – бұл адамдардың психикасы мен санасына тікелей әсер ету арқылы қажетті пікірлер мен көзқарастарды қалыптастыру, осылайша олардың мінез-құлқын белгілі бір бағытқа бағдарлау. Ақпараттық терроризм әдетте адамның психикасына күш қолдану арқылы ықпал ету. Бұл жағдайда адам алған ақпаратын сыни тұрғыдан бағалай алмайды. Мұндай ақпарат өз мақсатына манипуляциялық ықпалдың сапасымен емес, оның көлемімен жетеді [112]. Ақпараттық терроризм бұл, ең алдымен, жеке тұлғаға, қоғамға және мемлекетке барлық түрдегі ақпарат арқылы жасалатын теріс әсер ету формасы екені анықталды.

Ақпарттық кеңістікте терроризмнің қауіптілігін зерттеу артып келеді. Өйткені кибертерроризм ең қауіпті қылмыстарды жасауға итермелейді. Шетелдік зерттеушілердің пікірлерін талдай отырып, ең алдымен онымен күрес жолдарын ұсыну үшін, оны зерттеушілердің пікірлерін зерттеген дұрыс. Олар ақпараттық кеңістіктегі терроризге кибертерроризм деген анықтама береді.

Стратегиялық және халықаралық зерттеулер орталығы кибертерроризмді «ұлттық инфрақұрылымның маңызды объектілерінің жұмысын тоқтатуға, үкіметті немесе азаматтық тұрғындарды мәжбүрлеуге және қорқытуға бағытталған компьютерлік желілік құралдарды пайдалану» деп анықтайды [113].

Уильям Тафойа кибертерроризм ұғымына қатысты «жоғары технологияларды саяси, діни немесе идеологиялық мақсаттарға жету үшін қолдану арқылы қоғамды қорқыту, сондай-ақ инфрақұрылымдық нысандар үшін маңызды мәліметтерді жою немесе өзгерту» деп сипаттайды [114].

Катон институтының ақпараттық саясат департаментінің директоры Джим Харпер кибертерроризмнің қаупі әсіреленген деп санайды [6]. Қазіргі технологиялар мен ақпараттық қауіпсіздікті қамтамасыз ету жағдайын ескере отырып, адамдарды қорқыта алатын, айтарлықтай физикалық зиян келтіретін немесе адам өліміне әкелетін компьютерлік шабуылдардың ықтималдығы өте төмен деген пікірде.

АҚШ Штаттар заңнамалық жиналыстарының Ұлттық конференциясының (The National Conference of State Legislatures) берген аықтамасына назар аударатын болсақ, кибертерроризм:

Террористік топтар мен террористердің ақпараттық технологияларды өз мақсаттарына жету үшін пайдалануы. Бұл телекоммуникациялық желілерге, ақпараттық жүйелерге және байланыс инфрақұрылымына шабуылдарды ұйымдастыру және жүзеге асыру. Сондай-ақ ақпарат алмасу немесе телекоммуникациялық құралдар арқылы қорқыту әрекеттерін қамтуы мүмкін.

Әрекеттері:

* + - ақпараттық жүйелерді бұзу;
    - осал желілерге вирустар енгізу;
    - веб-сайттарды өзгерту (дефейс);
    - DoS-атака жасау;
    - электрондық байланыс құралдары арқылы террористік қауіптер тарату.

Кибертерроризм жеке тұлғалар, тәуелсіз топтар немесе ұйымдар тарапынан жасалған әрекеттер ретінде қарастырылады. Мемлекеттік немесе басқа үкіметтік ұйымдар жүзеге асыратын кез келген кибершабуылдар киберсоғыс ретінде бағаланады [115].

Зерттеушілер М. Девост, Б. Хьютон, Н. Поллард ақпараттық терроризмді цифрлық ақпараттық жүйелерді, желілерді немесе олардың құрамдас бөліктерін қасақана теріс мақсатта пайдалану, бұл террористік операцияларды немесе актілерді жүзеге асыруға ықпал ететін әрекеттер деп анықтайды [116].

«Кибертерроризм» терминін алғаш рет 1980-жылдардың ортасында АҚШ Қауіпсіздік және барлау институтының қызметкері Б. Коллин енгізді. Бұл термин виртуалды кеңістіктегі террористік әрекеттерді сипаттау үшін қолданылды. Сол кезде ол тек болашаққа арналған болжамдық ұғым ретінде қарастырылған. Автордың өзі шын мәніндегі кибертерроризм туралы әңгіме тек XXI ғасырдың алғашқы онжылдықтарында ғана өзекті болатынын болжаған.

Кибертерроризм ұғымын анықтаудағы қиындықтар оның ақпараттық соғыстардан, ақпараттық қарудан немесе компьютерлік қылмыстардан нақты айырмашылығын белгілеудің күрделілігімен байланысты. Сонымен қатар, осы терроризм түрінің ерекшеліктерін анықтау кезінде қосымша қиындықтар туындауы мүмкін.

Мысалы, кибертерроризмнің психологиялық және экономикалық аспектілері бір-бірімен тығыз байланысты, сондықтан қайсысы басым рөл атқаратынын нақты анықтау мүмкін емес. Бұл белгісіздік құбылыстың жаңалығын көрсетеді.

Киберқылмыс (ақпараттық қылмыс) - жеке тұлғалардың немесе топтардың қорғаныс жүйесін бұзу, ақпаратты ұрлау немесе жою мақсатында жасалған әрекеттері. Бұл, әдетте, киберкеңістіктегі нақты бір объектіге бағытталған бір реттік қылмыстар. Қылмыс, киберкеңістікте жасалған, - кінәлі заңсыз араласу компьютерлердің, компьютерлік бағдарламалардың, компьютерлік желілердің жұмысына, компьютерлік деректерді рұқсатсыз өзгерту, сондай-ақ компьютерлерді, компьютерлік желілерді және бағдарламаларды пайдалану арқылы жасалған басқа да заңсыз қоғамға қауіпті әрекеттер. Киберқылмыстың негізгі айрықша белгісі қаскүнемнің пайдакүнемдік сипаты бар әрекеттерді жасауы болып саналады.

Ақпараттық терроризм, яғни кибертерроризмге қатысты Е. Старостинаның пікірі бойынша, киберкеңістікке ықпал етудің аталған нысандарынан ең алдымен өзінің мақсаттарымен ерекшеленеді, олар жалпы саяси терроризмге тән [117]. Ақпараттық-террористік әрекеттерді жүзеге асыру құралдары кең ауқымда өзгеруі мүмкін және заманауи ақпараттық қарудың барлық түрлерін қамтиды. Сонымен бірге, оны қолдану тактикасы мен әдістері ақпараттық соғыстың тактикасынан және ақпараттық қылмыстың әдістерінен айтарлықтай ерекшеленеді. Кибертеррорист хакерден, компьютерлік қылмыскерлер немесе компьютерлік ұрыдан өз мақсаттарымен ерекшеленеді, олар пайдакүнемдік немесе бұзақылық мақсаттарды көздейді. Ақпараттық терроризм тактикасының мәні - террористік актінің қауіпті салдары болуын, халық арасында кеңінен танылуын және үлкен қоғамдық резонанс тудыруын қамтамасыз ету.

Е. Роговскийдің пікірінше, осы анықтамалар негізінде кибертерроризмнің екі түрін бөліп көрсетуге болады:

* компьютерлер мен компьютерлік желілерді пайдалану арқылы тікелей террористік әрекеттер жасау;
* киберкеңістікті террористік топтардың ұйымдастырушылық-коммуникациялық және бопсалау мақсатында пайдалануы, бірақ тікелей теракт жасау үшін емес [118].

Бірінші түрі киберкеңістік және терроризм ұғымдарының бірігуіне сәйкес келеді және адам өліміне, елеулі мүліктік залалға немесе басқа да қоғамдық қауіпті салдарға алып келуі мүмкін компьютерлерге, бағдарламаларға, желілерге немесе олар өңдейтін ақпаратқа қасақана жасалған шабуылды білдіреді.

Мысалы, қоғамдық қауіпсіздікті бұзу, халықты үрейлендіру немесе билік органдарына апат жасау қаупі арқылы шешім қабылдауына ықпал ету мақсатында әскери немесе инфрақұрылымдық нысандарды басқаруды басып алу [119].

Яғни, интернет арқылы жүзеге асырылатын барлық ақпараттық құқық бұзушылықтар да жатады:

* конституцияға қарсы үндеулер;
* адам мен азаматтың конституциялық құқықтары мен бостандықтарына қауіп төндіру;
* үрей тудыратын қауесеттерді тарату;
* мемлекеттік саясаттың ақпараттық қамтамасыз етілуіне қауіп төндіру және т.б.

Сондай-ақ кибертерроризм – ақпараттық кеңістікті террористік топтар тарапынан ұйымдастырушылық-коммуникациялық мақсаттарда пайдалану бірақ терактілерді тікелей жүзеге асыру үшін емес. Теоретикалық, әскери, теологиялық оқыту мен насихат жүргізу, сондай-ақ жаңа мүшелерді тарту және жекелеген жасушалар арасындағы байланысты қамтамасыз ету. Террористік топтардың интернетті өз мақсаттарында пайдаланудың бірнеше тәсілі бар:

* терактілерді жоспарлау үшін қажетті ақпаратты жинау;
* террористік қозғалыстарды қолдау үшін ақша жинау яғни, бопсалау және шантаж арқылы;
* террористік қозғалыстар, олардың мақсаттары мен міндеттері, жоспарланған әрекеттері, наразылық түрлері туралы үгіт-насихаттық ақпарат тарату, сондай-ақ жасалған террористік актілер үшін жауапкершілікті мойындау туралы жаппай аудиторияға үндеу жасау;
* халыққа ақпараттық-психологиялық әсер ету, шантаж жасау, үрей тудыру, жалған ақпарат пен үрейлі қауесеттер тарату;
* ұйымдастырушылық қызметті жүзеге асыру. Мысалы, ашық қолжетімділікте немесе шифрланған түрде нұсқаулықтарды яғни, жарылғыш заттар мен жарылғыш құрылғылар, уландырғыш заттар мен газдар туралы, сондай-ақ оларды өздігінен жасау жөніндегі нұсқаулықтар, кездесулердің уақыты туралы хабарламалар және т.б. жариялау және тарату;
* террористік қызметке қатысушыларды жасырын тартуға мысалы, хакерлер мен бизнес өкілдерін, олар коммерциялық негізде түрлі ақпараттық қызметтер көрсетіп, бұл қызметтердің кім үшін және қандай мақсатта төленетінін түсінбеуі мүмкін;
* байланыс технологияларын қолдану мүмкіндіктерінің артуы арқылы өз әрекеттерін жоспарлау мен үйлестіруді жеңілдету, бұл террористік ұйымдардың ұйымдастырушылық құрылымын бұлыңғыр етуге, шағын террористік топтардың әлеуетін кеңейтуге және олардың операцияларын децентрализованно жүргізуіне негіз қалыптастырады.

Техникалық прогресс террористік ұйымдарды ресурстық қамтамасыз ету практикасын айтарлықтай өзгертті. Инновациялық қаржы құралдары, мысалы, кибертөлемдер мен интернет-банкинг, сондай-ақ ақшаны жіберу және басқа да қаржылық киберқылмыстар соңғы жылдары террористер үшін де барған сайын қолжетімді болуда (Wilson, Roger, 1998). Террористердің компьютерлік жабдықтарды несие карталарын бұзу және жасау, электрондық аударымдарды конспирация және физикалық байланысқа байланысты тәуекелдерді азайту мақсатында пайдаланған мысалдары бар. Мұнда ресми қаржы жүйелерінен тыс жұмыс істейтін бейресми төлем желілерін, мысалы, hawala («сенім» - хинди) қолдану туралы да сөз болады. Мұндай қаржылық трансферлер заңдық маңызы бар «іздерді» қалдырмайды және қаражат жіберуші мен алушыға анонимділікті қамтамасыз етеді [120]. Террористер үшін олар ең төменгі шығындар мен минималды тәуекел жағдайында жаһандық қаржылық операцияларды жүзеге асырудың бірегей мүмкіндігін ұсынады.

Желілік технологиялар сондай-ақ фандрайзинг процесінің құрамдас бөлігі ретінде үгіт насихат міндетін айтарлықтай жеңілдетеді. Мысалы, кейбір исламдық жаңалықтар арналары өз аудиториясын ерікті қайырымдылық жасауға шақыратын үндеулер жариялайды; Интернетте белсенді жұмыс істейтін үш халықаралық «қайырымдылық» қорының - Benevolence International Foundation, The Global Relief Foundation және Al-Haramain Foundation есепшоттары АҚШ билігі тарапынан Аль-Каидамен байланысы бар деген күдікпен бұғатталған [121].

Заманауи технологияларды қолдану жаңа мүмкіндіктермен қатар жаңа осалдықтарды да тудырады. Дегенмен, бар тәуекелдер мен шектеулерге қарамастан, сарапшылардың бағалауы бойынша электрондық қаржылық трансферлер террористік топтардың қызмет практикасына түбегейлі өзгерістер әкелуі мүмкін, өйткені олар террористерге өздері тұрып жатқан елден тыс орналасқан пікірлестерінің қаржы ресурстарына теңдесі жоқ қолжетімділік.

Интернеттің дамуы мен таралуы әлем халықтарының көптеген тілдерінде қолжетімді, үнемі толықтырылып отыратын онлайн кітапхананың пайда болуына алып келді. Ол тек әртүрлі қару түрлерін, техниканы және террористік шабуылдарды жүргізу әдістерін ғана емес, сонымен қатар қатысушылардың жасырындылығы мен қауіпсіздігін қамтамасыз ету бойынша егжей-тегжейлі нұсқауларды да қамтиды [122]. Соңғы уақытта видео технологиялық оқытудың негізгі құрамдас бөліктерінің біріне айналуда. Қазіргі он жылда террористік қызметте бейнежазбалар өндіру және пайдалану айтарлықтай өсті. Мұндай жазбалар тек жауынгерлерді жедел оқыту процесінде ғана емес, сонымен қатар басқа да мақсаттарда қолданылады. Атап айтатын болсақ, үгіт насихат құралы ретінде, келтірілген зиян мен жүргізілген операцияның жалпы тиімділігін бағалау құралы ретінде, күш құрылымдарының әрекетін зерттеу әдісі ретінде, террористік тактиканы жетілдіру және жаңа әдістерді әзірлеу мақсатында.

Террористік ұйымдардың жаңа желілік технологияларды пайдалануына қарсы шаралардың баламалы нұсқаларын сипаттай отырып, мәселені келесі төрт өлшем бойынша құрылымдауға болады:

1. Қолжетімділіктен бас тартуды көздейтін тәжірибелер.

Террористерге жаңа технологияларға қол жеткізуді тікелей нормативтік шектеулер арқылы тоқтату, белгілі бір технологиялық жабдықтың таралуына тосқауыл қою, немесе террористік топтардың нақты технологияға қол жеткізуін болдырмауға бағытталған басқа да қарсы әрекеттер. Бұл әрекеттер өміршең балама болып көрінуі мүмкін.

Алайда, бұл тәсіл айтарлықтай проблемалық сипатқа ие, себебі террористер тұтынушылық нарық ұсынатын кең ауқымды өнімдерді пайдаланатын болса, белсенді қарсы шаралар қолданылатын жағдайларда да тұрақты жұмыс істейтін икемді технологияларға сүйенетін болса тиімсіз.

Тыйым салу шараларын көп жағдайда шынайы әрі тиімді шешім ретінде қарастыру қиын, өйткені, құпия әрі жабық әзірлемелерге қатысты, олардың коммерциялық мақсатта қолдануға арналмаған кездерінде ғана жүзеге асыруға болады.

2. Технологияны қолдануға кедергі жасау тәжірибесі. Байланыс арналарына кедергі келтіру немесе террористік веб-сайттарды зиянды бағдарламалық өнімдер арқылы істен шығару сияқты техникалық қарсы шаралар жақсы танымал және оларды қолдану тәжірибесі кең таралған, әсіресе коммерциялық мақсаттағы желілік технологиялар туралы сөз болғанда олардың тиімділігі жеткілікті жоғары. Сонымен қатар, мұндай қарсы шараларды жүзеге асырудың пайдасы мен тәуекелдерінің тепе-теңдігі әлі де толық айқын емес, әсіресе заңға бағынатын пайдаланушыларға келтірілуі мүмкін залалдың жоғары ықтималдығы тұрғысынан. Мәселенің мәні террористік топтарға қарсы күрес ашық қоғам аясында жүргізіліп жатқанында, яғни бұл қақтығыс жабық соғыс алаңында емес. Нәтижесінде, ең тиімді деп танылуы мүмкін техникалық қарсы шаралар, бір мезгілде, ең таңдаулы болуы керек. Яғни жанама салдарларды барынша азайтуы тиіс. Қысқаша айтқанда, террористердің жаңа технологияларды қолдануына қарсы күрес тәсілі ретінде техникалық қарсы шараларды, яғни тиісті жабдық пен бағдарламалық қамтамасыз етудің жұмыс істеу қабілеттілігін тікелей бұғаттауды қарастыратын әдіс. Белгілі бір жағдайлар мен мән-жайларда ғана тиімді болуы мүмкін.

3. Технологиялық осалдықтарды жасырын пайдалану тәжірибесі. Қауіпсіздік күштері террористік топтарды ұзақ мерзімді перспективада әлсіретуді түпкі мақсат деп санай отырып, террористік ұйымдардың жаңа желілік технологияларды қолдану үрдісін қауіпсіздік күштері үшін стратегиялық артықшылық факторы ретінде пайдалануға тырысуы мүмкін. Ал, бұл оларға террористерге қарсы тікелей іс-қимыл шараларын тұтқындау, кек алу операцияларын жүзеге асыруды жеңілдететін, шешуші маңызды ақпаратты алуға мүмкіндік беретін жасырын технологиялық осалдықтар мен кемшіліктерді пайдалануға жағдай жасайды.

Қандай да бір террористік ұйым қаншалықты қуатты және өміршең көрінгенімен оның жекелеген буындары өте осал болып қалуы мүмкін екенін ескеру қажет. Жекелеген буындар желілік байланысқа және белсенділік түрлеріне неғұрлым көп тартылған сайын, олар ұйымның ішкі қауіпсіздік шекарасын белгілейтін «қызыл сызықтан» соғұрлым әрі асады. Себебі, оның шеңберінде персонал, жабдық, бағдарламалық қамтамасыз ету, байланыс құралдары және басқа да қорғалатын ресурстар қауіпсіздік саласындағы мамандардың бақылауында болады.

Қауіпсіздік күштері өздерінің саяси-әкімшілік ресурстарын пайдалана отырып, тұтынушылық нарыққа өндірушілер тарапынан алдын ала қашықтан қол жеткізу және қажетті ақпаратты алу мүмкіндігі енгізілген мобильді телефондар, компьютерлер және басқа да аппараттық немесе бағдарламалық өнімдер үлгілерінің шығуын қамтамасыз ете алады. Көптеген пайдаланушы үшін арнайы дайындықтан өтпеген қазіргі заманғы технологиялар мен құрылғылардың жұмыс істеуі қауіпсіздік қызметтері тарапынан жасырын қол жеткізу мен бақылау міндетін едәуір жеңілдетеді.

4. Қарсы іс-қимыл жасамау тәжірибесі. Террористердің жаңа технологияларды пайдалануына қарсы күрес жүргізуден бас тарту логикасын толығымен жоққа шығаруға болмайды. Себебі, бұл қолда бар ресурстарды террористік ұйымдардың басқа осал жақтарына шоғырландыру пайдасына жасалуы мүмкін. Мұндай нұсқа, егер террористердің жаңа технологияларды қолдануынан айтарлықтай әсер күтілмесе немесе мұндай әсер технологиялық фактормен тікелей байланысты болмаса, жеткілікті түрде орынды болуы мүмкін.

Жалпы, жоғарыда жүргізілген талдау терроризм мен қазіргі заманғы мемлекет арасындағы күштердің тепе-теңдігінде бар немесе гипотетикалық технологиялардың пайда болуына байланысты шын мәнінде революциялық өзгерістердің төмен ықтималдығын көрсетеді. Дегенмен, мұнда қарастырылған жекелеген технологиялар белгілі бір өзгерістер әлеуетіне ие, ол белгілі бір жағдайлар жиынтығында қауіпсіздік саясатына айтарлықтай әсер етуі мүмкін.

Қауіпсіздік күштері тұрғысынан алғанда, бұл технологиялардың дамуын үнемі қадағалап отыру қажет. Егер осындай технологияларды әзірлеу мен таратуда елеулі прогресс туралы жаңа ақпарат пайда болса, қауіпсіздік күштерінің қосымша ресурстары террористік ұйымдардың бұл технологияларды меңгеруіне кедергі жасау шараларын жүзеге асыруға бағытталуы тиіс.

Сонымен қатар, мүлде басқа жағдайлар әмбебап қолданылу қасиетіне ие немесе тұтынушылық нарықтың алуан түрлі үлгілерімен ұсынылған технологияларды террористердің пайдалануына қатысты орын алады. Талдау бұл жағдайда террористік операциялардың тиімділігі тұрғысынан шамалы өзгерістер орын алуы мүмкін екенін көрсетеді. Сонымен қатар, террористік ұйымдардың жиынтық тиімділігі тұрғысынан айтарлықтай әсер күтуге болады. Бұл шағын топтарға террордың ауқымдырақ кампанияларын жүзеге асыруға мүмкіндік береді. Сондай-ақ, егер оларды іс жүзінде жүзеге асыру мүмкін болса көрсетілген технологиялар санатына қол жеткізуден бас тарту шараларының төмен тиімділік деңгейі тән екенін мойындау керек.

Сонымен бірге, бұл жағдайда террористер қолданатын технологиялардың жасырын осалдықтары мен ақауларын пайдалану шаралары оң нәтиже беруі мүмкіндігі жоққа шығарылмайды. Себебі, бұл технологиялар, әдетте, ақпаратты жинау, сақтау, тарату және түрлендіру процестерімен байланысты болғандықтан, кейде белгілі бір топты әшкерелеу тұрғысынан сыни маңызы бар ақпаратқа қатысты болғандықтан, жасырын осалдықтарды антитеррорлық қызмет элементі ретінде пайдалану нәтижесінде алынатын артықшылықтар, бұл технологияларды террористердің пайдалануы салдарынан туындайтын қауіптерден айтарлықтай асып түсуі мүмкін.

Ұсынылған талдау террористердің жаңа технологияларды қолдануына қарсы күрес стратегиясының ең алдымен, террористік ұйымдардың жиынтық тиімділігін арттыруға ықпал ететін технологияларға бағытталуы тиіс екенін көрсетеді. Сондай-ақ тікелей террористік акциялардың түпкілікті нәтижелілігін арттыруға бағытталған технологиялар екінші кезекте қарастырылуы тиіс.

Жоғарыдағы ақпараттық кеңістіктегі терроризмге қатысты талдауды негізге ала отырып, қазақстандық жағдайда қоғамдық санаға ақпарат құралдарының әсерін талдау қажеттілігі бар. Сондықтан қазіргі таңда ақпарат құралдарына мониторинг жасай отырып, Бұқаралық ақпараттық құралдарда қоғамның зерттеуге қатысты сөздерді тұтынуы арқылы қорытынды алуға болады.

Бұқаралық ақпарат құралдары оқырмандардың санасына әсер ету мүмкіндігіне ие бар болғандықтан оқиғалар жаңалықтар лентасында психологиялық тұрғыдан оқырмандың оқиғаларды қабылдауларына ықпал етеді. Ресми жаңалықтар бұқарада болған оқиғаның орын алуын таратып, ақпараттандырса, ресми веб-сайттар ақпаратты бейтарап түрде ұсынады. Қарапайым адамдар өздері интернет желілері арқылы экстремистік және террористік дереккөздер қолданып, жанжалдар туралы ақпараттарды көргенді жақсы көреді. Себебі ол арналар ақпаратты бұрмалап, көркемдеп беруі мүмкін. Осылайша, халықтың санасына идеологиялық ықпал жасалып, нақты мәліметтер ауыстырылып, терроризм идеологтарына қажетті кілтке түсіндірме жасалып, «құқық қорғау қызметкерлері заңды бұзып жатыр» деген жағымсыз ақпараттар сіңеді. Бұл құқық қорғау органдары мен саналы қоғамның азаматтардың азаматтық жауапкершілік танытып, құқық қорғау органдарына террористермен күресуге көмектесуіне қатысты ұстанымына күмән келтіреді [123].

Бұқаралық ақпарат құралдарының терроризмге қарсы операциялар туралы хабарламалары қоғамға жат ақпарат құралдарының өтірік, жартылай өтірік, сенімсіз ақпараттарды ақпарттық кеңістікте тарату әдістерін қаншалықты меңгергеніне байланысты қарапайым халықтың санасын манипуляциялауды жүзеге асыратындарын байқауға болады. Ақпараттық кеңістіктегі террористік идеологияны таратуда олардың билік пен құқық қорғау органдарының беделін түсіру арқылы халық санасын манипуляциялауды жүзеге асырады.

Террористік идеологияны сіңіру үшін ең алдымен бұқараны билік пен құқық қорғау органдарының қызметіне қарсы қоюды жүзеге асырады.

Жоғарыда келтірілген ережелерге сүйене отырып, террористік ұйымдардың мемлекеттік билікке қарсы күресте диверсиялық немесе партизандық тактикадан айырмашылығы, қоғамның ақпараттық коммуникациялар саласында нақты стратегиясы бар деп қорытынды жасауға болады. Ақпараттық технологиялардың даму деңгейі, әлеуметтік желілердің болуы, террористердің өздері жасаған қылмыстық әрекетті кеңінен жариялау үшін бұқаралық ақпарат құралдарын пайдалануға мүмкіндік беретін белгілі бір кеңістік. Сондай-ақ мемлекеттік құрылымдардың қылмыстық террористік элементтерді бақылау деңгейі сияқты факторларға байланысты.


Ақпараттық кеңістіктің ашықтығы террористердің бұқаралық сананы лаңкестерге қажетті бағытта манипуляциялау процестеріндегі мүмкіндіктерін кеңейтіп отыр. Халықтың көпшілігінің білім және мәдени деңгейінің төмендігі зорлық-зомбылықтың экстремистік идеяларына қызығушылық танытуы қауіпті. Аталған мәселердің алдын алуда тек құқық қорғау органдары ғана емес, жас ұрпақты рухани-адамгершілікке тәрбиелеуге қоғам алдындағы жауапты тұлғалар ретінде білім мен дін саласы да үлкен міндеттер қойуы қажет.

Террористердің арсеналында қоғамдық сананы манипуляциялаудың жүздеген тәсілдері бар. Олар тұлғааралық, отбасылық және топаралық байланыстарды пайдаланады. Террористік ақпараттық ықпал ету әдістері үнемі жетілдірілуде. Интернеттің пайда болуы әлемнің кез келген нүктесінде әлеуметтік желілер арқылы зорлық-зомбылықты насихаттауды салыстырмалы түрде арзан, қарапайым және барлық санаттағы адамдар үшін қолжетімді болып отыр.

Ақпараттық кеңістіктегі терроризмге қарсы іс-қимыл Қазақстанның мәдени өмірінің, білім беру, ақпараттық, құқықтық, экономикалық және саяси салаларында өзара байланысты іс-шаралар кешені болып табылады. Террорлық қауіптер мен шабуылдарға тойтарыс беру, көпұлтты халқымыздың рухани құндылықтарын зорлық-зомбылықты, ксенофобияны, діни фанатизмді уағыздайтын, Қазақстан Республикасының ұлттық қауіпсіздігіне қауіп төндіретін физикалық және рухани өлімді уағыздайтын деструктивті идеологиялардан қорғану үшін киберқауіпсіздікті күшейту қажет.

Ақпараттық саладағы террористік қатерлерге қарсы іс-қимыл жөніндегі мемлекеттік саясаты терроризмге қарсы операцияларды жүргізу арқылы ғана емес, сонымен қатар бұқаралық ақпарат құралдары арқылы азаматтардың моральдық-психологиялық жағдайын террористердің теріс әсерінен қорғау саласындағы белсенді іс-әрекеттер арқылы терроризмге қарсы күреске қатысушы субъектілердің бірлескен күш-жігерін үйлестіруге бағытталуы тиіс. Сандық технологиялар қазіргі уақытта дәстүрлі білім беру және дін институттары сияқты қуат ресурсын құрайтынын түсіну қажет.

Осы тұрғыдан алғанда, әрбір адамның жеке даму ресурстарының ең маңыздыларының бірі болып интернет пен БАҚ табылады. Қазіргі әлемдегі ақпарат осы жүйелердің кеңістігінде орналастырылғандықтан жеке адамның өзіне қажетті, танымдық қабілетін дамытатын мәліметтерді таңдай алулары қиындық туғызуы мүмкін. Интернет желілерінің қазіргі таңдағы ең көп қолданылатын түрі youtube арнасы. Youtube арнасында желі қолданушыларының терроризмге қатысты мәліметтерді пайдалануға қатысты Google Trends анализ жасау үшін тақырыпқа деген қызығушылық деңгейін зерттеуге болады.




1 – Қостанай - 100%; 2 – БҚО - 94%; 3 – СҚО - 93%; 4 – Қарағанды - 92%; 5 – Ақмола - 86%; 6 – Павлодар - 83%; 7 – ШҚО - 83%; 8 – Маңғыстау - 81%; 9 – Ақтөбе - 81%; 10 – Атырау - 77%; 11 – Алматы - 76%; 12 – Жамбыл - 71%; 13 – Қызылорда - 69%; 14 – Түркістан - 58%

Сурет 5 ‒ Тақырыпқа деген қызығушылық деңгейі

Ескерту – Әдебиет негізінде құралған [124]

5-суреттегі талдауға назар аудара отырып, Google Trends анализ көрсеткендей соңғы 12 айда яғни, 2024 жылдың ақпанынан 2025 жылдың ақпанына дейін терроризм сөзіне деген желі қолданушылардың Google-де іздеу көрсеткіші аймақ бойынша проценттік көрсеткіші анықталған. Ең алдыңғы орында Қостанай - 100% ең жоғары пайызды көрсетіп отыр. Демек, Google Trends Youtube арнасында тақырыпқа деген қызығушылық деңгейі Қазақстан Республикасының басқа аймақтарына қарағанда жоғары болып тұр. БҚО - 94% пайыз да салыстырмалы түрде жоғары. Солтүстік Қазақстан облысы мен Қарағанды облысы 93% соңғысы 92%, Ақмола - 86% орташа қызығушылықты танытса, Павлодар мен Шығыс Қазақстан облыстары 83%, Маңғыстау және Ақтөбе облыстарының Youtube желісіндегі терроризм тақырыбындағы ізденушілік көрсеткіші 81%. Атырау - 77%, Алматы - 76% болуы Google Trends Youtube арнасында тақырыпқа деген қызығушылық деңгейіне қатысты пайыздық көрсеткішінің Қазақстанныі кейбір өңірлерінен біршама аз екенін анықтауға мүмкіндік береді. Жамбыл - 71%, Қызылорда - 69%, Түркістан - 58% аймақтарының пайыздық көрсеткіштеріне назар аудара отырып, Youtube желісіндегі терроризм тақырыбындағы ізденушілік көрсеткішіның басқа аймақтармен салыстырғанда ең төмен екені байқалады.

Әлеуметтік желілерде терроризм туралы ақпараттың орын алуының жиілігі ол тақырыпқа деген қызығушылықты және оның ақпаратты қолданушыларға қатыстылығын көрсетеді. Төменде YouScan платформасына мониторинг жасау арқылы әлеуметтік желілердегі терроризмге қатысты ақпараттың қолданылыс аясы қарастырылады.




\_ терроризм \_ террористік идеология

Сурет 6 ‒ Әлеуметтік желілердегі қайталану жиілігі

Ескерту – Әдебиет негізінде құралған [125]

6-суретке назар аударатын болсақ, 2024 жылдың наурыз айларында барлық әлеуметтік желілерде терроризм сөзінің қолданылу жиілігі 415 600 болып, соңғы бір жылда ең жоғары жиілікті көрсетті. Террористік идеология сөзі де 2024 жылды наурыз, сәуір айларында бір жылда ең жоғары жиілікке ие болды. Ол 28 900 сөзді құрады. Анықталғандай терроризм сөзі террористік идеология сөзіне қарағанда әлдеқайда көп қолданылады. Терроризм сөзінің әлеуметтік желілерде қолданылыс жиілігі алты айда азайған. Ол 273 200 сөз. Демек, әлеуметтік желілердің барлық түрлерінде терроризм сөзінің қолданылыс жилігінің азаюы қазақстандық қоғамдағы террорзмге қатысты алаңдаушылықтың азайғандығын білдіреді. 2024 жылдың шілде айларында террористік идеология сөзінің қолданылысы алдыңғы төрт айдан 2000 ға қысқарған. Демек, 26 500 сөзді құрады. 2025 жылдың басында қаңтар айындағы көрсеткіштен аңғарғанымыздай терроризм сөзінің жілігі 124 800, террористік идеология 5 700 қайталанды. Сөздердің қайталануының 2024 жылдың қаңтар айынан наурызға дейінгі көрсеткішінің азайғанын әлеуметтік желілерде қолданылысының азайғанымен сипаттауға болады.

YouScan платформасында twitter.com, youtube.com, tiktok.com, facebook.com, instagram.com, vk.com, ok.ru әлеуметтік желілеріне талдау жасау арқылы аталған желілердің қайсысында терроризм және террористік идеология сөздерінің қолданылу жілігі анықталды (7-сурет).



Терроризм Террористік идеология


Сурет 7 ‒ Әлеуметтік желілерге мониторинг

Ескерту – Әдебиет негізінде құралған [126]

Терроризмнің ақпараттық желілердегі таралуы қазіргі таңда қауіпсіздікке қауіп төндіруі ықтимал. Сондықтан оның қауіптілігі мен желі пайдаланушыларды ақпараттандыру сипатындағы бейтарап мазмұнында ескерген жөн. 2024 жылдың қаңтары мен 2025 жылдың ақпан айлары аралығында twitter.com, youtube.com, tiktok.com, facebook.com, instagram.com, vk.com, ok.ru сияқты әлеуметтік желілерде терроризм және террористік идеология сөздерінің қолданылыс айырмашылығына назар аудара отырып, саяси, идеологиялық сипаттағы әлеуметтік желіні анықтауға болады. Суретке назар аударатын болсақ, facebook.com желісінде жиілік ең жоғары 17 200, youtube.com 14200, twitter.com 2 600, tiktok.com 1 500 сөз. Демек, әлеуметтік желілердің ішінде саяси, идеологиялық ұстанымдар facebook желісінде басым болып тұр. Қазіргі таңда жастардың ең көп пайдаланатын әлеуметтік көзі tiktok.com болғандықтан, терроризм сөзіне қатысты мониторинг жасалды. Бұл желі де назардан тыс қалмады. Сөздің қолданылуы 1 500 сөзді құрады. Ендігі кезекте террористік идеология сөзінің қолданылыс жиілігіне назар аударатын болсақ, алдыңғы сөзге қарағанда аз екені байқалады. Мысалы, facebook-та 300 сөз болса, youtube желісінде 600 сөз. Бұл көрсеткіштен анықталғандай террористік идеология сөзі мүлдем қолданылмайды деген пікір жоқ, яғни әлеуметтік желілерде террористік идеология сөзінің қолданылысы байқалады.

Сонымен бірге терроризм мен террорситік идеология сөздерінің қолдансы мен жилігін талдау арқылы ол сөздердің бір жыл ішіндегі қолданылыс өзгерісін анықтадық. Әлеуметтік желілерде 2024 жылдың басынан қарағанда аяғына қарағанда азайғанын байқаймыз. Демек, қоғамда терроризмге қатысты үрейдің азайуымен сипаттауға болады.

Аталған ұғымдардың әлеуметтік желілерде қолданылуы мен жиілігін талдау арқылы жалпы әлеуметтік желі қолданушылардың қаншалықты және желінің қай түрінде терроризмге қатысты сөздерді қолданатынын анықтасақ, енді олардың көңіл күйлерін білу үшін осы ұғымдарға қатысты жағымды, жағымсыз, бейтарап мазмұнын анықтаймыз.



Жағымды Бейтарап Жағымсыз

Терроризм Террористік идеология

Сурет 8 Әлеуметтік желілерге мониторинг

Ескерту – Әдебиет негізінде құралған [125]


Жоғарыдағы 8-суретте youscan платформасының мәліметтері көрсетіп отырғандай, терроризм және террористік идеология сөздеріне әлеуметтік желі қолданушыларының бейтарап көзқарастары басым. Ол 54,15% көзқарасты құрайды. Жағымсыз пікір бейтарап пікірден неғұрлым аз болғанымен жағымдыдан көбірек. Демек, 25,95% пайызды құрайды. Ал, жағымды пікір 19,90%. Яғни, Қазақстан Республикасының барлық аймағын қоса алғанда терроризмге деген көзқарастың жағымсыз екенін анықтаймыз. Әлеуметтік желіні қолданушылардың Қазақстан бойынша терроризмге көзқарасы жағымдыдан қарағанда жағымсыз. Ақпараттық желідегі терроризм мен террористік идеологияның тарау қаупі байқалмайды. Себебі, халықтың 80,1%-ның көзқарасы боынша терроризмді және террористік идеологияға қатысты бейтарап немесе жағымсыз болуы елдегі терроризмге қатысты әлеуметтік желілердегі көңіл күйдің тұрақты екенін және үлкен қауіптің жоқтығын анықтауға негіз болады.

Анықталғандай, ақпараттық терроризм – қоғамды тұрақсыздандыру, экстремистік идеяларды тарату және мемлекеттік институттарға нұқсан келтіру үшін заманауи технологияларды пайдаланатын ең күрделі жаһандық қауіптердің бірі. Цифрлық технологиялардың дамуы арқылы ақпараттың қоғамда таралуы ретсіз пайдалану ұлттық қауіпсіздікке қауіп әкелетіні белгілі. Террористік ұйымдардың мүмкіндіктерін кеңейтіп, олардың әрекеттерін жеңілдетті. Интернет пен әлеуметтік желілерді экстремистік үгіт-насихат жүргізу үшін пайдалану, мемлекеттік және коммерциялық құрылымдарға жасалатын кибершабуылдар, сондай-ақ жасанды интеллект пен deepfake технологияларын қолдану XXI ғасырдағы ақпараттық терроризмнің басты мәселелеріне айналды.

Жоғарыдағы талдау көрсетіп отырғандай, интернет пен әлеуметтік желілерді пайдалану террористік ұйымдар мен экстремистік топтар үшін негізгі құралға айналуы мүмкін. Цифрлық технологияның дамуы адамзат үшін жағымды жақтары көп болғанымен жағымсыз жақтары да мол. Сондықтан, Қазақстан үшін азаматтардың терроризмге қарсы көзқарастарын қалыптастыруда ақпарат кеңістігінде жұмысты күшейтуі қажет.

Аталған шараның жүзеге асырылуын әлеуметтік желілерге мониторинг жасау арқылы анықтау жүзеге асырылыды. Себебі, азаматтардың қандайда болмасын әрекеттерін жүзеге асыруы интернет кеңістігінде болатындықтан зерттеу әлеуметтік желілерде орын алды (9-сурет).


Мониторингке назар аударатын болсақ, соңғы 1 жыл ішінде әлеуметтік желілерде терроризммен күрес сөзі барлығы 7 600 рет кездескен. Оның ішінде ең көп қолданылған ай 2024 жылдың наурыз, сәуір айларында 600 сөз жиілігін көрсетті. 2024 жылдың қыркүйек айында 500 сөз жиілігі де басқа айлармен салыстырғанда үлкен қолданылу жиілігін көрсетеді. Ал, соңғы уақытта, атап айтатын болсақ, 2025 жылдың қаңтар айында терроризммен күрес сөзінің қайталану жиілігі 400 сөзді құрады. Демек, 2025 жылғы терроризммен күрес сөзінің қолданылыс жиілігі 2024 жылмен салыстырғанда аз. 2024 жылдың наурыз айында 600 болса, 2025 жылдың ұаңтар айында 400 сөз жиілігін аңғартады. Демек, терроризммен күресті әлеуметтік желілерде назардан тыс қалтырмау қажеттілігі ескертіледі (10-сурет).



**\_\_**терроризммен күрес

Сурет 9 ‒ Әлеуметтік желілердегі терроризммен күрес сөзінің қайталану жиілігі

Ескерту – Әдебиет негізінде құралған [124]



**\_\_** позитивті **\_\_** негативті **\_\_** нейтралды

Сурет 10 – Әлеуметтік желілердетерроризммен күрес позитивті, негативті, нейтралды пікірлерге мониторинг

Ескерту – Әдебиет негізінде құралған [126]

Мониторинг нәтижесі көрсеткендей, 2024 жылдың сәуір, наурыз айларында терроризммен күрес сөзі бойынша позитивті және нейтралды пікірлер басым. Негативті пікірлер барлық уақытта бірқалыпты төмен. 100 пкірден аспайды.

Талдауда анықталғандай 2024 жылдың маусым, қыркүйек айларында 300 нейтралды пікірлер болды. Осы айлардағы позитивті және негативті пікірлерге қарағанда нейтралды пікірлер басым.

Азаматтардың нейтралды пікірлері желі қолданушылардың әлі де пікрлерінің нақты емес екенін көрсетеді. Демек, нейтралды пікірлерге берілетін ақпараттар сенімділігіне байланысты ол адамдардың пікірлерінің өзгеруіне әкеледі. Демек, ақпарат қолданушылар, әсіресе, жастар мен балалардың саналарына әсер етері сөзсіз. Нейтралды пікірдегі желі қолданушылардың пікірлерінің оң сипатқа немесе теріс сипатқа ауысу мүмкіндігі ақпараттың берілуі мен азаматтарды сендіру деңгейіне байланысты.

Сонымен, нейтралды пікірлердің тұрақты болмайтынын ескерген жөн. Ақпараттық, цифрландыру дәуірі азаматтардың берілген ақпараттар негізінде көзқарастарының қалыптасатынын көрсетіп отыр. Демек, терроризмге байланысты оның алдын алу мен қаупі жайлы ақпараттарды көбірек тарату арқылы оның алдын алу мүмкіндігі жоғарылайды (11-сурет).



терроризммен күрес

Сурет 11 Әлеуметтік желілерге терроризммен күрес сөзіне мониторинг

Ескерту – Әдебиет негізінде құралған [127]

Терроризммен күрес туралы пікірлер facebook.com, youtube.com, tiktok.com, twitter.com сияқты әлеуметтік желілерде орналасуы әркелкі. Нақты тоқталатын болсақ, facebook.com әлеуметтік желісінде соңғы 1 жылда 3 300 рет кездескен. youtube.com әлеуметтік желісінде 1 300 сөз. tiktok.com әлеуметтік желісінде 400 сөз соңғы 1 жылда кездескен. twitter.com басқа әлеуметтік желілермен салыстырмалы түрде терраризммен күрес сөзі кездескен. Бұл мониторинг нәтижесінде желі қолданушылардың әлеуметтік желілер кеңістігінде facebook.com әлеуметтік желісінде терроризммен күрес сөзін, жалпы саяси сипаттағы пікірлердің талданатыны анықталды.

Цифрландыру дәуірінде қазақстандықтар үшін де жалпы әлемде қылмыстардың жаңа түрлері пайда болып, интернет пайдаланушылар көптеген қиындықтарға ұшіырауда. Желі пайдаланушылардың жеке деректері хакерлердің нысанына айналып, оларды қиындықтарға алып келді. Қазақстандық киберқауіпсіздік орталығының мәліметтері бойынша, 2023 жылы 20 мыңнан астам жеке деректердің таралу оқиғасы тіркелген. Деректердің заңсыз таралуы әлі ашылмады. Оның 80%-ы ашылмады. Жеке деректердің деректер базаларынан таралуы көптеген себептер бойынша жүзеге асуда. Атап айтатын болсақ, кибералаяқтық және халықтың цифрлық сауаттылығының төмендігі басты себептер болып отыр. Мысалы, 2023 жылы 1,5 миллион банктік қызметтерде пайдаланушыларының деректері таралып, қаржы қылмыстарының 47%-ы жеке деректердің ұрлануымен байланысты [128]. Қазақстан үкіметі киберқауіптерге жауап ретінде жаңа киберқауіпсіздік стратегиясын әзірлеуде. Киберқауіп-қатерлерді бақылаудың ұлттық орталығын құру, зиянды контент тарату үшін жауапкершілікті күшейту және халықтың цифрлық сауаттылығын арттыру арқылы көптеген қауіптердің оның ішінде террористік қылмыстардың алдын алуға болады.

Киберқылмыс, жалған ақпарат тарату және жеке деректердің таралуы ұлттық қауіпсіздікке айтарлықтай қауіп төндіреді. Шабуылдар мен ақпараттық инциденттердің көбеюі мемлекет, бизнес және әрбір пайдаланушы тарапынан жедел шешімдер жасайтын әрекеттерді қажет етеді. Тек кешенді тәсіл ретінде деректерді қорғауды күшейту, киберқауіптерге мониторинг жасау арқылы және кибербілім беру жүйесін дамыту арқылы ғана тәуекелдерді азайтуға және сенімді ақпараттық қауіпсіздікті қамтамасыз етуге болады.

1998 жылы террористік құрылымдар небәрі 12 интернет-сайтты бақылауда ұстаған болса, 2005 жылға қарай олардың саны 4800-ге дейін өсті, ал қазіргі уақытта 10 000-ға жеткен. Интернет пен әлеуметтік желілер террористерге жастарды радикалдандыру, өз әрекеттерін үйлестіру және жаңа мүшелерді тарту алаңына айналды. БҰҰ зерттеуіне сәйкес, қазіргі террорлық ұйымдардың 80%-дан астамы интернетті үгіт насихат, қаржы жинау және шабуылдарды жоспарлау үшін белсенді қолданады. 2023 жылы Еуропол интернетте экстремистік мазмұндағы 40 000-нан астам материал таралғанын хабарлады, бұл проблеманың ауқымын айқын көрсетеді. Telegram, Twitter және Facebook сияқты әлеуметтік желілер террористік үгіт-насихатты жасырын тарату үшін кеңінен қолданылады, көптеген топтар қадағалауға қиын шифрланған арналары бар желілерді құрып, пайдалануда.

*Қорыта келе,* мемлекеттік киберқауіпсіздік саясаты ұлттық ақпараттық ресурстарды қорғау және сенімді жүйені құруға бағыттала отырып, терроризммен күресті жүргізудің маңызды құралы болады. Қазақстанда 2017 жылы «Қазақстанның киберқалқаны» тұжырымдамасы бекітілді. Оның мақсаты – электрондық ақпараттық ресурстар мен ақпараттық-коммуникациялық инфрақұрылымның сыртқы және ішкі қауіптерден қорғалуын қамтамасыз ету. Аталған тұжырымдама елдегі киберқауіптерге қарсы іс-қимыл шараларының кешенін жасай отырып, ұлттық ақпараттық кеңістіктің тұрақтылығын арттыруды қарастырады. Бұл Қазақстанның жаһандық цифрландырылу жағдайындағы ақпараттық кеңістіктегі терроризммен күресудің тиімді құқықтық негізі [129].

Халықаралық аренада көптеген елдер ұлттық киберқауіпсіздік стратегияларын әзірлеп, енгізуде, олардың басты мақсаты – сыни инфрақұрылымды және азаматтардың жеке деректерін қорғау ретінде қарастырады.

Қазіргі таңдағы ақпараттық кеңістікте терроризммен күресті жүзеге асыруды реттейтін, жүзеге асыратын мемлекеттің заңнамалық құжаты ретінде «2023-2029 жылдарға арналған цифрлық трансформация, ақпараттық-коммуникациялық технологиялар саласын және киберқауіпсіздікті дамыту тұжырымдамасын» негізге алуға болады. Цифрлық трансформация артқан сайын киберқауіп күшеюде. Оның алдын алумен күресті жүзеге асыруда мемлекеттік тұжырымдаманың маңызы зор.

1. Соңғы 2023 және 2024 жылдардағы кибершабуылдар саны бойынша Қазақстан әлемде 7-орынға ие болуы ақпараттық қауіпсіздік саласындағы мемлекеттік саясатты күшейту қажеттілігін көрсетеді.
2. Кибекрқауіпсіздікті қамтамасыз етудің бірден бір жолы ақпараттық-коммуникациялық технологияларды дамыту. Сондықтан азаматтардың ақпараттық, цифрлық сауаттылығын жетілдіріп отыру қажет.
3. Цифрлық трансформацияны іске асырудың, ақпараттық-коммуникациялық технологиялар және киберқауіпсіздік салаларын дамытудың мемлекеттік тетіктерін күшейту қажет. Яғни, аймақтық шараларды жүзеге асыруға мән берілу ұсынылады.

**3 ҚАЗАҚСТАНДАҒЫ ТЕРРОРИЗМ ЖӘНЕ ОҒАН ҚАРСЫ КҮРЕСУДІҢ САЯСИ МЕХАНИЗМДЕРІ**

**3.1 Қазақстан Республикасындағы терроризммен күрес саясаты: ивент талдау және болжау**

Терроризмге қарсы іс-қимыл еліміздің ұлттық қауіпсіздігін қамтамасыз етудегі басым бағыттардың бірі болып табылады. Сондықтан мемлекеттің терроризмге қарсы жүргізіп отырған саясатының барысын зерттеу арқылы ғылыми қорытынды жасап, ұсыныстар беру онымен күресудің маңызды жолы болып табылады. Осы мақсатта зерттеу жүргізу үшін Қазақстанның тәуелсіздік алған жылдарынан бергі орын алған террористік актілерге ивент талдау жасау, аталған мәселені зерттеуші ғалымдар мен сол салада қызмет жасап жүрген мемлекеттік сала қызметкерлерінен тереңдетілген сұқбат алынды. Терроризмнің адамзат үшін қауіті және онымен күресте тек мемлекеттің ішкі жағдайын ғана ескеру жеткіліксіз. Халықаралық терроризм қаупін де ескеру қажет. Әсіресе ақпараттық кеңістікте террористік идеология, сананы манипуляциялау сияқты қауіптердің күн санап артып келе жатқанын ұмытпау маңызды екені эмпирикалық зерттеулерден алынған мәліметтер мен эксперттік пікірлер арқылы дәлелденді.

Диссертациялық зерттеудің осы қолданбалы бөлімінде ауқымды эмпирикалық мәліметтер өңделіп, талданып, қорытындылар жасауға негіз болды.

Халықаралық терроризм қаупінің артып келе жатқаны туралы Қазақстан Президенті Қасым-Жомарт Тоқаев ШЫҰ-ға мүше мемлекеттердің қауіпсіздік кеңестерінің хатшыларымен кездесуінде айтып, онымен күресудің негізгі құралы онымен күрестің жүйелілігінде екенін айтты. Демек, Президенттің бұл пікірінен Қазақстанның терроризммен күресінің жүйелі әрі батыл шаралар арқылы жүзеге асырылатынын анықтаймыз. Осы шарада 2023 жылы әлемде 183 аймақтық және жергілікті қақтығыстар болғаны, бұл өткен жылдармен салыстырғанда шамамен үштен біріне артық екені және соңғы 30 жылдағы ең жоғары көрсеткіш болғаны айтылды [130].

Қазақстан терроризмнің барлық көріністеріне қарсы екені белгілі. Оған мемлекеттің қазіргі жүргізіп отырған саясаты дәлел бола алады. Адамзат үшін қауіпті құбылыспен күресуде Қазақстанның да жауапкершілігі барлық мемлекеттермен тең. Оған қол жеткізу үшін халықаралық және аймақтық бірлестіктер аясында елдер арасындағы ынтымақтастық пен келісімдерді нығайту қажет.

Террорзиммен күрестің ұлттық қауіпсіздік үшін маңыздылығын түсіне отырып, үлкен жауапкершілікпен жүзеге асыруға талпынатын Қазақстанның жолын ивент анализге сүйене отырып, талдау зерттеуге жүйелілік пен саяси болжам жасауға мүмкіндік береді (7-кесте).

Кесте 7 – Қазақстанда орын алған террорлық актілерді зерттеуге арналған ивент-анализ (1992-2025)

|  |  |  |  |
| --- | --- | --- | --- |
| Тіркелген оқиғалар саны | Тіркелген уақыты | Вербалды | Физикалық |
| 33 | 1992-2025 жж | 16 | 17 |
| Ескерту – (А-қосымша) негізінде құралған | | | |

Ивент анализдің мәліметтеріне сүйенетін болсақ, Қазақстан тәуелсіздік алған жылдардан бастап, 2000 жылдардың басына дейін терроризм мәселесі елімізде ұлттық қауіпсіздікке нақты қауіп төндіретіндей дәрежеде емес, ықтимал қауіп-қатер ретінде ғана қарастырылып, оны көршілес елдердің немесе алыс шетелдің мәселесі ретінде қарады. Сол себептен елімізде ұлттық қауіпсіздік органы этносаралық шиеленіс, есірткі тасымалының жолын кесу, заңсыз миграция сияқты қауіп-қатерлерге қарсы жұмыс шараларына бейімделген болатын. Отандық және шетелдік сарапшылар терроризм проблемасын Қазақстанға жеке қатер ретінде емес, Орталық Азияға қатысты ахуал ретінде қарастырды. Бұл түйндемеге негіз болатын 1999 жылғы ақпандағы Ташкенттегі теракті, 1999-2000 жылдар арасындағы Қырғызстанның Оңтүстігіндегі Баткен оқиғасы. Жалпы қазақстандық азаматтардың көзқарастары да сонымен бірге қоғамдық пікірде де терроризмді Қазақстанда сыртқы қауіп-қатер ретінде бағаланды.

Орталық Азияда орын алған оқиғалар Қазақстанның терроризмен күресудің басты жолы оның алдын алу екенін ұғынып, әрекеттер жасалды. Ең алдымен ол шараны ұйымдастыру мен реттеу мақсатында терроризмге қарсы іс-қимыл туралы Қазақстан Республикасының 1999 жылғы 13 шілдедегі №416-I Заңы қабылданды. Ол заң терроризмге қарсы күрестің құқықтық және ұйымдастырушылық негіздері, мемлекеттік органдардың қызмет тәртібі, сондай-ақ терроризмге қарсы күресті жүзеге асырумен байланысты азаматтардың құқықтарын, міндеттері мен кепілдіктерін айқындайтын нормативтік құжат болды. Бұл әрекет мемлекеттің тарапынан орындалған терроризммен күрестің алдын алуға бағытталған ивент анализ әдістемесі бойынша вербалды әрекет болып табылады.

Қазастандағы алғашқы терроризмнің ошақтары азаматтардың діни сауаттылығының жоқтығынан пайда бола бастады. Террористік әрекетті әсіресе Қазақстанның батыс аймағында радикалды жалған діни ағымдарды ұстанушылар ұйымдастырғанын, ол ұйымдардың шетелден нұсқаулар алып отырғанын, ол лаңкестердің дәстүрлі емес салафизм ағымының жақтастары екенін, Қазақстандағы салафизм туралы Маңғыстау облысының бұрынғы бас имамы Дүйсен Хасниязовтың пікірінен 1994 жылы пайда болғаны анықталады [131]. Батыс Қазақстанның 2012-2016 жылдардағы бас имамы С. Қарамановтың пікірінше 1994-2006 жылдары салафизм Маңғыстау, Атырау және Ақтөбе облыстарында барынша кең тараған [132] оған себеп ең алдымен аймақтағы азаматтардың діни сауатсыздығы мен интернеттің дамуы, адамдардың ақпаратты ретсіз пайдаланулары мен еңбек миграциясының да ықпалы болды.

Жоғарыда аталған аймақтағы террористік қауіптерге назар аударған мемлекеттік билік 2003 жылғы желтоқсанда Президенттің жарлығымен терроризмнің және діни экстремизмнің көріністерімен күресте барлық қауіпсіздік қорғау құрылымдарының тиімді жұмыс істеуін ұйымдастыратын Ұлттық қауіпсіздік комитетінің Терроризмге қарсы күрес орталығын құрды. Аталған орталыққа барлық арнайы құрылымдар, құқық қорғау органдарының және өзге де ведомстволардың қызметі үйлестірілді. Аталған орталықтың құрылуы Қазақстан үшін басты вербалды әрекет түрі ретінде бағаланды.

2006 жылғы қазанда Қазақстан территориясында қызметіне тыйым салынған халықаралық террористік ұйымдар ҚР Жоғарғы Сотымен бекітілді. Келесі верббалды акт ретінде бағаланады. ҚР Бас Прокурорының мәлімдемесі бойынша келесі халықаралық ұйымдар террористік деп танылды:

1. «Әл-Каеда».

2. «Шығыс Түркістан ислам партиясы».

3. «Күрд халықтық конгресі».

4. «Өзбекістан ислам қозғалысы».

5. «Әсбат-әл-Ансар».

6. «Мұсылман бауырлары».

7. «Талибан» қозғалысы».

8. «Боз Кұрт».

9. «Орталық Азия моджахедтер жамағаты».

10. «Лашқар-и-Тәйба».

11. «Әлеуметтік реформалар қоғамы».

Сонымен бірге Астана қаласы сотының шешімімен «Хизб-ут-Тахрир-әл-ислами», «Аум Синрике» және Шығыс Түркістанды азат ету ұйымдарының қызметіне тыйым салынды [133].

Қазақстан бұл жылдары терроризмді әлі де халықаралық және көршілес елдердің мәселесі ретінде қарады. Алайда 2010 жылғы маусымда Маңғыстау облысында қатаң тәртіптегі колониядан діни экстремистік ұйымның мүшелерінің жаппай қашып шығуы Қазақстандағы террористік актінің физикалық түрінің алғашқыларының бірі болды. Аталған оқиғаның жоғары деңгейде ұйымдастырылуы және қатыгездігі, ресми емес хабарлама бойынша қашқындардың бір бөлігі өзін-өзі жарып жіберуі ерекше назар аудартып, қоғамды және мемлекеттік органдардың назарын аудартты. Осы жылдағы келесі физикалық акт Солтүстік Кавказда террористік іс-әрекетті жүзеге асыруға қатысты күдікпен Қазақстан азаматтарының Ресей аумағында қолға түсуі біздің елдің азаматтарының халықаралық террористік актілерге қатысты болуларын көрсетті. Демек, физикалық сипаттағы актілер жиілей түсті деген сөз.

Қазақстанның аумағында да экстремистік және террористік іс-әрекетпен байланысты қылмыс жасағаны үшін қылмыстық жауапкершілікке тартылғандардың саны арта түсті. 2008-2009 жылдары ресми деректер бойынша елде 7 террористік оқиғасының жолының кесілуі ивент талдау барысында вербалды акт ретінде тіркелді [134]. Сондықтан да терроризм проблемасы бұрын бізге алыстағы қатер болып көрінсе, қазіргі таңда ұлттық қауіпсіздікке тікелей қауіп-қатер төндіретіні дәлелденіп, оған мемлекеттік билік физикалық акт ретінде назар аударып, күресті күшейтуге тырысты.

Ивент анализге сүйенетін болсақ, Қазақстанның тәуелсіздік алған жылдарынан 2000 жылдарға дейін орын алған оқиғалар бұзақылық, криминалды сипатта болды.

2010 жылдан бастап террористік оқиғалар діни, саяси сипат ала бастады. Оқиғалар ретіне мән беретін болсақ, физикалық акциялардың орын алғаны анықталады. 2011 жылы 17 мамырда Ақтөбе қаласындағы Ұлттық қауіпсіздік комитетінің ғимаратында жанкешті өзін-өзі жарып жіберді [135]. Шабуыл жасаған Рахымжан Махатов қаза тауып, үш адам жараланғанын Қазақстанның Бас прокуратурасы 1986 жылы туған Мақатов Рақымжанның ұйымдасқан қылмыстық топ құрамында бірқатар қылмыс жасағаны үшін жауапкершіліктен жалтару мақсатында өз-өзіне қол жұмсағанын алға тартып, бұл фактіні лаңкестік әрекет деп санамағанымен билікке қатысты наразылығын байқауға болады.

Келесі тіркелген физикалық акт 2011 жылдың 1 шілдесінде Ақтөбе облысының Темір ауданында қарулы топқа қарсы арнайы операция жүргізіліп, террористердің қолынан екі полиция қызметкері қаза тапты және бірнеше адам жараланды [136] аталған физикалық актінің соңында 8 шілдеде тоғыз террорист өлтірілді.

2011 жыл Қазақстанда террористік актілердің жиілігімен сипатталады. Осы жылдың 31 қазанда Атырау қаласында екі жарылыс болды [137]. Екі жарылыстың біріншісі тұрғын үйдің ауласындағы қоқыс жәшігінде орын алды. Бірнеше минуттан кейін екінші жарылыс «Сары-Арқа» шағын ауданында белгісіз ер адамның өзін жарып жіберуімен орын алды. Қазақстанның Бас прокуратурасы «терроризм» бабы бойынша екі қылмыстық іс қозғап, аталған физикалық акт терракт ретінде мойындалды. Атырау қаласындағы бұл террористік оқиғаға жауапкершілікті «Халифат сарбаздары» тобы өз мойнына алды, демек, ивент анализге физикалық террористік акт ретінде тіркелді.

Тараз қаласында жиһадизмді жақтаушы 1977 жылы туған азамат Қариев Мақсат Көшкінбайұлының жүзеге асыруымен орын алған физикалық сипаттағы террористік акт тіркелді. Ол 2011 жылы 12 қарашада бірқатар аса ауыр қылмыс жасады. Жеті адам, оның ішінде бес құқық қорғау органының қызметкері қаза тапты. Ішкі істер органдарының үш қызметкері жарақат алды.

2011 жылғы орын алған террористік акциялар Қазақстанға сырттан ықпал етіп отырған діни ағымдардың манипуляциясының көрінісі болды. Азаматтардың діни сауатсыздығын тиімді пайдаланған халықаралық террористік ұйымдардың ықпалы елдің өмірінен физикалық акция ретінде көрініс тапты.

Ивент анализ базасына тіркелген келесі физикалық акт 2011 жылдың 3 желтоқсанында Алматы облысының Боролдай ауылында болған теракт. Бес адамнан тұратын лаңкестік топ жойылып, операция барысында «Арыстан» арнайы жасағының екі қызметкері қаза тапты [138]. Осы жалдары «Джунд әл-Халифат» яғни, Халифат сарбаздары Қазақстанға үнемі қауіп төндіріп, егер Үкімет дін туралы заңнан бас тартпаса, Қазақстанда зорлық-зомбылық жасаймыз деп қорқытып отырды. Әрине бұл қоқан лоққының бетін қайтару мен алдын алу жұмыстарына Үкімет үнемі дайын болуға міндеттенді.

2012 жылғы орын алған ивент анализде көрсетілген террористік акциялардың біреуі ғана Алматы облысында қалғандарының барлығы Атырау облысында орын алды. Демек, терроризмнің аймақтық аспектіде, оның діни сипатын анықтауға болады.

Алматы облысындағы Іле-Алатау ұлттық саябағында 13-14 тамыз күндері Іле-Алатау ұлттық саябағында 12 адам өлтірілгені анықталды. Тергеу мәліметтері бойынша, діни экстремизмді ұстанушылардан құралған қылмыстық топ 2012 жылдың жазында Алматы облысында іздерін жасыру мақсатында тұрғылықты жерін өзгерту арқылы жалға алынған үй-жайларды пайдалана отырып, заңсыз әрекеттер жасаған. Осы жылды 11 шілдесінде Алматы облысы, Қарасай ауданы, Таусамалы ықшамауданында жалға алған пәтерде жарылыс болып, 4 әйел адам, 5 бала қайтыс болды. Жарылыс тиым салынған жарылғыш заттарды дайындау барысында орын алған. Демек, террористердің қаупі олардың отбасымен бірге теріс ағымдағы діни ұйымдарға кіріп, саналарының улану себебімен қауіпті әрекеттерге барғандығы.

Мемлекеттік билік органдары тарапынан 2012 жылы 17 тамызда арнайы операция кезінде топтың көп бөлігі жойылды [139].

2012 жылы орын алған террористік актілердің басқалары Атырау облысында орын алды. 5-20 қыркүйек аралығында орын алып, тұрғылықты халыққа қауіп төндірсе, құқық қорғау органдары үшін шебер кәсібилікті талап еткен жұмылдырылған шараларды ұйымдастыруды жүзеге асырды.

Орын алған оқиғалардың хронологиясы:

* 5 қыркүйек. Атырауда жарылыс болды. Бір адам қайтыс болды;
* 12 қыркүйек. Құлсарыда контртеррорлық операция ұйымдастырылып, 5 террорист өлтірілді. 1-і жараланды;
* 15 қыркүйек. Атырау облысы, Атырау қалалық ішкі істер басқармасында теракт орын алды. 2 полиция қызметкері жараланды, барлық қызметкерлер өздерінің қызметтік борыштарын абыроймен орындап, террористермен жұмысты кәсіби орындады;
* 20 қыркүйек. Атырау облысы, Көктем ауылында терроризмге қарсы операция ұйымдастырылып, 4 террорист өлтірілді [140].

Жоғарыдағы бір айда орын алған террористік актілер тұрғындар үшін сонымен бірге Қазақстанның ұлттық қауіпсіздігіне төнген қауіптің алдын алуға қатысты атқарылған операциялар болды. Бұл оқиғаларда Қазақстанның оның ішінде Атырау облыстық құқық қорғау органдарының кәсіби жауапкершілігін жоғары бағалаған жөн.

Зерттеу барысында ивент анализде тіркелген физикалық актілердің қатарында ірі оқиғалар ретінде 2016 жылғы Алматы және Ақтөбе қалаларындағы оқиғаларды айтуға болады.

Нақты тоқталатын болсақ, 5 маусым 2016 жылы Ақтөбеде теракт орын алып, 25 адам қаза тапты. Оның 4 бейбіт тұрғын, 3 әскери қызметкер, 18 террорист [141].

Осы жылдың 18 шілдесінде лаңкестік әрекет Алматыда орын алды. Алмалы аудандық ішкі істер басқармасының ғимаратына шабуыл жасалып, қылмыскер полиция қызметкерін жаралап, қаруымен қашып кеткен. Қылмыскерді ұстау операциясы барысында үш полиция қызметкері мен бір бейбіт тұрғын қаза тапты. Кейінірек тағы екі тәртіп сақшысы қаза тапқаны белгілі болды. Нәтижесінде жоғарыда аталған адам шығындарымен қоса сегіз адам жарақат алды. Террорист пен оның сыбайласы деген күдікті ұсталды. Аталған террористік актілер мемлекеттік деңгейде осындай қауіпті жағдайларға дайын болу қажеттілігін айқындады.

2011 жылдан 2016 жылдар аралығындағы орын алған террористік акциялар Қазақстан Республикасы үшін діни сипаттағы ең үлкен және қауіптілігі жағынан жоғары болып табылатын акциялар ретінде бағаланды.

Ивент анализ барысында физикалық акт ретінде тіркелген Қазақстан азаматтарының алыс және жақын шетелдердегі террористік актілерге қатысулары да қарастырылған. Мысалы, 2009 жылдың шілде айында Дағыстанда жүргізілген арнайы операция кезінде сегіз террорист өлтірілген. Дағыстандық құқық қорғау органдарының мәліметтері бойынша олардың ішінде бес қазақстандық азаматтардың төлқұжаттары табылған [142].

2009 жылдың 19 шілдесінде қырғыз қауіпсіздік қорғау қызметтері Бішкекте және елдің оңтүстігінде террористік әрекетке қатысы бар деген күдікпен 18 адамды тұтқынға алды. Тұтқынға алынғандардың арасында Қырғызстан, Өзбекстан және Қазақстан азаматтары болған [143].

Шетелдегі террористік актілерге қатысқан қазақстандық азаматтардың көрсеткіші интернет кеңістігінің кеңеюуімен азаматтарың теріс ағымдарға саналарының улануына байланысты көрініс табуы анықталды. Келесі физикалық акция 2010 жылдың 19 қыркүйегінде тәжік қарулы күштері Тәжікстанның Рашт алабында жүзеге асты. Жүргізілген арнайы операция кезінде өлтірілгендердің арасында бір қылмыскерден Қазақстан азаматының төлқұжатын табылған [144].

Сонымен бірге 2011 жылдың 19 қаңтарында Қазақстанның Сыртқы істер министрлігі Бішкекте терактілерді ұйымдастыруға қатысы бар деген күдікпен Қазақстан азаматының тұтқынға алған еді [145].

Терроризмге қатысы бар Қазақстан азаматтарын дер кезінде тұтқындау олармен күрестің алдын алуға мүмкіндік береді. Олар тек маңайындағы адамдарды өлтіріп қана қоймай, сонымен бірге басқа азаматтардың саналарын улап, террористік, экстремистік сипаттағы топтардың көбюуіне алып келеді. Террористер өз туысқандарын тарту жағдайлары да көп тіркелген. Бір мысал ретінде 2012 жылғы Алматыдағы тиым салынған жарылғаыш заттарды дайындау барысында орын алған жарылыстан қаза болған террористердің отбасын айтуға болады. Нәтижесінде 4 әйелдер мен 5 баланың қаза болғаны белгілі.

Шетелдегі террористік актіге қатысы бар келесі оқиға ивент анализге физакалық акция ретінде тіркелді. 2011 жылдың ақпанында Махачкалада Қазақстанның азаматтары болып табылатын, 1989 жылы туылған, Альберт Әбдікәрімов және 1990 жылы туылған Райынбек Ержанов заңсыз қарулы топтарға қатысы бар деген күдікпен террорист ретінде тұтқындалды [146].

Қазіргі таңда террористік әрекеттер жоспарлы сипатта болса террористік қауіп-қатердің алдын алу мақсатында арнайы кешенді іс-шаралардың кәсіби, білікті мамандардың жұмылдырылуымен орындалуын күшейту қажет. Осы тұрғыда зерттеу барысында жүргізілген ивент анализде терроризмге қатысты вербалды әрекеттерде базаға тіркеліп, талданды.

Олардың қатарында Қазақстан Республикасы үшін ең маңызды құжат Терроризмге қарсы іс-қимыл туралы Қазақстан Республикасының 1999 жылғы 13 шілдедегі №416-I Заңы. Заң терроризмнің алдын алу, күрес жолдары, азаматтардың террористік әрекеттерге қатысты жауапкершілігі, реттеу сияқты әрекеттердің заңанамалық нормасы берілген.

Қазақстан Республикасында терроризмге қарсы іс-қимыл саласындағы қызметті ұйымдастыру қағидасын бекіту туралы құжаты Қазақстан Республикасы Үкіметінің 2010 жылғы 22 желтоқсандағы Қаулысымен қабылданып, терроризммен күресті жүргізуге қатысты іс-қимылды ұйымдастыруды жауапкершілікке алады..

Қазақстан Республикасында діни экстремизм мен терроризмге қарсы іс-қимыл жөніндегі 2018-2022 жылдарға арналған мемлекеттік бағдарламасы өзін-өзі ақтаған уақытында қажет болған құжат. Себебі, 2011 жылдан 2016 жыл аралығында Қазақстанда террористік актілердің көбеюіне байланысты мемлекеттік биліктің оң шешімі ретінде бағалауға болады [147].

Қазақстан 2020: Адам құқықтары жөніндегі баяндаманың Қазақстанның терроризммен күрес жүргізудегі физикалық емес әрекетінің бірі ретінде анықталды [148].

Қазақстанның тәуелсіздік алған жылдардан бері қарайғы күресі физикалыққа қарағанда вербалды сипатта. Себебі физикалық террористік актілермен салыстырғанда фербалды әрекеттердің орын алуы заңдылық. Егер физикалыққа қарағанда физикалық емес әрекеттер артатын болса тиімді болжам жасауға негіз бар. 1993 жылы 13 қаңтарда - «Қазақстан Республикасының Мемлекеттік шекарасы туралы» Заң, Қазақстан Республикасының қорғанысы және Қарулы Күштері туралы Қазақстан Республикасының 2005 жылғы 7 қаңтардағы №29 Заңы, 2000 жылы 10 ақпан - ҚР жаңа Әскери доктринасы бекітілдігендігі терроризмнің алдын алу шаралары ретінде бағаланады.

Маңызды құжаттардың бірі 2000 жылы 4 сәуір - Қазақстан Республикасы, Қырғыз Республикасы, Тәжікстан Республикасы және Өзбекстан Республикасы терроризмге, саяси және діни экстремизмге, ұлтаралық ұйымдасқан қылмысқа және тараптардың түрақтылығы мен қауіпсіздігіне өзге де қауіп-қатер төндіруге қарсы күрес жөніндегі бірлескен іс-қимыл туралы шартқа қол қоюуы көрші елдердің ұйымдасқан күрес арқылы мүмкіндіктің артуын көрсетеді. Келесі ивент анализдегі вербалды әрекет 2007 жылы 21 шілде - «Шанхай ынтымақтастық ұйымына мүше мемлекеттердің аумақтарында терроризмге карсы бірлескен іс-шараларды ұйымдастыру және өткізу тәртібі туралы келісімді ратификациялау туралы» Заңының ерекшелігі қатысушы мемекеттердің ортақ күресті ұйымдастыруымен сипатталуы болып табылады.

Ұжымдық қауіпсіздік туралы шарт ұйымы (ҰҚШҰ) Тәуелсіз Мемлекеттер Достастығының әскери-саяси ұйымы 1992 жылы 15 мамырда Ташкент қаласында Армения, Қазақстан, Қырғызстан, Ресей, Тәжікстан және Өзбекстанмен құрыла отырып, аймаққа әсер етуші террористік күштермен күрестерді де қамтитыны белгілі болды.

БҰҰ қамқорлығы аясындағы бітімгершілік күш-жігері. 1994 жылы 1 сәуірде, 1994 жылдан бастап Қазақстан НАТО-ның «Бейбітшілік жолындағы әріптестік» бағдарламасының қатысушысы болып табылады.

Талданған Қазақстанның терроризммен күрестің физикалық емес жолдары күрестің тиімді әрекеті болып табылады. Кез келеген ел террорзимнің алдын алу, онымен күрес шараларын заңнамалық құжаттарды реттеуден бастайды. Олар ішкі айналымдағы құжаттар. Мемлекеттің ішіндегі қауіпсіздік шараларын ұйымдастыру жұмыстары болса, сонымен бірге кез келген мемлекет аймақтық, халықаралық құжаттарға қол қоя отырып, сол елдермен бірлесе отырып, күресті ұйымдастыруды көздейді.

Зерттеу жүргізу мақсатында жасалған жоғарыдағы ивент анализ қорытындысына сүйене отырып, Қазақстанның террористік актілерге қатысты әрекеті физикалық және вербалды сипатына байланысты оның физикалық емес әркетімен сипатталады. Яғни Қазақстанда жақын болашақта террористік қауіптің орын алу қаупінің аз ықтималдығын болжауға негіз бар. Ол ивент талдаудың әдістемелік құралдарының нәтижесінде алынға қорытындыға сүйенеді.

Дегенмен ол қорытынды алаңсыз, еш әрекетсіз болу дегенді білдірмейді. Қазақстанның өзінің терроризмге қатысты физикалық, вербалды тәжірибесін ескере отырып, қорытында жасап, бірнеше ұсыныстарды жасауға болады:

* террористік қауіп-қатерлердің алдын алу түрлері мен әдістерін жетілдіру ұсынылады. 2011 жылға дейін терроризм қаупі орын алуы ықтимал құбылыс ретінде бағаланса, одан кейін аймақтық және халықаралық террористік ұйымдардың әсері салдарынан немесе ішкі қайшылықтардан орын алу ықтималдығын ескере отырп, мемлекеттің арнаулы қызметтеріне терроризммен күресу мақсатында практикалық тәжірибесі мен дағдыларын шыңдау қажет;
* терроризмнен қорғайтын негізгі объектілер ретінде стратегиялық инфрақұрылым объектілерін, мемлекеттік маңызы бар басқа да объектілерді ғана қорғауға мән беріп қоймай, сонымен бірге терроризмнің салдарынан болған төтенше жағдайларда тұрғындарды қорғау мәселесіне назар аударуды күшейткен жөн. Мысалы жер сілкінісі секілді апат кезіндегідей, азаматтардың орын алған дағдарысты жағдайда әрекет етуге дайын болулары қажет;
* қауесеттердің орын алуына және басқа да арандатушылыққа жол бермеуге мүмкіндік беретін сонымен бірге азаматтардың санасының манипуляциялану қаупінен сақтауға байланысты ақпараттандыру мен халықтың сауаттылығы мен құқықтық жауапкершілігін арттырумен жұмыс жүргіізілу арнаулы қызмет көрсету орындарымен жүргізілуі шарт.

Сонымен бірге терроризм қаупін дұрыс бағаламай, оны қоюға да болмайды. Себебі, қазіргі ақпараттық технологияның қарқынды дамуы барысында адамдардың ақпаратты ретсіз пайдаланулары әртүрлі қауіптерге әкелуі мүмкін. Сондай-ақ, терроризмді асыра бағалауға да болмайды. Себебі, қоғамда орын алған дүрбелең, үрей мен қорқыныш қоғамдық резонанс әсерін күшейту керісінше террористердің осы жағдайды өз пайдаларына шешулеріне мүмкіндік береді. Кез келген теракт ең алдымен, кең ақпараттық әсерге есептелген [149]. Қоғамның психологиялық теңгерімін ұстап тұру қауіпсіздікті қамтамасыз етудің тиімді жүйесін қалыптастыруға мүмкіндік береді. Кез келген ел үшін қауіпті болып саналатын терроризм, экстремизм сияқты қауіп-қатерге қарсы тұрудың ең басты шарты ретінде қоғам мен биліктің өзара келісімі, ұлттық бірлік пен бірегейлікте айтуға болады. Мемлекеттің іштей бөлініп, жіктелген қоғам, ел, мемлекет осы қауіптің құрбанына айналуы ықтимал. Террористік қатерге қарсы тұрудың маңызды жолы қоғамның жіктелуіне, бөлінуіне жол бермеу болып табылады [150].

Қазақстан терроризммен күресте оған қарсы іс-қимыл жасауда маңызды қадамдар жасауға бет бұруда. Көрші елдерде, әлем орын алып отырған жағдайлар Қазақстанды да алаңдатпай қоймайды. Сондықтан Қазақстан терроризмге қарсы күресте халықаралық бастамаларға белсенді қатысады және ҰҚШҰ және ШЫҰ аясында басқа мемлекеттермен ынтымақтастық туралы келісімдерге ие. Қазақстан елдердің бірлескен күш-жігері мен өзара іс-қимылы арқылы барлық азаматтардың қауіпсіздігі мен терроризм қаупінен қорғалуын қамтамасыз ете алады.

Мемлекет басшысының азаматтардың қауіпсіздігін қамтамасыз ету шараларын күшейтуге және байланысты басқа мемлекеттермен және халықаралық ұйымдармен өзара іс-қимылды нығайту бойынша тапсырмасы қауіпсіздік жүйесін үздіксіз жетілдіруге және терроризмге қарсы күресте халықаралық ынтымақтастыққа белсенді қатысуға ұмтылыстың дәлелі.

Крокус Сити Холлдағы оқиғалар және аймақтағы кез келген лаңкестік әрекеттер географиялық тұрғыдан жақын мемлекет ретінде Қазақстанға тікелей әсер етуі мүмкін. Бұл оқиғалар біздің қауіпсіздігімізге, тұрақтылығымызға және экономикалық дамуымызға әсер етуі мүмкін. Сондықтан ұлттық қауіпсіздікті және басқа мемлекеттермен ынтымақтастықты нығайту үшін бірқатар шараларды қабылдау қажет.

*Осы мәселеге байланысты эксперт пікірі бойынша ұсыныстар беріледі:*

Біріншіден, Қазақстанда террористік қауіптердің алдын алу шараларын күшейту ұсынылады. Құқық қорғау органдары мен арнайы қызметтердің жұмысын жетілдіру, арқылы терроризмге қарсы күштің дайындық деңгейін арттыру, жеке құрамның кәсіби шеберлігін арттыру, қарапайым халықтың діни, саяси сауатын ашуда оқыту, түсіндіру жұмыстарын жүргізу, сондай-ақ террористік топтармен күресу үшін күш құрылымдарын техникалық қамтамасыз етуді жақсартуды жолға қою қажет.

Екіншіден, Қазақстан Республикасы терроризмге қарсы күресте аймақтағы басқа елдермен және халықаралық ұйымдармен ынтымақтастықты тереңдету қажет. Бұл террористік әрекеттердің алдын алу бойынша ақпарат алмасу, қарсы әрекеттерді үйлестіру және бірлескен операцияларды қамтуды ұйымдастыру.

Үшіншіден, материалдық ресурстарды пайдаланылу, шекараларды бақылау және заңсыз көші-қонға қарсы тұру стратегияларын террористік топтардан төнетін қауіп қатердің алдын алуға атсалысу.

Төртіншіден, елде экстремизмге қарсы күрес жұмыстарын жалғастыруда әлеуметтік интеграция және жүзеге асыруды жұмылдыру қажет. Радикалданудың алдын алу үшін жастарды білім беру және әлеуметтік жобаларға тарту, дінаралық диалог пен толеранттылықты нығайту бағдарламаларын жүзеге асыру [151].

Аталған ұсыныстарды жүзеге асыру мемлекеттің тарапынан ұйымдастыру шаралары жүзеге асырылуда. Оған мысал ретінде Қасым-Жомарт Тоқаев Ұлттық қауіпсіздік комитетінің төрағасы Ермек Сағымбаевты қабылдады. Ол бөлімнің жыл басынан бергі жұмысының негізгі қорытындылары мен алдағы кезеңге арналған міндеттер туралы баяндады.

Ұлттық қауіпсіздік комитеті төрағасының 2024 жылғы 15 ақпандағы баяндамасынан:

* есеп бойынша Ұлттық қауіпсіздік органдары 4 лаңкестік әрекеттің алдын алып, терроризм мен экстремизмге қатысқаны үшін 84 адам сотталды, 44 адам қылмысына қатысты ұсталды;
* террорлық қылмыс жасады деген күдікпен іздеуде жүрген 6 қазақстандық Сирия мен Түркиядан ұсталып, экстрадицияланды, және олардың екеуі бас бостандықтарынан айрылды;
* терроризм мен экстремизмге қатысы бар 824 шетелдіктің Қазақстанға кіру әрекетінің жолын кесу жұмыстары жүзеге асырылды;
* ішкі істер министрлігінің қызметі арқылы 19 ұйымдасқан қылмыстық топ залалсыздандырылып, 60 адам тұтқындалды;
* заңсыз қару жарақ айналымын тоқтату қиындыққа әкелетіні белгілі. Баяндамада көрсетілгендей, 505 бірлік атыс қаруы, 5 қолдан жасалған жарылғыш құрылғы, 45 жарылғыш пакет және 15 046 патрон тәркіленді. Сонымен бірге 33 дәрі-дәрмек өндіру зертханасы, сондай-ақ 35 халықаралық және 31 өңірлік есірткі тасымалдау арналары жойылды;
* заңсыз айналымның тәркіленуі жүзеге асырылды. 3,2 тонна есірткі және психотроптық заттар, 4,5 тонна көкнәр сабан шикізаты, 18,8 тонна прекурсорлар тәркіленді;
* есірткі және психотроптық заттардың заңсыз айналымына қатысты 162 адам сотталды;
* есепке назар аударатын болсақ, экономикалық қауіпсіздікті қамтамасыз ету және жүйелі сыбайлас жемқорлыққа қарсы іс-қимыл аясында мемлекетке 1,6 триллион теңгеден астам залалдың алдын алып, мемлекеттік бюджетке 315 миллиард теңге өтелген. Сыбайлас жемқорлық және соған байланысты құқық бұзушылықтар үшін 46 адам сотталғаны анықтамада келтірілген. Мемлекеттік шекарада шамамен 55 мың құқық бұзушы ұсталып, қаруды, оқ-дәріні, есірткіні және басқа да тыйым салынған заттарды тасымалдауға жасалған 1300-ден астам әрекетке жол берілмейтіні айтылды;
* шекара арқылы 18 миллиард теңгенің валютасы мен 66 миллиард теңгенің тауарының заңсыз өтуіне тосқауыл қойылды, 20 заңсыз көші-қон арнасы залалсыздандырылған. Мемлекеттік ақпараттық жүйелерге 552 миллионнан астам кибершабуыл мен 6 мың DDoS шабуылының алдын алынғаны ұлттық қауіпсіздік комитетінің қарқынды жұмысының нәтижесі болып табылады [152].

2022-2023 жылғы есептерде Ұлттық қауіпсіздік комитетінің техникалық бөлімшелері маңызды инфрақұрылым нысандарына 341,8 миллион кибер және 2 954 DDoS шабуылдарына тойтарыс бергені айтылған. Ал, шекарашылар 15 603 мемлекеттік шекара бұзушыны ұстап, 21,9 млрд теңгені құрайтын валюта, алтын және басқа да тауарлардың шекарадан заңсыз өтуіне тосқауыл қойылуы тауарлардың заңсыз өтуімен ретсіз пайдалануынан сақтауды қамтамасыз етеді [153].

Ұлттық қауіпсіздік комитетінің төрағасының берген ақпаратына назар аударатын болсақ, мемлекеттің тарапынан 2024 жылы атқарылған жұмыстардың нәтижесінде терроризмнің алдын алуға байланысты қылмыстардың алдын кесу мен онымен күрестің құқықтық жазалау сипатын анықтауға болады. Демек, терроризммен күрестің саяси механизмдері мемлекеттік органдарды онымен күреске жұмылдыру, ұйымдастыру болса, мемлекеттік органдар оны жүзеге асырады. Сондықтан мемлекеттік билік ұйымдастырушы, жүзеге асырушы, атқарушы механизмдерді жүзеге асырады.

2024 жылғы 20-22 қараша аралығында Астанадағы ЕҚЫҰ Бағдарламалар офисінің қолдауымен Құқық қорғау органдары академиясында терроризм мен экстремизмге қарсы іс-қимылдың өзекті мәселелері бойынша оқыту семинары өтті. Іс-шараға прокуратура, ішкі істер органдары және экономикалық тергеу қызметінің өкілдері қатысып, осы санаттағы қылмыстарды тергеудің заманауи тәсілдерімен таныстырылды.

Мемлекеттік атқару жүйесі терроризммен күресті жүргізудің бір жолы ретінде онымен күрес жолдарын талқылауға арналған семинарлар өткізу, ақпараттандыру шараларын ұйымдастыру ретінде қарастырады. Себебі құқық қорғау органдары өзінің қызметкерлерін тәжірибемен бөлісу, онымен күрес механизмдерін талдауды жүзеге асыру үшін тренинг-семинарлар өткізіп отырады. 2024 жылғы 20-22 қараша аралығында Астанадағы ЕҚЫҰ бағдарламалар офисінің қолдауымен құқық қорғау органдары академиясында терроризм мен экстремизмге қарсы іс-қимылдың өзекті мәселелері бойынша оқыту семинарының өтуі терроризммен күрес механизмдерін талқылауды өзара тәжірибемен бөлісуді жүзеге асырды. Іс-шараға прокуратура, ішкі істер органдары және экономикалық тергеу қызметінің өкілдері қатысып, терроризмге қатысты қылмыстарды тергеудің заманауи тәсілдерімен таныстырылды. Терроризм мен экстремизм ұлттық және жаһандық қауіпсіздікке төнген ең ауыр қатерлердің бірі болып қала беретіні қатысушылар тарапынан баяндамаларында айтылып, талқыланды. Қазақстанда 2024 жылдың 9 ай көлемінде терроризмге қатысты қылмыстардың саны 39%-ға өсті. Демек, семинар барысында талқылаудан аталған қылмыстармен күресу шараларын күшейту қажеттігін көрсетеді [154].

Осындай шаралар барысында қатысушылар терроризмді қаржыландыруды анықтау мен жолын кесудің тиімді тәсілдерін қарастырып, трансұлттық қылмыстармен күресте басты рөл атқаратын халықаралық ынтымақтастық мәселелерін талқылануы терроризммен күрес механизмдерін жаңартуға, жаңа құралдарын іздестіруге көмектеседі. Осындай семинарлардың ұйымдастырылуы құқық қорғау органдарының қызметкерлеріне білімдерін тереңдетумен қатар, практикалық тәжірибе алмасуға мүмкіндік береді. Осы қауіптерге қарсы тұрудың бірыңғай стандарттарын әзірлеуге ықпал етеді.

Мемлекеттік құрылымдардың қазіргі таңдағы терроризммен күрес саясаты Қазақстанның халықаралық құқық субъектісі ретінде терроризм мен зорлық-зомбылық экстремизміне қарсы іс-қимыл жөніндегі БҰҰ-ның барлық конвенцияларын ратификациялауымен қатысты жүзеге асады. Сонымен қатар, біз қазіргі заманда жаһандық мәселелер мен халықаралық және өңірлік келісімдерге қол қою және оларды қатаң ұстану арқылы күрес механизмдерін пайдаланады. Бұл Қазақстанның жаһандық қауіпсіздікке және экстремизмге қарсы күресте халықаралық қоғамдастықпен ынтымақтастығымыздың көрінісі және соны басшылыққа ала отырып, тәуелсіз Қазақстанның терроризммен күрес жүргізудің маңызын сипаттайды. Қазақстанның БҰҰ, ЕҚЫҰ және ШЫҰ сияқты халықаралық ұйымдармен ынтымақтастығы, әртүрлі елдермен екіжақты қарым-қатынастары терроризмге қарсы іс-қимыл шараларын күшейтуге бағыттала отырып, ел стратегиясының маңызды аспектісі ақпарат алмасу, бірлескен жаттығулар мен оқу-жаттығулар өткізу, көпжақты операцияларға қатысу арқылы күресті күшейту. Мемлекеттік билік органдары тарапынан радикалдану мен зорлық-зомбылық экстремизмінің алдын алу үшін ұлттық деңгейде де батыл әрекеттер жасалып жатқаны жоғарыда айтылды. Радикалданудың алдын алуға бағытталған білім беру бағдарламалары мен жастармен, дін өкілдерімен жұмыс жасау сияқты профилактикалық іс-шаралар қазіргі таңдағы ақпараттық технологиялардың қарқынды даму заманында тиімді механизмдердің бірі болып табылады.

Қазақстан халықаралық кеңістікте террористік және экстремистік әрекеттердің алдын алу, жолын кесуге бағытталған бастамаларды жүзеге асыруда белсенді. Біріккен Ұлттар Ұйымының мінберінде Қазақстан терроризм мен экстремизмге қарсы күресте жаһандық қауіпсіздік пен ынтымақтастықты нығайтуға бағытталған бастамалар мен жобаларда белсенді бола отырып, ТМД Терроризмге қарсы орталығы (ТМД АТК) және Шанхай ынтымақтастық ұйымының Аймақтық терроризмге қарсы құрылымы (ШЫҰ РАТС) сияқты мамандандырылған құрылымдармен белсенді ынтымақтастықта болуы аймақтағы және әлемдегі террористік қауіптерге қарсы іс-қимылды үйлестіруде маңызды рөл атқарады. Қазақстан ЕҚЫҰ, ҰҚШҰ және АӨСШК сияқты басқа да халықаралық және өңірлік ұйымдардың қызметіне қатысуы халықаралық терроризм мен зорлық-зомбылық, экстремизмге қарсы іс-қимыл бойынша ұжымдық күш-жігерді арттыруда басым позициялардың бірін алады. Біз халықаралық ынтымақтастықты нығайтуға, озық тәжірибелер мен ақпарат алмасуға, терроризмге қарсы тұру әрекеттерін күшейтуде бірлескен іс-шаралар мен жаттығулар өткізуге ұмтыламыздың өзі елдегі күрес амалдарын жетілдіру үшін атқарылып отырған шаралар.

Қазақстанда терроризм мен экстремизмнің алдын алу бойынша ауқымды жұмыстар жүргізіліп жатқанын кейінгі жылдары үкіметтік емес ұйымдардың (ҮЕҰ) профилактикалық іс-шараларды жүргізуге әртүрлі сарапшылық қоғамдастықтарды, ғылыми және зияткерлік әлеуетті, құқық қорғау органдарының мамандарын тартуынан байқауға болады. Терроризммен күрестің саяси механизмдерінің тиімді жолы ретінде үкіметтік емес ұйымдардың (ҮЕҰ) профилактикалық іс-шараларды жүргізуі арқылы халықтың сауатын ашу, билік пен қоғамды осы аталған мәселеге қатысты күреске жұмылдырушылық жолын тиімді құрал ретінде бағалауға болады. Интернеттің қазіргі ықпалымен жастардың санасын улау қарқынды жүріп жатқанда, оның алдын-алу, күрес жолы ретінде алдын ала түсіндірме жұмыстарын жүргізу қажеттілік. Ол ең тиімді интерактивті күрес формасы. Терроризмге қарсы комитет 2016 жылдың қыркүйегінде құрылды. Мемлекеттік органдар мен халық арасындағы әртүрлі буынға қатысты жұмыс ұжымы ретінде құрылым құру туралы ақпараттық қолдау сияқты мәселені жүзеге асырады. 2016 жылы орын алған екі террористік әрекет, қатысушылар саны мен құрбандар саны бойынша Ақтөбедегі, Алматыдағы лаңкестік орын алған террористік акт толық ақпараттық сәтсіздікті нәтижесі еді. Аталған уақытта мемлекеттік органдар дер кезінде әрекет етіп, халықты төніп тұрған қауіп пен оны жеңудің жолдары туралы дер кезінде хабардар ете алмауы билік пен халықты байланыстыратын, ақпаратты уақытылы жеткізіп отыратын терроризмге қарсы бөлімшелер, орталықтардың қажеттілігін көрсетті. Қызмет етуде үлкен тәжірибесі бар әріптестермен кеңесіп, ақпараттық қамтамасыз ету мәселелерін өз мойнына алатын құрылым құру туралы шешім қабылданып, терроризмге, экстремизмге және есірткі қылмысына қарсы іс-қимыл мәселелері бойынша ақпараттарды күнделікті орналастырып отыратын Терроризмге қарсы комитеттің арнайы сайты құрылды [155]. Сайтпен жұмыс істеу цифрландыру жағдайында ақпараттандырудың ең тиімді құралы. Террористік, экстремистік идеологияға, радикалдық ағымдарға халықтың сенімі, сол ағымдарға жұмыс істеуі, теріс бағыттағы қызметтерінің ең басты себебі діни және саяси сауатсыздық екені жоғарыда да талданды. Дегенмен терроризммен күресті аталған орталықтың ашылуы және оның ақпараттық кеңістікте сайт арқылы ашық жұмысы халықтың ақпарат алуына, қиындық туындаған жағдайда, көмек, кеңес алуларына мүмкіндік береді.

Жастардың немесе кез келген азаматтың діни тақырыптар бойынша жауап іздеу үшін ең алдымен сенімді ақпарат көздерін пайдаланған жөн. Олар ресми тіркелген оқу орнының сайттары, немесе танымал ғалымдар, сол саланың мамандары болуы мүмкін. Ал таныс емес YouTube және Telegram-сияқты әлеуметтік арналардан белгісіз адамдардың дәрістерін тыңдау әртүрлі қиындықтарға әкеледі. Көбінесе таныс емес, теріс ағымдағы «уағызшылар» ақша табу немес билікке ұмтылу мақсатында адамдарды адастыруы мүмкін. Миы уланған адамдар әртүрлі теріс әрекеттерге душар болып, өмірлерін құртады. Қазақстанда дәстүрлі ниеттегі конфессиялар мен діни бірлестіктер діни мекемелердің қабырғасында мақсатты аудиториямен жұмыс жүргізууде. Олардың жұмысы адамдарға көмектесу. Сондықтан олар адамдардың өміріне қауіп төндірмейді. Қауіпті теріс ағымдардың қатарына қосылған Қазақстан азаматтарының қоғам үшін ата-анасына, туған-туыстарына, жақындарына қайғы мен қасірет әкелетіні белгілі. Деструктивті діни ағымдардың ықпалына түсіп қалмау үшін діни білімі бар мамандар мен ресми тіркелген, мойындалған діни мекемелерден дәріс алу қажет. Теріс ағымдарға уағыздайтын адамдар мен ұйымдардан, интернет арқылы алдауға тырысатындардың манипуляцияларынан сақ болу ұсынылады. Экстремистік ұйымдардың уағызына сеніп, адам өмірін жоғалтпау үшін ақпарат көзін тексеріп, танымал діни мамандармен кеңесу маңызды.

Қазіргі ақпараттың үстемдігі заманында адамзатқа төнген заманауи қауіптерге қарсы тұруда кез келген елдің саясатына сын. Технологиялық прогрестің орасан зор ықпалымен жекелеген азаматтар, елдердің де кез келген жағдайда террористік қауіптерге түсіп қалу қаупі бар. Технологиялық прогресс адамзат үшін орасан зор пайда әкеліп қана қоймайды, сонымен қатар қауіпті күшейтетін терроризм, экстремизмнің жаңа түрлерін әкеліп, онымен күресте жаңа міндеттер қояды. Терроризмнің жыл өткен сайын нысандары мен әдістері жаңарып, келеді. Оны болжау мүмкін емес болып барады. Сондықтан онымен күрестің жаңа түрлері қалыптасуда. Жаөандық өзгерістер қазақстандық билік үшін жаңа терроризмге қарсы стратегияларды бейімдеуді және әзірлеуді талап етеді. Қазақстан Республикасы үшін азаматтарымыздың қауіпсіздігі мен тұрақтылығы терроризм мен экстремизмге қарсы іс-қимыл шараларының тиімділігіне тікелей байланысты. Мәселеленің маңыздылығын Қазақстанның осы қауіптерге қарсы тұру жөніндегі халықаралық және өңірлік бастамаларға белсенді қатысуы да мемлекеттік саясаттың басымдығын дәлелдейді. Жаһандық ауқымда терроризм мен экстремизмге қарсы күрес әлемдік қоғамдастықтың негізгі міндеттерінің бірі. Қазақстанда терроризмнің алдын алу және онымен күресті қамтамасыз ету үшін әлемдегі қауіпсіздік пен тұрақтылықтың аспектісінен қарау маңызды. Халықаралық ынтымақтастық пен күш-жігерді үйлестіру үшін Қазақстан осы қоғамдастықтың бір бөлігі ретінде қауіпсіз және бейбіт әлем құруға ұмтыла отырып, осы күш-жігерге өз үлесін қосу арқылы өзінің қауіпсіздігіне сенімді бола алады [156].

Қазақстанда терроризммен күрес және оның алдын алуға қатысты эксперттердің пікіріне назар аударатын болсақ, саясаттанушы З.Қаражанов, терроризмнің қаупіне қатысты факторлар бұрынғыдай өзекті болып қала береді. Ол зорлық-зомбылық әрекеттерін жасауға дайындалған террористік топтардың және сырттан қаржыландыру қауіптің сақталуы шешуші рөл атқаратынын атап өтті. Сонымен бірге аймақтағы немесе елдегі тұрақсыздықтың болуы террористік ұйымдардың пайда болуына және дамуына ықпал етеді. Демек, террористік ұйымдардың көбеюіне ықпал ететін немесе өсуін шектейтін факторлардың бірі болып табылады.

Д. Жұмабеков қоғамды біріктіретін идея болмаса идеологиялық вакуум қалыптасып, әртүрлі диструктивті қоғамда нақты, жалпы қабылданған идеологиялық бағыттың немесе құндылықтардың болмауы. Қазақстанның ортақ идеясы ұлттық біріккен біртұтастық әлемде болып жатқан түбегейлі өзгерістер жағдайында мемлекеттіліктің сақталуына ықпал етеді. Яғни, идеологиялық контексте, дәстүрлі құндылықтар мен мәдениеттерді сақтау қоғамдағы саяси тұрақтылықты қамтамасыз етудің шешуші факторы бола алады. Қоғамдық мәселелердің қазақстандық қоғам үшін маңызды құндылықтарды сақтау төңірегінде өрбігені маңызды. Терроризмге қарсы күресте қазақстандық бірегейлік мәселесі өте маңызды. Бұл азаматтардың үлкен отбасының қазақстандық бірегейліктің аясында сенімділікті қамтамасыз етеді. Бұл көзқарас әрбір азаматтың қоғамға тигізетін іс-әрекеті туралы ойламауы керек дегенді білдіреді. Азаматтық бірегейлік қоғамның радикалды ұйымдар мен теріс идеологияларға тартылуының алдын алатынын құрал ретінде қарастыруға болады.

Қазақстанның қазіргі жағдайы әлемде орын алып жатқан саяси, экономикалық жағдайлармен байланысты. Саясаттанушы З. Каражанов, Ауғанстандағы жағдайға ерекше назар аудару қажеттігін айтады. Себебі, аталған ел көрші мемлекеттерде террористік әрекеттер үшін база бола алады. Терроризм өзекті мәселе болып қала береді. Яғни, ДАИШ ұйымның Сириядағы жеңілісінен кейін оның қалдықтары елдерге тарай бастады. Дегенмен, ДАИШ Иран және Ауғанстан сияқты елдердің билігін содырларға қарсы тұруға итермелеуі мүмкін. Ол Қазақстан үшін тәуекелдерді азайтады.

Бір уақытта Сирияға кетіп, кейін ДАИШ жеңілгеннен кейін елге оралған қазақстандықтардың әлі де елімізде бар екенін ескерсек, бұл ұйымды қолдаушылар да жоқ емес. «Өз басым олар билікті басып алады немесе басқа ауқымды әрекеттер жасай алмады деп айта алмаймын, тек олардан жеке террористік әрекеттер жасайды деп күтуге болады» [157], - деп пікір білдірді сарапшы.

Сонымен терроризмге қарсы іс-әрекеттер әскери және құқық қорғау органдары қызметтерін, сондай-ақ идеологиялық және рухани мәселелерді қамтып, комплексті жұмысты қамтиды. Құқықтық қызмет орындарының кешенді жұмысының маңызы жайлы «Әскери ғылымдар академиясының» басшысы М. Серікпаев, департаменттер мен арнайы әскери жасақтардың қаншалықты тиімді жүзеге асырылып жатқандығы терең талдауды қажет етеді деген пікірде [158]. Терроризмге қатысты жұмыстың нәтижелілігі мемлекеттің әлеуметтік, конфессияаралық және этносаралық салалардағы жұмысына байланысты болады. Сондықтан мемлекет халықтың өмір сүру деңгейінің қалыптылығына, әлеуметтік теңсіздікпен күреске мән беруі қажет. Себебі жағдайдың төмендігі және әлеуметтік теңсіздік террористік қатерлерді арттыруы мүмкін. Өйткені кедей халықтың радикалды идеяларға бейім келетіні белгілі. Мемлекет мұндай жағдайлардың алдын алып, тұрғындардың әл-ауқатын үнемі қолдап отыруға назар аударуы керек. Халықтың әртүрлі әлеуметтік топтар арасындағы әл-ауқат теңсіздігінің деңгейін төмендету үшін, ең алдымен ауылдардың өмір сүру деңгейін көтеру қажет. Аймақтармен де жұмысты күшейту жағдайында сол аймақтардағы әртүрлі сипаттағы қауіптердің алдын алу қажет.

Қазіргі таңда терроризммен күрес және оның алдын алу шаралары ретінде кез келген қоғамдық орындарда, білім беру орындарында, сауда орталығы немесе кинотеатр, эвакуация жоспарларын орналасқан. Ұйымдар эвакуациялау жаттығуларын өткізуге және адамдарды оқытуға жауапты. Әр адам төтенше жағдай орын алғанда істеуге қажетті талаптарды білуі шарт. Мектептер, университеттер, кеңселер мен мемлекеттік мекемелерде қауіпсіздікті қамтамасыз ету және қажетті шараларды жүргізу үшін жауапты адамдар арнайы тағайындалған.

Сонымен жалпы жоғарыдағы сарапшылардың пікірлері мен зерттеуге сүйене отырып, онымен күресудің жолы алдын алу екені белгілі болды. Оның себептерін анықтау арқылы террористік әрекетке әкелетін экстремистік, радикалдық ұйымдардың арбауына түсіп қалмау үшін халықпен сауаттандыру жұмыстарымен қатар, әлеуметтік жағдайларына мән берілуі қажет. Осыған байланысты себептер анықталды:

* халықтың өмір сүру деңгейінің төмен жағдайы;
* әлеуметтік лифтің тиімді жұмыс жасамауы;
* үдемелі жұмыссыздықтың орын алуы;
* оқу орынын бітірген түлектердің жұмысқа орналасуындағы қиындықтар;
* идеологиялық вакуумның ықпалы;
* діни сауатсыздықтың орын алуы, діни рухани жетекшілерді дайындаудың деңгейінің төмен болуы;
* мемлекеттік жастар саясатының дұрыс деңгейде жұмыс істемеуі;
* орталық Азияның Ауғанстанға жақындығы;
* әлеуметтік желілер арқылы террористік әрекеттер мен террористерді романтизациялаудың орын алуы;
* Қазақстан Мұсылмандары Діни Басқармасының оқу-ағарту жұмыстарының қол жетімсіздігі немесе ақпараттандырудың аздығы;
* қауіпсіздікке жауапты арнайы қызметтердің тиісті деңгейде жұмыс істей алмауы.

Қазіргі таңда орын алып отырған терроризммен күреске қатысты олқылықтармен жұмыс жүргізуде бірнеше ұсыныстар беріледі:

* жас азаматтарды азаматтық-патриоттық, саяси, рухани-адамгершілік және діни тәрбиелеуге мемлекеттік және қоғамдық институттарды жұмылдыру. Азаматтық қоғам институттарының рөлін арттыру;
* білім алушылар арасында діни білімге қатысты ақпараттарды саралау, таратуда сараптамалық сапаны басшылыққа алу;
* экстремизм мен терроризмге қарсы күрес бойынша жұмыссыз жастар категориясының діни көзқарастары мен қызметіне қоғамдық институттар тарапынан қолдау көрсету;
* діни-экстремистік ұйымдардың қызметінің арбау, өз идеологиясы қызметіне тарту пиғылын ажырата алатындай азаматтардың саяси, діни сауттылығын арттыру жұмыстарын жүргізу.

Осы аталған мәселелр мен оларды тиімді шешу Қазақстан Республикасында терроризмнің алдын алуға ықпал етеді. Қазақстан басқа елдермен әсіресе Орталық Азия елдерімен салыстырғанда террористік және экстремистік әрекеттерге бейімділігі төмен болғанымен ол алаңсыздық танытуға болады деген сөз емес.

Қазақстан терроризм проблемасы өткір емес, терроризм қаупі төмен елдердің қатарына кіреді. Е.Қариннің пікірі бойынша, Қазақстандағы террористік қауіп эволюциясы үш кезеңнен өткен.

Бірінші кезең. 90-шы жылдардың соңы мен 2000-шы жылдардың басы. Басқа елдерден келген заңсыз қарулы топтардың мүшелерінің Қазақстанға келген қашқын террористер.

Екінші кезең. 2006-2010 жылдар аралығы. Қазақстандық азаматтарды басқа елдердегі террористік әрекеттерге қатысуға үгіттеу.

Үшінші кезең. Террористік әрекеттерді жоспарлауға әрекеттенген жеке топтардың пайда болуы [159].

Осы кезеңдерді ескере отырып, қазақстандық терроризм тарихы басынан өткерген кезеңдер терроризмге жаңа көзқарасты қалыптастырды. Демек, әртүрлі кезеңдер азаматтардың радикалдық ағымдардың үгіт насихатына еріп, заңсыз әрекеттерге баруына итермелесе, ендігі қауіп азаматтардың терроризмнің цифрландыру мен ақпараттық кеңістіктің дамуымен жаңа арбау түрлерінің құрығына түсіп қалмаудың алдын алуға жолдарын іздестіруге талпыну қажет. Осы тұрғыда терроризммен күрес жүргізуде жаңа жағдайға бейімделідің мүмкіндіктері қарастырылып, жаңа жолы ретінде ақпарат құралдарын тиімді пайдалану ұсынылады.

*Қорытынды.* Қазақстан Республикасындағы терроризммен күрес саясатының қазіргі жәй күйін елдің тәуелсіздік алған жылдардан бергі уақыт аясында ивент талдау арқылы зерттеу жүргізіп, оның болашақ өзгерістері мен тенденциясына болжау жасалды.

Ивент анализ көрсеткендей, Қазақстанның тәуелсіздік алған жылдарынан бастап терроризм мен экстремизмнің орын алу жағдайларының вербалды және физикалық оқиғаларының базасы жасалып, тіркеліп, оның даму тенденциясы мен болашағы анықталды. Оқиғалар желісіне байланысты болашақ тәуекелдер мен қауіптердің барысы анықталды:

1. Қазақстан Республикасы Орталық Азия мемлекеттерінің ішінде Ауғанстан, Сирия сияқты терроризм мен экстремистік қауіпті аймақтан алысырақ орналасқандықтан тікелей қауіптің тәуекелі аз. Дегенмен географиялық алыс болғанымен ақпараттық кеңістікте шекерамен географиялық кеңістіктің болмайтынын ескерсек, Қазақстанға келетін қауіптің интернет желісінен күтуге болады. Сондықтан терроризммен күрес жүргізуде мемлекеттік органдар ақпараттың ретсіз таралу қаупінің алдын алумен айналысқаны жөн деген ұсыныс беріледі.
2. Ивент анализден анықталғандай, Қазақстандағы террористік актілердің 2011-2016 жылдар аралығында көбірек болғаны сол кездегі ДАИШ саясатының салдары. Құрбандары болған азаматтардың тарапынан орын алған акциялардың сол уақыттағы Сириядағы жағдаймен байланыстырамыз. Қазіргі Таяу Шығыстағы жағдайдың өзгерістері Қазақстандағы діни ахуалдың тұрақтауына себеп болып отыр. Дегенмен, сол орын алған оқиғалардың тәжірибесінен сабақ алып, халықтың діни, саяси сауаттылыған көтеруге назар аудару ұсынылады. Бұқаралық ақпарат құралдары мен әлеуметтік желілердегі ақпараттардың орналастырылуы мен таратылуындағы контенттің сауатты мазмұнына мән берілуі керек.
3. Ивент анализ қорытындысына сүйене отырып, Қазақстанда террористік, экстремистік оқиғалардың орын алуы жаппай ұжымдық сипаттан қарағанда жеке тұлғалық сипатта орын алу қаупі бар. Сондықтан жекелеген азаматтардың әсіресе жастардың саяси мәдениеттері мен сауатын ашуда мемлекеттің тарапынан бұқаралық контентте діни сауаттандыру жұмыстары басым болу қажеттігі ұсынылады.
4. Жекелеген азаматтардың, жастардың сауатын ашуды қолға алумен қатар мемлекеттің тарапынан жүргізілетін терроризммен күрес шаралары идеологиялық біртұтастыққа юағытталуы қажет. Ортақ идеология, ортақ мәдениет, ортақ түсінік азаматтардың мемлекеттік деңгейде топтасуына мүмкіндік береді.

**3.2 Терроризмнің алдын алу мен күресудің стратегиялық басым бағыттары, жолдары, мүмкіндіктері**

Терроризм қазіргі жаһандық процесте әлем елдері үшін күрделі жағдай болып отыр. Қазақстан үшін де терроризм, экстремизммен күрес жүргізу қажет. Сондықтан жоғарыдағы зерттеудің нәтижесіндегі талдауларды негізге ала отырып, халықаралық тәжірибелерді ескеріп, осы тарауда жүргізілген тереңдетілген эксперттік сұқбаттың қорытындысына сүйене отырып, Қазақстан үшін терроризммен күресудің саяси механизмдерін ұсыну диссертациялық жұмыстың негізгі мақсатына сәйкес келеді.

Тереңдетілген эксперттік сұқбат осы зерттеудің барысында алынған пікірлердің саналуандығына қарамастан, кейбір жағдайда кейбір мәселелерде пікірлердің шоғырланғандығын көрсетеді. Ол эксперттердің пікірлерінің ортақтығын ғана емес, олардың мемлекет үшін маңызды сұрақтарда олардың кәсіби қызметтері тұрғысынан тәжірибелері мен мәселені көру мен оның шешіміне қатысты пікірлерінің корреляциясы.

Әлем елдеріне ортақ халықаралық құжаттар қабылданып, Қазақстан Републикасының жеке терроризммен күреске қатысты заңнамаларының қабылданып, жұмыс істеуіне қарамастан, қарқынды ақпараттық технологиялардың өзгерістері ол құжаттардың да динамикалық өзгерістерге түсіп, дамып отыруын қажет етеді. Себебі террористік қылмыстардың сипаты да цифрландыру жағдайында тез өзгерістерге түсіп жатыр.

Осы тұрғыда тереңдетілген эксперттік сұқбатта срапшылардың пікірлерін өзгермелі замандағы терроризмнің жаңа сипаттарына қатысты пікірлерін білу маңызды болды. Себебі террористік, экстремистік, радикалдық көзқарастағы адамдардың технологияның дамуын өздерінің мүдделеріне тиімді пайдалануларынан ескі пікірлер мен онымен күрес жолдары мен механизмдері тиімсіз болып қалады.

Демек, Қазақстан мен әлемдегі терроризмнің негізгі қауіп-қатерлері қандай және соңғы онжылдықтарда террористік қауіптер қалай өзгерді деген сұраққа сарапшылардың басым көпшілігі оның жаһандық ақпараттық, технологиялық дамумен өзгерістерге түсіп жатқанын айтты.

Осы сұраққа байланысты зерттеуші сарапшының пікірі, *Қазақстан мен әлемдегі терроризмнің негізгі қауіптері радикалды идеологиялармен, экстремистік топтармен байланысты. Соңғы онжылда террористік қауіптер өзгерді: егер бұрын ірі ұйымдасқан шабуылдар басым болса, қазір жалғыз зорлық-зомбылық әрекеттері көбейіп, интернеттің жасырын ұяшықтарында террористік белсенділік күшейе түсті. Терроризмнің таралуына ықпал ететін факторларға әлеуметтік-экономикалық теңсіздік, саяси тұрақсыздық, діни экстремистік идеологияның кең таралуы және әлеуметтік медианың әсері жатады. Терроризмге қарсы күрес әртүрлі елдерде әртүрлі: АҚШ пен Еуропада барлау мен киберқауіпсіздікке баса назар аударылады, Ресей мен Қытайда қатаң бақылау шаралары қолданылады (№1сарапшы).* Яғни, терроризмнің таралуына интернеттегі белсенділіктің күшеюі соңғы онжылдықтардағы өзгерістерге қатысты екені белгілі болды. Оған ықпал ететін факторларға әлеуметтік-экономикалық теңсіздіктің жоғары ықпалы байқалады. Себебі, әлеуметтік жағынан қамтамасыз етілмеген қоғам мүшесі әртүрлі көзқарастарға оңай сенімге ықтималдылығы жоғарылығы күнділкті өмірдегі тәжірибеден анықталуда. Мемлекеттегі саяси тұрақсыздық мәселесі экономикалық дағдарысқа себеп болады. Саяси жүйенің жұмысы идеологиялық біртұтастық, рухани құндылықтар мен саяси мәдениеттің бірегейлігіне жұмыс істеуі қажет. Ондай болмаған жағдайда қоғамдық хаос халықтың әртүрлі қауіпті ұйымдардың осы жағдайды пайдаланып кетулеріне жол береді. Діни экстремистік идеологияның кең таралуы және әлеуметтік медианың әсері терроризмге қарсы күрестің жаңа жолдарын қарастыруға итермелеуде. Мысалы, АҚШ пен Еуропа елдері оны шешудің жаңа жолдары ретінде киберқауіпсіздікке жұмыс істейді. Ол қазіргі ақпараттың цифрлануы заманында ең тиімді терроризммен күрес құралы. Ал, Ресей мен Қытайдың терроризммен күрес жолдары біршама дәстүрлі, олар күресте қатаң бақылау шараларына жүгінеді.

Қазақстан мен әлемдегі терроризмнің негізгі қауіп-қатерлері қандай және соңғы онжылдықтарда террористік қауіптер өзгерістеріне байланысты келесі пікірге назар аударатын болсақ, *Қазақстанда терроризмнің негізгі қауіптері радикалды діни идеологиялардың таралуы, шетелдік экстремистік топтардың ықпалы, интернет пен әлеуметтік желілер арқылы насихаттау, сондай-ақ радикалды топтардың жастарды тарту әрекеттері болып табылады.*

*Соңғы онжылдықта террористік қауіп-қатерлер трансформацияға ұшырады:*

*Кибертерроризмнің күшеюі – экстремистер әлеуметтік желілерді, мессенджерлерді, тіпті онлайн-ойындар мен платформаларды насихаттау құралы ретінде пайдалануда.*

*Жеке радикалдану – терроризмге қарсы күрес шаралары күшейгендіктен, радикалды топтардың ұйымдасқан әрекеттерінің орнына, жалғыз террористердің шабуылдары жиілеп келеді.*

*Геосаяси факторлар – Таяу Шығыстағы тұрақсыздық, Ауғанстандағы ахуалдың өзгеруі және басқа да аймақтық қақтығыстар Қазақстанға әсер етеді (№4сарапшы).* Сарапшының пікірінен радикалды діни идеологиялардың таралуына шетелдік экстремистік топтардың ықпалы, интернет пен әлеуметтік желілер арқылы насихаттау себеп болып отырғаны айқындалады. Террористік қауіп-қатерлер трансформациясына кибертерроризмнің күшеюі, жеке радикалдану, геосаяси факторларды жатқызады. Әртүрлі әлеуметтік платформаларды үгіт насихат алаңы ретінде пайдалану арқы радикалды топтардың мүдделеріне тиімді болып отыр. Сарапшының пікірі бойынша нлайн-ойындар мен платформаларды насихаттау құралы ретінде пайдалану балалардың, жастардың сананаларына манипуляция жасаудың бір жолы ретінде қарастыруға болады.

Қазіргі таңда анықталып отырғандай, цифрландырудың оң жақатырмен бірге терроризм мен экстремизмді жүзеге асыруға ықпал ететін олар үшін жаңа мүмкіндік. Әлемде қаржыландырудың жаңа түрлері соның ішінде криптовалюталар пайда болды. Соның ықпалынан радикалданудың онлайн арналары белсенді түрде дамып келеді. Демек, терроризмді қаржыландыруда оны пайдаланудың мүмкіндігі пайда болды.

Қазақстан үшін өзінің геосаяси жағдайын ескере отырып, қауіп сыртқы факторлардан да «жаңа» толқындардың пайда болу ықтималдығы, қазірдің өзінде шетелдегі азаматтардың радикалдану мүмкіндігі, қақтығыс аймақтарынан содырлардың оралуы, шетелден экстремистік желілердің ықпалы және ішкі факторлардан әлеуметтік ортада радикалды идеялардың таралуы, жастардың дін өкілдерінің әлсіздігі мен білімінің жеткіліксіздігі туындайды.

Соңғы онжылдықтарда діни негіздегі «дәстүрлі» қауіп-қатерлерден басқа, экстремизмнің әсіре оңшыл, әсіре солшыл және ұлтшыл түрлері де күшейе түсуде. Кибертерроризм де күшейіп, маңызды инфрақұрылымға қауіп төндірді.

Сонымен терроризмнің механизмдерінің жаңарғанын анықтады. Яғни, интернт желілері үгіт-насихат жолдарын жүргізуді жеңілдетіп, тіптен қазіргі таңда жекелеген адамның интернет арқылы тыйым салынған ақпаратқа қолжеткізе отырып, террористік актіні жасай алуына әкелді. Жаһандық, цифрландыру, ақпараттық технологияның қарқынды дамуы терроризмнің таралуына мүмкіндік берсе мемлекеттік билік тарапынан терроризммен күрестің жаңа саяси механзимдерін күшейтуді талап етеді. Сондықтан киберқауіпсіздікті жолға қою арқылы интернет кеңістігіндегі терроризммен күресті жүзеге асыруды қамтамасыз етуге болады.

Сіздің ойыңызша, Қазақстандағы терроризммен күрес және оның алдын алу жұмыстарының жағдайы қалай? Терроризмге қарсы тұру және оның алдын алу бағытында жүйелі іс-шаралар қалыптасты деп айта аламыз ба? Қазақстанда терроризмге қарсы қандай заңнамалық және институционалдық шаралар қабылданды деген бірқатар сұрақтарға жауап барысында сарапшылардың пікірлері терроризмге қарсы және оның алдын алу бойынша жүйелі іс-шаралар қалыптасты, терроризмге қарсы, оның алдын алу бағытында жүйелі іс-шаралар қалыптасты заңнамалық және институционалдық база қабылданды, жұмыс атқаруда деген пікірде. Дегенмен әр сарапшының өзіндік көзқарасы мен пікірлері бар.

*Жалпы, Қазақстанда террористік және экстремистік қауіптерге қарсы тұру жүйесі бар, қалыптасқан деп айтуға болады. Құқықтық база құрылып, жаңғыртылды. Террористік көріністердің алдын алуды, оқшаулауды және жолын кесуді жүзеге асыратын мемлекеттік органдардың іс-қимылының механизмі құқықтық реттеліп, іс-қимыл алгоритмі айқындалды. 1999 жылғы 13 шілдедегі «Терроризмге қарсы күрес туралы» Заңға сәйкес терроризм мен экстремизмге қарсы күрес мәселелерін үйлестіру Ұлттық қауіпсіздік комитетіне жүктелді. 12-ден астам министрліктер мен ведомстволарды біріктіретін, тоқсан сайын олар бойынша шешімдер қабылдануы тиіс терроризмге қарсы негізгі мәселелерді анықтайтын Ведомствоаралық терроризмге қарсы орталық құрылды және жұмыс істейді (№2сарапшы).* Аталған сарапшы ұлттық қауіпсіздік комитетінің бұрынғы қызметкері, «Контртеррористік комитет» Республикалық қоғамдық ұйымның қызметкері болғандықтан терроризммен күресті ұйымдастыру мен жүргізу бойынша тәжірибесі мол және зерттеу жұмысына пікірі құнды болды. Оның айтуы бойынша Құқықтық база құрылып, жаңғыртылған және 1999 жылғы 13 шілдедегі «Терроризмге қарсы күрес туралы» Заңына сәйкес терроризм мен экстремизмге қарсы күрес мәселелерін үйлестіру Ұлттық қауіпсіздік комитетімен жүргізілетін оның жүйелі жұмысының дәлелі. Сонымен қатар негізделген құқықтық база аясында барлық жұмыс тек ҚР Ұлттық қауіпсіздік комитетінің құзіреттілігінде емес, сонымен қатар 12-ден астам министрліктер мен ведомстволарды біріктіретін, терроризмге қарсы орталықтың жұмыс істейітіні туралы айтты.

Бұл бағытта жан-жақты, тыңғылықты жұмыстар жүргізіп жатқаны анық. Терроризммен күрес ісімен айналысатын арнайы орталық осы саладағы атаулы халықаралық конвенциялар еліміз тарапынан ратификацияланып жұмыс істеуде.

Сонымен Қазақстанның терроризммен күрес саясатын жүргізудің заңнамалық-құқықтық базасымен қатар қызмет жүйесінің қалыптасқанын оған қарсы жүйелі іс-шаралар қалыптасқан. Негізгі үш бағытын айтуға болады.

Біріншісі, заңнамалық бағыт, «Терроризмге қарсы іс-қимыл туралы» ҚР Заңы (1999) – терроризмге қарсы күрестің құқықтық негіздерін анықтайды. ҚР Қылмыстық кодексі – терроризмге, экстремизмге, радикалды ұйымдарға қатысқаны үшін қатаң жаза қарастырылған. «Діни қызмет және діни бірлестіктер туралы» ҚР Заңы – экстремистік ағымдардың таралуына шектеу қояды.

Екіншісі, институционалдық бағыт, Терроризмге қарсы күрес жөніндегі республикалық жедел штаб құрылды. Ұлттық қауіпсіздік комитеті, Ішкі істер министрлігі, Бас прокуратура, Сыртқы істер министрлігі, Ақпарат және қоғамдық даму министрлігі терроризммен күрес бағытында бірлескен жұмыстар атқаруда. Қауіпсіздік Кеңесі мен Парламент бұл салада бақылау жүргізіп, жаңа заңнамалық бастамалар ұсынып келеді.

Үшіншісі, халықаралық ынтымақтастық бағыт бойынша БҰҰ, ШЫҰ, ТМД, ҰҚШҰ, ЕҚЫҰ шеңберінде терроризмге қарсы күрес бағдарламаларына қатысады.

Еліміздегі терроризммен күрес саясатын жүргіздуің базасының қалыптасуы ғана емес, сонымен бірге оның жұмыс жасау мүмкіндігі мен деңгейіне қатысты пікірлерге назар аударатын болсақ, «*Қазақстанда терроризмге қарсы ведомствоаралық комиссияның үйлестіруімен терроризмге қарсы іс-қимыл бойынша үйлестірілген және жүйелі жұмыс жолға қойылған. сондай-ақ осы саладағы құқық қорғау органдарының, арнайы қызметтер мен мемлекеттік мекемелердің қызметін реттейтін бірқатар заңға тәуелді актілер бар. Терроризмге қарсы күрес және оның алдын алу мәселелерін кешенді түрде жүргізуге мүмкіндік беретін антитеррорлық орталықтар, комитеттер мен жедел штабтар құрылды» (№9 сарапшы).* Деген көзқарас еліміздегі терроризмге қарсы жұмыс базасының қалыптасқанын байқаймыз. Оның жұмысын мазмұны мен сипатына қарай топтастыруға болады:

1. Жүйелік белсенділік. Құқықтық база «Терроризмге қарсы күрес туралы» Заң, мемлекеттік органдар мен қоғамдық ұйымдардың өзара іс-қимылын реттейтін заңға тәуелді актілер ба. Ұлттық қауіпсіздік комитеті жанынан түрлі ведомстволардың күш-жігерін үйлестіретін Терроризмге қарсы күрес жөніндегі Жедел штаб және жұмыс істеуі.
2. Заңнамалық шаралар. Қылмыстық кодексте террористік және экстремистік қызметке, терроризмді қаржыландыруға, адамдарды тартуға және насихаттауға қатысты баптардың экстремистік ұйымдардың жолын кесу үшін құқықтық нормалары.
3. Институционалдық шаралар. Күрестің негізгі субъектілері Ұлттық қауіпсіздік комитеті, Ішкі істер министрлігі, Сыртқы істер министрлігі және аймақтық бөлімшелер болып табылады. Сонымен қатар, діни басқармалар (ДҰМК) мен жекелеген ҮЕҰ радикалданудың алдын алу бағытында белсенді жұмыс жүргізуде.

Қазақстандағы терроризммен күрес және оның алдын алу жұмыстарының жағдайын жүйе бұрыннан бар, дегенмен, үйлестіруді жақсарту (мысалы, нақты уақытта ақпарат алмасу) және алдын алуды, әсіресе цифрлық ортада тереңдету үшін қосымша қадамдар қажет деп бағалауға болады.

Қазақстандағы терроризмге қарсы бағдарламалар қаншалықты тиімді жұмыс жасайды деген сұраққа қатысты эксперттер жауабы бағалау тұрғысынан сыни сипатта болды.

Осы мәселенің аясында сарапшы пікірі *«Елдегі ірі террористік актілердің аз болуы бағдарламалардың тиімділігін көрсетеді. Ұлттық қауіпсіздік комитеті (ҰҚК) мен басқа да мүдделі органдардың радикалданудың алдын алу, лаңкестік қауіпті анықтау және оларды бейтараптандыру бойынша үйлесімді қызметін де айта кеткен жөн»* *(№11 сарапшы)* деген көзқарасын білдірді. Алайда бүгінгі таңдағы жаһандық сын-қатерлерге байланысты бағдарламаларды үнемі жетілдіру маңызды екенін пікірден анықтауға болады. Әсіресе, жастар арасында радикалданудың алдын алу, азаматтардың діни сауаттылығын арттыру және кибертерроризммен күресу, интернет кеңістігіндегі экстремистік контентті бақылау бағыттарында қосымша шаралар қажет болуы мүмкін. Және ұлттық бағдарламалар осы мәселелерді қамтуы қажет.

Келесі эксперт пікіріне назар аударатын болсақ, *«Елімізде терроризмге қарсы іс-қимыл бағдарламаларының тиімді жұмысын соңғы жылдары ірі террористік әрекеттердің болмауы, сондай-ақ экстремистік ұяшықтарды дер кезінде анықтап, залалсыздандыру дәлелдейді. Қазақстан жүйелі түрде террористік әрекеттердің алдын алу бойынша оқу-жаттығулар өткізіп, интернет-кеңістікті қадағалап, экстремистік идеялардың жетегінде кеткен тұлғаларды дерадикализациялау жұмыстарын жүргізеді. Дегенмен, кибертерроризм және онлайн радикалдану сияқты жаһандық сын-қатерлер жағдайында қауіпсіздік шараларын үздіксіз жетілдіру қажет» (№7 сарапшы). –* деген пікір алдыңғы эксперттердің де пікірлерін толықтырады. Дегенмен қазіргі таңдағы жаһандық өзгерістерді ескере отырып, киберқауіпсіздікті назарда ұстау барлық сарапшылар тарапынан айтылған ортақ корелляцияға ие пікір болды. Діни экстремизм көріністерінің алдын алу және терроризм қатерлеріне жол бермеу арқылы адамның, қоғамның және мемлекеттің қауіпсіздігін қамтамасыз ету мемелекеттік саясаттың басымдығына кіретін бағдарламаларды қамтиды. Бұл мақсатқа қол жеткізу діни экстремизм және терроризм профилактикасы шараларын жетілдірумен, аталған көріністерді анықтау мен жолын кесудің тиімділігін арттырумен, сондай-ақ экстремистік және террористік әрекеттердің салдарларын азайту және жою шаралары жүйесін жетілдірумен қамтамасыз етілуді көздей отырып, өзінің қызметінің басым бағытын анықтайды.

Сарапшылардың пікірлері бойынша терроризммен күрес жұмыстарын қамтитын бағдарламаларда профилактикалық жұмыс пен нысаналы топтар арасындағы ақпараттық-насихат жұмысын жаңғыртуға жұртшылықты кеңінен тартуға баса назар аударылған. Терроризмге қарсы іс қимылдарды жүзеге асыруға бағытталған мемлекеттік саясат халықтың терроризм идеологиясына қарсы иммунитетін қалыптастыру мақсатында ақпараттық түсіндіру іс-шараларын өткізіп отырумен қатар, қазақстандықтарды радикалды идеологияны насихаттау белгілері бар интернет қауымдастықтарға қатысудан алшақтатуға бағытталған жұмыстарға назар аударылып отыруы ұсынылады.

Елге тыйым салынған діни әдебиеттерді әкелу, онымен айналысатын шетелдік азаматтардың елге кіріуін бақылау, ҚР ішкі істер министрлігі мен ұлттық қауіпсіздік комитеті бірлесіп, террористік тұрғыда осал объектілерде, оның ішінде адамдар көп жиналатын орындарда тексеру жұмыстарын жүргізіп отыруы азаматтардың қауіпсіздігін қамтамасыз ету үшін атқаралып жатқан оң жұмыс ретінде бағалауға болады. Дегенмен, терроризм мен экстремизмге қарсы іс-қимылдың жалпы мемлекеттік жүйесін одан әрі жетілдіруге бағытталған жұмыстар жүйесі дамып отыру қажеттілігі дәлелденуде.

Қазақстан билігі терроризм қаупімен күресуде қазір Қазақстан қарулы күштері бұл мәселеде аса сақ болғаны керек. Себебі, терроризм адамзат баласына төнген қауіп. Дамыған елдердің өзі бұл қатерге үлкен қауіппен қарайды. Терроризмді қарулы күшпен ғана жеңу қиын, өйткені ол идеологиядан бастау алады. Сондықтан, зайырлы мемлекет теріс идеяның жетегінде кетпеуі үшін жұмыс жасауы қажет. Ол үшін азаматтарға бала кезден білім мен тәрбиені қатар беріп, ғылым-білім жолына бағыттап, өз көзқарасын қалыптастыру қажет. Сонда ғана теріс ағымдағы көзқарастарға наным сенімді ажырата алады.

Диссертациялық зерттеу жұмысының қолданбалы бөлімінде сапалық әлеуметтанулық зерттеу жүргізу барысында алынған тереңдетілген эксперттік сұқбат алынған мәліметтердің жұмыс гипотезасын негіздеуге үлкен көмек берді. Мысалы келесі сұрақ терроризмге қарсы күрес және оның алдын алумен айналысатын субъектілердің жұмысын бағаулаға арналып, сарапшылар тарапынан алынған жауаптардың бағасына сүйене отырып, белгілі бір қорытынды жасауға негіз болды.

Терроризмге қарсы күресте мемлекеттік органдардың өзара іс-қимылына да баға берсеңіз? Деген сұрақ бойынша эксперттер олардың атқарып жатқан жұмыстарының нәтижесіне байланысты қорытынды жасап, бағаланатынын білдірді. Жеке тоқталатын болсақ, эксперт «*Ұлттық қауіпсіздік комитеті, Ішкі істер, Сыртқы істер министрлігі және басқа да мемлекеттік органдардың терроризмге қарсы күрестегі қызметін оң бағалауға болады. ҰҚК лаңкестік әрекеттерді анықтау мен жолын кесуде, Ішкі істер министрлігі қоғамдық қауіпсіздікті қамтамасыз етуде, Сыртқы істер министрлігі халықаралық ынтымақтастықта және шетелден террористік қауіптердің енуіне жол бермеуде басты рөл атқарады. Мемлекеттік органдардың өзара іс-қимылы жеткілікті тиімді ұйымдастырылған, бұл дер кезінде ақпарат алмасуға, жедел шараларды жүзеге асыруға және қауіптердің алдын алуға мүмкіндік береді. Дегенмен, тиімділікті арттыру үшін терроризмді қаржыландыру және оны интернет арқылы идеологиялық тарату сияқты жаңа сын-қатерлерге қарсы тұру мен үйлестіруді жақсарту бойынша жұмысты жалғастыру маңызды (№12 сарапшы)».* Терроризмге қарсы күрес және оның алдын алумен айналысатын субъектілердің яғни, ҰҚК (Ұлттық Қауіпсіздік комитеті), Ішкі істер министрлігі, Сыртқы істер министрлігі жұмыстарын оң бағалады. Терроризмге қарсы күрес және оның алдын алу бойынша жұмыс жүргізетін негізгі мемлекеттік органдар өздеріне жүктелген міндеттерді орындауда айтарлықтай нәтижелерге қол жеткізуде. Алайда, кейбір өңірлерде экстремизмнің алдын алуға бағытталған ақпараттық-түсіндіру жұмыстарын күшейткен жөн деген ұсыныс айтуға болады. Олардың атқарып жатқан жұмыстарының тиімділігін келесі эксперттің пікірімен негіздеуге болады. «*Ведомствоаралық жұмыстарды жоғары бағалауға болады, өйткені аталған субъектілердің міндеттері өзара тиімді бөлінген» (№18 сарапшы).* Әсіресе мемлекеттік атқару билігінің ішкі ведомстволарымен қатар шетелдік қатынастарды жүзеге асырумен айналысады. Ақпарат және қоғамдық даму министрлігі – ақпараттық қауіпсіздік пен діни экстремизмнің алдын алу жұмыстарын жүргізеді. Сыртқы істер министрлігі – халықаралық деңгейде Қазақстанның терроризмге қарсы саясатын жүзеге асырады. Ведомстволар арасындағы байланысты күшейту жұмыстың тиімділігін береді. Дегенмен кей жағдайда, күштік құрылымдар мен әлеуметтік бағдарламаларды іске асыратын органдар арасында ақпарат алмасу жүйесі баяу жүріп жатады. Жергілікті әкімдіктердің діни ұйымдармен байланысты жүйелі жолға қойылуы қажет. Радикалданудың алдын алу жергілікті деңгейден басталғаны дұрыс. Бұл өз кезегінде аймақтық мәселелерді шешуге ықпалын күшейтеді.

Осы сұраққа қатысты «Контртерроризм комитеті» республикалық қоғамдық бірлестігіні қызметкері, заң ғылымдарының кандидаты, Қазақстан Республикасы Ұлттық қауіпсіздік комитетінің запастағы полковнигі пікірі құнды болды. *«Заңмен жүктелген міндеттер аясында Ұлттық қауіпсіздік комитеті мен Ішкі істер министрлігі террористік және экстремистік сипаттағы қылмыстардың алдын алу, ескерту және жолын кесу жұмыстарын жүргізуде. Дегенмен, бұл қауіпсіздік күштерінің тиімділігі жоғары ма, әлде нашар ма деген сұраққа біржақты пікір айту қиын. Әзірге олардың әрекетін толық бағалау үшін нақты алғышарттар жоқ. Мысалы, Қазақстан Республикасы Ұлттық қауіпсіздік комитетінің қызметін бағалаудың негізгі критерийлерінің бірі шабуылдардың алдын алу болып табылады. Ұлттық қауіпсіздік комитеті төрағасы ұсынған мәліметтерге сәйкес, 2024 жылы 2 лаңкестік әрекеттің алды алынды. Ұлттық қауіпсіздік органдарының соңғы жылдағы материалдарына сәйкес, лаңкестік қылмыстар жасағаны үшін 32 адам сотталып, тағы 23-і ұсталып, 170-ке жуық діни радикалдар елге кіруге тыйым салынған. Сонымен қатар, Ұлттық қауіпсіздік комитеті осы саладағы уәкілетті орган ретінде құқық қорғау органдары мен басқа да мемлекеттік органдардың көмегімен бірқатар шараларды жүзеге асырды. Жыл басынан бері Ұлттық қауіпсіздік комитетінің Антитеррорлық орталығының штабы 300-ден астам түрлі оқу-жаттығулар, семинарлар, көпшілік жиналатын орындарды тексеру жұмыстарын ұйымдастырды» (№2 сарапшы)*. Демек, сарапшының пікірі негіздеп отырғандай Ұлттық қауіпсіздік комитеті мен Ішкі істер министрлігі террористік және экстремистік сипаттағы қылмыстардың алдын алу, ескерту және жолын кесу жұмыстарын жүзеге асыру арқылы жүктелген мемлекеттік саясаттың қызметін оның бағдарламаларын атқарып отыр. Бұл жерде Ұлттық қауіпсіздік комитетінің Антитеррорлық орталығының осы бағыттағы тиімді жұмыс шараларының айқын жетістігін көреміз.

Сонымен, Қазақстанда терроризмге қарсы іс-қимылдың заңнамалық, күштеу және алдын алу шараларын қамтитын жүйесінің қалыптасқанын сарапшылардың пікірлері арқылы негіздейміз. Дегенмен, жастардың радикалдануы мен сыртқы қауіп-қатерлерге байланысты қиындықтар әлі де бар. Осы мәселелермен жұмыс жасауда төмендегі шаралар қабылданды:

1. Заңнамалық және институционалдық шаралар. Яғни, терроризм мен экстремизмге қарсы күрес туралы заңдар қабылданып, террористік топтармен байланысы бар тұлғаларға қатысты шаралар күшейтілді. Ұлттық қауіпсіздік комитеті (ҰҚК), лаңкестікке қарсы орталықтар мен Ішкі істер министрлігінің арнайы бөлімшелері құрылды.
2. Терроризмге қарсы бағдарламалардың аясында Қазақстан алдын алу шараларын, оның ішінде білім беру бағдарламаларын және дін лидерлерімен жұмысты белсенді түрде жүзеге асыруда. Сирия мен Ирактағы қақтығыс аймақтарынан азаматтарды қайтару бойынша «Жусан» операциясы оңалту бағдарламаларының тиімділігін көрсетті.
3. Мемлекеттік органдардың жұмысын және олардың өзара әрекетін бағалайтын болсақ, Ұлттық қауіпсіздік комитеті мен Ішкі істер министрлігі ықтимал шабуылдардың алдын алу үшін үйлесімді жұмыс жасауда. Дегенмен, профилактикалық және деректер алмасу бойынша бөлімдер арасында үйлестіру мәселесі бар.
4. Діни ұйымдар мен ҮЕҰ қызметін реттеу бойынша діни ұйымдардың қызметі қатаң бақыланып, экстремистік ағымдарға тыйым салынғанын айта кетіп, радикалды идеялар заңсыз арналар арқылы таралатындықтан, тыйымдар әрқашан тиімді бола бермейтіндігін ескере отырып оның жұмысын күшейту қажет.
5. Радикалданудың алдын алудың ең тиімді шаралары ретінде түрмедегі дерадикализация бағдарламалары, жастармен және осал топтармен жұмыс, интернеттегі экстремистік мазмұнды бақылау және сүзу жүргізіліп жатқан тиімді жұмыстар ретінде бағаланады [160].

Терроризмнің алдын алу және жолын кесу, кәсібилік пен тиімділікті көрсету. Ішкі істер министрлігі «жергілікті жерлерде» терроризмге қарсы іс-шаралардың орындалуын қамтамасыз етуде патрульдеу, күдікті адамдарды бақылау, жедел іс-шаралар жүргізе оытырып, ішкі қауіпсіздікті қамтамасыз етеді. Ведомствоаралық координацияны жетілдіру жолға қойылуда, оған дәлел барлық атқарушы билік институттарының жүйелі жұмыстары. Соған сәйкес, сыртқы істер министрлігі дипломатиялық бастамаларға және халықаралық ынтымақтастыққа (келіссөздер, келісімдер, шетелдік серіктестермен ақпарат алмасу) қатысады. Өзара әрекеттестік соңғы жылдары үйлестіруде айтарлықтай жақсартулар болды. Оларға бірлескен жаттығулар, деректер алмасу орын алуда. Дегенмен, бюрократиялық кедергілер мен бөлшектенген тәсілдер әлі де бар. Цифрлық кеңістікте және одан тыс жерде ықтимал қауіптерге дереу жауап беруге мүмкіндік беретін толыққанды бірыңғай жүйе әлі де қалыптасуда. Экстремизмге қарсы іс-қимыл аясында Қазақстан діни ұйымдар мен ҮЕҰ қызметін Қазақстан діни ұйымдардың ресми тіркеуден өтуін талап етеді. Қазақстан Мұсылмандары Діни Басқармасының (ҚМДБ) атқаратын қызметі мемлекеттік органдармен өзара іс-қимыл жасап, исламның канондарын түсіндіреді, радикалды түсініктерге қарсы тұрады. ҮЕҰ жұмысы қоғамдық ұйымдар профилактикалық, ағарту іс-шараларына және әлеуметтік-психологиялық оңалтуға қатысады. Кейбір ҮЕҰ-дар жергілікті қауымдастықтармен маңызды кері байланыс қызметін атқарады, бұл ықтимал радикалдануды ерте анықтауға көмектеседі. Аталған институттарды жұмыс барысында қиындықтарда орын алады. Атап айтатын болсақ, қауіпсіздік пен діни бостандық арасындағы тепе-теңдікті сақтау және мемлекет, ҮЕҰ және діни/қоғамдық институттар арасындағы салауатты диалогты қолдау мен ведомствоаралық координацияны жетілдіру қажет.

Қазақстан экстремизмге қарсы тұру аясында діни ұйымдар мен ҮЕҰ қызметін қалай реттеуде, елімізде халықтың радикалдануына жол бермеудің қандай шаралары тиімді жұмыс істеуде деген сұрақ бойынша эксперттер мемлекет тіркелмеген діни ұйымдардың қызметін шектейтінін, ал радикалданудың алдын алу үшін ҮЕҰ-мен ынтымақтастықты күшейтудің маңыздылығын айтты.

Сарапшылар терроризмге қарсы іс-әрекеттегі қиындықтар (шектеулер) және оларды шешу жолдарына байланысты Қазақстанда терроризмге қарсы тұру және оның алдын алуда қиындықтар бар ма, Қазақстанда терроризмге қарсы күрес пен оның алдын алуда қандай саяси тетіктерге басымдық берілген және қандай саяси мүмкіндіктер назарға алынбай (сұранысқа ие болмай) отыр, Терроризмге қарсы күрес және оның алдын алуда құқықтық және заңнамалық жағдайлар толыққанды жасалған ба және бұл бағытта қандай қиындықтар бар, Қазақстанда деструктивті қозғалыстар мен ұйымдар қаншалықты белсенді және оларға қарсы тұруда қандай қиындықтар туындайды, жастардың радикалдануының алдын алуда қандай қиындықтар туындауда және қандай профилактикалық бағдарламалардың(шаралардың) тиімділігін арттыруға болады деген сұрақтар қызу талқыланды. Аталған мәселелер сарапшылардың тарапынан әрқашан пікірталаста болады. Дегенмен, жекелеген пікірлерге келетін болсақ, *«Иә, және олар көптеген елдерге тән, бірақ олардың жергілікті ерекшеліктері де бар. Негізгі проблемалардың арасында жекелеген аймақтарда (әсіресе ауылдық жерлерде) кадрлар мен ресурстардың жеткіліксіздігі, экстремистік әрекеттермен байланысты қаржылық ағындарды қадағалаудың қиындығы, цифрлық дәуірдің шындығына сай заңнамалық базаны әрдайым жедел жаңарту, интернеттен алынған ақпаратты радикалдану және сыни талдау проблемалары туралы халықтың бір бөлігінің салыстырмалы түрде төмен хабардар болуы» (№16 сарапшы).* Сарапшының пікіріне сүйене отырып, елдегі терроризмге қарсы тұру және оның алдын алу бойынша басымдық механизмдер ретінде қауіпсіздік органдары (ҰҚК, Ішкі істер министрлігі) – жедел-іздестіру қызметінің, шекараны бақылаудың және барлау мәліметтерімен алмасудың классикалық құралдары, террорлық құрылымдарды насихаттау, қаржыландыру және қатысу үшін қатаң санкцияларды қамтитын заңнамалық реттеу, Білім және мәдениет министрлігі, діни басқармалар арқылы жүзеге асырылатын мемлекеттік профилактикалық бағдарламалар маңызды. Қазіргі кезде әлі де болса жұмысқа жұмылдырылуында қиындық болып отырған салалар ретінде талап етілмеген немесе пайдаланбаған азаматтық қоғамды, жастар қозғалыстарын, волонтерлік бірлестіктерді, блогерлер мен пікір көшбасшыларын көбірек тарту өзекті болып отыр. Сонымен бірге кешенді оңалту және дерадикализация (әлеуметтік қолдау, психологиялық көмек, кәсіптік оқыту).

Жастар үшін «позитивті күн тәртібін» құру бойынша белсенді жұмыс, оның ішінде сыни ойлауды дамыту жобалары, пікірталас клубтары және цифрлық сауаттылық жұмыстарын жолға қою маңызды.

Терроризмге қарсы күрес және оның алдын алудың құқықтық және заңнамалық жағдайларына байланысты туындаған проблемалар жоқ деуге болады. Заңдардың мазмұндық жағынан мәселелердің орын алмайды, тек орындалуына қатысты сұрақтар болса заң аясында шешімін табады. Себебі, заңдар мен заңға тәуелді актілер (терроризмге, экстремизмге қарсы іс-қимыл, діни бірлестіктер туралы) бар және олардың ережелері негізінен халықаралық стандарттарға сәйкес келеді.

Мәселелерге террористік тәжірибенің жылдам жаңаруы, заңнаманың радикалданудың жаңа формаларына (криптовалюталар, анонимді мессенджерлер) жауап беруге ілесе алмауы қиындықтар туғызады. Мемлекетаралық ақпарат алмасудың және террористік әрекетке күдікті адамдарды экстрадициялаудың икемді жүйесі қажет. Күдікті әрекетті хабарлаудың құқықтық және нормативтік базасы туралы халықтың жеткілікті хабардар болуының қажеттілігі бар. Өйткені халық сол ақпарат арқылы өзін қауіпсіздендіре алады, қажетті ақпаратты алып, одан аулақ болуды түсінеді.

Қазақстанда деструктивті қозғалыстар мен ұйымдар белсенділігі және оларға қарсы тұрудағы қиындықтарға байланысты сарапшы *«Әлеуметтік желілер мен мессенджерлерде радикалды идеологияның таралуын толық шектеу мүмкін емес. Діни білімнің жеткіліксіздігі жастарды радикалды идеяларға еруге итермелейді. Жастарға арналған заманауи, сапалы әрі тартымды контентті арттыру, ұлттың рухани дүниетанымы мен құндылықтарын қамтитын контенттерді кеңейту қажет»* *(№10 сарапшы)*. Демек, елде терроризмге қарсы шаралардың тиімділігін арттыру үшін заманауи технологиялар мен аналитикалық құралдарды қолдану маңызды. Экстремистік және террористік идеялардың белгілері бар контенттерді, жалпы күдікті тұлғаларды анықтау үшін жасанды интеллект технологиясын дамытқан орынды. Машиналық оқыту алгоритмдері (автоматтандырылған жүйе) радикалды риториканы, діни экстремизм белгілерін немесе зорлық-зомбылықты насихаттайтын контентті анықтай алады.

Азаматтардың радикалды идеологияларға осалдығын төмендетудің негізгі шаралары ретінде ақпараттық-насихаттық жұмыс, халықтың діни сауаттылығын арттыру және әлеуметтік-экономикалық жағдайларды жақсарту басымдылық тетіктері болып табылады. Қазақстанда терроризмге қарсы комиссиялар мен дерадикализация және оңалту жөніндегі мемлекеттік бағдарламалар белсенді жұмыс істеуде. Дегенмен, бұрынғы радикалдарды қоғамға интеграциялау тетіктері жеткілікті түрде пайдаланылмай отыр, интернет кеңістігін мониторингілеу мен тәуекелдерді талдаудың заманауи цифрлық технологиялары толық пайдаланылмай отыр.

Қазақстанда деструктивті ағымдардың белсенділігі айқын көрінбейді, бірақ нүктелік жасушалар мен «ұйықтап жатқан» топтар, әсіресе ірі қалалар мен шекаралас аудандарда болуы мүмкін. Экстремистер жұмысқа қабылдау мен үйлестірудің маңызды бөлігін онлайн кеңістікке ауыстырды. Сондықтан осы қауіптерді ескеру қажет. Интернет желісі терорристік, экстремистік, радикалдық көзқарастардың әрекетіне тиым салып қарсы жұмыс істеуді қиындатады. Қиындықтар ретінде шифрланған арналар арқылы жұмыс істейтін желілік құрылымдарды анықтауды айтуға болады. Халық арасында ақпараттық гигиенаның әлсіздігі, адамдар үгіт-насихаттық хабарламаларды сараптай алмауы мүмкін. Қаржыландырудың халықаралық арналарына жол бермеу үшін шетелдік серіктестермен жеткіліксіз үйлестірудің орын алуы.

Деструктивті ағымдар бар, бірақ олар негізінен жасырын әрекет етеді. Негізгі қиындықтардың бірі – радикалды топтардың құпиялылығы, олардың жабық қауымдастықтардағы, оның ішінде мессенджерлер мен әлеуметтік желілердегі әрекеттері. Радикалды идеялар түрмелерде, кәсіпқой спортпен шұғылданатын жастар арасында, базар мен сауда қызметкерлері арасында кеңінен таралған, мемлекеттік профилактикалық бағдарламалар мақсатты аудиторияға тиімсіз жетуі мүмкін.

Негізгі қиындық жастардың сыни ойлауының жоқтығында, олардың интернет, әлеуметтік желілер және бейресми көшбасшылар арқылы экстремистік идеялардың ықпалына бейімділігінде. Онлайн-кеңістікте жұмысты күшейту, БАҚ және діни сауаттылық бойынша білім беру бағдарламаларын әзірлеу, ағартушылық жұмыстарға беделді қоғам қайраткерлері мен дін қайраткерлерін тарту маңызды. Сондай-ақ жұмысқа қабылдау жүргізілетін спорт клубтарына, жабық жастар топтары мен діни бірлестіктерге бақылауды күшейткен жөн.

Деструктивті идеялар ғаламтор арқылы тез таралады. Радикалды топтар жастарды әлеуметтік желілер мен жабық чаттар арқылы өз қатарларына тартуға тырысады.

* + бұл бағыттағы бақылау мен мониторинг күшейтілгенімен, интернеттегі экстремистік контентті толық жою қиын;
  + жұмыссыздық, білім деңгейінің төмендігі, әлеуметтік проблемалар жастарды радикалды ұйымдардың ықпалына түсіруі мүмкін;
  + мемлекеттік идеологиялық жұмыстың кейбір аспектілері жастарға жеткілікті тартымды емес;
  + мемлекет заңнамалық тұрғыда экстремизм мен терроризмге қарсы күресті күшейткен, бірақ кейбір шектеулер азаматтық бостандықтарға қысым ретінде қарастырылуы мүмкін.
  + діни сенім бостандығы мен радикалды ағымдарға қарсы күрес арасында тепе-теңдік сақтау маңызды;
  + үкіметтік емес ұйымдар мен діни қауымдастықтардың радикалданудың алдын алуға қатысуы шектеулі;
  + имамдар мен дәстүрлі дін өкілдерінің радикалды идеологияға қарсы тұруда әлеуетін толық пайдалану қажет;
  + кейбір деструктивті ұйымдар сыртқы күштерден қаржылай және идеологиялық қолдау алады;
  + қазақстан халықаралық қауымдастықпен ынтымақтастық орнатқанымен, трансшекаралық экстремизммен күрес әлі де қиындықтар тудырады.

Жоғарыда аталған мәселелердің шешіміне қатысты сарапшының пікіріне назар аударатын болсақ, *«Қазақстанда Мемлекет басшысынан бастап атқарушы және заң шығарушы билік тармақтарына дейін жаһандық қауіп-қатерлерге қарсы алдын алу шараларын қабылдау қажеттігі туралы толық түсінік қалыптасқан деп есептеймін»* *(№15 сарапшы).* Сарапшының пікірі мемлекеттік билік тарапынан толыққанды жауапкершіліктің бар екенін оған қарсы комплекстік шараның жүзеге асырылып жатқанын айтып, қиындықтардың институционалдық базалық жағынан емес, қазіргі заманның талабына сай ақпараттық жүйені басқару жағынан қиындықтар болуы мүмкін екендігін дәлелдейді.

Бүгінгі таңда Қазақстанда терроризм мен экстремизмге қарсы іс-қимыл мәселелерін заңнамалық реттеу айтарлықтай жоғары деңгейде. Бұл ретте заңнаманы жетілдіру үдерісі тұрақты. Дегенмен, жаңа міндеттер бізді нормативтік құқықтық актілерге түзетулер енгізуге мәжбүр етеді. Мәселен, Мәскеудегі Крокус-Ситидегі лаңкестік оқиғадан кейін адамдарды эвакуациялау немесе адам көп шоғырланған жерлерде лаңкестік әрекеттер жасау үшін бірыңғай хабарлау және ескерту жүйесінің жоқтығы мәселесі анықталды [161]. Демек, мемлекеттің тарапынан қауіпсіздік мәселелерін әртүрлі қоғамдық орындарда қауіпсіздік шараларының қадағалануын бақылау қатаң жүргізіліп отырылуы шарт.

Жоарыдағы пікірден қауіп туратын жағдайға мемлекеттің тарапынан әрқашан дайындық әсіресе қоғамдық ортада орын алуы керек деген тұжырым жасауға болады. Бірақ, терристік, экстремистік әрекеттердің орын алмауының бірден бір жолы оның алдын алу екені белгілі. Сондықтан қоғам әрқашан оның алдын алуға қатысты мүмкіндіктерді ескеру қажет. Мемлекет заңнамалық институционалдық деңгейде алдын лау мен күрес шараларын ұйымдастырғанымен қоғам тарапынан икемділік қажет. Демек, идеологиялық сауттылық пен теріс көзқарас пен ақпаратты ажырата алатындай білім мен мәдениет қажет. Осы тұрғыда саяси мүмкіндіктер ескерілуі қажет:

* азаматтық қоғамның белсенділік рөлі. Үкіметтік емес ұйымдар мен тәуелсіз сарапшылардың терроризмнің алдын алу саласына тартылуын арттыру қажет. Мемлекет бұл саланы негізінен құқық қорғау органдарына қалдырып отыр;
* жұмсақ күш (soft power) стратегиялары. Экономикалық және әлеуметтік жағдайларды жақсарту арқылы радикалданудың алдын алу жеткілікті деңгейде қолданылмайды. Мысалы, жұмыссыз жастарға арналған арнайы бағдарламалар радикалды идеологияның таралуын тежей алады;
* жастарға бағытталған дербес саясат. Терроризмге қарсы күрес көбінесе жазалау сипатында болғандықтан, жастармен тікелей жұмыс істейтін бейресми және мәдени платформалар жеткілікті болкы қажет;
* дерадикализация саясатының ашықтығы. Оңалту бағдарламаларының нәтижелері, радикалданған азаматтардың қоғамға қайта бейімделу көрсеткіштері туралы ақпараттың жеткіліксіздігі бұл процестердің тиімділігіне күмән тудырады.

Сондықтан қазіргі ақпарат ағынын бақылау қиын уақытта әлеуметтік желілер мен мессенджерлерді белсенді пайдалануда қауіпсіздік шараларын осы желілер арқылы тарату тиімді. Сыни тұрғыдан ойлаудың, діни сауаттылықтың және жалпы құқықтық мәдениет деңгейін жетілдіруде әлеуметтік тұрақсыздық пен жұмыссыздық кейбір жастарды өзін-өзі көрсетудің «балама» жолдарын іздеуге итермелейді.

Диссертациялық жұмыстың зерттеу бөлімінде талданып отырған сұрақтардың жалғасы ретінде заманауи технологиялар мен аналитикалық құралдар арқылы Қазақстанда терроризмге қарсы шаралардың тиімділігін арттыру жолдары сұралды. Сарапшылар өз ұсыныстарын беру арқылы зерттеуге үлкен үлестерін қосты. *«Радикалдану, ең алдымен, идеологиялық ықпалға ең осал және бейім жастар болғандықтан жастарға бағытталған. Жастардың осал болуының негізгі критерийі – Қазақстанда ұлттық идеологияның мүлдем жоқтығы. Табиғат вакуумды жек көреді, ал идеологиялық вакуум әртүрлі жолдармен толтырылады. Ең алдымен, діни тақырыптарға қызығушылық танытқандар үшін көптеген тұзақтар салынған жаһандық интернетке бет бұру барысында. Біздің ойымызша, мәселені тек профилактикалық бағдарламалармен шешу мүмкін емес. Жастарға сыни тұрғыдан ойлауды үйретумен қатар, бұқаралық спортты дамытудан бастап, әскери-патриоттық тәрбиеге дейінгі нақты баламалы жобаларды ұсыну қажет. Яғни, бос ізденістерге орын қалдырмау үшін жастарға тұлғалық өсу үшін пайдалы бағдарламаларды жүктеу керек» (№18 сарапшы).* Деген ойымен бөліскен сарапшының пікірінің оң тұстары зерттеудің қорытындысына себеп болды.

Қазіргі кезде баршаға мәлім балар, жастар өздерімен өздері қараусыз интернет кеңітікте қалып қойды. Оны әрине радикалдар өз мүдделеріне тиімді пайдаланады. Сондықтан ата-ана, мектеп, жоғары оқу орындары, яғни білім беру орындары мен мәдениет, спорт салаларының ұрпақ тәрбиесіндегі рөлі анықталып отыр. Сондықтан, тиімділікті арттыру бойынша шаралары ретінде заманауи білім беру бағдарламаларын әзірлеу (медиасауаттылық, толеранттылық, діни білім негіздері бойынша курстар) және спорт алаңдары, мәдениет орталықтары санын арттыру. Психологтардан, дінтанушылардан, имамдардан кеңес алатын жастар орталықтарын құру көптеген мәселелердің шешімін береді. Қазақ және орыс тілдерінде позитивті, қызықты контент шығаруға қабілетті блогерлер мен пікір көшбасшыларын тарту арқылы әлеуметтік желілердегі қолданушыларға тиімді ақпарат беру жолдарын шешуге болады.

Мамандарды (мұғалімдерді, психологтарды) «тәуекел топтарымен» жұмыс істеуге жүйелі оқытуды қамтамасыз ету қажеттігі орын алып отыр.

Интернеттегі ақпараттарды сұрыптауда Үлкен деректер және машиналық оқыту, әлеуетті тәуекелдерді анықтау үшін ашық көздерден (әлеуметтік желілер, жедел хабаршылар) деректердің үлкен көлемін талдау ықпалы зор. Адамдар көп жиналатын жерлерде, сондай-ақ шекаралық аудандарда, әуежайлар мен вокзалдарда бет-әлпетті тану жүйелері, кибер барлау: Интернеттің «терең сегментін» бақылайтын арнайы бөлімшелер (Dark Web), онда қару-жарақ саудасы мен экстремистік насихат жиі орын алады. Банктік транзакцияларды бақылаудың автоматтандырылған жүйелері ықтимал күдікті транзакцияларды жақсырақ бақылау, жетілдірілген ведомствоаралық платформа, Ұлттық қауіпсіздік комитетінің, Ішкі істер министрлігінің, Сыртқы істер министрлігінің, сондай-ақ аудандық және облыстық департаменттердің ақпаратын біріктіретін бірыңғай деректер базасының тиімді жұмыстарын жүргізуде қауіпсіздікпен жұмысты күшейту қажеттілігі тұр.

Перспективалы бағыттардың бірі – интернет кеңістігін бақылау, әлеуметтік желілерді талдау және радикалдану белгілерін анықтау үшін жасанды интеллектті пайдалану. Тәуекелдерді бағалау үшін үлкен деректер мен болжамды аналитика да пайдаланылуы мүмкін, ал бет-әлпетті тану технологиялары мен биометриялық жүйелер әлеуетті террористерді анықтауға көмектеседі. Маңызды бағыт киберқауіпсіздікті дамыту және экстремистік ұйымдарды қаржыландыру үшін пайдаланылуы мүмкін қаржылық ағындардың мониторингі болып қала береді (Қосымша Ә).

Жасанды интеллект (ЖИ) алгоритмдері әлеуметтік желілер мен интернеттегі экстремистік контентті жою – автоматтандырылған жүйелер әлеуметтік желілер мен форумдардағы терроризмді насихаттайтын материалдарды жоюға көмектеседі. Киберқауіпсіздік және интернеттегі бақылау жүйелері DDoS-шабуылдардан қорғану – террористердің мемлекеттік органдар мен стратегиялық нысандарға кибершабуыл жасау қаупін азайтады. Терроризмді қаржыландыруды бақылау жүйелері Blockchain технологиясы арқылы криптовалюта арқылы қаржыландырылатын заңсыз операцияларды бақылауға болады. AI-powered financial monitoring жүйелері күдікті қаржылық транзакцияларды автоматты түрде анықтайды. Сондықтан терроризммен күрестің ақпараттық кеңістіктегі мүмкіндіктеріне негізігі назар аударылуы қажет.

Білім беру бағдарламаларын, цифрлық сауаттылықты және сыни тұрғыдан ойлауды дамыту арқылы терроризммен күресудегі заманауи технологиялар ретінде күдікті әрекеттерді талдау үшін ЖИ пайдалану, биометриялық шекаралық бақылау жүйелері, экстремистік топтарды онлайн бақылау үшін кибер барлау жасау мүмкіндігі бар.

Терроризммен күрес және оның алдын алуды дамыту перспективаларына қатысты срапшылардың пікірлері маңызды, себебі олардың пікірлеріне сүйене отырып, терроризмге қарсы күрес және оның алдын алу жұмыстарының тиімділігін арттыру үшін ұсыныстар алуға көмектесті.

Сарапшылардың пікірлеріне сүйене отырып, алдағы 5-10 жылда терроризм саласында мүмкін болатын сын-қатерлер мен тәуекелдер (қауіптер) анықталды. Оған байланысты зерттеудің қорытындысы төмендегі тәуекелдерді талдау картасында берілген (8-кесте).

Кесте 8 ‒ Қазақстанда терроризмге қарсы тәуекелдерді талдау картасы

|  |  |  |
| --- | --- | --- |
| Тәуекел | Срапшылар пікірлері бойынша тәуекелдердің деңгейлері | Тәуекелдердің мүмкін болатын салдарлары |
| 1 | 2 | 3 |
| Қазақстанда терроризмге қарсы заңнамалық және институционалдық шаралар жүйесі қызметінің әлсіздігі | жоғары | Қазақстанда терроризмге қарсы күрес бойынша жүйелі іс-шаралар қалыптасты. Деген, заңнамалық тұрғыда ақпараттық кеңістікке қатысты күшейтілуі қажет. |
| Терроризмге қарсы күресте мемлекеттік органдардың, діни ұйымдар мен ҮЕҰ қыз меті, өзара іс-қимылында ғы мәселелердің орын алуы | жоғары | Мемлекеттік органдар, діни ұйымдар мен ҮЕҰ қызметі, жергілікті билік органдарының ведомствоаралық координациясын жетілдіру қажет. |
| Жеке радикалдану – тер роризмге қарсы күрес шара лары күшейгендіктен, ради калды топтардың ұйымдас қан әрекеттерінің орнына, жалғыз террористердің шабуылдары жиілеуі | орташа | Азаматтық қоғам мен мемлекеттік органдардың байланысын күшейту қажет.  Жастар мен әлеуметтік әлсіз топтар арасында ақпараттық-түсіндіру жұмыстары күшейтілуі тиіс. |
| Қоғамдағы азаматтық баста малар мен білім-мәдениет деңгейі терроризмге қарсы күреске үлесінің аздығы | орташа | ЖОО мен мектептерде профилак тикалық дәрістерді деструктивті идеологиялардың таралуына қар сы түсіндіру жұмыстарын жүргізу, теологиялық және құқықтық ағар ту ісін жүргізу және т.б. жүйелі және сапалы жүргізілуі қажет. |
| Кибертерроризмнің кү шеюі – экстремистер әлеу меттік желілерді, мессенд | жоғары | Бұқараны ақпараттандыру бойын ша көбірек жұмыс жүргізуге деген сұраныс байқалады. Онлайн-ради |
| 8-кестенің жалғасы | | |
| 1 | 2 | 3 |
| жерлерді, тіпті онлайн-ойындар мен платформалар ды насихаттау құралы ре тінде пайдалануының жиілеуі |  | калданумен күреске заманауи әдістер енгізу қажет.  Big Data және AI негізінде қауіп-қатерді талдау. |
| Геосаяси факторлар – Таяу Шығыстағы тұрақсыздық, Ауғанстандағы ахуалдың өзгеруі және басқа да аймақтық қақтығыстардың Қазақстанға әсері болу мүмкіндігі | орташа | Қазақстанның геосаяси орнала сауы аталған елден біршама алыс болғандығынан оның физикалық ықпалы орташа болуы мүмін, дегенмен ақпараттық кеңістіктің ықпалын жоқаа шығара алмаймыз. Ақпараттық кеңістіктегі бақылау дың әлсіздігі – әлеуметтік желілер дегі экстремистік контенттің бақы лаусыз таралуы, халықаралық ық пал шетелдік террористік ұйым дардың қаржылық, идеологиялық қолдауы ықпалы қауіпті |
| Ескерту – Ә-қосымша негізінде құралған | | |

Жоғарыдағы 8-кестеде Қазақстанда терроризмге қарсы тәуекелдерді талдау картасы зерттеу барысында анықталған және нақтыланған негізгі проблемаларын және даму барысында мүмкін болатын тәуекелдерді анықтадық:

1. Қазақстанда террористік және экстремистік қауіптерге қарсы тұру жүйесі бар деп айтуға болады. Құқықтық база құрылып, жаңғыртылды. Террористік көріністердің алдын алуды, оқшаулауды және жолын кесуді жүзеге асыратын мемлекеттік органдардың іс-қимылының механизмі құқықтық реттеліп, іс-қимыл алгоритмі айқындалды. Ведомствоаралық лаңкестікке қарсы орталық құрылып, жұмыс істеуде. Дегенмен мемлекеттік органдардың іс-қимылының механизмдерін құқықтық реттелуіне қатысты заңнамалық негізін қазіргі ақпараттың-цифрлық жағадйға сәйкестендіріп, жаңартып, дамытып отырмаса, күресу қиындықтарды тудыруы мүмкін.
2. БАҚ және діни сауаттылық бойынша білім беру бағдарламаларын әзірлеу, қауіптерді анықтауға азаматтық қоғамды тарту және осал топтармен жұмыс істеу бойынша волонтерлік бастамаларды қолдау маңызды.
3. *«Ең қауіпті және болжауға келмейтін террористер – жалғыз қасқыр террористер. Оның ниетін анықтауға тырысудың жалғыз жолы - әлеуетті террористер пайдаланатын негізгі терминдердің тіркелгілерін қадағалау. Кибертерроризм үлкен қауіп төндіреді. Сонымен қатар, адамдар көп келетін оқу орындарында қауіпсіздіктің мүлдем жоқтығын ескермеуге болмайды» (№ 2 сарапшы).* Сарапшы пікіріне сүйене отырып, әрбір азаматтың өзінің және айналасындағылардың өмірі үшін жауапкершілігін сезінгенде ғана терроризммен күрес нәтижелі болатынын түсінуге болады. Жасалып жатқан қылмыстың жанынан өтпеу, досыңыздың, ағайыныңыздың немесе көршіңіздің деструктивті діни ағымға қосылуын немесе есірткі сатуын көрсеңіз бей-жай қарамаңыз деген принципті әрбір азамат саналы түрде түсінуі қажет.
4. Цифрлық технологияларды дамыту – лаңкестік топтар Интернетті жұмысқа алу, үйлестіру, қаржыландыру үшін пайдаланатыны белгілі. Сондықтан діни ұйымдарға бақылаудың әлсіздігінің алдын алу мақсатында терроризмге қарсы бағдарламалардың тиімділігін түсіндіру. Осы мақсатта атқарылған «Жусан» бағдарламасы Сирия мен Ирактан жүздеген азаматтарды қайтару, оңалтудың сәтті өтуі мысал бола алады. Сотталғандарды дерадикализациялау жұмыстары жүргізілуде. Дегенмен, интернет кеңістігі әлі де экстремистік идеялардың таралуына осал болып қала береді.
5. Терроризм мен экстремизмге қарсы іс-қимыл бойынша ең табысты елдер Израиль, Сингапур, АҚШ және Қытай. Сингапурдың Қазақстанда бейімделу тәжірибесін белсенді түрде зерттеуді қажет етеді. Ұлыбританиядағы PREVENT бағдарламасы. Германиядағы EXIT бағдарламасы (экстремистік топтардан шығу бойынша кеңестер) сияқты шетелдік тәжірибелер Қазақстандағы терроризмнің алдын алу бойынша тәуекелдермен жұмысына ықпал етеді.

Қазақстан үшін экстремизмге онлайн мониторингті күшейту, мінез-құлық талдауын қолдану және оңалту бағдарламаларын әзірлеу маңызды.

Халықаралық ынтымақтастықты нығайту, лаңкестік әрекетті талдау үшін жасанды интеллект енгізу, дерадикализация бағдарламаларын кеңейту, қауіптердің тиімді алдын алу үшін мемлекет пен қоғам арасындағы сенім деңгейін арттыру.

Кибертерроризмнің өршуі және үгіт-насихат үшін жаңа технологияларды пайдалану маңызды.

Терроризмнің таралуына ықпал ететін факторлар анықталды:

1. Әлеуметтік-экономикалық мәселелер – жұмыссыздық, кедейлік, білімнің жетіспеушілігі жастардың радикалды идеяларға тартылуына жағдай жасайды.

2. Көрші елдердегі (Ауғанстан, Сирия) саяси тұрақсыздық аймақтағы лаңкестік қаупін арттырады.

3. Білікті мамандардың жетіспеушілігі – түрме қызметкерлерінің барлығы радикалды қылмыскерлермен жұмыс істеуге дайын емес.

4. Түрмеден кейінгі әлсіз қолдау – босатылғаннан кейін көптеген бұрынғы тұтқындар тиісті бақылау мен оңалтуды алмайды, бұл олардың экстремистік желілерге қайта тартылу қаупін арттырады.

5. Жаңа технологияларды қолдану – сотталғандар заңсыз байланыс арналары, мессенджерлер, адвокаттар мен туыстары арқылы трансферттер арқылы радикалды топтармен жасырын әрекеттесе алады.

*Қорыта келе,* эксперттік тереңдетілген сұқбаттан алынған мәліметтерді саралай келе, қауіп-қатерлер мен тәуекелдер анықталып, ұсыныстар негізделді:

1. Терроризмге қарсы күрестің тиімділігін арттыру үшін заманауи технологиялар мен интернет кеңістігін мониторингілеуді кеңінен қолдану, сондай-ақ азаматтарға ақпараттық-түсіндіру жұмыстарын күшейтіп, азаматтық қоғамның белсенділігін арттыруға бағытталған шаралар кешенін іске асыру қажет.
2. БАҚ және діни сауаттылық бойынша білім беру бағдарламаларын әзірлеу, қауіптерді анықтауға азаматтық қоғамды тарту және осал топтармен жұмыс істеу бойынша волонтерлік бастамаларды қолдау маңыздылығы ұсынылады.
3. Құқық қорғау және барлау қызметтерін жетілдіру – ақпарат алмасуды күшейту, жедел әрекет ету механизмдерін дамыту.
4. Азаматтық қоғамның белсенділігі дамыған сайын терроризмге қарсы күрес оңтайланады, өйткені азаматтық бастамалар институцияланған жұмыстарды жетілдіре алады.
5. Бұл салада ұзақ мерзімді ғылыми зерттеулерді арттыру және халықаралық тәжірибемен алмасу.

Қазақстандық қоғамда терроризмге қарсы сананы дамыту қажет. Арнайы қызмет пен құқық қорғау органдарына ғана арқа сүйейтін болсақ, терроризммен күрестің нәтижелілігі күмәндә болады. Әлеуетті террорист уақыт пен кеңістіктен тыс өмір сүрмейтіні анық. Оның айналасында қиындықтарды ерте кезеңде болдырмауға көмектесетін адамдар бар. Қоғам немқұрайлы қарауға болмайтынын түсінгенде ғана терроризмнен қорқуды тоқтатуға мүмкіндік жоғары.

**ҚОРЫТЫНДЫ**

Қазақстан Республикасында терроризммен күресудің саяси механизмдерін талдау үшін тәжіриелік ұсыныстарды ғылыми зерттеулерге сүйене отырып, ең алдымен теориялық негізделіп, қазіргі ахуалы талданып, қауіп-қатерін анықтау арқылы тәуекелдері анықталды. Қазіргі таңдағы терроризмге қатысты күрделі оқиғалар адамзаттың алдында тұрған шешуді қажет ететін күрделі мәселе екені зерттеу барысында дәлелденіп, келесі нәтижелерге қол жеткізуге мүмкіндік берді:

1. Зерттеу барысында терроризмнің тарихы, мазмұны, тұжырымдамалық аппараты терең талдауды қажет ететіндіктен жалпығылыми әдістерге сүйене отырып, зерделенді. Зерттеу барысында оның пайда болу тарихы туралы зерттеушілер арасында әртүрлі пікірлер таладанып, қазіргі уақытқа дейін терроризмді әлеуметтік құбылыс ретінде түсінуде, отандық және әлемдік ғалымдардың пікірлері сипаты мен мазмұны бойынша классификацияланды. Терроризм мен экстремизм теорияларының әрқайсысының мазмұндық ерекшеліктері бар және белгілі бір теорияны таңдау нақты жағдайға және терроризмнің сипатына онымен күрес ерекшеліктерінің қажеттіліктеріне байланысты.
2. Террористік көріністердің алдын алуды, оқшаулауды және жолын кесуді жүзеге асыратын мемлекеттік органдардың іс-қимылының механизмі құқықтық реттеліп, іс-қимыл алгоритмі айқындалды. 1999 жылғы 13 шілдедегі «Терроризмге қарсы күрес туралы» Заңға сәйкес терроризм мен экстремизмге қарсы күрес мәселелерін үйлестіру Ұлттық қауіпсіздік комитетіне жүктелді. Заңнамалық базалар осы саладағы құқық қорғау органдарының, арнайы қызметтер мен мемлекеттік мекемелердің қызметін реттейтін бірқатар заңға тәуелді актілер бар. Терроризмге қарсы күрес және оның алдын алу мәселелерін кешенді түрде жүргізуге мүмкіндік беретін антитеррорлық орталықтар, комитеттер мен жедел штабтардың құрылуы онымен күресуді институционалдық үйлестірудің негізі екені талданып, зерттеудің қорытындысы бойынша оның жұмысын жетілдіруде қоғамдық интституттармен байланысты күшейту ұсынылды.
3. Халықаралық тәжірибені зерделеу терроризммен күресудің ең табысты әдістерінің бірі болып табылады. Себебі, әлемде орын алып оытырған терроризмге қатысты күрделі мәселелер тәжірибе алмасудың нәтижесінде тиімді шешімдерге жете алады. Зерттеуде шетелдік тәжірибенің қорытындысы бойынша, халықаралық тәжірибеден анықталғандай, діни қайта тәрбиелеу мен бұрынғы радикалдарды әлеуметтік оңалтуды қоса алғанда, дерадикализация бағдарламаларын белсенді пайдаланады. Бұл тәсіл бұрынғы экстремистер арасындағы қылмыстың қайталану деңгейін төмендетуге көмектеседі. Киберқауіпсіздікке байланысты жастардың радикалдануына жол бермеуге және ішкі экстремизм деңгейін төмендетуге көмектесетін мұсылман қауымдарын біріктіруге баса назар аудару тәжірибесі бар. Қатал алдын алу шаралары (барлау, арнайы операциялар) халықты қауіп-қатерлерге қарсы күреске белсенді тартуды қамтитын азаматтық қауіпсіздік жүйесін біріктіреді. Діни көшбасшылар мен қауымдастық ұйымдары экстремистік идеологияларды анықтауға және бейтараптандыруға белсенді қатысатын қоғамдастықтың қатысу бағдарламаларын тиімді пайдаланады. Сәтті тәжірибелер ретінде Израиль (барлау операциялары), АҚШ (киберқауіпсіздік және терроризмге қарсы бағдарламалар) және Сингапур (радикалдардың реинтеграциясы) анықталып отыр. Осы тәжірибелерді ескере отырып, Қазақстан үшін экстремизмге онлайн мониторингті күшейту, психологиялық талдауды қолдану және оңалту бағдарламаларын әзірлеу маңызды. Сонымен бірге ведомствоаралық, діни орталықтар, азаматтық қоғам интитуттары арасындағы координацияны жетілдіру ұсынылады.
4. Қазіргі әлемнің жаһандану жағдайында ақпараттық кеңістікте цифрландырудың мүмкіндіктері жағымды технологиялық, ғылыми жетістіктермен қатар терроризм, экстремизм сияқты теріс ағымдардың таралуына жағдай жасап отыр. Киберкеңістік пен әлеуметтік байланыс арналарының кеңеюі терроризмге зорлық-зомбылықты таратудың жаңа мүмкіндіктерін беріп, адамзат үшін жаңа қатерлерді төндіріп, тәуекелдер қаупін тудыруда. Сондықтан терроризмнің және террористік идеологияның таралуына мүмкіндік беретін ақпараттық кеңістік оның дамуына қолайлы. Мемлекеттің терроризммен күрес саясатын зерттеуде оның таралуының жаңа алаңы болып отырған ақпараттық кеңістіктің ықпалаын зерттеу қажеттілік екені зерттеу барысында талданып, дәлелденіп, онымен күресудің тиімді тетіктері қарастырылып, ұсынылды. Перспективалы бағыттардың бірі – интернет кеңістігін бақылау, әлеуметтік желілерді талдау және радикалдану белгілерін анықтау үшін жасанды интеллектті пайдалану. Тәуекелдерді бағалау үшін үлкен деректер мен болжамды аналитика да пайдаланылуы мүмкін, ал бет-әлпетті тану технологиялары мен биометриялық жүйелер әлеуетті террористерді анықтауға көмектеседі. Маңызды бағыт киберқауіпсіздікті дамыту және экстремистік ұйымдарды қаржыландыру үшін пайдаланылуы мүмкін қаржылық ағындардың мониторингі болып қала береді. Үлкен деректер (Big Data) пайдалану және өңдеу, әлеуетті тәуекелдерді анықтау үшін ашық көздерден яғни, әлеуметтік желілер, жедел хабарламалар сияқты деректердің үлкен көлемін талдау. Адамдар көп жиналатын жерлерде, сондай-ақ шекаралық аудандарда, әуежайлар мен вокзалдарда биометриялық жүйелер әлеуетті террористерді анықтауға көмектеседі. Кибер барлау, интернеттің «терең сегментін» бақылайтын арнайы бөлімшелер (Dark Web), онда қару-жарақ саудасы мен экстремистік насихат жиі орын алатынын ескерсек, террористік қауіптің алдын алуда қатаң ескерілетін нысан ретінде қарастырылуы қажет. Банктік транзакцияларды бақылаудың автоматтандырылған жүйелері ықтимал күдікті транзакцияларды жақсырақ бақылау үшін тиімді. Сондықтан зерттеу жұмысында ақпараттық кеңістіктегі терроризммен күрес саясатының маңыздылығы теророизмнің жүзеге асырылуының жаһандық кеңістіктегі жаңа сипаты ретінде қарастырылып, оған мұқият назар аударылып, онымен күресудің жаңа технологиялары мен механизмдері ұсынылды.
5. Мемлекеттің терроризмге қарсы жүргізіп отырған саясатының барысын зерттеуде Қазақстан Республикасының тәуелсіздік алған жылдарынан бері орын алған оқиғаларды ивент анализ арқылы талдап, ғылыми қорытынды жасап, ұсыныстар берілді. Осы мақсатта Әсіресе ақпараттық кеңістікте террористік идеология, сананы манипуляциялау сияқты қауіптердің күн санап артып келе жатқанын ұмытпау маңызды екені ивент анализден алынған мәліметтер мен қорытындылар арқылы дәлелденді. Қазақстанның геосаяси орналасуының террористік әрекеттердің жаппай сипат алуынан сақтайды. Қазіргі кездегі террористік әрекеттердің орын алу аймақтарының біршама географиялық алыстығы Қазақстанның тікелей қауіптен алшақ екенін көрсетеді. Дегенмен талдау қорытындысы бойынша Қазақстанға интернет арқылы манипуляция технологиялары арқылы азаматтардың санасына әсер ету қаупі дәлелденді. Себебі елде жаппай сипатта емес индивидуалды террористік актілердің орын алуы бұл мәселемен күресуде әлеуметтік желілер мен ретсіз ақпараттың ықпалын анықтайды.
6. Жаһандық процесте әлем елдері үшін күрделі жағдай болып отырған терроризм мәселесі Қазақстан үшін де маңызды. Терроризм, экстремизммен күрес жүргізуде жоғарыдағы зерттеудің нәтижесіндегі талдауларды негізге ала отырып, халықаралық тәжірибелерді ескеріп, жүргізілген тереңдетілген эксперттік сұқбаттың қорытындысына сүйене отырып, Қазақстан үшін терроризммен күресудің саяси механизмдерін ұсыну диссертациялық жұмыстың эмпирикалық негіздемесі ретінде бағаланады. Тереңдетілген эксперттік сұқбат осы зерттеудің барысында алынған пікірлердің пікірлерінің ортақтығын ғана емес, олардың мемлекет үшін маңызды сұрақтарда олардың кәсіби қызметтері тұрғысынан тәжірибелері мен мәселені көру мен оның шешіміне қатысты пікірлерінің корреляциясын өңдеу арқылы пікірлер сараланды. Алынған қорытынды бойынша Қазақстандағы терроризм мен экстремизм қаупінің қатерлері мен тәуекелдері анықталды. Дәстүрлі қауіптермен орын алу мүмкіндіктерімен қатар киберқауіптің болашақтағы ықпалы зор екені анықталды.

Қазақстандағы терроризммен күрестің қазіргі ахуалын талдай отырып келесі проблемалар анықталды:

* 1. Деструктивті ағымдар бар, олар негізінен жасырын әрекет етеді. Негізгі қиындықтардың бірі – радикалды топтардың құпиялылығы, олардың жабық қауымдастықтардағы, оның ішінде мессенджерлер мен әлеуметтік желілердегі әрекеттері жасырын жүрзеге асырылады.
  2. Радикалды идеялар жастар арасында интернет желілері арқылы кеңінен таралуда, мемлекеттік профилактикалық бағдарламалар мақсатты аудиторияға тиімсіз жетуі мүмкін.
  3. Негізгі қиындық жастардың сыни ойлауының жоқтығында, олардың интернет, әлеуметтік желілер және бейресми көшбасшылар арқылы экстремистік идеялардың ықпалына бейімділігінде. Әлеуметтік желілер мен мессенджерлерде радикалды идеологияның таралуын толық шектеу мүмкін емес. Діни білімнің жеткіліксіздігі жастарды радикалды идеяларға еруге итермелейді.
  4. Радикалдық иедияларға ең алдымен, идеологиялық ықпалға ең осал және бейім жастар ыңғайлы. Жастардың осал болуының негізгі критерийі – Қазақстанда ұлттық идеологияның жоқтығы. Идеологиялық вакуум әртүрлі жат мүддедегі радикалдық ағымдардың идеясымен толтырылады.

Бұл пробемалар сарапшылардың пікірін зерттеу арқылы нақтыланды.

Диссертациялық кешенді зерттеу жұмысының нәтижесінде терроризммен күресудің саяси механизмдеріне қатысты ұсыныстар беріледі:

1. Бұл салада ұзақ мерзімді ғылыми зерттеулерді арттыру және халықаралық тәжірибемен алмасуды күшейту ұсынылады. Жастар жобаларын қолдау: гранттар мен жұмыспен қамту бағдарламаларын қоса алғанда, жастардың әлеуметтік және мәдени дамуына бағытталған бастамаларды ынталандыру.
2. Террористік және экстремистік бағыттағы ұйымдардың, радикалдық ағымдардың заманның ағымына сәйкес идеологиялық жұмылып, өз дағдыларын, тәсілдерін дамытып, құралдарын кеңейтіп отыратынын ескерсек, Қазақстан үшін де саяси күштерін жұмылдырып, ұлттық идеологиясын күшейтіп, мемлекеттік бірегейлікті дамытуға бағытталып жұмыс істеу керек.
3. Қазақстан лаңкестік пен экстремизмге қарсы тұрудың құқықтық және институционалдық негіздерін жасап үлгерді, бірақ өзгермелі цифрлық әлемде бұл құралдарды үздіксіз жетілдіру және бейімдеу қажет. Дерадикализация тетіктерін дамытатын және озық халықаралық тәжірибе мен инновациялық технологияларды пайдалана отырып, азаматтық қоғамды тарта отырып, жастарға ерекше назар аудару қажет.
4. Үйлестіруді күшейту бойынша бірыңғай деректер базасы және жылдам ақпарат алмасу мүмкіндігі бар тұрақты жұмыс істейтін ведомствоаралық координацияны дамыту.
5. Киберқауіпсіздікке инвестициялар салуды қамтамасыз ету. Деректерді талдау мүмкіндіктерін кеңейту, жоғары білікті IT мамандарын дайындау, халықаралық кибер барлау зертханаларымен ынтымақтасуды күшейту қажет.
6. Терең дерадикализация: психологиялық және әлеуметтік оңалтудың кәсіби орталықтарын дамыту.
7. Тәрбие жұмыстары бойынша, жастарға арналған заманауи, сапалы әрі тартымды контентті арттыру, ұлттың рухани дүниетанымы мен құндылықтарын қамтитын контенттерді кеңейту қажет.
8. Онлайн-кеңістікте жұмысты күшейту, БАҚ және діни сауаттылық бойынша білім беру бағдарламаларын әзірлеу, ағартушылық жұмыстарға беделді қоғам қайраткерлері мен дін қайраткерлерін тарту маңызды. Сондай-ақ жұмысқа қабылдау жүргізілетін спорт клубтарына, жабық жастар топтары мен діни бірлестіктерге бақылауды күшейткен жөн.

Қазіргі қарқынды даму барысындағы ақпараттық кеңістікте Қазақстанда терроризмге қарсы шаралардың тиімділігін арттыру үшін заманауи технологиялар мен аналитикалық құралдарды қолдану маңызды. Экстремистік және террористік идеялардың белгілері бар контенттерді, жалпы күдікті тұлғаларды анықтау үшін жасанды интеллект технологиясын дамытқан орынды. Машиналық оқыту алгоритмдері (автоматтандырылған жүйе) радикалды риториканы, діни экстремизм белгілерін немесе зорлық-зомбылықты насихаттайтын контентті анықтай алады.

Қазақстандағы терроризммен күрестің саяси механизмдерін жетілдіру келешегіне келетін болсақ, оның даму барысы біздің ойымызша жоғарыда анықталған проблемаларды және тәуекелдерді ескере отырып, жүргізілетін өзгерістерге байланысты жүзеге асырылады.

Диссертациялық зерттеуде жүргізілген талдаудың нәтижелері және жасалған ұсыныстар тиісті органдарының терроризммен күрес механизмдерін әзірлеу үшін ғылыми-әдістемелік негіз бола алады деп санауға негіз бар.

Сонымен бірге Қазақстанда терроризммен күрестің саяси механизмдерін дамыту үшін қазіргі және ақпараттық қоғам жағдайында жаңа тәсілдерін қарастыру, азаматардың қатысу мотивтері мен мінез-құлқын және оған қатысты мемлекеттік орган қызметтеріне байланысты ғылыми аспектілерін зерттеуге қажеттілік бар.

**ПАЙДАЛАНЫЛҒАН ӘДЕБИЕТТЕР ТІЗІМІ**

1 Босқындарды халықаралық қорғау және мемлекеттік пана жүйелерін құру мәселелері жөнінде нұсқаулық // <https://www.unhcr.org.> 30.04.2024.

2 Международная конвенция о борьбе с финансированием терроризма: утв. резолюцией Генеральной Ассамблеи ООН от 9 декабря 1999 года, №54/109 // <https://www.un.org/ru/documents/decl_conv/conventions/terfin.shtml>. 30.04.2024.

3 Шанхайская Конвенция о борьбе с терроризмом, сепаратизмом и экстремизмом // <https://eurasiangroup.org/files/uploads/files.> 30.04.2024.

4 Конвенция Совета Европы о предупреждении терроризма // <http://nac.gov.ru/zakonodatelstvo/mezhdunarodnye–pravovye–akty>. 30.04.2024.

5 Конвенция Шанхайской организации сотрудничества против терроризма // <http://nac.gov.ru/zakonodatelstvo/mezhdunarodnye>. 30.04.2024.

6 Международная конвенция о борьбе с актами ядерного терроризма: утв. резолюцией Генеральной Ассамблеи от 13 апреля 2005 года, №59/290 // <https://www.un.org/ru/documents/decl_conv/conventions/nucl_ter.shtml>. 30.04.2024.

7 Қазақстан Республикасының Конституциясы: 1995 жылдың 30 тамызда республикалық референдумда қабылданды // [https://adilet.zan.kz/ rus/docs/K950001000\_/compare/kaz](https://adilet.zan.kz/%20rus/docs/K950001000_/compare/kaz). 30.04.2024.

8 Қазақстан Республикасының Заңы. Терроризмге қарсы іс-қимыл туралы: 1999 жылдың 13 шілдесі, №416-I қабылданған // <https://adilet.zan.kz/kaz/docs/Z990000416_>. 30.04.2024.

9 Қазақстан Республикасының Заңы. Қазақстан Республикасының ұлттық қауіпсіздігі туралы: 2012 жылдың 6 қаңтарда, №527-IV қабылданған // <https://adilet.zan.kz/rus/docs/Z1200000527/z1200527.htm>. 30.04.2024.

10 Қазақстан Республикасы Жоғарғы Сотының нормативтік Қаулысы. Террористік және экстремистік қылмыстар туралы заңнаманы қолдану бойынша сот практикасының кейбір мәселелері туралы: 2017 жылдың 8 желтоқсанда, №11 бекітілген // <https://zakon.uchet.kz/kaz/docs>. 30.04.2024.

11 Қазақстан Республикасының Қылмыстық кодексі: 2014 жылдың 3 шiлдесі, №226-V қабылданған // <https://adilet.zan.kz/kaz/docs>. 30.04.2024.

12 Макиавелли Н. Государь: сочинения / пер. с итал. – М., 2001. – 656 с.

13 Руссо Ж.Ж. Об общественном договоре: трактаты / пер. с фр. – М., 1998. – 414 с.

14 Гоббс Т. Левиафан / пер. с англ. – М.: Мысль, 2001. – 478 с.

15 Кант И. Собрание соч.: в 8 т. / пер. с нем. – М., 1994. – Т. 7. – 495 с.

16 Гегель Г.В.Ф. Феноменология духа / пер. с нем. – М., 2008. – 767 с.

17 Вебер М. Избранные произведения / пер. с нем. – М.: Прогресс, 1990. – 808 с.

18 Ницше Ф. Воля к власти: опыт переоценки всех ценностей / пер. с нем. – М., 2005. – 880 с.

19 Арендт Х. О насилии / пер. с англ. – М., 2014. – 148 с.

20 Кампер Д. Тело. Насилие. Боль: сб. ст. / пер. с нем. – СПб., 2010. – 174 с.

21 Саид Э. Ориентализм. Западные концепции Востока / пер. с англ. – СПб.: Русский Mip, 2006. – 637 с.

22 Фромм Э. Анатомия человеческой деструктивности / пер. с нем. – М.: Республика, 1994. – 447 с.

23 Хоффман Б. Терроризм – взгляд изнутри / пер. с англ. – М., 2003. – 252 с.

24 Камю А. Миф о сизифе. Бунтарь Текст. / пер. с фр. – Минск: Попурри, 2000. – 544 с.

25 Лакер У. Истоки Текст // Иностр. лит. – 1996. – №11. – С. 190-202.

26 Либиг М. Стратегический контекст современного иррегулярного ведения войн // http: // www. Df.ru/~metuniv.consor.LIEBIG/html. 02.05.2024.

27 Стерлинг К. Заговор с целью ограбления России Текст // Лит. газ. 1992. – №8.

28 Гейфман А., Дорман Е. Революционный террор в России. 1894–1917 / пер. с англ. – М., 1997. – 488 с.

29 Crenshaw M. The "Terrorism Studies" Community and the UN Role in Counter–Terrorism // http7/www.sipa.columbiaedu/cio/cio/proiccts. 02.05.2024.

30 Lesser I. et al. Countering the New Terrorism: Implications for a Strategy. – Santa Monica, 1999. – 170 р.

31 Laqueur W. Voices of Terror: Manifestos, Writings and Manuals of AI Qaeda, Hamas, and Other Terrorists From Around the World and Throughout the Ages. – N.Y.: Reed Press, 2004. – 520 p.

32 Howard R.D., Sawyer R.L. Terrorism and Counterterrorism: Understanding the New Security Environment: Readings and Interpretations. – Guilford, 2002. – 628 p.

33 Грехнев В.С. Феномен политического терроризма // Философия и общество. – 1997. – №2. – С. 193-213.

34 Колобов О.А. Противодействие международному терроризму как инструмент глобальной политики США на современном этапе // Актуальные проблемы американистики: матер. междунар. науч. конф. - Нижний Новгород, 1999. – С. 9-18.

35 Грачев С.И. Международный терроризм в 1970–1990–х годах: ист. и соц.-полит. аспекты: дис. ... канд. ист. наук: 07.00.03. - Нижний Новгород, 1996. – 312 с.

36 Авдеев Ю.И. Терроризм как социально–политическое явление // В кн.: Современный терроризм : состояние и перспективы. – М., 2000. – С. 36-53.

37 Dronzina T. Female Suicidal Terrorism in Chechnya // In book: Interdisciplinary Analyses of Terrorism and Political Aggression. – Cambridge, 2010. – Р. 203-238.

38 Ольшанский Д.В. Психология терроризма. ‒ СПб., 2002. – 228 с.

39 Карин Е. Солдаты халифата: мифы и реальность. – Алматы, 2014. – 174 с.

40 Кульбаев А.К. К вопросу регулирования религиозных отношений: зарубежный опыт // Вестник КазНПУ. – 2013. – Т. 3, №34. – С. 62-65.

41 Подопригора Р., Касенова Н. Государство и религиозные объединения в Казахстане: правовое регулирование и политический контекст // Центральная Азия и Кавказ. – 2017. – Т. 20, №4. – С. 79-91.

42 Подопригора Р.А. Государство и религиозные организации (административно–правовые вопросы). – Алматы: Аркаим, 2002. – 324 с.

43 Решетняк А. Терроризм и религиозный экстремизм в Центральной Азии: проблемы восприятия: кейс Казахстана и Кыргызстана. – Астана: КИСИ при Президенте, 2016. – 86 с.

44 Султангалиева А.К. Религиозная идентичность и национальная интеграция в Казахстане // Национальная консолидация Казахстана: проблемы и перспективы: сб. матер. кругл. стола. – Алматы, 2013. – С. 33-40.

45 Сатпаев Д.А. Деформация вертикали. От “анонимных империй” до антилобби. – Алматы: Gerona Print House, 2019. – 556 с.

46 Карин Е., Зенн Д. Между Игил и Аль–Каидой: центрально–азиатские боевики в Сирийской войне. – Алматы: Группа оценки рисков», 2017. – 312 с.

47 Решетняк А. Терроризм и религиозный экстремизм в Центральной Азии: проблемы восприятия: кейс Казахстана и Кыргызстана. – Астана: КИСИ при Президенте, 2016. – 86 с.

48 Онучко М.Ю. Государственно–конфессиональные отношения: мировой опыт и Казахстан. – Алматы: Баспалар үйі, 2010. – 184 с.

49 Тулебаева М.К. Қазақстан Республикасының терроризмге қарсы саясатының қалыптасу ерекшеліктері: саяси ғыл. канд. ... дис. – Алматы, 2009. – 141 б.

50 Досмахамбетұлы Ғ. Государственная политика Казахстана по предотвращению религиозного экстремизма среди молодежи: дис. ... док. PhD: 6D050200. – Нур-Султан, 2021. – 159 с.

51 Нұралина Б.А. Саяси жанжалдарды шешудегі келіссөздер процесінің стратегиясы мен тактикасы: 6D050200: док. PhD. ... дис. – Алматы, 2023. – 144 б.

52 Нусипова А.А. Қазақстан Республикасының қазіргі жағдайдағы ақпараттық қауіпсіздікті қамтамасыз ету жөніндегі саясаты: 6D050200: док. PhD. ... дис. – Алматы, 2023. – 148 б.

53 Афанасьев Н.Н., Шукшин В.С. Исторические корни терроризма. – М., 2002. – 157 с.

54 Терроризм в исторической ретроспективе и современных условиях: монография / под ред. В.Ю. Бельского, А.И. Сацуты. – М., 2017. – 479 с.

55 Резник С.В., Кутоманов С.А., Мизаев В.Н. Исламский терроризм как транскультурный проект // Научные ведомости Белгородского государственного университета. – 2010. – №13. – С. 299-306.

56 Степанова Е.А. Терроризм в асимметричном конфликте: идеологические и структурные аспекты / пер. с англ. – М., 2010. – 288 с.

57 Лабынцев А. Исторические корни терроризма // В кн.: Исторические корни терроризма. – М., 2007. – С. 151-156.

58 Бельский В.Ю., Бороздин А.Н. и др. Терроризм в теории, политической идеологии и общественно-политической практике // В кн.: Терроризм в исторической ретроспективе и современных условиях. – М., 2017. – С. 3-100.

59 Зеленков М.Ю. Информационная аналитика трендов терроризма XXI века: монография. – М., 2021. – 325 с.

60 Берест А.В. Экстремизм и терроризм как феномены современного мира // Человек - Культура - Социум в XXI веке: сб. науч. ст. - Симферополь, 2020. - С. 21-25.

61 Оськина И.Ю. и др. Возникновение и предпосылки распространения терроризма как социально-психологического явления: историко-правовой аспект // История государства и права. - 2013. - №8. - С. 48-53.

62 Орынбеков Н.А. Экстремизм мен терроризмнің алдын алудағы білімнің рөлі: қазақстандық тәжірибе: 6D020204: док. PhD. ... дис. – Алматы, 2024. – 163 б.

63 Sageman M. Understanding Terror Networks. – Philadelphia, 2011. – 232 р.

64 Нигматуллин Р.В. К истории сотрудничества государств в борьбе с международным терроризмом // Вестник Российского университета дружбы народов. – 2005. – №1. – С. 108-115.

65 Будницкий О.В. Терроризм: история и современность <https://web.archive.org/web/20120111052054/http:/www.irex.ru/press>. 02.05.2024.

66 Королёв А.А. Террор и терроризм в психологическом и идеологическом измерении: история и современность. – М., 2008. – 50 с.

67 Лакёр У. Истоки / пер. с англ. // <https://web.archive.org/web/20160602140906/>. 02.05.2024.

68 Шаукенова З.К. Традиционные религии ищут отпор экстремизму и терроризму: интервью // Роль традиционных религий в противодействии экстремизму и терроризму: сб. метод. матер. – Алматы, 2011. – С. 6-9.

69 Терроризм: история и причины возникновения // <https://www.kamgov.ru/minsp/protivodejstvie–terrorizmu–i>. 05.05.2024.

70 Мамырайымов Т. К. Терроризм в Казахстане: факторы и природа // Пути к миру и безопасности. – 2013. - №2(45). – С. 81-92.

71 Перечень зарубежных организаций, запрещённых в РК // https://egov.kz/cms/ru/articles/religion/zaprewennye\_ord anizacii. 02.05.2024.

72 КНБ в 2008 предотвратил четыре, а в 2009 три террористических акта // <https://diapazon.kz/news/4780–knb–v–2008–godupredotvratil–chetyre.> 02.05.2024.

 73 Калдыбек А. Терроризм и насильственный экстремизм в СНГ на примере Республики Казахстан // Постсоветские исследования. – 2021. – Т. 4, №5. – С. 388-399.

74 Токаев назвал январские события в Казахстане террористической атакой // [https://ria.ru/20220605/ataka–1793223599.html](https://ria.ru/20220605/ataka-1793223599.html). 07.05.2024.

75 Грачев С.И., Колобов О.А. Наиболее устойчивые детерминанты современного терроризма // Вестник Академии военных наук. – 2009. – №2. – С. 72-78.

76 Төлеев М.С. Халықаралық терроризм Орталық Азия елдеріне төнетін қауіп-қатер ретінде: қазіргі заманның геосаясаты мен жаһандану контекстінде зерттеу: монография. – Алматы, 2022. – 179 б.

77 Методы, виды террористической деятельности и тенденции развития современного терроризма // <http://www.yarregion.ru/Pages/terrorizm_>. 05.05.2024.

78 Алексеев О.Н. Причины, предпосылки, условия возникновения и распространения междуна родного терроризма // Право и общество. – 2012. – №2(036). – С. 134-141.

79 Воронович В.К. Основные причины, предпо сылки и факторы распространения терроризма в XXI в. // Журнал международного права и международных отношений. – 2010. – №4. – С. 39-45.

80 Шайхаденов Р. Халықаралық терроризм мен экстремизмге қарсы іс-қимылдың өзекті мәселелері: халықаралық тәжірибе және Қазақстан // Х. Досмұхамедов атындағы Атырау университетінің Хабаршысы. – 2022. – №64(1). – Б. 116-125.

81 Артюхин О.А., Иванова Л.Л. Террологические основы современных исследований терроризма // Государственное и муниципальное управление. Ученые записки. – 2024. – №2. – С. 173-177.

82 Шариф Қ.Л. Дәстүрлі емес исламдық ағымдардың белсенді қызметі ұлттық өзіндік ерекшелікті жоғалтуға ұшыратады // Дәстүрлі емес исламдық ағымдардың ерекшеліктері мен зардаптары қандай? // kazislam.kz https://kazislam.kz/d–st–rli–emes–islamdy–a–ymdardy–er. 01.07.2024.

83 Ахметова Л.С. и др. Терроризм и экстремизм: история, теория и практика вопроса: учеб. пос. – Астана, 2011. – 204 с.

84 Махненко С.И. Социально–экономические факторы как основа возникновения и распро странения экстремизма и терроризма // Азимут научных исследований: экономика и управление. – 2017. – №4(21). – С. 192-194.

85 Виды террористических актов, их общие и отличительные черты, возможные способы осуществления // <https://sci.house/spasatelnaya>. 10.07.2024.

86 Сундиев И.Ю. Террористическое вторжение: криминологические и социально–политические аспекты проблемы: монография. – М., 2008. – 112 с.

87 Қазақстан Республикасының Заңы. Қазақстан Республикасының iшкi iстер органдары туралы: 2014 жылдың 23 сәуіресі, №199-V ҚРЗ қабылданған // <https://adilet.zan.kz/kaz/docs/Z1400000199>. 10.07.2024.

88 Қазақстан Республикасының Заңы. Қазақстан Республикасы Мемлекеттік күзет қызметi туралы: 1995 жылдың 3 қазанда, №2483 қабылданған // <https://adilet.zan.kz/kaz/docs/Z950002483_>. 10.07.2024.

89 Қазақстан Республикасының Заңы. Қазақстан Республикасының қорғанысы және Қарулы Күштері туралы: 2005 жылдың 7 қаңтарда, №29 қабылданған // <https://adilet.zan.kz/kaz/docs/Z050000029_>. 10.07.2024.

90 Қазақстан Республикасы Президентінің Жарлығы. Терроризмге қарсы комиссиялар туралы үлгілік ережені бекіту туралы: 2013 жылдың 24 маусымда, №589 бекітілген // <https://adilet.zan.kz/kaz/docs/U1300000589>. 10.07.2024.

91 voyant–tools // <https://voyant–tools.org/?corpus=>. 15.09.2024.

92 Терроризм. Конвенции и соглашения // [https://www.un.org/ru/ documents/decl\_conv/conv\_terrorism.shtml](https://www.un.org/ru/%20documents/decl_conv/conv_terrorism.shtml). 15.09.2024.

93 Қауіпсіздік Кеңесінің 2003 жылғы 1456 қарары // https://www.unodc. org/documents/terrorism/Publications/FAQ/Russian.pdf. 15.09.2024.

94 Резолюция 1373 (2001) Совета Безопасности // [https://www.unodc.org/ pdf/crime/terrorism/res\_1373\_russian.pdf](https://www.unodc.org/%20pdf/crime/terrorism/res_1373_russian.pdf). 15.09.2024.

95 Канунникова Н.Г. Зарубежный опыт противодействия международному экстремизму и терроризму// Юридическая наука и правоохранительная практика. – 2014. – №3(29). – С. 163-168.

96 Правовая система и практика китая в сфере борьбы с терроризмом / Пресс–канцелярия госсовета КНР. – Пекин, 2024. – 48 с.

97 Борьба с терроризмом // <https://www.un.org/ru/global>. 15.09.2024.

98 Islamic State West Africa Province (ISWAP) // <https://main.un.org/securitycouncil/ru/content/islamic–state–west>. 28.09.2024.

99 O’Sullivan M.L. Shrewd Sanctions: Statecraft and State Sponsors of Terrorism. – Washington: Brookings Institution Press, 2003. – 424 р.

100 Rennack D.E. State Sponsors of Acts of International Terrorism – Legislative Parameters: In Brief // https://www.everycrsreport.com. 28.09.2024.

101 LeoGrande W.M. Delisted in Havana // <https://www.foreignaffairs.com/articles/cuba/2015-04-09/delisted>. 28.09.2024.

102 США исключили Кубу из списка государств–спонсоров терроризма // https://www.golosameriki.com/a/us-removes-cuba-from-state. 15.09.2024.

103 Sullivan M.P. Cuba and the State Sponsors of Terrorism List // https://docs.yandex.kz/docs/view?tm=1746011300&tld=kz&lang. 10.10.2024.

104 Венская конвенция о праве международных договоров: утв. 23 мая 1969 года // <https://www.un.org/ru/documents/decl_conv/conventions.> 19.09.2024.

105 Венская декларация о преступности и правосудии: ответы на вызовы XXI века: утв. на 10-м конгрессе Организации Объединенных Наций по предупреждению преступности и обращению с правонарушителями // <https://www.un.org/ru/documents/decl_conv/declarations/vendec.shtml>. 19.09.2024.

106 Китай опубликовал Белую книгу о правовой системе и практике по борьбе с терроризмом 2024–01–24 // <http://uz.china–embassy.gov.cn.> 23.09.2024.

107 Global Terrorism Index 2024 представил очередной рейтинг государств по уровню угрозы терроризма // <https://ecrats.org/ru.> 23.09.2024.

108 GTI терроризм индексі 2024 // <https://sdlinfo.ru/?p=10078>. 11.10.2024.

109 Рейтинг стран по уровню терроризма // <https://nonews.co/directory/lists/countries/terrorism>. 11.10.2024.

110 Shanahan R. Cyberterrorism: Combating the Emerging Threat. Кибертерроризм мен оған қарсы күрес шараларын қарастыратын халықаралық басылым. – Oxford University Press, 2020

111 Королёв А. Киберпространство и информационный терроризм // <http://vpoanalytics.com/2016/02/15/kiberprostranstvo–i–informacionnyj>. 11.10.2024.

112 Старостина Е.В., Фролов Д.Б. Защита от компьютерных преступлений и кибертерроризма: вопросы и ответы. – М.: Эксмо, 2005. – 183 с.

113 Collin B. The Future of Cyberterrorism // <https://www.crime-research.org/library/Cyberter.htm>. 11.10.2024.

114 Tafoya W.L. Cyber Terror // https://leb.fbi.gov/articles. 11.10.2024.

115 Gable K.A. Cyber–Apocalypse Now: Securing the Internet against Cyberterrorism and Using Universal Jurisdiction as a Deterrent // Vanderbilt Journal of Transnational Law. – 2009. – Vol. 43, Issue 1. – P. 1452803-1-1452803-57.

116 Томас Т.Л. Сдерживание асимметричных террористических угроз, стоящих перед обще ством в информационную эпоху // Мировое сообщество против глобализации преступности и терроризма: матер. междунар. конф. – М., 2002. – С. 152.

117 Старостина Е. Терроризм и кибертерроризм: угроза международной безопасности // [www.crime–research.ru.](http://www.crime–research.ru.) 25.10.2024.

118 Роговский Е.А. Политика США по обеспечению безопасности киберпространства // США Канада: экономика, политика, культура. – 2012. – №6(510). – С. 3-22.

119 Тропина Т.Л. Киберпреступность и кибертерроризм: поговорим о понятийном аппарате // Сб. науч. тр. междунар. конф. "Информационные технологии и безопасность". – Киев, 2003. – C. 173-181. 124 Coll S., Susan B.G. Terrorists Turn to the Web as Base of Operations // https://www.crime-research.org/articles/terrorists\_turn 16.11.2024.

120 Money–Transfer Systems. Hawala Style // [https://www.jstor.org](https://www.jstor.org/stable/resrep20273). 16.11.2024.

121 Weimann G. www.terror.net: how Modern Terrorism Uses the Internet // <https://www.files.ethz.ch/isn/39096/2004_march_sr116.pdf>. 28.11.2024.

122 Противодействие использованию интернета в террористических целях // <https://www.osce.org/ru/secretariat/120320>. 28.11.2024.

123 Седых Н.С. Медиадискурс о терроризме в контексте информационной и социальной безопасности // Национальная безопасность. – 2017. – №2(49). – С. 1-16.

124 YouScan платформасында мониторинг // <https://app.youscan.io/search.> 23.02.2025.

125 Әлеуметтік желілеріне мониторинг // <https://app.youscan.io>. 23.02.2025.

126 Жағымды, бейтарап, жағымсыз // <https://app.youscan.io>. 23.02.2025.

127 Цифровой щит: Обзор 2023 года в кибербезопасности // [https://sts.kz/wp–content/uploads/2024/01/kiberdajdzhest–2023.pdf](https://sts.kz/wp-content/uploads/2024/01/kiberdajdzhest-2023.pdf). 23.02.2025.

128 «Қазақстанның киберқалқаны» тұжырымдамасы // [https://egov.kz/cms/kk/cyberspace#](https://egov.kz/cms/kk/cyberspace):. 28.12.2024.

129 Новый способ борьбы с терроризмом в Казахстане // <https://kz.kursiv.media/2024–04–11/novyj–sposob–borby–s.> 28.12.2024.

 130 Қазақстан Республикасының Президенті Қ.-Ж. Тоқаев ШЫҰ-ға мүше мемлекеттердің қауіпсіздік кеңестері хатшыларымен кездесті // https://www.akorda.kz/kz/prezident-kasym-zhomart-tokaev-shyu-ga. 18.12.2024.

131 Прокуратура ЗКО констатирует интернационализацию экстремизма в Западном Казахстане // <https://www.uralskweek.kz>. 18.12.2024.

132 Борьба с терроризмом и экстремизмом // [https://antiterror.odkb–csto.org/terror\_orgs/](https://antiterror.odkb-csto.org/terror_orgs/). 18.12.2024.

133 Kazakhstan Today Ақпарат агенттігі, 14.10.09 ж. // [http://www.today.kz/ru/news/kazakhstan/2009–10–14/teract](http://www.today.kz/ru/news/kazakhstan/2009-10-14/teract). 28.12.2024.

134 В Актобе террорист–смертник взорвал себя в здании КНБ // <https://azh.kz/ru/news/view/6536>. 28.12.2024.

135 В Темирском районе погиб ещё один спецназовец // <https://toptj.com/News/2011/07/11/v_temirskom_rayone_pogib_eshe_.> 28.12.2024.

136 В казахстанском городе Атырау прогремели два взрыва // <https://piter.tv/event/V_Kazahstane_progremeli_/>. 11.01.2025.

137 В Боралдае ликвидированы пять террористов // <https://web.archive.org/web/20130126175311/http://yk–news.kz/novost.> 11.01.2025.

138 Результаты расследования событий в Или–Алатауском парке // <https://ru.sputnik.kz/>. 11.01.2025.

139 Пять предполагаемых террористов убиты в Казахстане // https://ria.ru/20120912/748335990.html?ysclid=ma3tfmwjkk760504603. 11.01.2025.

140 Нападение неизвестных произошло в Актобе: есть жертвы // https://24.kz/ru. 22.01.2025.

141 Зачем пугать россиян террористами из Казахстана? // <http://diapazon.kz/kazakhstan/kaz–incidents/35804–zachem–pugat.> 22.01.2025.

142 В Киргизии задержали казахстанцев по подозрению в терроризме // <http://vesti.kz/asia/19917/>. 21.01.2025.

143 Paruskg.info // <http://www.paruskg.info/2011/04/22/42848>. 21.01.2025.

144 Gazeta.kz // <http://news.gazeta.kz/art.asp?aid=331922>. 21.01.2025.

145 Уничтоженный в Махачкале боевик оказался уроженцем Казахстана // <http://tengrinews.kz/crime/182829>. 21.01.2025.

146 Қазақстан Республикасында діни экстремизм мен терроризмге қарсы іс–қимыл жөніндегі 2018-2022 жылдарға арналған мемлекеттік бағдарламасы // <https://primeminister.kz/assets/media/azastan–respublikasynda–dini.> 23.01.2025.

147 Қазақстан 2020: Адам құқықтары жөніндегі баяндама // <https://kz.usembassy.gov/kk>. 23.01.2025.

148 Примбетов Д. Терроризммен күресудің түрлері мен әдістері // Вестник Евразийского национального университета имени Л.Н. Гумилева. – 2013. – №94. – Б. 494-497.

149 Қарин Е. Қазақстандағы терроризм қауіп–қатері // <https://abai.kz/post/9087>. 23.01.2025.

150 Тажибаев А. Казахстан решительно настроен против терроризма во всех его проявлениях // <https://informburo.kz/mneniya/alibek.> 25.01.2025.

151 Глава КНБ доложил Токаеву о сорванных терактах, которые готовились в Казахстане // <https://ru.sputnik.kz/20241205/glava.> 25.01.2025.

152 Председатель КНБ доложил Токаеву о предотвращенных терактах перед президентскими выборами // <https://kz.kursiv.media.> 25.01.2025.

153 Новые горизонты борьбы с экстремизмом и терроризмом: итоги семинара в Академии // [https://academy–gp.kz/?p=23174&lang=ru](https://academy-gp.kz/?p=23174&lang=ru). 25.01.2025.

154 Эксперт: в Казахстане проводится большая работа по превенции терроризма и экстремизма // <https://www.zakon.kz/stati/6438363.> 25.01.2025.

155 Примбетов Д.С. Заманауи биотерроризм мәселесін шешуде киберқауіпсіздік шараларын қолдану тиімділігі // Л.Н. Гумилев атындағы Еуразия ұлттық университетінің Хабаршысы. – 2025. – №1(150). – Б. 105-119.

156 Проблему ИГИЛ в Казахстане рано списали со счетов – экспер // <https://www.caravan.kz/news/problemu–igil–v–kazakhstane–rano.> 25.01.2025.

157 Готов ли Казахстан противостоять терроризму? Мнения экспертов // <https://informburo.kz/stati/gotov–li–kazaxstan–protivostoyat.>. 28.01.2025.

158 Карин Е. В глобальном индексе терроризма – Казахстан одна из более благополучных стран // <http://apgazeta.kz/2014/04/02/e.> 28.01.2025.

159 Primbetov D., Onuchko M. Religious extremism among central asian youth: Specifics, problems and solutions // Central Asia and the Caucasus. – 2019. – Vol. 20, Issuw 3. – P. 111-123.

160 Теракт в «Крокус сити холле». Факты // <https://tass.ru/proisshestviya/20320557>. 28.01.2025.

161 Нусипова А.У. Қазақстан Республикасының қазіргі жағдайдағы ақпараттық қауіпсіздікті қамтамасыз ету жөніндегі саясаты: 6D050200: док. PhD. ... дис. – Астана, 2023. – 150 б.

**ҚОСЫМША А**

Қазақстанда орын алған террорлық актілерді зерттеуге арналған ивент-анализ (1992-2025)

Тәуелсіздік алған сәттен бастап еліміз түрлі ішкі және сыртқы қауіп-қатерлермен бетпе-бет келді. Осы қатерлердің ішіндегі ең қауіптісі – терроризм. Террорлық актілер қоғамның тыныштығына, мемлекеттің ішкі тұрақтылығына және халықтың қауіпсіздігіне тікелей қауіп төндіреді.

Террорлық актілердің алғышарттарын, себептерін және салдарын зерттеу – бұл мәселенің алдын алу мен оны болдырмаудағы маңызды қадам.

*Гипотеза.* Терроризмге қарсы тиімді саясат жүргізу үшін құқық қорғау органдарының, азаматтық қоғам институттарының және бұқаралық ақпарат құралдарының өзара әрекеттестігі қажет. Сонымен қатар, терроризмге әкелетін идеологиялық, әлеуметтік-экономикалық және саяси факторларды терең талдау арқылы ғана ұзақ мерзімді тұрақтылықты қамтамасыз етуге болады.

Бүгінгі күнде еліміздегі мемлекеттік саясаттың басты мақсаты – экстремизм мен терроризмнің алдын алу, халық арасында бейбіт өмір салтын насихаттау және жастарды радикалды идеологиядан қорғау. Қоғамдағы әрбір азаматтың қауіпсіздігі мен еркіндігі – Қазақстанның тұрақты дамуының негізі. Терроризммен күресте бірлік пен ынтымақ маңызды рөл атқарады. Осы бірлік пен қоғамдық келісім – мемлекеттің барлық жетістіктері мен табыстарының кепілі.

*Зерттеу объектісі:*Қазақстан территориясында тәуелсіздік алғаннан кейін орын алған террорлық актілер мен олардың салдары

*Акторы:*Террорлық топтар, құқық қорғау органдары, мемлекеттік құрылымдар, бейбіт тұрғындар.

*Уақыты:*Қазақстан Республикасының тәуелсіздік алған жылдарынан бүгінгі күнге дейін (1991–2025)

*Әрекет түрі:*вербалды, физикалық

*Ақпарат көзі:*

* 1. Ресми БАҚ (Kazinform, Egemen Qazaqstan т.б.).
  2. ҚР ҰҚК, ІІМ ресми баяндамалары.
  3. Интернет желісі мен әлеуметтік медиа.
  4. Сараптамалық мақалалар, ғылыми зерттеулер.
  5. Халықаралық ұйымдар мен құқық қорғау ұйымдарының есептері.

Кесте А.1 – Ивент анализ

|  |  |  |  |  |  |
| --- | --- | --- | --- | --- | --- |
| Қатысушылар | Уақыты | Орны | Оқиға | Әрекет түрі | Ақпаратқа сілтеме |
| 1 | 2 | 3 | 4 | 5 | 6 |
| ҚР аумағында | 1999 жылы 13 шілдеде қабылданды. | Астана қаласы | "Терроризмге қарсы іс-қимыл туралы" Қазақстан Республикасының Заңы № 416-I  1-бап (Негізгі ұғымдар), 3-бап (Терроризмге қарсы іс-қимылдың негізгі принциптері), 10-бап (Терроризм актісінің алдын алу) Заң терроризмге қарсы іс-қимылдың, терроризм профилактикасының, терроризмнің зардаптарын барынша азайтудың және (немесе) жоюдың негізгі принциптерін, мақсаттарын, құқықтық және ұйымдастырушылық негіздерін, сондай-ақ терроризмге қарсы іс-қимыл саласындағы қызметті жүзеге асыруға байланысты адам мен азаматтың міндеттері мен құқықтарын, оларды сақтау кепілдіктерін белгілейді. | Вербалды | <https://adilet.zan.kz/kaz/docs/Z990000416_> |
| 6 қылмыскер | 1992 жылы ақпан | Шымкент қаласы | Ташкенттен Самараға пойызбен жеткізілуі тиіс 6 қылмыскер Қызылорда — Сарыағаш бағытында қатынайтын автобусты басып алды. Бір тәулікке созылған «Набат» операциясының арқасында автобустағы 30 жолаушы түгел құтқарылды. | Физи  калық | <https://syrboyi.kz/janalyqtar/qyzylorda-shymkent-nabat-operacijasy-67585/> |
| «Шығыс Түркістан» қозғалысының экстремистері | 2000 жылы қыркүйек | Алматы қаласы | Алматыдағы Республика алаңы маңындағы көпқабатты үйлердің бірінде лаңкестерді ұстау операциясы өтті. Нәтижесінде 4 содырдың көзі жойылды. Олар тұтқында ұстаған бір әйел мен екі бала құтқарылды. Арнайы операцияға қатысқан бірнеше сарбаз жараланды. | Физи  калық | <https://www.azattyq.org/a/30935183.html> |
| Қуаныш Бекжанов | 2003 жылы қараша | Ордабасы алаңы | Гуманитарлық институттың 20 жастағы заң факультетінің студенті Қуаныш Бекжановты "Хизб ут-Тахрир" брошюраларын таратқаны үшін қамауға алды. Одан әрі тінту кезінде полиция 200 Хизб-ут-Тахрир парағын тапты. Шымкент қалалық сотының судьясы Әдис Керімшиев Бекжановты 4 тамызда Қазақстан Республикасы Қылмыстық кодексінің 164-бабының 2-бөлігін, | Вербалды | <https://www.azattyq.org/a/1153972.html> |
| А.1-кестенің жалғасы | | | | | |
| 1 | 2 | 3 | 4 | 5 | 6 |
|  |  |  | "әлеуметтік, этникалық, рулық, нәсілдік немесе діни араздықты қоздыру" және 337-бапты бұзғаны үшін кінәлі деп тапты. , "заңсыз қоғамдық бірлестіктерді құру немесе олардың қызметіне қатысу". Сот оны екі жылға бас бостандығынан айырды. |  |  |
| Рустам Чагилов | 2006 жылы сәуір | Тараз қаласы | ҰҚК қызметкерлері Оңтүстік Қазақстанның Тараз қаласында этникалық өзбек және болжамды HuT мүшесін ұстады. ҰҚК оны Өзбекстанның Qoqon саятшылық камерасын ұйымдастырды деп айыптап, Өзбекстанға экстрадициялады.[ | Вербалды | <https://journals.ru/journals_comments.php?id=1887210> |
| ҚР аумағында | 2005 жылы 18 ақпанда қабылданды. | Астана қаласы | «Экстремизмге қарсы іс-қимыл туралы»" Қазақстан Республикасының Заңы № 31-III  1-бап (Негізгі ұғымдар), 5-бап (Экстремизмнің алдын алу), 12-бап (Экстремистік материалдарды таратуға тыйым салу) Заң адам және азамат құқықтары мен бостандықтарын, конституциялық құрылыс негіздерін қорғау, Қазақстан Республикасының егемендігін, оның аумағының тұтастығын, қол сұғылмауын және бөлінбеуін, ұлттық қауіпсіздігін қамтамасыз ету мақсатында экстремизмге қарсы іс-қимылдың құқықтық және ұйымдастырушылық негіздерін айқындайды. | Вербалды | <https://adilet.zan.kz/kaz/docs/Z050000031_> |
| ҚР аумағында | 2009 жылы 28 тамыз қабылданды. | Астана қаласы | «Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы» Қазақстан Республикасының Заңы №191-IV 1-бап (Негізгі ұғымдар), 3-бап (Қылмыстық жолмен алынған кірістерді заңдастыруға және терроризмді қаржыландыруға қарсы іс-қимылдың негізгі принциптері), 12-бап (Терроризмді және экстремизмді қаржыландырумен байланысты ұйымдар мен тұлғалардың тізбесін қалыптастыру) | Вербалды | <https://adilet.zan.kz/kaz/docs/Z090000191_> |
| А.1-кестенің жалғасы | | | | | |
| 1 | 2 | 3 | 4 | 5 | 6 |
| Рахимжан Махатов | 2011 жылы 17 мамыр | Ақтөбе қаласы | 25 жастағы Рахимжан Махатов ҰҚК департаменті ғимаратында өзін-өзі жарып жіберді, нәтижесінде өзі қаза тауып, үш адам жараланды. | Физи  калық | <https://tengrinews.kz/events/v-aktobe-u-zdaniya-dknb-proizoshel-vzryiv-187922/> |
| Радикалды топ өкілдері | 2011 жылы шілде | Ақтөбе облысы, Шұбаршы ауылы | Радикалды топ өкілдері полицияға шабуыл жасады. Бірнеше күнге созылған операцияда 9 содырдың көзі жойылып, 2 полицей мен арнайы жасақтың 1 сарбазы қаза тапты. | Физи  калық | <https://kz.ctc-rk.kz/2021/09/10/> |
| «Халифат сарбаздары» тобы | 2011 жылы 31 қазан | Атырау қаласы | Екі жарылыс тіркелді. Алдымен тұрғын үйдің маңында қоқыс жәшігі жарылды, бірнеше минуттан кейін жанкешті өзін-өзі жарды. «Халифат сарбаздары» тобы терактілерді ұйымдастырғанын мойындады. | Физи  калық | <https://www.azattyq.org/a/kazakhstan_atyrau_explosions_baurzhan_sultanghaliev/24377992.html> |
| Максат Кариев | 2011 жылы 12 қараша | Тараз қаласы | Максат Кариев қарулы шабуыл жасап, 5 полицейді және 2 бейбіт тұрғынды өлтіріп, соңында өзін-өзі жарып жіберді. | Физи  калық | <https://ru.wikipedia.org/wiki/Теракт_в_Таразе> |
| Белгісіз топ | 2011 жылы 8 қараша | Алматы облысы, Боралдай кенті | Автокөлікті тоқтатпақ болған екі полицейді лаңкестер атып өлтірді. Желтоқсан айында Боралдайда арнайы операция ұйымдастырылып, 5 содырдың көзі жойылды. «Арыстанның» 2 сарбазы қаза тапты. | Физи  калық | <https://kaztag.kz/kz/news/almaty-oblysynda-almatyda-2-politseydi-ltirgen-la-kestik-top-zhoyyldy-arnayy-operatsiya-barysynda-k-2-yzmetkeri-aza-boldy> |
| Руслан Күлекбаев | 2016 жылы 18 шілде | Алматы қаласы | Руслан Күлекбаев қарулы шабуыл жасап, 8 полицейді және 2 бейбіт тұрғынды өлтірді, бірнеше адам жараланды. | Физи калық | <https://www.azattyq.org/a/28089825.html> |
| А.1-кестенің жалғасы | | | | | |
| 1 | 2 | 3 | 4 | 5 | 6 |
| Белгісіз топ | 2012 жылы 17 тамыз | Алматы облысы Үлкеналматы ауыл округының "Таң" саяжайы | Арнайы операция барысында 13 адамның мәйіті табылды, олардың ішінде балалар да болған. | Физи  калық | <https://www.azattyq.org/a/kazakhstan_almaty_terrorism_children_killed/24692825.html> |
| Белгісіз топ | 2012 жылы 30 шілде | Алматы қаласы | Полицейлерге шабуыл жасауы мүмкін деген күдіктілерді ұстау операциясы ұйымдастырылды. «Ақкент» тұрғын үй кешенінде болған операцияда алты күдікті қаза тапты. | Физи  калық | <https://kaz.nur.kz/accidents/crime/235945-kazakstandagy-terrorizm-kartasy/> |
| Белгісіз топ | 2012 жылы тамыз | Іле-Алатау ұлттық паркі | 12 адамның мүрдесі табылды. Кейінірек ауыр қылмысты діни экстремистер жасағаны хабарланды. | Физи  калық | <https://kaz.caravan.kz/zhangalyqtar/iim-ilealatau-ulttyq-parkindegi-12-adamdy-ehkstremister-oltirgenin-rastady-137564/> |
| Белгісіз топ | 2012 жылы 11 шілде | Алматы облысы, Таусамал ауылы | Үй жарылысы кезінде тоғыз адам қаза тапқан, олардың төртеуі – әйел, бесеуі – бала.  «Тексеру кезінде үйден және шаруашылық жайлардан Калашников қол пулеметі, 4 автомат, 2 тапанша, 2 револьвер, «Вепрь» карабині, шолақ мылтық, үлкен көлемдегі оқ-дәрілер, 7,5 қапшық селитра және қолдан жасалатын жарылғыш құрылғының басқа компоненттері, жанғыш сұйық қоспасы бар 5 ыдыс, 4 рация және полицейлік әбзел табылған». | Физи  калық | <https://www.azattyq.org/a/kazakhstan_almaty_terrorism_children_killed/24692825.html> |
| А.1-кестенің жалғасы | | | | | |
| 1 | 2 | 3 | 4 | 5 | 6 |
| ҚР аумағында | 2009 жылы 28 тамызда қабылданды. | Астана | Қазақстан Республикасының Қылмыстық кодексі № 226-V 174-бап (Әлеуметтiк, ұлттық, рулық, нәсiлдiк немесе дiни араздықты қоздыру), 256-бап (Терроризмдi насихаттау немесе терроризм актiсiн жасауға жария түрде шақыру), 258-бап (Терроризмдi қаржыландыру) | Вербалды | <https://adilet.zan.kz/kaz/docs/Z090000191_> |
| Нұрлыбек Сақауов | 2012 жылы 5 қыркүйек | Атырау қаласы | Қолдан жасалған бомба жарылып, 21 жастағы Нұрлыбек Сақауов қаза болды. | Физикалық | <https://www.azattyq.org/a/kazakhstan_atyrau_nurlybek_saqauov/24705797.html> |
| Белгісіз топ | 2016 жылы көктем | Қарағанды облысы | Лаңкестік топ өкілдерін ұстау операциясы кезінде жарылыс болды. Радикалды топ Балқаштағы құқық қорғау органдарына шабуыл жасамақ болған. | Физикалық | <https://sn.kz/o-am/7966-elimizdi-batysynda-la-kestik-zhasama-bol-an-21-adam-staldy> |
| Қазақстан Республикасы Ұлттық қауіпсіздік комитетінің академиясы | 2016 жылы 26 ақпан | Алматы қаласы | Ұлттық қауіпсіздіктің жаһандық сын-қатерлеріне қарсы тұру мәселелері халықаралық ғылыми-теориялық конференцияның материалдары. | Вербалды | <https://www.gov.kz/memleket/entities/mod/press/news/details/643598> |
| ҚР аумағында | 2016 жылы 31 мамыр | Астана қаласы | ҚР аумағында «Діндер терроризмге қарсы» халықаралық конференциясы өтті. | Вербалды | <https://egemen.kz/article/100393-astanada-dinder-terrorizmge-qarsy-khalyqaralyq-konferentsiyasy-otedi> |
| Белгісіз топ | 2016 жылы 5 маусым | Ақтөбе қаласы | Содырлар қару-жарақ дүкені мен әскери бөлімге шабуыл жасады. Лаңкестік оқиға мен арнайы операцияда 26 адам қаза тапты. Олардың 5-і — қала тұрғыны, 3-і — әскерилер, 18-і — қылмыскерлер. | Физи  калық | <https://aqtobetv.kz/kz/news/3561> |
| А.1-кестенің жалғасы | | | | | |
| 1 | 2 | 3 | 4 | 5 | 6 |
| Г.М. Какенова, С.К. Алиева. | 2017 жылы | Астана қаласы | Қазақстан Республикасының терроризмге және діни экстремизмге қарсы күрестегі халықаралық ынтымақтастығы: ұжымдық монография. | Вербалды | <https://library.enu.kz/ProtectedView/Book/ViewBook/43085> |
| Қазақстан Республикасы, Ішкі істер министрлігі | 2020 жылы | Қарағанды қаласы | Адамдар көп жиналатын жерлерде терроризм актілерінің алдын-алу бойынша профильдеу: әдістемелік ұсыныстар. | Вербалды | <https://www.gov.kz/memleket/entities/kostanai-karabalyk-pobeda/press/news/details/736045> |
| Шаяхметов Ш.Ш. | 2020 жылы | Алматы қаласы | Қазақстан Республикасының қылмыстық-атқару жүйесі мекемелеріндегі терроризмге қарсы іс-қимылдың қылмыстық-құқықтық, қылмыстық-атқару және криминологиялық шаралары монография жұмысы. | Вербалды | <https://www.gov.kz/memleket/entities/ps/activities/51?lang=kk> |
| Б.М. Нұрғалиев, К.С. Лакбаев, Т.С. Волчецкая | 2021 жылы | Қарағанды қаласы | Терроризм мен экстремизм ұлттық қауіпсіздікке төнген қатер ретінде: террористік және экстремистік бағыттағы құқық бұзушылықтарға қарсы тұру мәселелері: монография жұмысы. | Вербалды | <https://www.gov.kz/memleket/entities/kostanai-lisakovsk-kalasy-akimat/press/news/details/534136> |
| Сматлаев Б.М. | 2021 жылы | Астана қаласы | Қазақстан Республикасындағы терроризм мен экстремизмге қарсы күрес мәселелері монография жұмысы. | Вербалды | <https://library.enu.kz/ProtectedView/Book/ViewBook/70518> |
| Алматы облысы | 2021 жылдың қазан айы | Алматы қаласы | Антитеррорлық оқу-жаттығулар жүргізіліп, шұғыл хабарлама таратылып, түсіндіру жұмыстары жүргізілді. | Вербалды | <https://www.nur.kz/society/2233052-shtab-po-borbe-s-terrorizmom-obratilsya-k-zhitelyam-astany-s-preduprezhdeniem/> |
| А.1-кестенің жалғасы | | | | | |
| 1 | 2 | 3 | 4 | 5 | 6 |
| ҚР аумағында | 2022 жылы 23 маусым | Қарағанды қаласы | ҚР Заңнама және құқықтық ақпарат институты (бұдан әрі – Институт) аралас форматта (онлайн және оффлайн) «Қазақстан Республикасының 2030 жылға дейінгі құқықтық саясат тұжырымдамасы аясындағы қазіргі заманғы қылмыстық және қылмыстық-процестік заңнамасының проблемалары: қылмысқа қарсы іс-қимыл, азаматтардың құқықтарын қорғау және қалпына келтіру» іргелі және қолданбалы ғылыми зерттеу (бұдан әрі – ІжҚҒЗ) авторлық ұжымының және ҚР Ішкі істер министрлігінен (бұдан әрі – ІІМ), ҚР Сыбайлас жемқорлыққа қарсы іс-қимыл агенттігінен (бұдан әрі – Сыбайлас жемқорлыққа қарсы қызмет), Республикалық адвокаттар алқасынан (бұдан әрі – РАА), Қазақстан заңгерлерінің одағынан (бұран әрі – ҚЗО), ҚР Бас прокуратурасы жанындағы Құқық қорғау органдары академиясынан, ҚР ІІМ Б. Бейсенов атындағы Қарағанды академиясынан және басқа да мүдделі мекемелерден сарапшылар қатысты. | Вербалды | <https://www.zqai.kz/kk/zannama-zhanalyktary/kazakstan-respublikasynyn-2030-zhylga-deyingi-kukyktyk-sayasat-tuzhyrymdamasy-0> |
| Орталық мемлекеттік органдардың басшылары, облыс әкімдері, аумақтық арнайы және құқық қорғау органдарының басшылары | 2023 жылы 23 тамызда | Астана қаласы | Қазақстан Республикасы ҰҚК Төрағасы Е. Сағымбаевтың басшылығымен ҚР Терроризмге қарсы орталығының отырысы өтті. Діни экстремизм мен терроризмге қарсы іс-қимыл бойынша 2028-2022 жылдарға арналған мемлекеттік бағдарламаны іске асыру нәтижелері қарастырылды. | Вербалды | <https://el.kz/qazaqstannyn-terrorizmge-qarsy-ortalygynyn-otyrysy-otti_87113/> |
| А.1-кестенің жалғасы | | | | | |
| 1 | 2 | 3 | 4 | 5 | 6 |
| Белгісіз топ | 2023 жылы 16 қараша | Астана, Атырау, Жезқазған қалалары | ҰҚК жүргізген антитеррорлық операция нәтижесінде 12 адам ұсталды. Топ мүшелері Қазақстандағы зайырлы жүйені құлату, экстремистік идеологияны тарату және жаңа қолдаушыларды тарту мақсатын көздеді | Физикалық | <https://turantimes.kz/obschestvo/47059-12-chlenov-radikalnoj-gruppirovki-zaderzhali-v-astane-atyrau-i-zhezkazgane.html> |
| Белгісіз тұлғалар | 2024 жылы 2-3 мамыр | Астана және Павлодар қалалары | Терроризмді насихаттады және тыйым салынған діни-экстремистік ұйымның қызметіне қатысты деген күдікпен үш қазақстандық ұсталды. | Вербалды | <https://kaz.nur.kz/accidents/crime/2096438-astana-men-pavlodarda-ekstremizmge-qatysy-boluy-mumkin-kudiktiler-ustaldy-video/> |
| Ақмола облысы | 2024 жыл 9 желтоқсан | Астана қаласы | «9 қарашада 07:00-ден 14:00-ге дейін Астанада, оның ішінде Ұлттық ветеринарлық референттік орталығында (Абая көшесі, 150 жыл, 22/3 үй) терроризмге қарсы жоспарлы оқу-жаттығулар өтеді», - деп хабарлады қалалық терроризмге қарсы күрес штабының баспасөз қызметі. Іс-шараның мақсаты - құқық қорғау және арнайы органдардың терроризмге қарсы әрекет етуге дайындық деңгейін тексеру. | Вербалды | <https://www.nur.kz/society/2185167-soblyudat-mery-bezopasnosti-astanchan-predupredili-ob-antiterroristicheskih-ucheniyah/> |
| Қарағанды облысы | 2024 жыл 31 қараша | Қараған ды қаласы | Қарағанды облысының терроризмге қарсы күрес штабы оқу-жаттығуларын өткізетіні туралы хабарлады. Азаматтардан тыныштықты сақтап, үрейге берілмеуді сұрады. (2024 жылдың 31 қазанында сағат 11:00-ден 14:00-ге дейін Қарағанды қаласында "Сары-Арка" әуежайы аумағында "Дабыл-Антитеррор-2024" оқу-жаттығуы өтеді.( Оқу-жаттығулар террористік әрекеттерге шұғыл әрекет етуге бағытталған. Оқу-жаттығу барысында әуежай маңындағы көлік қозғалысына шектеу қойылады. | Вербалды | <https://www.nur.kz/society/2185167-soblyudat-mery-bezopasnosti-astanchan-predupredili-ob-antiterroristicheskih-ucheniyah/> |
| А.1-кестенің жалғасы | | | | | |
| 1 | 2 | 3 | 4 | 5 | 6 |
| ҚР аумағында | 2024 жылы 31 мамыр | Қызылорда қаласы | Терроризмге қарсы орталықтың қолдауымен өткізіліп жатқан «Найза-Антитеррор 2024» Республикалық жедел-тактикалық оқу-жаттығулары өткізілді. | Вербалды | <https://syrboyi.kz/akparat/qala-awmaghynda-terrorizmge-qarsy-oqw-zhattyghw-zhumystary-oetwde-174928/> |
| ҚР аумағында | 2025 жылы 3 сәуір | ШҚО | ШҚО-дағы терроризмге қарсы оқу-жаттығулар өтті. | Вербалды | <https://www.gov.kz/memleket/entities/antiterrosticheskiy-centr/press/media/details/66183> |
| ҚР аумағында | 2025 жылы 7 сәуір | Меңдіқара ауданы Боровской ауылы | Меңдіқара аудандық терроризмге қарсы жедел штабы «Меңдіқара-Терроризмге қарсы-2025» жедел-тактикалық антитеррористік оқу-жаттығуларын өткізді.  Іс-шараның мақсаты құқық қорғау және арнайы органдардың түрлі террористік сипаттағы қауіптерді жою жөніндегі күштер мен құралдардың дайындық деңгейін тексеру. | Вербалды | <https://beta.egov.kz/memleket/entities/antiterrosticheskiy-centr/press/news/details/971297> |

Кесте 2 – Ивент анализ жалпы нәтижелері

|  |  |  |  |
| --- | --- | --- | --- |
| Тіркелген оқиғалар саны | Тіркелген уақыты | Вербалды | Физикалық |
| 38 | 1992-2025 жж | 19 | 17 |

*Зерттеу қорытындысы.* Зерттеу нәтижелеріне сүйене отырып, Қазақстанда орын алған террорлық актілерге қатысты ивент-анализ бұл оқиғалардың физикалыққа қарағанда вербалды сипатта болғанын айқын көрсетті. Нақтырақ айтқанда, тіркелген 36 оқиғаның 19-сі физикалық, 17-сі вербалды сипатта болған. Физикалық әрекеттердің орын алуымен байланысты сол оқиғалардың салдарын жою мақсатында вербалды әрекеттер орын алып отырған++.

Сонымен қатар, вербалды сипаттағы әрекеттердің де белгілі бір үлесі болуы терроризмнің тек қана физикалық шабуылдармен шектелмейтінін, оның идеологиялық, насихаттық деңгейде де көрініс табатынын көрсетеді. Мұндай ақпараттық-вербалды әсер ету тәсілдері қоғамға тікелей қауіп төндірмегенімен, ұзақмерзімді перспективада радикалды көзқарастардың таралуына ықпал етуі мүмкін.

Жалпы алғанда, жүргізілген ивент-анализ еліміздегі терроризммен күрес шараларында кешенді, көпқырлы тәсіл қажет екенін алға тартады. Тек құқық қорғау шаралары ғана емес, сонымен қатар идеологиялық қарсы тұру, ақпараттық қауіпсіздікті қамтамасыз ету, халықтың діни және құқықтық сауаттылығын арттыру бағытында жүйелі жұмыстар жүргізу – терроризмнің алдын алудың маңызды құрамдас бөліктері болып табылады.

Қазақстан Республикасы бейбітшілік пен тұрақтылықты басты құндылық ретінде ұстанып келеді. Осы бағыттағы мемлекеттік саясат пен қоғамдық келісімнің қазақстандық үлгісі болашақта да түрлі қауіп-қатерлерге тиімді жауап беру тетігі бола алады.

**ҚОСЫМША Ә**

Диссертация тақырыбын зерттеуге арналған эксперттік сұхбат есебі

Терроризммен күресудің саяси механизмдері: Қазақстан және шетелдік тәжірибе

*Кіріспе.* Қазіргі кезеңде жаһандық әлемдегі ең үлкен қауіптердің бірі – терроризм мен экстремизм әлемдегі әрбір адамның қауіпсіздігі және төндіретін қатерлерімен қауіпті болып отыр. Әсіресе халықаралық терроризм мен экстремизммен күресу әрбір елдің сыртқы және ішкі саясатының басым бағытына айналуда. Оның жаһандық сипат алуына ақпараттық кеңістіктің ықпалы зор. Сондықтан оны зерттеу арқылы адамзатқа қауіптің алдын алу мен күресу жолдарын ғылыми негіздеуге қажеттілік бар.

Диссертациялық жұмыстың практикалық бөлімінің негізгі ғылыми гипотезасын тексеру мақсатында терроризммен күресудің саяси механизмдерін зерттеумен айналысып жүрген эксперттер, саясаттанушылар, заңгерлер, үкіметтік емес ұйым өкілдері және ұлттық қауіпсіздік комитеті, заң органдарының қызметкерлерімен тереңдетілген сұхбат алу арқылы Қазақстан Республикасындағы терроризммен күресудің саяси механизмдерін анықтау, оынң қазіргі ахуалы, проблемалары және келешегін талдау маңызды болды. Сонымен бірге, осы мәселені тереңірек білетін мамандардың пікірлері осы тақырыпты ашуға көмектесті.

*Мақсаты –* терроризммен күресудің саяси механизмдерін мамандармен зерттеушілерідің пікірлеріне сүйене отырып, оны шешуге кедергі болатын проблемаларды және келешегіне байланысты зерттеу.

*Міндеттері:*

- Қазақстан мен әлемдегі терроризмнің негізгі қауіп-қатерлерінің соңғы онжылдықтарда қауіптерлер өзгерістері, қазіргі ахуалы туралы ақпарат алу;

- сарапшылардың пікірін зерттеу арқылы еліміздегі лаңкестікпен күрес және оның алдын алудың қазіргі жағдайы, онымен жұмысты дамыту барысындағы өзекті проблемаларды анықтау;

- терроризмге қарсы іс-әрекеттегі қиындықтар (шектеулер) және оларды шешу жолдарына қатысты сарапшылар пікірін зерттеу;

- сарапшылар пікірлеріне сүйене отырып, терроризммен күрес және оның алдын алуды дамыту перспективаларын анықтау.

*Зерттеу объектісі -* терроризм мәселесін зерттеумен айналысатын сарапшылар, ұлттық қауіпсіздік комитеті, құқық қорғау органдарының қызметкерлері.

*Зерттеу пәні -* Қазақстан Республикасындағы терроризммен күрес саясаты.

*Гипотезасы* – Қазақстандағы терроризммен күресті жетілдіру, дамыту, тиімдендіру ғылыми зерттеулермен мемлекеттік билік органдарының кешенді қызмет етуі мен елдегі саяси, әлеуметтік-экономикалық реформалардың нәтижелілігіне, елдің мемлекеттік бірегейлік саясатына және азаматтардың саяси, сауаттылығы мен белсенділігіне тікелей байланысты.

*Жүргізілу әдістемесі.* Телефон, диктофон, Zoom бағдарламасы арқылы аудио жазбалар, электронды пошталар арқылы жазбалар, хаттар.

*Іріктеме.* Терроризммен күрес мәселесін зерттеумен айналысатын сарапшылар, ұлттық қауіпсіздік комитеті, құқық қорғау органдарының қызметкерлері.

Сарапшы №1. Ғылыми қызығушылықтары Орталық Азиядағы әлеуметтік және саяси процестер мәселесі, зерттеумен айналысу тәжірибесі – 5 жылдан астам.

Сарапшы №2. «Контртеррористік комитет», заң ғылымдарының кандидаты, Қазақстан Республикасы Ұлттық қауіпсіздік комитетінің запастағы полковнигі.

Сарапшы №3. Мемлекеттік қызметкер, мемлекеттік қызметтегі тәжірибесі – 25 жыл.

Сарапшы №4. Жоғары оқу орнының профессоры, Қазақстандағы саяси үдерістердің менталді астары мәселесін зерттеумен айналысу тәжірибесі – 20 жылдан астам, философия ғылымдарының кандидаты, саясаттану пәнінің оқытушысы.

Сарапшы №5. Үкіметтік емес ұйым өкілі, терроризм мәселесін зерттеумен айналысу тәжірибесі – 10 жылдан астам, саясаттанушы.

Сарапшы №6. Мемлекеттік қызметкер, мемлекеттік қызметтегі тәжірибесі – 6 жыл.

Сарапшы №7. Ғылыми-зерттеу мекемесінің қызметкері, терроризм мәселесін зерттеумен айналысу тәжірибесі – 15 жылдан астам, саясаттанушы.

Сарапшы №8. Құқық қорғау органының қызметкері, тәжірибесі – 17 жыл.

Сарапшы №9. Жоғары оқу орнының қызметкері, терроризм мәселесін зерттеумен айналысу тәжірибесі – 15 жылдан астам, саясаттанушы PhD.

Сарапшы №10. Ғылыми-зерттеу мекемесінің қызметкері, терроризм мәселесін зерттеумен айналысу тәжірибесі – 15 жылдан астам, саяси ғылымдар кандидаты.

Сарапшы №11. Жастар арасында діни экстремизмнің алдын алу саласы бойынша мәселелерді зерттеуші, тәжірибесі – 10 жылдан астам.

Сарапшы №12. Құқық қорғау органдарыныі қызметкері, мемлекеттік қызметтегі тәжірибесі – 9 жыл.

Сарапшы №13. Мемлекеттік қызметкер, жалпы қызмет тәжірибесі – 24 жыл.

Сарапшы №14. Жоғары оқу орнының оқытушысы, ақпараттық қауіпсіздік саясаты мәселесін зерттеумен айналысу тәжірибесі – 10 жылдан астам, саясаттанушы, PhD.

Сарапшы №15. Ұлттық қауіпсіздік комитеті қызметкері, тәжірибесі – 10 жылдан астам.

Сарапшы №16. Жоғары оқу орнының қызметкері, терроризм мәселесін зерттеумен айналысу тәжірибесі – 10 жылдан астам, саясаттанушы PhD.

Сарапшы №17. Жоғары оқу орнының қызметкері, терроризм мен экстремизм мәселесін зерттеумен айналысу тәжірибесі – 17 жылдан астам, саясаттанушы PhD.

Сарапшы №18. Жоғары оқу орнының қызметкері, терроризм мәселесін зерттеумен айналысу тәжірибесі – 10 жылдан астам.

Сарапшы №19. Құқық қорғау саласының қызметкері, тәжірибесі – 15 жылдан астам.

Сарапшы №20. Құқық қорғау саласының қызметкері, тәжірибесі – 12 жылдан астам.

*Сарапшылармен өткізілген тереңдетілген сұхбаттың құрылымы*

Кіріспе. Құрметті сарапшы, тереңдетілген сұхбатқа қатысуға келіскеніңізге және уақытыңызды бөлгеніңізге алғысымыз шексіз! Менің атым Дәурен Пірімбетов, Л.Н.Гумилев атындағы Еуразия ұлттық университетінің докторантымын. «Терроризммен күресудің саяси механизмдері: Қазақстан және шетелдік тәжірибе» тақырыбында зерттеу жүргізудемін. Зерттеу қолданбалы сипатта, алынған нәтижелер жалпылама түрде қолданылатын болады.

Танысу (2 мин).

Өзіңіз туралы айтып беруді сұраймыз. Кәсібіңіз қандай, қандай салада жұмыс істейсіз?

Негізгі бөлім

Жалпы сұрақтар:

Қазақстан мен әлемдегі терроризмнің негізгі қауіп-қатерлері қандай және соңғы онжылдықтарда террористік қауіптер қалай өзгерді?

Терроризмнің таралуына(дамуына) қандай факторлар әсер етеді?

Әртүрлі елдердегі терроризмге қарсы күрестің негізгі айырмашылықтары қандай?

*1 блок. Еліміздегі лаңкестікпен күрес және оның алдын алудың қазіргі жағдайы*

Сіздің ойыңызша, Қазақстандағы терроризммен күрес және оның алдын алу жұмыстарының жағдайы қалай?

1. Терроризмге қарсы тұру және оның алдын алу бағытында жүйелі іс-шаралар қалыптасты деп айта аламыз ба? Қазақстанда терроризмге қарсы қандай заңнамалық және институционалдық шаралар қабылданды?
2. Қазақстандағы терроризмге қарсы бағдарламалар қаншалықты тиімді жұмыс жасайды?
3. Терроризмге қарсы күрес және оның алдын алумен айналысатын субъектілердің (ҰҚК, Ішкі істер министрлігі, Сыртқы істер министрлігі, т.б.) жұмысына қандай баға бересіз? Терроризмге қарсы күресте мемлекеттік органдардың өзара іс-қимылына да баға берсеңіз?
4. Қазақстан экстремизмге қарсы тұру аясында діни ұйымдар мен ҮЕҰ қызметін қалай реттеуде?
5. Елімізде халықтың радикалдануына жол бермеудің қандай шаралары тиімді жұмыс істеуде?

*2 блок. Терроризмге қарсы іс-әрекеттегі қиындықтар(шектеулер) және оларды шешу жолдары*

Сіздің ойыңызша, Қазақстанда терроризмге қарсы тұру және оның алдын алуда қиындықтар бар ма?

1. Қазақстанда терроризмге қарсы күрес пен оның алдын алуда қандай саяси тетіктерге басымдық берілген және қандай саяси мүмкіндіктер назарға алынбай(сұранысқа ие болмай) отыр?
2. Терроризмге қарсы күрес және оның алдын алуда құқықтық және заңнамалық жағдайлар толыққанды жасалған ба және бұл бағытта қандай қиындықтар бар?
3. Сіздің ойыңызша, Қазақстанда деструктивті қозғалыстар мен ұйымдар қаншалықты белсенді және оларға қарсы тұруда қандай қиындықтар туындайды?
4. Жастардың радикалдануының алдын алуда қандай қиындықтар туындауда және қандай профилактикалық бағдарламалардың(шаралардың) тиімділігін арттыруға болады?
5. Қандай заманауи технологиялар мен аналитикалық құралдар Қазақстанда терроризмге қарсы шаралардың тиімділігін арттыра алады?

*3 блок. Терроризммен күрес және оның алдын алуды дамыту перспективалары*

1. Алдағы 5-10 жылда терроризм саласында қандай сын-қатерлер мен тәуекелдер(қауіптер) пайда болуы мүмкін?
2. Қазақстан терроризмге қарсы қызмет саласында ҰҚШҰ, ШЫҰ, БҰҰ және басқа да ұйымдармен ынтымақтастық деңгейі қандай? Терроризмге қарсы шаралардың тиімділігін арттыру үшін қандай халықаралық ұйымдармен ынтымақтастықты жандандыру керек және қандай басымдықтарды белгілеу қажет?
3. Терроризмге қарсы күрес және оның алдын алуда шет мемлекеттердің қандай тәжірибесі табысты деп ойлайсыз? Сіздің халықаралық тәжірибені енгізу бойынша ұсыныстарыңыз.
4. Қоғамдағы азаматтық бастамалар мен білім-мәдениет деңгейі терроризмге қарсы күреске қалай(қандай) үлес қоса алады?
5. Терроризмге қарсы күрес және оның алдын алу жұмыстарының тиімділігін арттыру үшін қандай ұсыныстар бере аласыз?